
Forord 


Denne boka er et resultat av forskningsprosjektet Sametingsvalgunder- 
sokelsen 2017. Prosjektet er det tredje i rekken av undersøkelser av same- 
tingsvalg i Norge. Denne valgforskningen har helt siden starten vært et 
samarbeid mellom forskere med lang erfaring fra valgforskning på den 
ene siden, og forskere med bred kjennskap til samisk samfunn og politikk 
på den andre. Dette har vært et godt og lærerikt samarbeid for alle par- 
ter. Prosjektgruppen ved 2017-undersøkelsen har bestått av forskere fra 
Institutt for samfunnsforskning i Oslo (som har hatt prosjektledelsen), 
Såmi allaskuvla, UiT Norges arktiske universitet, Universitetet i Bergen, 
Universitetet i Oslo og By- og regionforskningsinstituttet NIBR ved Oslo- 
Met. Gjennom diskusjoner av ideer og førsteutkast til kapitler på et pro- 
sjektmøte i Oslo i januar 2020 har hele forskergruppen bidratt til den 
ferdige boka. 

Kjernen i Sametingsvalgundersøkelsen 2017 er en velgerundersøkelse 
basert på et representativt utvalg trukket fra Sametingets valgmann- 
tall, men prosjektet omfatter i tillegg flere kvalitative studier basert på 
intervjuer av velgere og kandidater, samt analyser av tekster fra bl.a. 
media. Vi vil takke Sametinget for å ha initiert og finansiert prosjektet 
og dessuten gitt tillatelse til trekning av utvalg fra Sametingets valg- 
manntall. Vi takker også Norges forskningsråd for finansiering av pro- 
sjektet «Samepolitikkens grenser», som danner grunnlaget for bokas 
kapittel 3. 

Flere skal takkes for innsatsen med å samle inn bokas grunnlagsmate- 
riale. Kantar TNS ved Martin Svedman og Gunnar Vogt sto for den prak- 
tiske gjennomføringen av velgerundersøkelsen. En særlig takk går til alle 
de som har brukt av sin tid til å svare på spørsmål i velgerundersøkelsen, 
eller til å delta i kvalitative intervjuer i ulike delprosjekter. Uten dere ville 
det ikke blitt noen bok! 


FORORD 


Sist, men ikke minst, takker vi vare redaktorer i Cappelen Damm Aka- 
demisk, Ann Kristin Gresaker, Katia Stieglitz og Simon Aase, for godt 
samarbeid i forbindelse med utgivelsen av boken, samt den anonyme fag- 
fellen for konstruktive tilbakemeldinger pa kapitlene. 


Oslo/Oslove og Guovdageaidnu/Kautokeino, april 2021 
Jo Saglie, Mikkel Berg-Nordlie og Torunn Pettersen 

KAPITTEL 1 


Sametingsvalget 2017: Velgere, 
kretser, partier og politikk 


Mikkel Berg-Nordlie 
NIBR, OsloMet - Stuorragåvpotuniversitehta 


Jo Saglie 
Institutt for samfunnsforskning 


Abstract: In this introductory chapter, we present the foundations for the analy- 
ses of the main chapters. We first present some basic features of the Såmi political 
system in Norway: the electoral roll, the constituencies, and how the number of 
registered voters has increased in the different constituencies. Next, the parties and 
lists that participate in Såmi elections are presented. We then describe the political 
situation before the 2017 elections, and the outcome of this election. We then turn to 
the data and methods used in the book, before we present the chapters of the book 
and discuss some overarching conclusions. 


Keywords: 2017 Såmi parliament election, Såmi electoral roll, Såmi parliament 
constituencies, Såmi parties 


Introduksjon 


Da Sametinget i Norge ble åpnet i 1989, var dette en nyskapende begiven- 
het i Norges politiske historie. Den nye institusjonen innebar at Norge 
anerkjente at samene skulle være representert som et folk innenfor det 
norske politiske systemet, og ikke bare som enkeltstående velgere. Dette 
skapte nye vilkår for samisk politikk, men også noe annet prinsipielt nytt 
i norsk politikk: et folkevalgt, representativt organ hvis virkeområde går 
på tvers av den eksisterende inndelingen av landet i fylker og kommuner. 


Sitering av denne artikkelen: Berg-Nordlie, M. & Saglie, J. (2021). Sametingsvalget 2017: Velgere, kretser, 
partier og politikk. I J. Saglie, M. Berg-Nordlie & T. Pettersen (Red.), Sametingsvalg: Tilhørighet, delta- 
kelse, partipolitikk (Kap. 1, s. 11-40). Cappelen Damm Akademisk. https://doi.org/10.23865/noasp.137.ch1 
Lisens: CC BY-NC-ND 4.0 

Med et nytt politisk organ oppstar ogsa et behov for kunnskap om hvor- 
dan det fungerer. De første årene Sametinget eksisterte ble det gjort lite 
forskning om sametingsvalg og Sametingets plass i samisk og norsk poli- 
tikk, skjønt serien Sametinget i navn og tall (Hætta, 1992, 1994, 1998, 2002) 
sørget for at valgresultater, data om Sametingets sammensetning o.l. ble 
samla og presentert. Et analytisk pionerarbeid ble gjort i regi av Makt- og 
demokratiutredningen (Bjerkli & Selle, 2003). Dette var utgangspunktet da 
den første sametingsvalgundersøkelsen i Norge ble gjennomført ved valget 
i 2009. Siden har en slik undersøkelse blitt utført ved begge de to påføl- 
gende sametingsvalgene, og det planlegges en tilsvarende ved 2021-valget. 

Velgerundersøkelsene blir først og fremst gjennomført fordi samene 
selv har behov for kunnskap om sitt eget system for å kunne diskutere og 
videreutvikle det samiske demokratiet. Samtidig er det også stort behov 
for informasjon om Sametinget og sametingsvalg i det øvrige samfunnet, 
der kunnskapen om samiske forhold er mangelfull. 

Valgforskning har et bredere perspektiv enn bare å studere valgkamp 
og valgresultater. En av grunnleggerne av både norsk og internasjonal 
valgforskning, Stein Rokkan, skrev i 1964 at valgforskning var interessant 
«fordi variabler fra alle samfunnssektorer må trekkes inn, og fordi analy- 
sen derfor reiser spørsmål om de store sammenhenger i samfunnet» (sitert 
fra Bjørklund, 1999, s. 11). Dette er også vår ambisjon: Undersøkelser av 
sametingsvalg skal kunne peke ut over selve valget, og bidra til å si noe 
om det samiske samfunnet mer generelt. Sametingsvalgforskningen skal 
derfor ikke sees isolert - den føyer seg inn i et bredere forskningsfelt om 
samisk politikk og demokrati. 

Grunnstammen i forskningsprosjektet er en spørreundersøkelse blant 
et utvalg av manntallsførte velgere, men ved hver valgundersøkelse er 
denne kvantitative studien supplert med forskjellige kvalitative under- 
søkelser. Undersøkelsene startet som et samarbeid mellom valgforsk- 
ningsmiljøet i Oslo og forskningsmiljøer i Finnmark med kjennskap til 
samisk samfunn og politikk. Hovedresultatene fra den første undersø- 
kelsen ble publisert i en bok (Josefsen & Saglie, 2011). Ved neste valg ble 
samarbeidet utvidet over landegrensene. I 2013 ble det gjennomført en 
tilsvarende undersøkelse ved sametingsvalget i Sverige, og forsknings- 
miljøene på norsk og svensk side utga en sammenlignende bok (Josefsen 

et al., 2017). Sammenligningen viste at selv om begge land har organisert 
samisk representasjon gjennom et sameting, er det store forskjeller mel- 
lom de to landene. Det gjelder ikke bare de samepolitiske institusjonene 
og partisystemene, men også velgernes atferd og holdninger. Resultater 
fra valgforskningsprosjektet er også publisert i norske og engelskspråk- 
lige artikler og bokkapitler (f.eks. Bergh et al., 2018; Josefsen, 2019; Pet- 
tersen & Saglie, 2019; Saglie et al., 2020; Skogerbø et al., 2018). Sametinget 
har etter hvert blitt et etablert forskningstema også utenom valgfors- 
kningsprosjektet. Blant annet er Bjerkli og Selles (2003) bok fra Makt- 
og demokratiutredningen fulgt opp i en rekke nyere arbeider med brede 
perspektiver på samisk politikk og forvaltning (f.eks. Bjerkli & Selle, 2015; 
Falch & Selle, 2018; Selle et al., 2015). 

I dette innledningskapitlet begynner vi med en omtale av noen grunn- 
leggende forhold ved sametingsvalg, som valgkretsinndelingen, valg- 
manntallet og partisystemet, før vi går nærmere inn på begivenhetene i 
og rundt valget i 2017. Disse beskrivelsene skal dels stå på egne bein, som 
en innføring i sametingspolitikk generelt og 2017-valget spesielt, men 
også fungere som bakgrunnsinformasjon for resten av boka. Deretter føl- 
ger en kort presentasjon av datamateriale og metoder som er brukt i flere 
av bokas kapitler, før vi avrunder med en omtale av hvert enkelt kapittel i 
boka og noen konklusjoner fra boka som helhet. 


Valgordning, valgkretser og valgmanntall 


Sametingsvalg i Norge holdes hvert fjerde år, samtidig med stortingsval- 
get. For å kunne stemme ved sametingsvalg må velgere ha registrert seg 
i Sametingets valgmanntall. For å registrere seg som velger må en per- 
son erklære at man oppfatter seg som same, og dessuten må en selv eller 
en forelder, besteforelder eller oldeforelder ha hatt samisk som hjemme- 
språk. I tillegg kan barn av innmeldte registrere seg (se nærmere omtale 
av disse kriteriene i kapittel 2 og 3). 

Sametinget består av 39 representanter. Valget holdes som forholds- 
tallsvalg, og finner sted i sju valgkretser (se figur 1.1). Antall mandater i 
hver valgkrets avgjøres av antall manntallsførte velgere i kretsen, og revi- 
deres foran hvert valg. Alle valgkretser får i utgangspunktet to mandater, 

4. Gaisi 


5. Vesthavet 


6. Sørsamisk 


7. Sør-Norge 


Figur 1.1 Valgkretsene ved sametingsvalg 
Kilde: Sametinget 


før resten av mandatene fordeles forholdsmessig ut fra hvor mange mann- 
tallsførte velgere kretsen hadde per 30. juni to år før det aktuelle valget. 
I motsetning til ved stortingsvalg, er det ikke utjevningsmandater ved 
sametingsvalg. 

Som det går fram av tabell 1.1, varierte antall registrerte velgere i de 
ulike kretsene forut for valget i 2017 mellom litt i overkant av 1000 i 
Sør-Såpmi og nærmere 4000 i Avjovarri. Det er ellers verdt å merke seg at 
valgkretsen Sør-Norge - som dekker Norge sør for Såpmi — var den nest 
største kretsen. 

I kommuner der under 30 personer har registrert seg i valgmanntal- 
let, kan ikke velgerne stemme pa valgdagen, men ma forhandsstemme 
(jf. kapittel 5). Som tabell 1.1 viser, varierer antall velgere som bor i disse 
«U30-kommunene» sterkt mellom kretsene. Ser man bort fra østkretsen 
er mønsteret at det var flere slike «U30-velgere» jo lenger sør i landet man 
kommer. Sør-Norges U30-velgere utgjorde en større andel av den totale 
velgermassen enn alle velgerne i valgkrets Sør-Såpmi til sammen. 

Tabell 1.1 viser videre en markant forskjell på valgkretsenes samepo- 
litiske tetthet, det vil si hvor stor andel av den totale stemmeberettigede 
befolkninga som var innmeldt i Sametingets valgmanntall (Pettersen, 


Tabell 1.1 Valgkretsene anno 2017: Manntallsførte og mandater 


Valgkrets Antall Samepolitisk Kommuner med over 200 Antall 
valgmanntalls- tetthet? i valgmanntallet mandater 
registrerte (hvorav (endring fra 
i U30-kommuner)* forrige valg) 
Østkretsen/ 2303 (53) 0,116 Deatnu-Tana (864), 5(-1) 
Nuortaguovlu Sør-Varanger (439), 


Unjårga-Nesseby (368), 
Vadsø (312) 


Åvjovårri 3738 (0) 0,513 Guovdageaidnu- 8 
autokeino (1572), 
araSjohka-Karasjok 

(1393), 


Porsangu-Porsanger- 
Porsanki (773) 


Nordkretsen/ 2540 (0) 0,075 Alta (1321), 6 (+1) 
Davveguovlu Hammerfest (335), 

ordreisa (230) 
Gåisi 2547 (36) 0,022 Tromsø (1404), 5(D) 


Gåivuotna-Kåfjord (367), 
Lyngen (221) 


Vesthavet/ 1788 (262) 0,012 Divtasvuodna-Tysfjord 5 (41) 
Viesttarmearra/ (284), 

Viestarmerra Bodo (224) 

Sør-Såpmi/ 1148 (372) 0,003 Trondheim (259) 4 
Åarjel-Sapmie 

Sør-Norge/ 2894 (1174) 0,001 Oslo (848) 6 
Lulli-Norga 


a) Kommuner med under 30 innførte i valgmanntallet 
b) Antall innførte i Sametingets valgmanntall delt på antall stemmeberettigede i stortingsvalg 

2011). Samepolitisk tetthet sier noe om hvor stort det samiske innslaget 
er i samfunnet som helhet, og indikerer dermed også noe om samepoli- 
tikkens synlighet i samfunnet. Dette har betydning både for velgere som 
skal orientere seg i det samepolitiske landskapet, og for partier og lister 
som skal drive valgkamp - som vi skal se utover i denne boka. 

Med hensyn til samepolitisk tetthet er Avjovarri og Sør-Norge de 
ekstreme motpolene. I førstnevnte, som består av tre rurale kommu- 
ner i Finnmark, var over halvparten av de stemmeberettigede innmeldt 
i valgmanntallet. Dette er høyt, men når man tenker på i hvilken grad 
dette er et såkalt kjernesamisk område så er det kanskje mer uventa at 
tallet ikke er høyere. Selv Kautokeino kommunes samepolitiske tetthet 
var ikke høyere enn 0,726, altså ca. 73 % av innbyggerne i kommunen 
som var stemmeberettiget til stortingsvalget. I Sør-Norge hadde derimot 
kun én promille av de stemmeberettigede til stortingsvalg registrert seg i 
Sametingets valgmanntall. 

Valgkretsene er også ulike med tanke på i hvilken grad de domineres av 
enkeltkommuner eller har en mer jevnt fordelt velgermasse. Som tabell 1.1 
viser, hadde de sørligere valgkretsene i 2017 færre kommuner med over 200 
velgere, og disse er gjerne byer. Også i Nordkretsen og Gåisi stakk visse 
urbane kommuner seg ut med et større antall sametingsvelgere. 

Figur 1.2 Utvikling i antall manntallsførte i valgkretsene 2009-2019 


Kilde 2009-2011: Aslaksen (2012). Kilde 2013-2019: Samediggi.no (2021) 


Det tallmessige styrkeforholdet mellom valgkretsene har endret seg 
over tid, noe som påvirker den kretsvise mandatfordelinga. Figur 1.2 

viser hvordan valgmanntallets størrelse per krets har utviklet seg ulikt 
over tid: I to av kretsene har veksten flatet ut, mens de andre kretsene 
har vokst mye - spesielt Sør-Norge. Det er verdt å merke seg at de to 
kretsene med minst vekst, Østkretsen og Avjovarri, er de som hadde 
høyest samepolitisk tetthet i 2017 (jf. tabell 1.1). Begge er uten større 
urbane vekstområder. 

Situasjonen i 2017 er mest relevant for denne boka, men vi kan nevne 
at utviklinga beskrevet over har fortsatt." I 2019-opptellinga seilte bykom- 
munen Tromsø i Gåisi opp som landets største valgmanntallskommune, 
og henviste Guovdageaidnu-Kautokeino til andreplass, mens Finnmarks 
største by, Alta i Nordkretsen, passerte Karasjohka-Karasjok og ble tredje 
størst. Helt konkret medførte endringene at Avjovarri tapte et mandat 
til Gåisi i mandatfordelinga foran neste valg. I 2021-opptellinga gikk 
Sør-Norge forbi Avjovarri (Sågat 2021), så sametingsvalgets største krets 
er nå Norge utenfor Såpmi, skjønt det må understrekes at likevel bor 
en stor majoritet av velgerne (over 3/4) i Såpmi. Disse forskyvningene i 
valgmanntallet illustrerer godt den pågående urbaniseringa av samefol- 
ket som det etter hvert har blitt skrevet en del om (Berg-Nordlie, 2018a; 
Berg-Nordlie et al., under utgivelse; Dankertsen, 2018; Heikkila et al., 
2019; Nyseth & Pedersen, 2014, 2015; Pettersen & Saglie, 2019). 


Partityper og partier i sametingspolitikken 


Mens partienes politikk og avstandene mellom dem er hovedtema for 
kapittel 7, vil vi her i introduksjonen ta for oss hva som kan sies å være de 
grunnleggende strukturelle skillene mellom ulike typer partier som stil- 
ler til sametingsvalg. Vi vil også kort introdusere hvert av partiene som 
ble representert etter valget i 2017. 

De politiske partiene og listene som deltar i sametingsvalg kan klassi- 
fiseres på ulike måter. I samepolitisk sammenheng brukes ofte begrepene 
«samiske partier» og «norske partier»? Hva som utgjør det definitoriske 


1 Endringer i valgmanntallet fra 2017 til 2021: Østkretsen +211 personer, Avjovarri +7, Nordkretsen 
+494, Gaisi +501, Vesthavet +323, Sør-Såpmi +317 og Sør-Norge +1194. 

2 Det finnes også andre mater å dele inn partifloraen på Sametinget, for eksempel i registrerte 
samepolitiske organisasjoner og frie lister (se Josefsen, 2019). 

skillet mellom disse, er imidlertid ikke alltid like klart. «Norske partier» 
kan ogsa oppfattes som en ikke-noytral beskrivelse av noen av partiene 
som stiller til sametingsvalg, noe som gjør at betegnelsen ikke nødven- 
digvis er ideell for å beskrive partilandskapet objektivt. Vi vil derfor 
diskutere denne partiinndelingen nærmere, samtidig som vi foreslår to 
alternativer, nemlig historiebaserte inndelinger og virksomhetsbaserte 
inndelinger. 


Historiebaserte inndelinger 


Ei historiebasert inndeling baserer seg på partienes forhistorie mer enn 
deres nåtidige trekk. Dette har den fordelen at partier ikke kan skifte 
kategori over tid; uansett hvordan partienes virksomhet endrer seg for- 
blir deres forhistorie den samme. Ei historiebasert inndeling kan for 
eksempel ta utgangspunkt i hvorvidt partiene fra starten av har vært 
sametingspartier, eller først var virksomme på andre demokratiske are- 
naer og senere ekspanderte sin virksomhet til å også stille sametingslister. 

Da det samiske parlamentet ble etablert i 1989 skjedde ikke dette i 
et samepolitisk vakuum, tvert imot ble institusjonen plassert inn i sen- 
trum av et allerede eksisterende samepolitisk landskap med lang historie. 
Siden forrige århundreskifte hadde samer stiftet egne organisasjoner med 
både kulturelle og politiske formål, og dessuten deltatt i det norske valg- 
demokratiet via både egne valglister og storsamfunnets politiske partier 
(Berg-Nordlie & Gaski, 2019; Henriksen, 1976; Johansen, 2015; Zachari- 
assen, 2012). Mange samer var politisk aktive, og hadde erfaringer fra 
eksisterende partier og sivilsamfunnsorganisasjoner. Flere av disse grup- 
pene kastet seg nå inn i den nyetablerte sametingspolitikken, med det 
resultatet at man fikk et partisystem der det både deltok partier som man 
ellers fant i norsk rikspolitikk og partier som kun var virksomme på 
Sametinget. På dette punktet skiller det norsk-samiske partisystemet seg 
markant fra det svensk-samiske, der ingen av riksdagspartiene stiller til 
sametingsvalg, og ikke minst situasjonen i finsk sametingspolitikk der 
det ikke finnes partier. 

Man kan oppsummert snakke om at det historisk sett finnes to grunn- 
leggende partityper: med opprinnelse innenfor eller utenfor Sametinget. I 

disse to kategoriene vil man stort sett finne de samme partiene som man 
vanligvis kaller henholdsvis «samiske partier» og «norske partier», med 
ett unntak: Samefolkets Parti (S4B), som nok vil regnes av de fleste som 
et «samisk parti», har sin opprinnelse utenfor Sametinget, og har først 
senere ekspandert sin virksomhet til også å stille til sametingsvalg> 


Virksomhetsbaserte inndelinger 


En annen mulig tilnærming er å legge til grunn en virksomhetsbasert 
inndeling. Ett alternativ er å trekke opp et grunnleggende skille mellom 
partier som kun stiller til sametingsvalg og partier som også stiller til 
andre valg: sametings-eksklusive partier og sametings-inklusive partier. 
En del av de partiene som ofte kalles «samiske partier» er faktisk ikke 
sametings-eksklusive: i tillegg til sametingsvalg stiller de også til kom- 
munestyre- og fylkestingsvalg. Av partiene på Sametinget 2017-2021 
gjelder dette Arja, Flyttsamelista, Fastboendes liste, Nordkalottfolket 
og Samefolkets Parti, mens kun NSR og Åarjel-Saemiej Gielh faktisk er 
sametings-eksklusive partier. 

En annen type virksomhetsbasert inndeling kan basere seg på hva som 
er hovedfokuset til partiene som sådan: det samiske urfolkssamfunnet 
eller det norske storsamfunnet? Man kan definere partiorganisasjoner 
som samisk-sentrerte partier hvis de (a) i all hovedsak vier sin opp- 
merksomhet til sametingsvalg og sametingsaktiviteter, eller hvis de (b) 
begrunner sin eksistens med at det skal jobbe for det samiske folket eller 
ei bestemt undergruppe av det samiske folket (f.eks. en geografisk eller 
næringsbasert samisk gruppe, eller en intern språklig-kulturell minori- 
tet). Samisk-sentrerte partier kan selvfølgelig stille til valg både til Same- 
tinget og andre demokratiske organer i Norge. 

Som motsats til samisk-sentrerte partier kan man definere andre par- 
tiorganisasjoner som samisk-inklusive partier hvis de har et samisk orga- 
nisasjonsledd og/eller deltar i sametingsvalg, men (a) samla sett vier sin 


3 Samefolkets parti (SåB) ble formelt stiftet i 1999 og stilte det året til fylkestingvalg (Statistisk 
sentralbyrå, 2004). I 2001 stilte de både til sametingsvalg og stortingsvalg (NSD, u.å.a) Partiet 
trekker selv sin historie tilbake til Samefolkets Liste i Karasjok, som ble stiftet i 1961 og var aktiv 
i kommune- og fylkespolitikk (Eldorado, u.å.; NSD, u.å.b). 

oppmerksomhet mer til andre demokratiske arenaer enn Sametinget, 
eller (b) begrunner sin eksistens ikke primært med å jobbe for det samiske 
samfunnet, men for en større gruppe mennesker som også omfatter hele 
eller deler av samefolket i Norge. Dette er altså partier som etter all sann- 
synlighet ville ha eksistert selv om Sametinget ikke fantes og som har 
en grunnleggende visjon som ikke er utelukkende samiskorientert, men 
som har inkludert det samiske i sin virksomhet likevel. I praksis er sist- 
nevnte i dag partier som er representert på Stortinget, og det er dermed 
mulig å pragmatisk henvise til dem med betegnelsen «stortingspartier». 

For analysene i denne boka er skillet mellom samisk-sentrerte og 
samisk-inklusive partier trolig det viktigste. Disse to begrepene sam- 
menfaller i praksis med det man stort sett kaller «samiske partier» og 
«norske partier», men har den fordelen at de er klarere definert og at man 
unngår å bruke begreper som kan oppfattes som ikke-nøytrale. Skillet 
mellom samisk-sentrerte og samisk-inklusive partier er relevant for hvor- 
dan partiene arbeider og er organisert, noe vi kommer tilbake til flere ste- 
der i denne boka. At en samisk bevegelse er del av en hovedorganisasjon 
som har sitt primære virke i det norske storsamfunnet, kan føre med seg 
både fordeler (for eksempel støtte og ressurser når man driver valgkamp) 
og ulemper (for eksempel mulig konflikt mellom samepolitisk enhet og 
hovedorganisasjon), og vil i alle tilfelle påvirke hvordan denne typen par- 
tier fungerer innenfor sametingspolitikken. 


Partifloraen: To store og mange mindre 
Tabell 1.2 gir oversikt over alle partiene som stilte liste ved sametingsval- 
get i 2017. Her bruker vi skillet mellom samisk-inklusive og samisk-sen- 
trerte partier, men deler også sistnevnte i to: de som stilte liste i flere 
kretser og de som stilte i kun én. Sistnevnte er lister som ofte er innstilt 
på å representere bestemte grupper innad i det samiske samfunnet. 
Mandatkolonnene i tabell 1.2 viser at selv om et mangfold av lister stil- 
ler til valg, har to partier dominert sametingspolitikken: Norske Samers 
Riksforbund (Norgga Såmiid Riikkasearvi, NSR) og Arbeiderpartiet 
(Bargiidbellodat). Disse to hovedkonkurrentene startet med helt ulik 
historisk bakgrunn, jf. f.eks. Mellingen (2004) og Gaski (2008). Selv om 

Tabell 1.2 Listestillere ved sametingsvalget 2017 - antall valg deltatt, antall mandater totalt ved 
valgene 1989-2017, antall lister ved hvert av valgene 2009-2017 


Listestillere 2017 


Antall 
valg 
deltatt 


Man- 
dater 
1989- 


2017 


Man- 
dater i 
2017 


Antall 
lister 
2009 


Antall 


lister 
2013 


Antall 
lister 
2017 


Samisk-inklusive partier 
(«stortingspartier») 


Arbeiderpartiet - Bargiidbellodat 
Senterpartiet - Guovddåsbellodat 
Høyre - Olges 

Fremskrittspartiet - Ovddådusbellodat 


Sosialistisk Venstreparti - Sosialistalas 
Gurutbellodat** 


Samisk-sentrerte partier med lister i 
flere kretser 


Norske Samers Riksforbund (NSR) - 
Norgga Såmiid Riikkasearvi* 


Samenes Folkeforbund - Såmiid 
Albmotlihttu** 

Samefolkets parti - Såmeålbmot bellodat* 
Fellesliste: NSR/Samefolkets parti* 
Nordkalottfolket* 

Årja 
Siella 


ok 


Fellesliste: Samedemokratene - 
Såmedemokråhtat/Siella*** 


Samisk-sentrerte partier med lister i én 
krets 


Fastboendes liste på Sametinget - Dåloniid 
listu Samediggis*** 


Guovdageainnu Dålon searvi [Kautokeino 
fastboendes liste]*** 


Johttisapmelaééaid listu [Flyttsamelista] 
Åarjel-Saemiej Gielh [Sørsamisk stemme] 
Såmieana [Sameland] 


Jiehkkevårri [navnet på et fjell] 


w w A A œ 


OV 


= a WwW bf Rw 


s 


a es W 


92 


HHH 


= = N Oo 


= WN = 


= un OWN 


nA WN 

Kilde: Pettersen & Saglie, 2019, s. 135 


*NSR og Samefolkets parti har stilt lister bade alene og i form av fellesliste NSR/Samefolkets parti. 


**Het Samenes valgforbund - Såmiid vålgalihttu før 2005. 


***Stilte liste både alene og sammen med Samedemokratene. Sistnevnte deltok i 2017 kun med fellesliste, men 


har tidligere stilt egen liste i 1989, 1993 og 1997. 


*Har gått fra å delta i én krets i 2009 til å delta i fire kretser i 2017. 
**Sosjalistisk Venstreparti - Sosialisttalas gurutbellodat stilte lister i flere kretser i 2005. Siden har det ved to valg 
(2009 og 2017) blitt stilt lokale SV-lister, hver gang i kun én krets. 
###Liste 1) het Fastboendes liste - Dåloniid listu i 2009-2013. Nominasjonsstrid førte til at liste 2) brøt ut av 

liste 1) før valget i 2017. Den innvalgte kandidaten fra liste 2) var den samme som har vært innvalgt for liste 1) 


fem ganger. 

begge partiene har vært med i Sametinget fra starten av, representerer de 
ulike typer sametingspartier i henhold til alle inndelingsmåter presen- 
tert over: som politisk parti har NSR sin opprinnelse innenfor Sametinget 
(skjønt selve organisasjonen er langt eldre), det er sametings-eksklusivt 
og samisk-sentrert. Ap har sin opprinnelse som parti utenfor Sametin- 
get, dets virksomhet er på ingen måte eksklusiv til Sametinget, og det 
er samisk-inklusivt i stedet for at hele partiorganisasjonen har et samisk 
fokus i sin virksomhet. 

I Arbeiderpartiet deltok samiske aktivister i partiet fra tidlig 1900-tall, 
selv om det også i denne tidlige fasen av partiets historie var brytnin- 
ger mellom ulike politikere i samepolitiske spørsmål. Den første samiske 
stortingsrepresentanten, Isak Saba, var representant for Arbeiderpartiet 
(Henriksen, 1976; Zachariassen, 2012). NSR ble stiftet i 1968, både som 
en kulturorganisasjon og en bevegelse som arbeidet for samiske rettig- 
heter og revitalisering av samisk identitet. Organisasjonen oppstod ved 
sammenslutning av flere lokale samiske organisasjoner (såmi searvvit), 
hvorav den eldste var Oslo Sameforening (stifta i 1948). NSR har vide- 
reført en organisasjonsstruktur med sterke lokalforeninger, som ofte er 
sentrale samiske kulturaktører i sine lokalsamfunn (Berg-Nordlie, 2018a, 
2018b; Henriksen, 1976). 

Da NSR ble stiftet var det ikke som en rivaliserende organisasjon til 
Arbeiderpartiet; f.eks. var Ap-politikeren Per Fokstad med på NSRs stif- 
telsesmøte. Motsetninger mellom krefter i Arbeiderpartiet og NSR vokste 
imidlertid fram i løpet av Alta-saken, der NSR og deres leder Ole Hen- 
rik Magga hadde en ledende rolle i kampen mot en utbyggingssak der 
Arbeiderpartiets politikere ofte stod på motsatt side. Ved etableringa av 
Sametinget kan man si at rifta mellom de to ble komplett: Da det første 
Sametinget trådte sammen, dannet NSR med samarbeidspartnere same- 
tingsråd (på den tiden ble kalt «styre») uten Arbeiderpartiet, noe sist- 
nevnte reagerte sterkt negativt på. Arbeiderpartiets leder på Sametinget, 
Steinar Pedersen, meldte seg da ut av NSR (NTB, 1989). Det ble slutt på 
medlemsoverlapp mellom Ap og NSR. 

Hva som er de politiske forskjellene mellom de to store partiene på 
Sametinget, har variert og har i en periode framstått som gradvis min- 
dre. Tidvis har det kunnet virke som at de to beveget seg mot hverandre. 

Denne tilnærminga har imidlertid også ført til motreaksjoner internt i 
Arbeiderpartiet, og det har vært gnisninger både innad i samisk Ap og 
mellom partiets samepolitikere og hovedorganisasjon. Dette kan være 
greit å ha i bakhodet når vi ser på splittelsen i partiet som åpenbarte seg i 
2016, og ledet til at partiet Siella ble stiftet og stilte til valg i 2017 (se nær- 
mere omtale nedenfor). 

Øvrige stortingspartier som har vært — og fortsatt er — representert 
på Sametinget, er Fremskrittspartiet (Ovddådusbellodat), Senterpartiet 
(Guovddåsbellodat) og Høyre (Olge$). Mens Fremskrittspartiet deltok 
i sametingsvalg for første gang i 2005, har Senterpartiet og Høyre lang 
fartstid — de har stilt lister allerede fra det første sametingsvalget i 1989. 
Fremskrittspartiets samepolitikk skiller seg radikalt fra konkurrentenes, 
ved at partiet vil legge ned Sametinget. 

Andre stortingspartier har deltatt i enkelte tidligere valg, men forblitt 
urepresentert. Sosialistisk Venstreparti (Sosialiståla$ gurutbellodat) stilte 
eksempelvis liste i flere kretser i 2005, mens det ved to andre valg har 
hatt lister i enkeltkretser - 2009 i Nordkretsen og 2017 i Avjovarri. Også 
Venstre (Gurutbellodat), Kristelig Folkeparti (Kristtala’ Albmotbellodat) 
og Rødt (Ruoksat) har stilt lister uten å nå opp. 

Samefolkets parti (Såmeålbmot bellodat) inngikk i utgangspunktet i 
en slags arbeidsdeling med NSR; et samarbeid der Samefolkets parti stilte 
til norske valg og NSR til sametingsvalg. Situasjonen utviklet seg imid- 
lertid slik at Samefolkets parti også stiller lister ved sametingsvalg - noen 
steder på fellesliste med NSR, andre steder i konkurranse med dem. SAB 
er altså et parti som historisk sett har begynt på utsida av Sametinget 
og deretter utvida sin virksomhet i inn i det, selv om de definitivt er et 
samisk-sentrert parti. 

Nordkalottfolket var opprinnelig forankret på kysten av Finnmark. 
Partiet ønsker å representere blandingen mellom de tre folkene på Nord- 
kalotten - samer, kvener og nordmenn - heller enn det spesifikt samiske. 
De har etter hvert utvida sitt geografiske nedslagsfelt og er nå også repre- 
sentert fra Sør-Norge krets. I 2019 opphørte de å være et sametings-eks- 
klusivt parti, da de stilte liste til Troms og Finnmarks fylkesting og fikk 
valgt inn en representant dit. Nordkalottfolket har et sterkt fokus på det 
samiske, men samtidig er partiet uttalt på at det ikke kun representerer 

det samiske, og det kan dermed vere vanskelig 4 kategorisere det som 
enten samisk-sentrert eller samisk-inklusivt. 

Blant de samisk-sentrerte partiene er Arja det som utenom NSR har 
hatt storst velgeroppslutning. Da Arja ble grunnlagt i 2009 talte det 
primeert for samiske bygdesamfunn, men denne profilen er etter hvert 
tonet ned (Pettersen & Saglie, 2019). Også Arja har hatt ambisjoner uten- 
for sametingspolitikken, da de stilte liste til kommunevalget i Karasjok i 
2019. 

Blant de lokale listene har Flyttsamelista (Johttisdpmelaccaid listu) og 
forskjellige lister for fastboende vært representert over lengre tid. Begge 
har sitt opphav i Kautokeino kommune i Avjovarri valgkrets. Selv om 
de er samisk-sentrerte partier, har de lenge deltatt i kommunepolitikken. 
Flyttsamelista var representert i kommunestyret allerede før Sametin- 
get ble opprettet, og har dermed altså sin historiske opprinnelse utenfor 
sametingssystemet. 

Åarjel-Saemiej Gielh har hatt en langvarig representasjon fra den sør- 
samiske kretsen Åarjel-Saepmie (Sør-Såpmi). De representerer en tra- 
disjon med egne lister som har sitt tyngdepunkt i sørsamisk kultur og 
samfunn. Partiet er skapt for å delta i sametingsvalg, og er eksklusivt til 
stede på Sametinget. 


Hva skjedde før og under valget i 2017? 


Situasjonen på Sametinget forut for valget 

Valget i 2017 ble avholdt etter en turbulent periode på Sametinget. Ved 
valget i 2013 hadde NSR og Ap beholdt sine posisjoner som tingets to 
dominante partier, men ingen av dem hadde flertall alene. Arja hadde 
gått fra tre til fire representanter, og Nordkalottfolket hadde gått fra én 
til tre representanter. Det kom ikke i stand noen «koalisjonsregjering», i 
stedet styrte NSR Sametinget gjennom et «mindretallsråd» i nesten hele 
perioden (Berg-Nordlie, 2019). 

I denne parlamentariske situasjonen oppstod det noen gnisninger. Blant 
de mindre partiene var det noen som etter hvert opplevde situasjonen 
som at NSR ikke ga dem innflytelse og roller som gjenspeilte det faktum 
at NSR var avhengig av dem for å oppnå flertall. NSR-mindretallsrådet 

overlevde et mistillitsforslag i 2015, blant anna pga. støtte fra Arja. Det 
var etter dette en forventning i Arja om å bli tatt mer aktivt med i politisk 
styring, men de opplevde ikke dette i en grad de fant tilfredsstillende. I 
2016 ble NSRs budsjettforslag stemt ned, og et alternativt forslag fra Ap, 
Årja og Høyre ble i stedet vedtatt. Da NSR tilbød seg å styre videre på 
det vedtatte budsjettet, reiste Ap mistillitsforslag mot dem, og dette fikk 
støtte av flertallet i salen (High North News, 2016; Kristoffersen, 2015; 
Sågat, 2016a). 

At Arbeiderpartiet deltok i å felle NSRs mindretallsråd skjedde ikke 
uten intern konflikt. Blant annet oppfatta noen i partiet det som strate- 
gisk uklokt å under valgkampen ha styringsansvar over et sameting som 
hadde få midler på budsjettet til å drive en politikk som gjør velgerne 
fornøyde — og at det kunne være vel så bra om hovedmotstanderen NSR 
fikk fortsette å sitte med det ansvaret. Helga Pedersen var en av de som 
uttrykte klarest motstand mot å felle rådet. Pedersen var på det tidspunkt 
partiets kandidat til sametingspresidentvervet ved det kommende valget, 
men var ikke selv innvalgt på Sametinget. Arbeiderpartiets sametings- 
gruppe ble i stedet ledet av Vibeke Larsen. Konflikten som bygde seg opp 
på Sametinget bidro også til å aktivere latente konflikter innad i Arbei- 
derpartiet. Larsen, sammen med Pedersens visepresidentkandidat Ronny 
Wilhelmsen, gikk inn for at sametingsgruppa skulle felle NSR-rådet - i 
strid med Pedersens vilje. Dette gjorde at Pedersen trakk seg som Aps pre- 
sidentkandidat. Ap inngikk deretter en styrende koalisjon sammen med 
Årja og Høyre, med Vibeke Larsen som president og Ronny Wilhelmsen 
som visepresident (Berg-Nordlie, 2020; Holte, 2016; Isaksen, 2016). 


Kandidater og partier 

Den politiske turbulensen var imidlertid ikke over. Da Ap skulle velge 
ny presidentkandidat, stilte visepresident Wilhelmsen mot den sittende 
presidenten fra sitt eget parti - og vant. Dette førte til at Larsen meldte 
seg ut av Arbeiderpartiet, sparket sin visepresident og ble sittende som 
Sametingets første partiløse president. Larsens sametingsråd bestod av 
representanter fra Arbeiderpartiet, Årja og Høyre. Den sittende presiden- 
ten stilte seg etter hvert i bresjen for et nystifta samisk sosialdemokratisk 

parti - Siella — og stilte som presidentkandidat med dette partiet som 
base. Årja stilte med sametingsrådsmedlem Inger Eline Eriksen som 
presidentkandidat, Nordkalottfolket stilte med Torill Bakken Kåven og 
NSRs kandidat forble tidligere president Aili Keskitalo. 

I den politiske debatten om begivenhetene på Sametinget i 2016 var 
det uenighet om hvem som skulle sies å ha «skyld» for krisen, eller for 
den saks skyld om det i det hele tatt skulle oppfattes som en «krise» at en 
mindretallsregjering må gå fordi den mister tillit i parlamentet (Sågat, 
2016a, 2016b). Etter at maktskiftet var gjennomført fortsatte likevel den 
politiske konflikten, nå internt i den nye styringsgruppa, eller mer kon- 
kret: innad i Ap. Arbeiderpartiet gikk inn i valgkampen etter en «bor- 
gerkrig» som det åpenlyst fortsatt pågikk etterdønninger etter, og med 
ansvaret for et maktskifte som etter hvert ble bredt ansett som begynnel- 
sen på en kaotisk periode for både partiet og sametingspolitikken. 


Resultater og situasjon på Sametinget etter valget 


Valgresultatet fra 2017 er presentert i tabell 1.3. Et hovedtrekk ved dette 
valget var at det gikk svært godt for NSR, som økte oppslutningen fra 28,9 
til 32,3 prosent og endte opp med å være kun to mandater fra å ha flertall 
alene.* Et annet hovedtrekk var at Arbeiderpartiet gikk sterkt tilbake — 
fra 21,1 til 17 prosent - og mistet ett mandat. Presidentens nystiftede 
parti, Siella, kom ikke inn på Sametinget. Arja gikk, som Arbeiderpar- 
tiet, sterkt ned, fra 11,5 til 7,7 prosent. Det forble det tredje mest populære 
partiet på landsbasis, men mistet likevel nesten alle sine mandater. Valget 
kan i noen grad anses som velgernes dom over maktovertakelsen i 2016 
og de langsiktige konsekvensene av disse, skjønt man på ingen måte kan 
tilskrive hele valgresultatet kun til «2016-turbulensen». 

Partiet med tredje flest mandater på Sametinget etter 2017-valget var 
Nordkalottfolket. De fikk mindre prosentuttelling enn Arja på landsba- 
sis, men valgkretsinndelinga var til NKFs fordel og Arjas ulempe. Partiet 
med fjerde størst antall mandater ble Senterpartiet, som gjorde et svært 
godt 2017-valg også på Sametinget (fra ingen til to mandater). I prosent 


4 Herer felleslister mellom NSR og Samefolkets parti inkludert. 

Tabell 1.3 Valgresultat fra sametingsvalget 2017 


Listestillere Resultat i Mandatfordeling 
prosent 
2017 Endring 2017 Endring Etter 
fra fra over- 
2013 2013 ganger** 

Samisk-inklusive partier («stortingspartier») 
Arbeiderpartiet - Bargiidbellodat 17,0 —41 9 -1 
Senterpartiet - Guovddåsbellodat 7,6 2,8 2 +2 4 
Høyre - Olges 6,4 -0,6 1 -1 1 
Fremskrittspartiet - Ovddadusbellodat 75 -1,5 1 -1 1 
Sosialistisk Venstreparti - Sosialistalas 0,2 0,2 - - - 


Gurutbellodat 


Samisk-sentrerte partier med lister i flere kretser 


Norske Samers Riksforbund (NSR) - Norgga 28,1 3,9 16 +5 16 
Samiid Riikkasearvi 

Samenes Folkeforbund - Såmiid Albmotlihttu 1,7 1,7 - - - 
Samefolkets parti - Såmeålbmot bellodat 2,0 0,2 1 +1 1 
Fellesliste: NSR/Samefolkets parti 4,2 -0,5 2 - 2 
Nordkalottfolket 6,6 22 3 - 2 
Årja 7,7 -3,8 1 -3 1 
Šiella 2,3 2,3 - - - 
Fellesliste: Samedemokratene - 1,0 1,0 - - - 


Sámedemokráhtat/Šiella 


Samisk-sentrerte partier med lister i én krets 


Fastboendes liste på Sametinget - Dáloniid 0,6 -2,0 = -1 = 
listu Sámediggis * 

Guovdageainnu Dálon searvi [Kautokeino 1,5 1,5 1 +1 1 
fastboendes liste]* 

Johttisapmelacéaid listu [Flyttsamelista] 25 -0,9 1 - 1 
Åarjel-Saemiej Gielh [Sørsamisk stemme] 17 -0,4 1 -1 1 
Samieana [Sameland] 0,7 0,7 - - - 
Jiehkkevårri [navnet på et fjell] 0,7 0,7 - - - 


Kilde: www.valgresultat.no 

*Liste 1) het Fastboendes liste - Dáloniid listu i 2009-2013. Nominasjonsstrid førte til at liste 2) brøt ut av liste 
1) før valget i 2017. Den innvalgte kandidaten fra liste 2) var den samme som har vært innvalgt for liste 1) fem 
ganger. 

**Etter overganger er det også én uavhengig representant. 


var Fremskrittspartiet jevnstort med Árja og Senterpartiet (henholdsvis 
75» 77 Og 7,6 prosent på landsbasis), men i likhet med Árja led de under 
valgkretsinndelinga og fikk kun ett mandat på tinget. 

At sametingsvalg i Norge har flere valgkretser men ingen utjevnings- 
mandater, slo altså negativt ut for mange av de mindre sametingspar- 
tiene: Nar et partis stemmer er spredt jevnt ut over mange kretser, og 
partiet ikke nar opp til mandatplass i de fleste av disse kretsene, far par- 
tiet fa mandater for stemmene sine. I 2017 rammet dette bl.a. Arja, Frem- 
skrittspartiet og Hoyre. Nar stemmene er konsentrert i feerre kretser gir 
de bedre uttelling i mandater, noe blant annet Nordkalottfolket tjente pa. 

I forlengelsen av konfliktene internt i Arbeiderpartiet har to av deres 
innvalgte forlatt partiet etter 2017-valget. En av dem ble uavhengig repre- 
sentant, mens den andre gikk inn i Senterpartiets gruppe. Nordkalott- 
folkets overgang fra et eksklusivt sametingsparti til et parti som ogsa 
er aktivt i fylkestinget, slo ut i et annet partibytte pa Sametinget: Det 
ble etter hvert problematisk at en som var innvalgt pa Sametinget fra 
Nordkalottfolket, samtidig var aktiv i Senterpartiet i sin hjemkommune. 
Vedkommende gikk etter hvert, via status som uavhengig, over til Senter- 
partiets sametingsgruppe (Berg-Nordlie, 2020). 

Etter valget danna NSR en flertallskoalisjon sammen med Senterpar- 
tiet, Flyttsamelista og Åarjel-Saemiej Gielh. NSRs Aili Keskitalo ble valgt 
til sametingspresident, og NSR fikk tre av de øvrige fire plassene i same- 
tingsrådet. Den femte plassen i rådet skulle etter avtalen deles mellom 
Flyttsamelista og ÅSG, slik at Flyttsamelista skulle ha vervet de første to 
årene av perioden og ÅSG de to siste. Senterpartiet fikk en politisk råd- 
giverstilling. I praksis ble det imidlertid slik at ÅSG ikke tiltrådte same- 
tingsrådet i 2019, fordi den tiltenkte kandidaten Ellinor Marita Jåma i 
stedet ønsket å fortsette som leder for Norske Reindriftssamers Lands- 
forbund. Flyttsamelistas rådsrepresentant ble i stedet erstatta av en ny 
rådsrepresentant fra Senterpartiet (Boine, 2019). 


Data og metode 


I 2017 ble det, som i 2009 og 2013, gjennomført en representativ spør- 
reundersøkelse blant et utvalg trukket fra Sametingets valgmann- 
tall, etter tillatelse fra Sametinget og tilråding fra personvernombudet 
ved NSD (Norsk senter for forskningsdata). Utvalget var på 5000 per- 
soner. Datainnsamlingen ble gjennomført av Kantar TNS i perioden 

umiddelbart etter sametingsvalget, i perioden fra 12. september til 30. 
november 2017. Undersokelsen ble sendt ut som brevpost, med mulighet 
til å svare enten pa web eller på det tilsendte spørreskjemaet. Spørreskje- 
maet forelå på norsk, nordsamisk, lulesamisk og sørsamisk. Responden- 
tene fikk tilsendt skjema på norsk og det av de samiske språkene som er 
mest relevant der de bor. Det ble sendt ut purring postalt og på web. De 
som ikke hadde svart etter fire uker, ble purret på telefon, og det var også 
mulig å svare på telefon. Det kom inn 1066 svar (682 på papirskjema, 327 
pa web og 57 pa telefon). Dette ga en svarprosent på 21,3 

Undersøkelsen inneholder en rekke spørsmål om stemmegivning, til- 
lit, identitet, holdninger til politiske spørsmål, sosial bakgrunn med mer. 
Sju partier hadde mange nok respondenter i materialet til å bli inkludert i 
analysene: NSR, Arbeiderpartiet, Årja, Senterpartiet, Fremskrittspartiet, 
Nordkalottfolket og Høyre. I analysene er materialet vektet etter kjønn, 
alder og valgkrets, for å korrigere skjevheter på grunn av frafall. I en del 
analyser brukes også data fra velgerundersøkelsen i 2013, som ble gjen- 
nomført på samme måte. Svarprosenten i 2013 var på 28,5 (1426 svar). 

I flere av bokas kapitler brukes også kvalitativt intervjumateriale fra 
flere ulike forskningsprosjekter. Kapittel 3 er basert på prosjektet «Same- 
politikkens grenser», som er finansiert av Norges forskningsråds program 
for samisk forskning. I dette prosjektet har personer i hele Norge blitt 
intervjuet i tidsrommet 2018-2020, for å kartlegge ulike typer tilknytnin- 
ger til samefolket og til samepolitikken. I kapittel 5 brukes intervjuer med 
stemmeberettigede i Sør-Norge valgkrets, som ble gjennomført som en 
del av Aslak Owrens masteroppgave i statsvitenskap. I kapitlene 4 og 9 er 
intervjuene gjennomført innenfor rammen av valgforskningsprosjektet. I 
kapittel 4 er det gjort intervjuer med ledere og andre sentrale representan- 
ter for partiene og listene som er representert på Sametinget. Kapittel 9 
er basert på intervjuer med listetopper og andre politikere i valgkrets Sør- 
Norge, gjennomført i 2017-2018. Intervjuene har vært semistrukturerte, 
med det siktemål at informanter skal få anledning til å ikke bare svare på 
spørsmål fra forsker, men også komme med informasjon de selv mener 


5 Nærmere opplysninger finnes i dokumentasjonsnotatet Frafallsanalyse. Sametingsvalget 2017. 
Kantar TNS, 2018. 

er relevant. Intervjuene er anonymisert, med unntak av kapittel 4, der 
kun politiske ledere er intervjuet. Bortsett fra i kapittel 5 ble intervjuer 
tatt opp pa band nar dette ble godkjent av informant. Ut over dette har 
det blitt tatt notater fra intervjuer. Ulike forfattere i denne boka har ulike 
praksiser, men i mange tilfeller har informanter også fått anledning til å 
lese gjennom sine sitater og blitt gitt muligheten til å endre på dem slik 
at deres intensjoner og meninger kommer fram på en måte som er gjen- 
kjennelig for dem selv. 

I enkelte kapitler er også andre datakilder brukt. Dette gjelder blant 
annet kapittel 5, som bygger på data fra valgprotokollene fra valgstyrene 
i de ulike valgkretsene. I kapittel 9 har det også blitt gjennomført en 
mediestudie. 

Etiske aspekter ved forskning på urfolk er også relevante for denne 
boka. Problemstillinger rundt dominante gruppers forskning på urfolk 
er bredt debattert: Forskninga kan inneholde mistolkninger som skyldes 
manglende kulturinnsikt, eller være prega av problemstillinger og hold- 
ninger som kan anklages for å være i strid med gruppas egne interesser 
(Berg-Nordlie, 2017; Olsen, 2016). Slike etiske utfordringer er i noe min- 
dre grad til stede her: Noen av bidragsyterne tilhører selv urfolket det for- 
skes på, og selve forskningsprosjektet er initiert av urfolkets demokratisk 
valgte organ - som altså selv har ansett prosjektet som nyttig for folket 
de representerer. Vi har vært påpasselige med å sikre at intervjuobjekter 
får god informasjon om hva slags forskning intervjuene skal brukes til, at 
de er informert om muligheten til å trekke sine intervjuer når som helst 
før publisering, og at de kan gå i dialog med forskerne om sine bidrag 
når som helst. Det er et ønske fra oss at urfolksinformanter skal oppleve 
at deres erfaringer og synspunkter er gjengitt på en måte de kan kjenne 
seg igjen i. 


Om kapitlene i boka 


Bokas påfølgende åtte kapitler belyser fem hovedtemaer. Det første 
temaet er selve grunnlaget for samepolitikken: samisk identitet og forhol- 
det til valgmanntallet. Hva skal til for å regnes som samisk? Når er man 
«samisk nok» til at man burde kunne melde seg inn i valgmanntallet? 

Disse spørsmålene er grunnleggende fordi de dreier seg om hvem som 
til syvende og sist skal få lov til å velge representanter på vegne av same- 
folket. Det andre temaet er det samiske sivilsamfunnet: I tillegg til den 
statsbaserte kanalen for representasjon som Sametinget utgjør, eksisterer 
det et samisk sivilsamfunn som også innebærer urfolksrepresentasjon og 
er av fundamental viktighet for samisk kultur- og samfunnsliv. Hvordan 
forholder dette organiserte samiske sivilsamfunnet seg til Sametinget? 
Det tredje temaet er valgdeltakelse. Hvordan kan man forklare hjemme- 
sitting i et system der man - i motsetning til andre valg i Norge - aktivt 
må registrere seg som velger? Bidrar U30-regelen — det at velgere i kom- 
muner med færre enn 30 manntallsførte må forhåndsstemme - fortsatt 
til å trekke ned valgdeltakelsen? Det fjerde teamet er det partipolitiske 
landskapet. Hva skiller velgerne til de ulike partiene som stiller til valg? 
Er det tydelige forskjeller som gjør det lett for velgerne å se forskjell på 
partiene? Det femte temaet er valgkampen og velgernes informasjon. Hvor 
henter velgerne sin informasjon om valget fra? Vi ser spesifikt på hvordan 
partier og velgere finner hverandre i Sør-Norge, en valgkrets der same- 
tingsvalget nesten ikke dekkes i mediene. 

Det første temaet, identitet og valgmanntall, belyses i kapittel 2 og 3. I 
kapittel 2 undersøker Torunn Pettersen og Jo Saglie hva ulike velgergrup- 
per mener om kriteriene for innmelding i valgmanntallet. Velgerunder- 
søkelsene fra 2013 og 2017 viser begge at rundt to tredeler var fornøyd med 
gjeldende manntallskriterier. Blant dem som ønsket endring, ville flere 
utvide enn innsnevre kriteriene. Ekteskap med en manntallsført og lang- 
varig tilknytning til et samisk miljø var de utvidelseskriteriene som fikk 
størst oppslutning som potensiell utvidelsesgrunn. En svak holdnings- 
endring i restriktiv retning fant sted, men innenfor enkelte grupper var 
holdningsendringene større. I 2013 skilte spørsmålet om utvidelse de 
ulike partienes velgergrupper fra hverandre. I 2017 var Arbeiderpartiets 
velgere blitt mer restriktive og nærmet seg NSRs velgere. Derimot økte 
forskjellene i holdninger til innsnevring, slik at det i første rekke var de 
med ulike former for en sterk samisk tilknytning som ønsket strengere 
kriterier. 

I kapittel 3 ser Mikkel Berg-Nordlie og Torunn Pettersen nær- 
mere på personer med samisk tilknytning som ikke står i Sametingets 

valgmanntall, med utgangspunkt i en serie kvalitative intervjuer. Forfat- 
terne introduserer et begrepsapparat for å kunne kategorisere ulike grun- 
ner til å ikke stå i valgmanntallet. De presenterer også ulike forståelser av 
hva Sametingets valgmanntall er, og formidler ulike grunner folk oppgir 
til å ikke stå i valgmanntallet eller tvile på om det er riktig av dem å 
stå der. Det kommer fram at det trengs ei kunnskapsheving om hvordan 
man melder seg inn i valgmanntallet, og om hva manntallet er og ikke er. 
Det framgår også at det kan virke mobiliserende for registrering og for- 
hindre utmelding hvis det blir tydeliggjort at Sametinget er en arena for 
kamp mellom ulike politiske idéer og prioriteringer, der valgdeltakelse 
kan føre til politisk kursendring. Kapitlet tar også for seg oppfatninger 
hos mennesker med samisk tilknytning som ikke oppfyller kravene til å 
stå i Sametingets valgmanntall, og videreformidler noen av deres forslag 
til mulige ordninger for å inkludere dem. 

Det andre temaet, det samiske sivilsamfunnet, belyses i kapittel 4. 
Her utforsker Per Selle og Kristin Strømsnes forholdet mellom Same- 
tinget og det samiske sivilsamfunnet sett fra både sametingspartienes, 
sivilsamfunnsorganisasjonenes og velgernes synsvinkel. Generelt deltar 
samer i sivilsamfunnet på linje med resten av befolkningen, når man ser 
på allmenne og spesifikt samiske organisasjoner under ett. Sametingspo- 
litikerne og de samiske organisasjonene forteller likevel om en forholds- 
vis begrenset kontakt, som først og fremst handler om at organisasjonene 
kontakter Sametinget - i hovedsak administrasjonen — for å fa informa- 
sjon og økonomisk støtte, og i mindre utstrekning for å fremme politiske 
saker. Sametinget har dermed i liten grad et spesifikt samisk organisa- 
sjonssamfunn som en aktiv motpart. Ut fra sivilsamfunnets rolle som 
motvekt til folkevalgte organer, kan dette være problematisk for det 
samiske demokratiet. 

Det tredje temaet, valgdeltakelse, behandles i kapittel 5 og 6. I kapittel 5 
analyserer Aslak Owren konsekvensene av ordningen der stemmeberetti- 
gede i kommuner med færre enn 30 manntallsførte velgere må forhånds- 
stemme, ved hjelp av data fra valgprotokollene og kvalitative intervjuer. 
Hovedfunnet er at ordningen fortsatt har en klart negativ effekt på valg- 
deltakelsen i kommunene der man ikke kan stemme på valgdagen, selv 
om denne regelen nå er blitt brukt i tre valg. Dessuten viser tallene at 

mens valgdeltakelsen i 030-kommunene er høyest i valgkretsene lengst 
nord, er tendensen motsatt for U30-kommunene. I kapittel 6 viderefø- 
rer Johannes Bergh og Jo Saglie analysen av hjemmesitterne med data 
fra velgerundersøkelsen. Ved siden av å bekrefte betydningen av U30- 
regelen, finner de at både ressurser (som utdannelse) og motivasjon (som 
politisk — og særlig samepolitisk — interesse) har betydning for valgdelta- 
kelse. Grunner for innmelding i manntallet påvirker også seinere valgdel- 
takelse. Men selv om de som meldte seg inn for å påvirke samepolitikken 
sjelden var hjemmesittere, var ikke såkalt ekspressive motiver — å regis- 
trere seg i valgmanntallet for å uttrykke en samisk identitet - noe hinder 
for å delta. 

Det fjerde temaet, det partipolitiske landskapet, utforskes i kapittel 7. 
Her ser Johannes Bergh og Jo Saglie på det ideologiske landskapet i norsk 
sametingspolitikk, ved å se på hva som skiller de ulike partienes velgere. 
Ved hjelp av velgerundersøkelsene beskriver de et samepolitisk landskap 
med små politiske forskjeller, der først og fremst Fremskrittspartiets vel- 
gere skiller seg ut. Sistnevnte står langt fra de andre partienes velgere i 
det sentrale spørsmålet om samisk selvbestemmelse, og det er et gjensidig 
kjølig forhold mellom FrP-velgerne og de andre velgerne. I noen spørsmål 
befinner Høyres velgere seg mellom FrP og hovedtyngden av partier, og 
Nordkalottfolkets velgere har også en noe avvikende profil i noen saker. 
Derimot er det vanskeligere å se den politiske avstanden mellom velgerne 
til hovedtyngden av partier og lister, inkludert de to hovedmotstanderne 
Arbeiderpartiet og NSR. De politiske avstandene som er målt i denne 
undersøkelsen, kan heller ikke forklare mønstrene for koalisjonsdannelse 
i samepolitikken. 

De to siste kapitlene tar for seg det femte temaet, valgkamp og velgernes 
informasjon. I kapittel 8 bruker Eva Josefsen og Eli Skogerbø velgerunder- 
søkelsen til å analysere sametingsvelgernes bruk av og tillit til ulike infor- 
masjonskilder. De tradisjonelle nyhetsmedienes posisjon er blitt svekket 
over tid, mens personlige kommunikasjonskanaler og sosiale medier er 
blitt viktigere - noe som gir en mer fragmentert samisk offentlighet. De 
som behersker samisk språk oppfatter de fleste informasjonskildene som 
viktigere enn det de med mindre samiskkompetanse gjør — også norsk- 
språklige medier. For tillit til mediene er mønsteret annerledes: De som 

behersker samisk sprak har lavere tillit til de tradisjonelle norskspraklige 
mediene, sammenlignet med de med darligere ferdigheter. I kapittel 9 gar 
Mikkel Berg-Nordlie og Eli Skogerbø dypere inn i valgkretsen Sør-Norge. 
Studier av mediedekning har vist at tradisjonelle nyhetsmedier i liten 
grad dekker sametingsvalgkampen her. Valgkretsen er geografisk stor 
med sametingsvelgere som bor svært spredt, og i Oslo-området - som 
faktisk har en velgerkonsentrasjon - blir det likevel vanskelig å «finne» 
sametingsvelgerne i den mye større majoritetsbefolkninga. Intervjuer 
med toppkandidater avdekker en rekke strategier for å nå fram til vel- 
gere. Utsending av valgmateriell til registrerte velgere prioriteres. Partier 
som har en større medlemsmasse å dra på har en klar fordel fordi de 
kan mobilisere sine egne. Partier som allerede er godt etablerte i velgeres 
bevissthet, eller har kandidater som er kjente, får også en fordel i en slik 
krets. En godt organisert tilstedeværelse i sosiale medier er ekstra viktig 
i kretser hvor det er vanskelig å få til fysiske møter med velgere. Kapitlet 
ser også på billedspråk og retoriske grep ulike partier har benyttet seg av, 
som spiller på ulike verdier og identiteter i velgermassen. 


Avslutning: Det samiske demokratiet 


Hva kan så disse kapitlene si oss om tilstanden i det samiske demokratiet 
i Norge? Flere bidrag i boka peker på utfordringer, både for systemet som 
sådan og for den enkelte sametingsvelger. Én problematikk er knyttet til 
registrering i valgmanntallet. At velgerne selv må registrere seg skiller 
sametingsvalg fra andre valg i Norge, men er likevel ikke helt uvanlig i 
internasjonalt perspektiv. Én spesialutfordring ligger imidlertid i at regis- 
teringen er knyttet til samisk identitet og oppfyllelse av bestemte objek- 
tive kriterier, noe som reiser potensielt vanskelige spørsmål om hvem 
som i både subjektiv og objektiv forstand, er «samisk nok» til å delta i det 
samiske demokratiet. Problemet skal ikke overdrives: Det er ganske stor 
oppslutning om de gjeldende kriteriene for å registrere seg, og de partipo- 
litiske motsetningene om spørsmålet ser ut til å svekkes, skjønt det er en 
stabilt stor minoritet som støtter inklusjon av ektefeller i valgmanntal- 
let. Ser vi ut over Norges grenser, ser vi raskt at slike spørsmål har skapt 


mer strid andre steder. Men selv om systemet for velgerregistrering i store 

trekk har legitimitet, kan grensedragningen likevel oppleves vanskelig 
for enkeltmennesker. 

Andre utfordringer når det gjelder valgmanntallet har å gjøre med 
menneskers usikkerhet om hvorvidt de oppfyller kriteriene til innmel- 
ding, og manglende kunnskap om hvordan man melder seg inn. Det før- 
ste har å gjøre med etterdønninger av fornorskingspolitikken — det andre 
med generell kunnskapsmangel om det samiske demokratiet. Mange 
samer lever i sterkt majoritetsdominerte områder, og får ikke nødvendig- 
vis så mye annen informasjon om det samiske politiske samfunnet enn 
den majoriteten får. Det er vanskelig å nå disse samene med informasjon 
uten å «sikte» på hele befolkninga i Norge. 

Kommunikasjon med potensielle velgere er generelt ei utfordring både 
for Sametinget som sådan og for partiene. I et demokrati skal velgerne 
kunne sette seg inn i politikken til de ulike politiske alternativene, for 
så å gjøre et begrunnet valg. Dette krever for det første at velgerne får 
informasjon om partiene. Dette er ikke alltid enkelt, i og med at same- 
politikk dekkes dårlig av de etablerte riksmediene. Andre kanaler, som 
sosiale medier og personlig kommunikasjon, kan bøte på dette, men kan 
til gjengjeld gi en fragmentert offentlighet - en mangel på felles arenaer 
der viktige spørsmål diskuteres. Ikke minst kan mediesituasjonen skape 
geografiske ulikheter ved at velgerne i de sørligste valgkretsene, og sær- 
lig Sør-Norge, har dårligere informasjonstilgang. Det gjelder ikke bare 
informasjon om de samepolitiske partiene, men også om selve same- 
tingsvalget og velgerregistreringen. 

Selv om informasjonstilgangen hadde vært bedre, gjenstår likevel et 
problem: Hvordan skal velgerne skille mellom partiene? Til tross for 
at noen mindre partier har avvikende standpunkter, tegner analysene 
av velgernes holdninger et bilde av forholdsvis små politiske avstander 
mellom hovedtyngden av partier. På den ene siden har dette i og for seg 
mange positive sider. En polarisering med dype kløfter mellom alterna- 
tivene er ikke nødvendigvis ideelt. Enighet utad og jevnt over stø kurs er 
en fordel for Sametinget i kommunikasjon med ytre krefter, og en stor 
del av Sametingets rolle er jo nettopp å representere samene utad mot 
ikke-samiske deler av det norske statsapparatet. På den andre siden er det 
et problem hvis velgerne har vansker med å se forskjell på partiene. Og 

hvis politiske konflikter framstar som at de handler om andre ting enn 
uenighet om sak, stiller man seg lett apen for anklager om politisk spill 
og personmotsetninger. 

Dette bringer oss over pa nok en utfordring vi ser tegn til i det samiske 
politiske landskapet, nemlig at noen oppfatter Sametinget som en insti- 
tusjon man ikke kan pavirke over stemmeseddelen. I politisk diskusjon 
er det sjelden et klart skille mellom Sametinget som parlament, Same- 
tingsradet og Sametingets administrasjon — alt er «Sametinget», litt som 
om Norges utenriksdepartement, regjering og parlament skulle kalles 
«Stortinget» pa folkemunne. Vare kvalitative intervjuer tyder pa at noen 
oppfatter «Sametinget» som en enhetlig og byråkratisk struktur med ei 
fastlåst politisk linje som ikke vil endre seg uansett hva man stemmer. 
Dette forsterkes nok av den ovennevnte situasjonen med partier som 
langt på vei er temmelig like. Disse to forholdene kan føre til en demo- 
bilisering av noen velgere — ikke bare i form av hjemmesitting, men også 
manglende innmeldinger i og aktive utmeldinger fra valgmanntallet. 

Boka peker også på at det organiserte, spesifikt samiske sivilsamfunnet 
ikke er så sterkt. Dette er ikke nødvendigvis et så stort problem som man 
kunne trodd: Samiske individer kan jobbe for å få realisert en god del av 
sine politiske ønsker gjennom å engasjere seg i storsamfunnets organi- 
sasjoner heller enn i foreninger som er spesifikt samiske. Men hvis man 
oppfatter et organisert sivilsamfunn som en viktig aktør i et demokratisk 
system, så blir dette en utfordring på systemnivået. Det kan også argu- 
menteres for at et solid samisk sivilsamfunn er viktig for å få samiske 
stemmer fram i spesielt lokal- og regionalpolitikk. Sametinget har ikke 
kapasitet til å representere samer i enhver sak som angår samer på ethvert 
nivå av det norske politiske systemet. For å sikre at samiske interesser blir 
hørt lokalt er det derfor viktig med lokale samiske foreninger, både mer 
generelle foreninger og foreninger som har spesialisert seg på å være en 
samisk stemme i bestemte typer politiske saker. Det finnes en del slike 
samiske foreninger, men det er ennå ikke mulig å si at dette organisa- 
sjonslandskapet framstår som sterkt nok til å fullt utfylle sin mulige rolle 
i samisk samfunnsliv. 

På den positive siden er det mest iøynefallende den kraftige veksten i 
valgmanntallet siden Sametinget ble etablert i 1989, noe som har ført til at 

flere velgere har blitt integrert i sametingspolitikken. Veksten kan skyldes 
at flere samer oppfatter Sametinget som et relevant politisk organ, men 
en årsak kan også være at flere oppfyller kriteriene for registrering ved at 
de er blitt bevisst sin samiske slektsbakgrunn og identitet, og at de bruker 
valgmanntallet som en formalisering av sin samiske status. Det har vært 
en hypotese hos noen at tilsiget av nye velgere kanskje kan føre til at den 
politiske sammensetninga i velgermassen endres, siden en god del av de 
nye velgerne har en løsere tilknytning til de rurale områdene der samisk 
språk og kultur står sterkt - mange bor i byene, og en god del utenfor 
Såpmi, i Sør-Norge. Våre analyser tyder imidlertid på at det ikke har opp- 
stått noen større endring i velgermassens meninger. Ser vi på endringene i 
holdninger mellom 2013 og 2017 - et tidsrom med tydelig vekst i manntal- 
let, og markert omfordeling av velgermassen fra by til land, og fra nord- 
øst mot sørvest — har verken oppslutningen om samisk selvbestemmelse 
minsket eller ønsket om mer liberale kriterier for manntallsregistrering 
økt, i noen grad faktisk tvert imot. Nye velgerne kan likevel ha vansker 
med å orientere seg i det samepolitiske landskapet, og derfor oftere bli 
hjemmesittere. Dermed er det rimelig å vente at den prosentvise valgdel- 
takelsen synker når flere nye velgere registrerer seg, og slik var det også i 
flere år. I 2017 så vi derimot at valgdeltakelsen økte, også målt i prosent, 
selv om det ble flere registrerte velgere. Med andre ord ser det faktisk ut 
til at de nye velgerne blir godt integrert i velgerskaren. 

Abstract: Self-determination for Indigenous peoples requires boundaries between 
those who are entitled to take part in the processes of self-determination and those 
who are not. In Norway, the registration criteria of the Sami Parliament's electoral 
roll constitute such boundaries. These criteria have not caused as much conflict in 
Norway as in other Nordic countries with Sami Parliaments, but some debate has 
taken place. Some have argued for wider criteria, to allow certain groups without 
a Sami ethnic background to register, while others prefer more narrow criteria to 
ensure that the registered voters have sufficient Sami roots and cultural competence. 
In this chapter, we analyse attitudes towards the registration criteria within the reg- 
istered Sami electorate. The 2013 and 2017 voter surveys show essentially the same 
picture. About two-thirds were satisfied with the current criteria on both occasions. 
Among those who wanted a change, the majority were for expansion rather than 
limitation. Marriage to a registered voter and long-term connection to a Sami com- 
munity received the most support among the potential extension criteria. Attitudes 
became slightly more restrictive from 2013 to 2017, but the changes were larger 
within certain groups. In 2013, the question of expansion was to some extent party 
polarized. By 2017, these party differences had decreased: Labour Party voters had 
moved towards the more restrictive NSR voters. Also, some differences in attitudes 
to limitation appeared in 2017, when those who wanted stricter criteria were found 

primarily among those who had high scores on various measures of ties to the Sami 
community. 


Keywords: Sami elections, Sami voters, electoral roll, voter registration 


Introduksjon 


Et grunnleggende trekk ved demokratisk valgte forsamlinger er at det ma 
fastsettes regler for hvem som utgjor det aktuelle demos og saledes har 
stemmerett nar valg skal avholdes. I stater med demokratisk styreform er 
det vanlig a legge til grunn at alle som berøres av et gitt politisk organs 
beslutninger, bør kunne delta ved valg til organet og dermed være med 
på å påvirke dets beslutninger. Såkalt allmenn stemmerett innebærer 
at ingen eller svært få grupper nektes å stemme - dog likevel begren- 
set av visse regler om bl.a. alder og geografi: man må for eksempel ha 
en minimumsalder og man må ha vært bosatt en viss tid i det området 
hvor stemmen skal avgis og/eller er nedslagsfeltet for det valgte organets 
beslutninger. For Sametingets del - hvor hovedpremisset er at forsam- 
lingen skal velges av og blant samer - er det, nødvendigvis, også fastsatt 
visse samiskrelaterte kriterier for retten til valgdeltakelse. For at en per- 
son skal kunne utøve denne retten, må vedkommende dessuten aktivt ha 
krevd seg innført og rent faktisk være blitt registrert i et særskilt mann- 
tall (jf. sameloven $ 2-6). Dette ble opprinnelig kalt samemanntallet, men 
betegnelsen ble i 2008 endret til Sametingets valgmanntall. Hensikten var 
å fremheve at det ikke dreier seg om en oversikt over alle landets samer, 
men at det er et register for ett konkret formål: å være et dokumenta- 
sjonsredskap til bruk ved gjennomføring av sametingsvalg i Norge (Selle 
et al., 2007). 

Både før og etter at Norges samelov ble vedtatt i 1987, har det særskilte 
valgmanntallet vært gjenstand for oppmerksomhet og debatt (Ot.prp. 
nr. 33 (1986-87); Selle et al., 2007; Pettersen, 2011, 2017). Én tematikk har 
vært hvor mange som potensielt kunne ha valgt å la seg innføre i mann- 
tallet, samt hvordan manntallsveksten fordeler seg geografisk. En annen 
tematikk har vært selve kriteriene for retten til å delta ved sametings- 
valg. Sistnevnte har oftest dreid seg om hvorvidt visse kategorier av ikke- 
samer bør gis anledning til slik deltakelse, men det har også blitt tatt opp 

hvorvidt deltakelseskriteriene er for vide til å resultere i manntallsførte 
med tilstrekkelig samisk forankring og kulturkompetanse. I tillegg har 
enkelte stilt spørsmål ved om registreringsprosedyrene er gode nok til å 
sikre at personer ikke blir urettmessig innført — eller urettmessig avvist. 

Mens de som uttaler seg offentlig om aspekter ved Sametingets valg- 
manntall gjerne har sterke synspunkter, var det lenge ukjent hvilke 
holdninger den jevne manntallsregistrerte same har til dette redskapet. 
En komparativ studie av meninger om manntallet i henholdsvis Norge 
og Sverige har imidlertid fylt noe av dette kunnskapshullet (Pettersen, 
2017). Studien var basert på velgerundersøkelser utført i etterkant av de 
to landenes sametingsvalg i 2013. For Norges del viste den at to tredeler 
av respondentene sa seg tilfreds med gjeldende kriterier for å kunne delta 
ved sametingsvalg. Blant den tredelen som mente at kriteriene bør endres, 
var det et klart flertall som sa at de bør utvides slik at flere kan melde seg 
inn. Det fremgikk også at en slik rett i så fall først og fremst bør utløses 
av ekteskap med en same, og dernest av sterk og langvarig tilknytning og 
tilhørighet til et samisk miljø. Studien avdekket dessuten et klart ønske 
om bedre kontroll med at de innmeldte oppfyller kriteriene for innføring 
i valgmanntallet. 

I den sammenlignende studien var det holdninger blant de manntalls- 
førte som sådan som ble undersøkt; det var ikke rom for å se på hvorvidt 
holdningene varierte mellom velgergrupper når disse defineres på grunn- 
lag av ulike generelle eller samisk-relaterte karakteristika. Hensikten 
med den foreliggende studien er derfor å gå et skritt videre og undersøke 
nettopp dette, men da avgrenset til Norge. Analysene er hovedsakelig 
basert på surveydata fra velgerundersøkelsen fra høsten 2017 (se kapittel 1 
for nærmere omtale av undersøkelsen), og sammenligner dessuten 
2017-undersøkelsen med den tilsvarende undersøkelsen fra 2013. Kapit- 
telets to hovedspørsmål er: Hva mener gitte velgergrupper om gjeldende 
kriterier for retten til å delta ved sametingsvalg, og har dette har endret 
seg siden forrige velgerundersøkelse i 2013? Og - hvordan forholder disse 
gruppene seg til spørsmålet om hvem som bør kunne innføres i Same- 
tingets valgmanntall dersom denne retten skulle utvides? Innledningsvis 
ser vi imidlertid på holdninger til valgmanntallet blant de manntallsførte 
sett under ett. 

I det folgende gis forst et riss av hovedtrekkene ved Sametingets 
valgmanntall i Norge som valgredskap, samt av noen utfordringer og 
uenigheter vedrorende dette. Deretter blir resultatene av de statistiske 
analysene presentert og sa diskutert. 


Stemmerett ved sametingsvalg i Norge - 
kriterier, prosedyrer, grenser" 


Et fellestrekk når urfolk skal velge representanter til politiske organer, er 
at det tilkommer noen utfordringer knyttet til at det ikke uten videre er 
gitt hvor grensen mellom urfolk og andre skal eller bør trekkes på indi- 
vidnivå. Stephen Cornell (2015, s. 12) uttrykker det slik: 


Those who identify with a nation may not agree on just where the boundary 
of that identity lies or what it is founded on: kinship, cultural practice, history, 
commitment, or something else. However, until they attempt to enact it as an 
organized phenomenon, their disagreement has limited effect [...] Once the 
political idea has to be translated into organization and action, boundaries 


loom large. Who is part of the nation and who is not? Who should have a voice? 


Globalt viser praksis at det varierer fra urfolk til urfolk akkurat hvilke 
kriterier som legges til grunn for å avgjøre hvem som tilkjennes «en 
stemme». Det er likevel ifølge de Costa (2015) tre kriteriegrunnlag som 
er mest utbredt, nemlig avstamming, kultur og selv-definisjon (se også 
kapittel 3 for en mer omfattende diskusjon om slike kriterier). Kriteriene 
benyttes dels alene og dels i ulike kombinasjoner. Samtidig viser praksis 
også at berørte enkeltindivider kan se ulikt på hvordan kriteriene for til- 
hørighet til et gitt urfolk skal forstås og forvaltes - både blant dem som 
i utgangspunktet identifiserer seg og/eller identifiseres med et bestemt 
folk, og blant dem som ikke gjør det. 

Slike utfordringer gjelder også for valg til Sametinget i Norge. På den 
ene sida fastslår sameloven at det skal finnes et landsomfattende sameting 
valgt av og blant samene, hvor samer kan drøfte og gjøre vedtak om saker 
som særlig berører dem som kollektiv (1987, $$ 1-2 og 1-6). På den andre 


1 Denne delen bygger i stor grad på Pettersen (2017). 

sida har det gjennom tidene slett ikke vært gitt akkurat hvem som «er» 
same, hvordan det fastsettes og hvem som avgjør dette (se f.eks. Aubert, 
1978; Hansen & Evjen, 2008; Hansen & Olsen, 2004, kap. 2). Sametingets 
tilkomst som et supplement til Norges politiske system gjorde det uan- 
sett nødvendig både å fastsette og formalisere samisk-relaterte kriterier 
for selve retten til valgdeltakelse, samt å tilrettelegge for hensiktsmessig 
dokumentasjon av hvem som kan utøve denne retten. Nedenfor gis en 
oversikt over de mest sentrale kriteriene og prosedyrene i så måte, etter- 
fulgt av en gjennomgang av aktuelle problemstillinger vedrørende gren- 
seoppganger for valgdeltakelse. 


Sametingets valgmanntall som velgerregister 


I Norge er aldersgrensen for allmenn stemmerett ved politiske valg 
generelt satt til fylte 18 år i løpet av valgåret, mens kravet til botid vari- 
erer noe mellom ulike valgtyper. Viktigst i dette kapittelets kontekst er 
imidlertid at selve velgerregistreringen ved både stortings- og lokalvalg 
skjer automatisk. Utgangspunktet er Folkeregisteret, hvor informasjon 
om blant annet navn, fødselsdato og adresse for alle som er bosatt i lan- 
det, skal være innført (jf. folkeregisterloven). På et fastsatt tidspunkt i 
forkant av hvert valg benyttes Folkeregisteret til å produsere et mann- 
tall over dem som i henhold til regelverket er berettiget til å delta ved 
det aktuelle valget. Manntallet sorteres så kommunevis og legges ut til 
offentlig ettersyn per kommune til og med valgdagen. Personer som 
mener at en selv eller noen annen uriktig er innført eller utelatt, kan 
kreve at feilen rettes opp ved å henvende seg skriftlig til valgstyret i 
kommunen. 

For sametingsvalg har imidlertid stemmerettskriteriene så langt vært 
utformet med betingelser som umuliggjør automatisk velgerregistrering. 
I stedet er det lovfestet et særskilt valgmanntall hvor de som mener seg 
kvalifisert selv må initiere egen innmelding. Per dato har de aktuelle lov- 
paragrafene i sameloven følgende ordlyd: 


$ 2-5. Stemmerett. Stemmerett ved valg til Sametinget har alle som har stem- 
merett ved kommunestyrevalg i kretsen, og som på valgdagen står innført i 


Sametingets valgmanntall i kretsen. (jf. $ 2—6) 

$ 2-6. Sametingets valgmanntall. Alle som avgir erklæring om at de oppfatter 
seg selv som same, og som enten a) har samisk som hjemmespråk, eller b) har 
eller har hatt forelder, besteforelder eller oldeforelder med samisk som hjemme- 
språk, eller c) er barn av person som står eller har stått i Sametingets valgmann- 


tall, kan kreve seg innført i Sametingets valgmanntall. 


Som det fremgår er hovedprinsippet for innføring at en person må opp- 
fylle både et kriterium om selvidentifikasjon som same (subjektivt), og et 
kriterium om tilknytning til samisk språk (objektivt) - spesifisert som 
språk i hjemmet under oppveksten for enten personen selv eller for minst 
én forelder, besteforelder eller oldeforelder.? I tillegg har barn av en per- 
son som er/har vært oppført i Sametingets valgmanntall, rett til å be seg 
innmeldt. For øvrig gjelder den generelle regelen om stemmerettsalder på 
18 år, samt nærmere spesifiserte krav om bosted og statsborgerskap. Det 
er ellers et poeng at i motsetning til ved øvrige valg, hvor registrering som 
velger gjelder så lenge informasjonen i Folkeregisteret tilsier dette, kan 
velgerregistrerte i Sametingets valgmanntall når som helst be seg ekspli- 
sitt strøket? 

Det subjektive kriteriet impliserer at innmelding i Sametingets valg- 
manntall må være selvbestemt: hvorvidt en person oppfatter seg som 
same kan bare avgjøres av vedkommende selv. Det objektive kriteriet om 
tilknytning til samisk språk må på sin side i prinsippet kunne etterprøves 
av andre — og betinger dermed tilgang til tilfredsstillende muntlige eller 
skriftlige kilder. Når en person i familietreet oppgis som samisk språk- 
forbindelse, skal vedkommendes navn, bosted og fødselsdato spesifise- 
res pa det aktuelle innmeldingsskjemaet.* Utfylte skjema behandles av 
Sametingets administrasjon. Av kapasitetshensyn blir skjema imidlertid 
vanligvis bare sett nærmere på dersom det senere kommer inn klager på 


2 Oldeforeldregenerasjonen er en utvidelse gjort gjeldende fra og med valget i 1997 (Selle et al., 
2007). 

3 Dette fremgår implisitt av sameloven $ 2-6: når det er opp til den enkelte å kreve seg innført i 
valgmanntallet, må det også være opp til den enkelte å (kunne) kreve seg utført. 

4 Selve skjemaet finnes på https://sametinget.no/ f/pi/ierdbf4b3-e7e7-4040-9a78-fcobafa4b12e/ 
innmeldingsskjema-nordsamisk-norsk.pdf 

en spesifikk innførsel: «Vi må stole på at folk gir riktige opplysninger når 
de fyller ut skjemaet». 

Innmeldingsskjema mottatt innen en fastsatt tidsfrist, utgjør 
grunnlaget for å sammenstille Sametingets valgmanntall på gitte 
datoer annet hvert år: i år med sametingsvalg og i år med lokal- og 
regionalvalg.* Det opprettes først en foreløpig versjon som legges til 
offentlig ettersyn/granskning. For at det endelige valgmanntallet skal 
bli så korrekt som mulig, finnes egne bestemmelser om klage- og anke- 
muligheter dersom det oppstår uenighet om utfall av søknadsbehand- 
linger. Klager kan gjelde både en selv og andre personer (Forskrift 
om valg til Sametinget, 2008, $ 76a). I sum er det altså eksplisitt lagt 
opp til at Sametingets valgmanntall kan og skal være gjenstand for 
kontroll. 

Tilsvarende løsninger er for øvrig valgt også for sametingene i Sverige 
og Finland. Også der har sametingene sine egne valgmanntall, med kri- 
terier som ved første øyekast ligner på de som gjelder på norsk side av 
grensene. Praksis er likevel noe ulik, og særlig i Finland er spørsmålet 
om hvem som rettmessig skal tas inn i manntallet blitt svært omstridt, 
blant annet med en organisert gruppe mennesker som selv oppfatter seg 
som samer, men som ikke har/gis adgang til å registrere seg (se f.eks. 
Berg-Nordlie, 2015; Valkonen et al., 2017). Sametinget i Norge har deri- 
mot hatt en relativt tillitsbasert praksis, og selve velgerregistreringen har 
i liten grad vært et stridsspørsmål. 


Valgmanntallets omfang og grenser 

I 2017 hadde Sametingets valgmanntall i Norge omlag 17 000 registrerte. 
Selv om dette er en markant økning fra 5 500 ved det første valget i 1989, 
omfatter Sametingets valgmanntall relativt få personer både i absolutt 
forstand og sett som andel av Norges totale folketall. Samtidig er det all- 
ment erkjent at et vesentlig antall personer som er eller kunne ha vært 


5 Uttalt i et intervju med NRK Såpmi (Pulk & Rasmus, 2013) av den som da var ansvarlig for ar- 
beidet. 

6 Sistnevnte ble innført i 2009 etter en lovendring om at antall mandater per valgkrets skal relate- 
res til antall innmeldte i valgmanntallet i kretsen på dette tidspunkt (Selle et al., 2007). 


47 


KAPITTEL 2 


kvalifisert for innmelding i dette manntallet, mer eller mindre bevisst 
avstår fra å la seg registrere (se kapittel 3). Det er imidlertid ikke mulig 
å tallfeste akkurat hvor mange dette gjelder. Pettersen (2011, 2017) har 
beskrevet og diskutert denne situasjonen med basis i et sett skjematiske 
populasjoner, her gjengitt som figur 2.1. 


PO: Alle potensielle 


P1: Oppfyller 
det objektive 
kriteriet 


P2: Oppfyller 
det objektive 
og 

det subjektive 
kriteriet 


P3: De innmeldte 


ær ——— 
`~ 
Px: Integrerte > 


Figur 2.1 Skjematiske populasjoner relatert til kriteriene for å ha stemmerett ved sametingsvalg 
Etter Pettersen (2011) 


I figur 2.1 illustrerer den ytterste sirkelen i hovedstrukturen en skjematisk 
utgangspopulasjon kalt Po: Alle potensielle. Po omfatter enhver person 
med de facto tilknytning til samisk språk — spesifisert som språk i hjem- 
met under oppveksten for enten personen selv eller for minst én forfader/- 
moder innen et gitt antall generasjoner, uavhengig av om personen selv 
er (gjort) kjent med denne språktilknytningen eller ikke. Når disse her 
omtales som «potensielle», er idéen at samisk språktilknytning er selve 
det som i valgmanntallssammenheng gir potensiale for å oppfatte seg selv 
som same. Størrelsen på Po vil imidlertid for alltid forbli ukjent på grunn 

av mangel på relevante historiske språkdata (se f.eks. NOU 1984: 18, 
kap. 3.5). 

Figurens nest ytterste sirkel illustrerer en populasjon kalt P1: Oppfyl- 
ler det objektive kriteriet. Her inngår kun de som kan navngi minst én 
samisk språktilknytning i den form dette kreves på skjemaet for innfø- 
ring i Sametingets valgmanntall. Samtidig er det allmennkunnskap at 
blant dem med samisk språkforbindelse å la P1, er det langt fra alle som 
oppfatter seg selv som same og dermed oppfyller valgmanntallets sub- 
jektive innmeldingskriterium. Heller ikke her finnes data som kan indi- 
kere noe om omfanget av de respektive posisjonene, men den andel av 
P1 som til enhver tid har en selvidentifikasjon som same, konstituerer 
uansett den nest innerste populasjonen kalt P2: Oppfyller det objektive 
og det subjektive kriteriet. Den tallmessig ukjente P2 omfatter altså alle 
som til enhver tid er i posisjon til å kunne kreve seg innført i sametin- 
gets valgmanntall. Til slutt gjenstår den innerste sirkelpopulasjonen som 
består av dem som faktisk er blitt registrert i dette manntallet, nemlig P3: 
De innmeldte. Om P3 fins det, som den eneste av de skjematiske popula- 
sjonene i figur 2.1, et fortløpende datagrunnlag for fakta om størrelse og 
sammensetning. 

En teoretisk idealsituasjon ville vært at det ikke skjedde noen avskal- 
ling fra den skjematiske populasjonen Po via P1 og P2 til P3, forstått som 
at alle i stemmerettsalder med en de facto samisk språkforbindelse både 
hadde vært kjent med denne, oppfattet seg selv som same og latt seg inn- 
føre i Sametingets valgmanntall. At så ikke er tilfelle, skyldes flere og 
ulike forhold. Det må likevel først og fremst ses i lys av at (arven fra) 
statens politikk ovenfor samene over tid ikke bare har bidratt til at stadig 
færre har blitt lært eller har valgt samisk som et språk i hjemmet, men 
Og til at selve samebegrepet til tider har blitt innsnevret, stereotypisert 
og dels påført negative konnotasjoner av en slik art at mange ikke ønsket 
eller ønsker å identifisere seg / bli identifisert som same” 

Implisitt illustrerer sirkelstrukturen i figur 2.1 også hvordan kom- 
binasjon av det subjektive og det objektive kriteriet ser bort fra at 


7 Denne politikken og arven etter den er veldokumentert og det oppgis derfor ikke referanser her. 
Se ev. Pettersen (2017) for en mer spesifisert gjennomgang av manntallsrelaterte aspekter ved 
dagens samiske språk- og identitetssituasjon. 

livsomstendigheter skulle kunne medføre at noen opplever seg som same 
uten å ha en samisk språkforbindelse — det være seg for egen del eller i eget 
slektstre, slik dette er definert i betingelsene for manntallsinnføring: Den 
subjektivt avgrensede populasjonen P2 skal utgå fra språkpopulasjonen Pi. 

Samtidig inneholder figur 2.1 en «tilleggspopulasjon» plassert utenfor 
sirkelstrukturen i form av en stiplet oval nederst til høyre. Denne popula- 
sjonen — Px: Integrerte — er ment å illustrere at helt fra idéen om et samisk 
folkevalgt organ ble lansert, har et tilbakevendende tema vært om det bør 
åpnes for å gi stemmerett til personer som ikke er av samisk opprinnelse, 
men som er gift med samer og/eller integrert i et samisk miljø gjennom 
oppvekst eller bosted og derfor oppleves som en del av et samisk felles- 
skap (NOU 1984: 18, kap. 11.12). 

Selv om idéer om stemmerett til visse grupper av ikke-samer ble 
avvist i prosessen frem mot vedtaket av sameloven i 1987, fortsatte dis- 
kusjonene om dette. Allerede på det første Sametingets første ordinære 
plenumsmøte i 1990 fremsatte Arbeiderpartiets gruppe ønske om å se 
nærmere på manntallskriteriene, herunder ektefellers rett til innføring i 
manntallet, samt andres rett til slik innføring (Sametinget, 1990). I 1995, i 
en sak om reglene for sametingsvalg, kom samme gruppe med et konkret 
forslag som lød: «I tillegg bør det utredes om ektefeller og andre med nær 
tilknytning til samisk kultur og samfunnsliv bør ha lovfestet rett til inn- 
føring i valgmanntallet for Sametinget». Forslaget ble nedstemt, men to år 
senere foreslo Arbeiderpartiets gruppe igjen å utrede dette (Sametinget, 
1995, 1997). Siden har problemstillingen eksplisitt blitt reist i forbindelse 
med to større gjennomganger av Sametingets valgregler, uten at forslag 
om slik utvidelse har blitt tatt til følge (Sametinget, 2001; Selle et al., 
2007). Også etter dette har det vært debatt rundt spørsmålet, der gjerne 
representanter for Arbeiderpartiet har vært positive til en slik utvidelse, 
mens NSR-politikere har vært mer skeptiske. Et utbredt argument for 
utvidelse til ektefeller har vært at dagens manntallsregler skaper kunstige 
skiller innenfor den enheten som en familie utgjør. Sametingspolitikeren 
John Kappfjell (Ap) sa det slik: «Man kan ikke lage en skillelinje midt i 
ektesenga» (Aslaksen, 2012; se også Guttorm & Rasmus, 2013). 

Mens diskusjoner om valgmanntallet lenge først og fremst handlet om 
å øke innmeldingsraten blant nåværende kvalifiserte, og dernest om det 

å eventuelt utvide innmeldingskriteriene til å omfatte visse grupper av 
ikke-samer, har enkelte de senere år stilt spørsmål ved om kriteriene slik 
de nå er utformet og praktiseres, er for vide, slik at det manntallsføres 
personer som, etter sigende, ikke har tilstrekkelig samisk forankring og 
kulturkompetanse. Debatter om dette foregår primært i sosiale media, 
men er i noen grad tatt opp i faglitteraturen. Eksempelvis har Ivar Bjørk- 
lund (2016a, 2016b) diskutert hvorvidt dagens innmeldingsregime kan gi 
en «utvannet» velgermasse og dermed usikkerhet med hensyn til hvor- 
vidt Sametinget ivaretar samenes kollektive ferdigheter og interesser. 
Bjørklund (2016b) spurte om Sametinget kunne bli en «trojansk hest», 
og argumenterte slik: «De vide manntallsreglene åpner opp for mange 
interesser som ikke nødvendigvis er i samsvar med Sametingets formål 
og samisk språk ser etter hvert ut til å bli en salderingspost ved Same- 
tingsvalgene.» 

Det særskilte valgmanntallet som ble etablert som et definitorisk og 
registreringsmessig redskap for gjennomføring av sametingsvalg, er altså 
ikke uten utfordringer. I de følgende analysene tar vi opp tråden fra vel- 
gerundersøkelsen i 2013 (Pettersen, 2017) ved å undersøke noen holdnin- 
ger til dette redskapet per 2017 - dels som sådan og dels sammenlignet 
med 2013, men først og fremst hvorvidt holdninger varierer mellom visse 


definerte velgergrupper. 


Analyser 


Kapittelet bygger på data fra velgerundersøkelsen ved sametingsvalget i 
2017 (jf. kap. 1), og den tilsvarende undersøkelsen i 2013. Holdningene 
som utforskes er av to slag: til a) gjeldende kriterier for retten til å delta 
ved sametingsvalg i Norge, og til b) hvilke av visse grupper ikke-samer 
som bør kunne delta ved sametingsvalg dersom kriteriene for dette skulle 
endres slik at flere får denne retten. De sistnevnte spørsmålene bygger på 
forslag som, i større eller mindre grad, over tid har vært diskutert i offent- 
ligheten. Felles for disse mulige utvidelsene av kriteriene er at de bygger 
på ulike former for kulturell tilhørighet. Slike utvidelser vil dermed bety 
at de to andre kriterietypene som de Costa (2015) nevner - avstamning og 
selvdefinering - får mindre tyngde. 

Holdninger blant alle manntallsførte i 2017 
sammenlignet med i 2013 


Vi begynner med å sammenligne de to holdningstypene blant alle de 
manntallsførte i 2017 med tilsvarende holdninger i 2013 - og da først 
synet på gjeldende innmeldingskriterier generelt (tabell 2.1). 


Tabell 2.1 Holdninger til gjeldende kriterier for retten til å delta ved sametingsvalg i Norge 
(prosent), i 2013 og i 2017 


2013 2017 

riteriene bør endres slik at flere kan melde seg inn 26 22* 
riteriene er bra som de er 65 69 
Kriteriene bør endres slik at færre kan melde seg inn 9 10 
(ikke vektet) 1353 1025 


Forskjellen er statistisk signifikant på femprosentsnivå. 

pørsmål: «Det har vært en del debatt om kriteriene for å melde seg inn i Sametingets valgmanntall. Hva er 
in mening om disse kriteriene?». Spørsmålet var uten «Vet ikke» som svaralternativ. I 2013 og 2017 utgjorde 
ppgitt N henholdsvis 95 og 96 prosent av respondentene. 


O a Ww + 


Tabellen viser i hovedsak sma endringer fra 2013 til 2017. Flertallet stotter 
dagens kriterier, og blant dem søm ønsker endring, er det flere som vil 
utvide kriteriene enn innsnevre dem. Godt og vel to tredeler av respon- 
dentene i 2017 (69 prosent) mener kriteriene er bra som de er. Dette er 
litt opp siden 2013, men endringen er ikke statistisk signifikant. Samti- 
dig har det vært en svak, men statistisk signifikant nedgang i andelen 
som mener kriteriene bør endres slik at flere kan melde seg inn - fra om 
lag en fjerdedel til litt over en femtedel. Med andre ord kan det anes en 
holdningsendring i restriktiv retning. Andelen som mener kriteriene bør 
innsnevres ligger stabilt med om lag 10 prosent på begge tidspunkt. 

I tabell 2.2 sammenlignes 2013- og 2017-holdningene til hvilke av visse 
grupper ikke-samer som bør kunne melde seg inn dersom innmeldings- 
kriteriene skulle utvides. Oppsettet av de gitte gruppene benevnes både 
i tabellen og i det videre som innmeldingskvalifikasjonene «Ekteskap», 
«Samboerskap», «Foreldreskap», «Fellesskap», og «Bosatt i forvaltningsom- 
radet» (se tabell 2.2 for en presis forklaring til hver kvalifikasjon). For hvert 


8  Forvaltningsomradet består av kommuner hvor det er lovfestet visse rettigheter til å bruke sa- 
misk språk i gitte kontekster. I 2013 inngikk ti kommuner: Nesseby, Tana, Karasjok, Kautokeino, 

av årene presenteres to resultatsett: ett for alle respondentene i utvalget, 
og ett for dem som faktisk ga uttrykk for at kriteriene bør utvides. Tallene 
betegner andelen som svarte «Ja» til å utvide med den aktuelle gruppen. 
Tabell 2.2 Andeler som er positiv til at visse grupper ikke-samer bør kunne delta ved 


sametingsvalg dersom kriteriene for dette skulle endres slik at flere får denne retten (prosent), 
i 2013 og i 2017 


2013 - 2013 - 2017 - 2017 - 
hele utvalget kundesom hele utvalget kun de som 
vil utvide vil utvide 
A) Ekteskap 45 79 42 73 
B) Fellesskap 45 74 40* 67 
C) Foreldreskap 33 61 28* 51* 
D) Bosatt i forvaltningsomradet 29 55 23* 48 
E) Samboerskap 25 53 22 47 
Minste N Cikke vektet) 1335 332 1017 213 


*Forskjellen er statistisk signifikant pa femprosentsniva. 

Spørsmål: «Dersom kriteriene for Sametingets valgmanntall skulle endres slik at flere far rett til å melde seg 

inn, synes du følgende grupper bør kunne melde seg inn?» For hver foreslått gruppe kunne respondenten svare 

«Ja», «Nei» eller «Vet ikke». Foreslåtte grupper var: 

A) Ekteskap = ikke-samer som er gift/registrert partner med manntallsførte 

B) Fellesskap = ikke-samer som opplever sterk tilknytning til den samiske befolkning ved at de har langvarig 
tilhørighet til et samisk miljø eller lokalsamfunn 

C) Foreldreskap = ikke-samiske foreldre som har barn med manntallsførte 

D) Bosatt i forvaltningsområdet = alle som er bosatt i en kommune i forvaltningsområdet for samisk språk 

E) Samboerskap = ikke-samer som er samboende med manntallsførte 


Tabell 2.2 viser først og fremst at to kvalifikasjoner skiller seg ut. På begge 
tidspunkter mente rundt 40-45 prosent av utvalget som sådan at hen- 
holdsvis ekteskap og fellesskap — forstått som sterk tilknytning til den 
samiske befolkningen ved langvarig tilhørighet til et samisk miljø eller 
lokalsamfunn - burde kvalifisere til innmelding. Det var lavere oppslut- 
ning om de tre andre foreslåtte kvalifikasjonene, hvorav samboerskap 
skårer lavest med vel 20 prosents oppslutning. 

Hvis vi begrenser oss til å se på kun de som faktisk ga uttrykk for at 
innmeldingskriteriene bør endres slik at flere kan melde seg inn, blir de 
ulike andelene gjennomgående langt større. Rangeringen av de fem fore- 
slåtte kvalifikasjonene er likevel den samme. I 2017 ville nesten tre fjer- 
dedeler av dem som ville utvide kriteriene at dette skulle gjelde ekteskap, 
mens knapt halvparten mente at samboerskap skulle kvalifisere. 


Porsanger, Kåfjord, Lavangen, Tysfjord, Snåsa og Røyrvik. I 2017 var også Hattfjelldal kommet 
med. Siden 2017-valget har også kommunene Tjeldsund, Hamarøy og Røros blitt med. 

Tabell 2.2 bekrefter samtidig tendensen til en noe mer restriktiv hold- 
ning til kriterieutvidelse som anes i tabell 2.1: Alle de ikke-samiske inn- 
meldingskvalifikasjonene far en noe lavere oppslutning i 2017 enn i 2013. 
Imidlertid er nedgangen ganske svak for de fleste av dem, og ikke alle 
endringene er statistisk signifikante. 


Holdninger til innmeldingskriteriene generelt - 
blant ulike velgergrupper i 2017 

For å undersøke om holdninger til valgmanntallets kriterier varierer med 
velgerkarakteristika, ser vi først på de generelle demografiske variablene 
kjønn og alder (figur 2.2), samt geografisk tilhørighet (figur 2.3). Deret- 
ter ser vi på tre utvalgte samiskrelaterte variabler (figur 2.4). Til slutt tar 
vi for oss partivalg (figur 2.5). I disse analysene konsentrerer vi oss om 
undersøkelsen fra 2017, men på noen utvalgte variabler går vi også nær- 


mere inn på endringer fra 2013. 

Figur 2.2 Holdninger til å innsnevre eller utvide gjeldende kriterier for retten til a delta ved 
sametingsvalg (prosent), etter kjønn og alder, 2017 


Se tabell 2.1 for den aktuelle spørsmålsformuleringen. 
N (ikke vektet): kvinner 540; menn 485; 18-30 108; 31-50 350; 51-70 449; 71+ 118. 


I utgangspunktet er det varierende grunnlag for å forvente holdnings- 
forskjeller mellom ulike demografiske grupper. For kjønn er grunnlaget 
lite, men vi ser at menn er noe mer tilbøyelige enn kvinner til å ville 

endre kriteriene slik at flere kan melde seg inn (24 versus 19 prosent). For 
alder vet vi at de eldre generasjonene er vokst opp i en tid med et annet 
samepolitisk klima, noe som kunne tenkes å ha betydning for synet på 
manntallskriteriene. Figur 2.2 viser imidlertid ingen vesentlige forskjeller 
mellom de aldersgruppene som vi har tatt for oss. 

Hvor i landet man bor, kan også tenkes å påvirke holdningene. Det å 
inkludere personer med langvarig tilknytning til et samisk lokalsamfunn 
vil trolig være mest aktuelt i nord, og særlig i Indre Finnmark, som har de 
mest utpregede samiske lokalsamfunnene. Tilsvarende kan det virke mer 
nærliggende å inkludere ektefeller når paret bor i et tydelig samisk miljø. På 
den annen side kan det tenkes at det nettopp er i de mest utpregede samiske 
lokalsamfunnene at det er størst bekymring for «utvanning» av Sametinget. 

Figur 2.3 Holdninger til å innsnevre eller utvide gjeldende kriterier for retten til å delta ved 
sametingsvalg (prosent), etter valgkrets og bosted i språkforvaltningsområdet, 2017 


Se tabell 2.1 for den aktuelle spørsmålsformuleringen. 
N (ikke vektet): Østre 151; Åvjovårri 174; Nordre 144; Gåisi 167; Vesthavet 108; Sørsamisk 73; 
Sør-Norge 208; innenfor språkforvaltningsområdet 289; utenfor 736. 


9 Et mulig mål på dette er såkalt samepolitisk tetthet, nemlig hvor stor andel antall innmeldte i 
Sametingets valgmanntall i et gitt område utgjorde av antall stemmeberettigede ved valget til 
Stortinget samme år (Pettersen, 2011). 

I figur 2.3 presenteres forst hvordan holdningene fordeler seg mellom 
valgkretsene, og deretter hvordan de fordeler seg mellom kommunene 
som er henholdsvis innenfor og utenfor det samiske sprakforvaltnings- 
omradet. For valgkretsene ser vi lite geografisk variasjon i andel som kan 
tenke seg utvidede kriterier, med unntak av sorsamekretsen hvor denne 
andelen er lavere.” Derimot fremtrer klare geografiske skiller i ønsket om 
strammere kriterier: 18 prosent i Åvjovårri kunne tenke seg å innsnevre 
kriteriene, mot bare 5 prosent i Sør-Norge. 

Det samme ser vi for kommunene innenfor språkforvaltningsområdet: 
her ville 17 prosent stramme inn, mot 7 prosent i resten av landet. Med 
andre ord var gruppene som ville utvide og innsnevre omtrent jevnstore 
både i Avjovarri og språkforvaltningsområdet som helhet, men i resten 
av landet var det klart flere som ville utvide. I sum indikerer dette et 
geografisk skille primært mellom klart samiske lokalsamfunn og resten 
av landet. 

De samiskrelaterte variablene i velgerundersøkelsen er av mange slag. 
I denne studien har vi valgt ut tre av dem: hovedmotivasjon for innmel- 
ding i valgmanntallet, omfanget av samer i ens daglige omgangskrets, 
samt samisk språkkompetanse. De to sistnevnte kan tenkes å indikere 
noe om hvor sterkt integrert man er i et samisk miljø. I så fall kan det 
være grunn til å vente lignende resultater som dem vi fant ovenfor om 
klart samiske lokalsamfunn, selv om samiske miljøer også finnes i ulike 
valgkretser og både i og utenfor språkforvaltningsområdet. Hovedmoti- 
vasjon for innmelding i manntallet er et annerledes aspekt. Her kan det 
være grunn til å tro at de som melder seg inn for å påvirke politikken har 
klarere politiske holdninger, og kanskje sterkere meninger om manntal- 
let, enn de som melder seg inn for å uttrykke en samisk identitet. Resul- 
tatene er samlet i figur 2.4. 


10 I sørsamekretsen er utvalget er mindre, og beregningene dermed mer usikre. Kretsen skilte seg 
heller ikke ut på denne måten i 2013. 

Figur 2.4 Holdninger til å innsnevre eller utvide gjeldende kriterier for retten til å delta ved 
sametingsvalg i Norge (prosent), etter samisk omgangskrets, samiske språkferdigheter og 
manntallsinnmeldingsgrunn, 2017 


Se tabell 2.1 for spørsmålsformuleringen om manntallskriterier. Øvrige spørsmål: 1) «Blant dem du omgås 
daglig, vil du si at de aller fleste, en god del eller veldig få av dem er samer?» Det kunne krysses av for «De 
aller fleste», «En god del», «Veldig få» eller «Vet ikke»; sistnevnte er ikke med i figuren. 2) Språkkunnskaper er 
målt med en indeks som bygger på tre spørsmål: «Hvor godt snakker du selv samisk?», «Hvor godt leser du 
selv samisk?» og «Hvor godt forstår du muntlig samisk». Alle tre spørsmål har fire svaralternativer, fra ingen 
kunnskap til flytende. Verdiene på de tre spørsmålene er slått sammen, og vi har her skilt ut de tre høyeste 
verdiene som «gode», de tre laveste som «dårlige», og de fire midtkategoriene som «middels». 3) «Hva vil 
du si var den viktigste grunnen til at du meldte deg inn i Sametingets valgmanntall?» Svaralternativene var: 
«Å kunne påvirke samepolitikken», «Å gi uttrykk for en samisk identitet», «Å sikre at mine barn skal kunne få 
stemme», «En annen grunn er viktigere», samt «Vet ikke»; de tre sistnevnte er ikke tatt med. 

N (ikke vektet): de aller fleste 207; en god del 256; veldig få 539; gode språkkunnskaper 253; middels 
språkkunnskaper 236; dårlige språkkunnskaper 521; påvirke samepolitikk 374; samisk identitet 462. 


Det første å legge merke til i figur 2.4 er at variablene samer i omgangs- 
kretsen og samiske språkkunnskaper gjenspeiler funnene for språkfor- 
valtningsomådet i figur 2.3. Det var små forskjeller mellom gruppene i 
synet på utvidelse av manntallskriteriene, mens det å eventuelt innsnevre 
kriteriene først og fremst fikk tilslutning blant dem med gode språk- 
kunnskaper og mange samer i omgangskretsen. Hovedmotivasjonen for 
innmelding i valgmanntallet hadde derimot mindre betydning for disse 
holdningene. Blant dem som oppga det å kunne påvirke samepolitikken 
som viktigste innmeldingsgrunn, var det likevel noen flere som ønsker å 
endre kriteriene — både ved å utvide og innsnevre dagens ordning. 

Sa til sporsmalet om holdninger til manntallsreglene skiller mellom de 
ulike partienes velgere. Som nevnt ovenfor har Arbeiderpartiet pa flere 
tidspunkt tatt til orde for å utvide kriteriene, mens NSR har vært mer 
skeptiske til dette. Det er derfor grunn til å vente at dette spørsmålet skil- 
ler disse to partienes velgere. For andre partier kan eksempelvis Nordka- 
lottfolkets politiske grunnlag - hvor vekten ligger på å representere den 
blandingen av folk som bor i nord - gi grunn til å anta at deres velgere 
heller vil utvide enn innsnevre manntallskriteriene. 

Figur 2.5 Holdninger til å innsnevre eller utvide gjeldende kriterier for retten til å delta ved 
sametingsvalg i Norge (prosent), etter stemmegivning ved sametingsvalget 2017 


Se tabell 2.1 for den aktuelle spørsmålsformuleringen. Tallene for NSR inkluderer også felleslista for NSR og 
Samefolkets parti i Østre krets. 
N (ikke vektet): Ap 145; Årja 56; FrP 57; H 34; Nordkalottfolket 75; NSR 359; Sp 43. 


Resultatene er presentert i figur 2.5. Vi understreker her at det må tas 
høyde for at tallene for de minste partiene bygger på færre respondenter 
og dermed blir mer usikre. Mens figuren viser klare forskjeller mellom 
partienes velgere både når det gjelder utvidelse og innsnevring, er for- 
skjellene likevel ikke slik vi forventet. Spesielt gjelder dette en forholdsvis 
liten avstand mellom NSRs og Arbeiderpartiets velgere i synet på utvi- 
delse. Videre ser vi at blant velgere til så vel Nordkalottfolket som Høyre, 
var det forholdsvis mange som ville utvide kriteriene og få som ville inn- 
snevre. Fremskrittspartiet markerte seg ved å ha både forholdsvis mange 

velgere som ville utvide kriteriene og mange som ville innsnevre dem. 
Ønsket om å utvide var svakest hos NSRs og Senterpartiets velgere, men 
alle partier hadde flere velgere som ville utvide enn innsnevre. 


Holdningsendringer i utvalgte velgergrupper 


I tabell 2.1 så vi at det har vært en svak nedgang i andelen som ønsker 
å utvide kriteriene, men at endringene i det store og hele er små. End- 
ringen kan likevel ha vært større innenfor enkelte velgergrupper. I tabell 
2.3 har vi valgt ut to forhold hvor vi fant forskjeller mellom ulike grupper 
i 2017-materialet, for en nærmere kartlegging av endringer over tid. Dette 
er geografi, definert som bosatt innenfor eller utenfor språkforvaltnings- 
området, samt partivalg. 


Tabell 2.3 Holdninger til gjeldende kriterier for retten til å delta ved sametingsvalg i Norge 
(prosent), etter bosted i språkforvaltningsområdet og stemmegivning, 2013 og i 2017 


Utvide — Utvide Innsnevre Innsnevre N N 
2013 2017 2013 2017 2013 2017 
Innenfor forvaltningsområdet 22 20 11 17 429 289 
Utenfor forvaltningsområdet 27 22* 8 7 924 736 
Ap 35 22* 5 4 224 145 
Arja 22 29 6 12 108 56 
FrP 44 27* 13 16 71 57 
Høyre 37 29 6 49 34 
Nordkalottfolket 34 24 6 5 66 75 
NSR 17 18 8 10 344 359 
Sp 26 17 5 6 43 43 
*Forskjellen er statistisk signifikant på femprosentsnivå. 
Se tabell 2.1 for den aktuelle spørsmålsformuleringen. Tallene for NSR inkluderer også felleslista for NSR og 


Samefolkets parti i Østre krets. 


Tabell 2.3 viser for det første at de geografiske forskjellene har endret 
karakter. Utenfor språkforvaltningsområdet er det blitt færre som 
ønsker å utvide kriteriene, slik at forskjellen mellom manntallsførte 
innenfor og utenfor området er mindre i 2017 enn den var i 2013. For 
ønsket om å innsnevre kriteriene er derimot forskjellene blitt større ved 
at innenfor forvaltningsområdet er ønsket om innsnevring blitt sterkere. 


Denne økningen er så vidt ikke statistisk signifikant. Det er likevel slik 

at forskjellen som vi også så i figur 2.3 — 17 prosent i forvaltningsomradet 
ønsket en innsnevring i 2017, mot 7 prosent utenfor - er statistisk signifi- 
kant. I 2013 var forskjellen mellom de to områdene ubetydelig. 

Tabell 2.3 viser videre at det også blant partienes velgere har skjedd 
endringer. For ønske om innsnevring er ingen av endringene statistisk 
signifikante, men for ønske om utvidelse var partiforskjellene klart min- 
dre i 2017 enn de var ved valget i 2013. I 2013 var det iøynefallende hvor- 
dan holdninger til manntallskriteriene varierte med stemmegivning. Per 
2017 er ønsket om utvidelse blitt svekket der det var sterkest i 2013, særlig i 
Arbeiderpartiet og Fremskrittspartiet. Siden Arbeiderpartiet gikk tilbake 
ved dette valget, kunne man ha ventet at de gjenværende velgerne hadde 
en mer partitypisk profil - men vårt materiale viser altså noe annet. Blant 
NSRs velgere er det derimot ingen endring mellom de to valgene, og 
partiforskjellene - og særlig avstanden mellom hovedkonkurrentene 
NSR og Ap - er dermed blitt mindre skarpe. 


Holdninger hos utvalgte velgergrupper til to 
eventuelle nye innmeldingskvalifikasjoner 


De to forholdene som over tid oftest har blitt løftet frem som mulige 
grunner til å kunne bli inkludert i Sametingets valgmanntall i Norge, 
er ekteskap — det å være gift/registrert partner med en manntallsfort, og 
fellesskap - det å oppleve sterk tilknytning til den samiske befolkning 
ved å ha langvarig tilhørighet til et samisk miljø eller lokalsamfunn. Som 
vist i tabell 2.2 er det også dette som størst andeler av de manntallsførte 
kan tenke seg som eventuelle nye innmeldingskvalifikasjoner. I den fore- 
liggende studien ser vi derfor litt nærmere på hvordan holdningene til 
å åpne opp for akkurat disse to kategoriene av ikke-samer, varierer hos 
de samme to velgergruppene som vi studerte ovenfor (tabell 2.3), altså 
én gruppe konstituert ut fra geografi (innenfor vs. utenfor språkforvalt- 
ningsområdet) og én gruppe konstituert ut fra stemmegiving ved siste 
sametingsvalg. Resultatene presenteres i figur 2.6. 

Figur 2.6 viser at blant velgerne henholdsvis i eller utenfor språkfor- 
valtningskommunene, er det små forskjeller i synet på de to innmel- 
dingskvalifikasjonene. Det er likevel et unntak: De som bodde innenfor 

Figur 2.6 Andeler som er positiv til innmeldingskvalifikasjonene ekteskap og fellesskap 
(prosent), etter bosted i sprakforvaltningsomradet og stemmegivning, 2017 


Se tabell 2.2 for den aktuelle spørsmålsformuleringen. 
Minste N (ikke vektet): innenfor 292; utenfor 736; Ap 145; Árja 54; FrP 56; H 34; Nordkalottfolket 76; NSR 362; 
Sp 43. 


området var noe mindre tilbøyelige til å godta fellesskap som kvalifika- 
sjonskriterium. Holdningsforskjellene er også relativt små blant de ulike 
partienes velgere. Når begge kvalifikasjonene ses under ett, var likevel 
NSR-velgerne mer skeptiske til 4 apne for disse kategoriene av ikke-sa- 
mer. Jevnt over vurderte de fleste velgergruppene de to kriteriene omtrent 
likt, men Ap-velgerne var klart mer positive til fellesskap som kriterium 
enn til ekteskap, mens det var omvendt i FrP. 


Diskusjon 


I det store og hele viser velgerundersokelsene fra 2013 og 2017 et relativt 
ensartet bilde nar det gjelder velgernes syn pa kriteriene for retten til a 
delta ved sametingsvalg i Norge. Pa begge tidspunkt var rundt to tredeler 
fornøyd med gjeldende manntallskriterier, og blant dem som ønsket end- 
ring, var det flere som ville utvide enn innsnevre kriteriene. Blant fem 

foreslatte potensielle nye innmeldingskvalifikasjoner knyttet til kulturell 
tilhorighet var det storst oppslutning om alternativene ekteskap med en 
manntallsfort, og fellesskap gjennom langvarig tilknytning til et samisk 
miljø. Fra 2013 til 2017 så vi en svak holdningsendring i restriktiv retning, 
med noe mindre ønske om å utvide kriteriene slik at flere kan melde seg 
inn, og noe lavere tilslutning til visse mulige utvidelseskriterier. Dette 
rokker likevel ikke ved hovedinntrykket av et nokså stabilt holdnings- 
mønster. 

Samtidig fant vi at stabilitet på overflaten dekker over noen endringer 
innen enkelte grupper. Én endring gjelder spørsmålet om å eventuelt 
utvide kriteriene. Mens de ulike partienes velgergrupper her skilte seg fra 
hverandre i 2013, var disse forskjellene krympet i 2017. Særlig hadde opp- 
slutningen om å utvide kriteriene falt blant Arbeiderpartiets velgere, slik 
at avstanden til NSR-velgerne ble mindre. Et annet funn er at det i 2017 var 
skjedd en dreining mot at det i første rekke var de med ulike former for 
sterk samisk tilknytning som ønsket innsnevring. Slik tilknytning knyttes 
da an til en eller flere av faktorene a) å være bosatt innenfor språkforvalt- 
ningsområdet, b) å være bosatt i Avjovarri valgkrets, c) å ha mange samer 
i omgangskretsen, samt d) beherske samisk språk. I sum synes altså synet 
på manntallskriteriene å ha blitt noe mindre av et partipolitisk skille, og 
noe mer av et spørsmål om tilknytning til et samisk miljø. 

Endringene som avdekkes kan trolig ha noe å gjøre med at den offent- 
lige debatten om manntallsreglene har hatt ulikt fokus over tid. Vi har 
ikke gjennomført noen systematisk analyse av innholdet i denne debatten, 
men det er grunn til å tro at manntallsholdninger dels formes av hvilke 
tema som på gitte tidspunkt løftes frem i og/eller frontes i offentligheten. 
Eksempelvis var det før valget i 2013 flere medieoppslag hvor talspersoner 
for Arbeiderpartiet argumenterte for å utvide kriteriene (jamfør sitatet fra 
Kappfjell ovenfor), mens representanter for NSR var mer tilbakeholdne. 
Ved det neste valget, i 2017, var det mer offentlig oppmerksomhet rundt 
bekymringer om at (for) vide grenser for manntallsinnskrivning kunne 
føre til et sameting som i mindre grad ivaretok samiske kjerneinteresser, 
inkludert det samiske språket. 

Folks oppfatninger om manntallskriteriene kan altså være preget 
av aktuell debatt, og alle har ikke nødvendigvis like dypt rotfestede 

holdninger til saken. Dette er velkjent fra opinionsforskningen. For 
eksempel har John Zaller (1992) pekt på at folk sjelden har ferdiglagde 
holdninger til alle mulige saker. Få av oss kan hente frem ferdigskrevne 
svar fra en skuffi hjernen når vi svarer på spørreundersøkelser. Vi må ofte 
konstruere holdninger på sparket i det vi konfronteres med gitte spørs- 
mål. Da trekker vi gjerne veksler på argumenter som allerede er langt 
framme i bevisstheten - eksempelvis slike som har vært i mediebildet. 
Hvis det er slik at mediedebatten - og dermed debatten ute blant folk — 
skiftet fokus fra det å ha «skillelinje midt i ektesenga» før valget i 2013, til 
idéer om «Sametinget som trojansk hest» før valget i 2017, kan dette ha 
betydning for svarene om manntallskriteriene i de to velgersurveyene. På 
den annen side skal vi ikke overdrive slike mulige effekter. Som nevnt er 
de fleste tilfredse med kriteriene, og de samlede endringene fra 2013 til 
2017 var begrensede. 

Sametingets valgmanntall er først og fremst etablert som et redskap 
for å knytte den enkelte same til Sametinget som folkevalgt institusjon og 
således vise «hvem som kan utøve makt på en noenlunde representativ 
og legitim måte på vegne av den samiske befolkningen» (Bjerkli & Selle, 
2015, S. 25). Eventuelle endringer i gjeldende kriterier for retten til innfo- 
ring i dette manntallet, vil i seg selv ikke endre pa denne forbindelsen - 
det være seg utvidelser som medfører at ikke alle innmeldte er samer slik 
dagens kriterier definere dette, eller innsnevringer som medfører at noen 
som oppfatter seg selv som same, avskjæres fra å melde seg inn. Same- 
tingets valgmanntall er uansett nettopp dét: et valgmanntall, og ikke et 
manntall over alle samer. 

I løpet av de par-tre første årene etter valget i 2017, har selve valg- 
manntallskriteriene i liten grad vært gjenstand for offentlige ordskifter. 
Derimot har debatter knyttet til Sametingets behandling av to saker 
som begge berører eventuell registrering av samisk etnisitet i offentlige 
registre til bruk i samisk helseforskning (Sametinget, 2018, 2019), impli- 
sitt vist at mens det å registerfeste informasjon om samisk tilhørighet for 
noen vurderes som selvsagt og kunnskapsfremmende, er dette for andre 
ennå i dag forbundet med prinsipiell skepsis og/eller personlig utrygg- 
het. Dette indikerer at det registerbaserte valgredskap som Sametingets 
valgmanntall nå har vært i om lag 30 år, kan hende ikke oppleves som 


63 


KAPITTEL 2 


fullt så ukomplisert som man kunne anta - selv uten å blande inn eventu- 
elle endringer i den ene eller andre retning? Sametingets valgmanntall er 
uansett en sentral faktor for og i moderne samepolitikk. Både dets utfor- 
ming og dets oppslutning vil derfor også i fremtida være vesentlige tema 
for videre utforskning. 

Én tilnærming til slik utforskning vil være å videreføre analyser av 
holdninger til manntallskriteriene i kommende velgerundersøkelser. I 
tillegg kan det være aktuelt å supplere disse med kvalitative studier hvor 
siktemålet er å gå dypere inn i tankegang og begrunnelser som ligger bak 
ulike holdninger til manntallskriteriene. Et annet moment er at det ligger i 
velgerundersøkelsenes natur at de er avgrenset til allerede manntallsregis- 
trerte samer. For å få kunnskap om synspunkter og posisjoner blant men- 
nesker med samisk tilknytning som av ulike grunner ikke er innmeldt i 
Sametingets valgmanntall, må nødvendige data innsamles på annet vis. I 
neste kapittel følger et eksempel i så måte, nemlig en analyse som er basert 
på kvalitative intervjuer med ulike kategorier av ikke-registrerte. 

Abstract: An unknown number of people with a relevant connection to the Sami 
nation in terms of culture, identity, or social integration, are not registered in the 
Såmediggi Electoral Roll (SER). This chapter develops a conceptual framework to 
describe different categories of people who, for various reasons, remain unregis- 
tered. The framework is explored empirically, using qualitative interviews. We first 
discuss how different people with a Sami connection perceive the role and function 
of the SER. Secondly, we look into reasons why some people who meet both subjec- 
tive and objective criteria for registration actively chose not to register, or to dereg- 
ister. Thirdly, we look at a category of people who have no aversion to joining SER 
but remain passively unregistered, and people who are unsure whether or not they 
are registered. Fourthly, we discuss people who are uncertain whether they meet 
the subjective or the objective criteria: are they “Sami enough” to register? Finally, 
we discuss how people who do not fulfil SER registration criteria but nevertheless 
have a relevant connection to the Sami nation consider the criteria and their own 
situation. The chapter comments on some possible ways to expand possibilities for 
SER membership; argues the necessity for better information to the general public 
about what SER is and how to register; and argues that if the Samediggi is perceived 
more as a political arena where voting can lead to political change, it may spur SER 
registration and prevent deregistration. 


Keywords: ethnic identity; Indigenous politics; Sami electoral roll; Sami identity; 
voter registration 

Introduksjon 


For a kunne delta ved sametingsvalg ma man ha registrert seg i Sametin- 
gets valgmanntall (jf. sameloven § 2-5, se også kapittel 2). Å registrere seg 
er en aktiv handling der man skriver under på at man oppfyller to krav. 
Det ene kravet er at man oppfatter seg selv som same, det såkalte subjek- 
tive kriteriet. Det er opp til den enkelte å definere hva som ligger i å «opp- 
fatte seg selv som same». Det andre kravet er at man oppfyller minst en av 
tre innmeldingskvalifikasjoner som er listet opp på skjemaet, ofte omtalt 
som de objektive kriteriene. Det første av disse er knyttet til personens eget 
språk: hen må ha vokst opp med samisk som et av språkene i hjemmet. De 
to øvrige går på personens avstamning: hen må enten ha hatt (minst) en 
forelder, besteforelder eller oldeforelder med samisk som hjemmespråk, 
eller være barn av en person som selv står eller har stått i valgmanntallet. 

De lovfestede bestemmelsene om Sametingets valgmanntall drar opp 
formelle grenser mellom dem som har eller kan ha rett til å delta ved 
sametingsvalg, og dem som verken har eller kan ha denne retten. Det 
er av både allmenn og faglig interesse hvordan de aktuelle kriteriene 
er utformet og blir vurdert og håndtert i praksis. Interessen gjenspeiles 
både i tilbakevendende hel- og halvoffentlige debatter og i faglitteratu- 
ren (se f.eks. Berg-Nordlie, 2015; Bjørklund, 2016; Falch & Selle, 2018, kap. 
5; Pedersen, 2015; Pettersen, 2015, 2017; Pettersen & Saglie, 2019; Selle et 
al., 2015, kap. 5). Litteraturen dekker flere aspekter ved valgmanntallet, 
inkludert dets normative grunnlag, utvikling i antall innmeldte på ulike 
geografiske nivå, samt hva valgmanntallsregistrerte samer mener om de 
gjeldende innmeldingskriteriene (jf. kapittel 2). Så langt finnes det imid- 
lertid lite systematisk kunnskap om hva ulike kategorier av mennesker 
med samisk tilknytning som ikke er innmeldt i Sametingets valgmann- 
tall, tenker om manntallet og sin egen status i forhold til det. Hensikten 
med vårt kapittel er å bøte på denne kunnskapsmangelen. 

Vi benytter begrepet samisk tilknytning for å henvise til hele bredden 
av personer som på ulikt vis har noe med det samiske å gjøre. Denne 
kategorien, de samisktilknyttede, favner både registrerte og uregistrerte i 
Sametingets valgmanntall, folk som oppfyller og ikke oppfyller de objek- 
tive innmeldingskriteriene, og folk som med tanke på det subjektive kri- 
teriet befinner seg over hele spekteret fra å ha klar identitet som same til 

a ha andre typer samisk identitetstilknytning. Kategorien avgrenser seg 
mot personer som ikke har noen samiske berøringspunkter — det være seg 
i form av identitet, språk og andre kulturelle trekk, slekts- eller familietil- 
knytning, eller sosial integrasjon i samiske miljøer/samfunn. 

Vårt kapittel dreier seg om samisktilknyttede som er uregistrert i 
Sametingets valgmanntall. En hovedambisjon er å bidra til et mer «fin- 
slipt» begrepsapparat for å snakke om denne uensartede gruppa. Kapitlet 
har ellers et sterkt empirisk fokus: Vi legger vekt på å løfte frem stemmer 
som representerer ulike typer uregistrerte samisktilknyttede. Vår pri- 
mære målsetting er å klarlegge tenkemåter og situasjoner som kan ligge 
til grunn for ikke-registrering blant personer som oppfyller eller kan 
oppfylle gjeldende krav til innmelding i valgmanntallet. I tillegg presen- 
teres synspunkter fra et utvalg samisktilknyttede informanter som etter 
dagens kriterier helt klart ikke har rett til å stå i valgmanntallet, men som 
ut fra sin livssituasjon kanskje kunne ha tenkt seg å gjøre det. 

Kapitlet har ikke et komparativt siktemål, men liknende problematikk 
gjør seg gjeldende hos andre urfolk. Neste avsnitt ser derfor litt nærmere 
på formelle definisjoner av urfolkstilhørighet som fenomen, og munner 
ut i en mer fyldig gjennomgang av begrepene vi bruker om samisk til- 
knytning og valgmanntallsregistrering. Etter dette gjør vi rede for ulike 
syn på valgmanntallets rolle og funksjon. Dernest tar vi for oss ulike ana- 
lytiske kategorier av uregistrerte samisktilknyttede personer, og ser på 
hva som kan ligge til grunn for at de ikke er innmeldt. Til slutt tar vi for 
oss hvordan de vi kaller «lovbestemt uregistrerte» opplever sin situasjon. 
Vi runder av med å se nærmere på ulike mulige tiltak som kan gjøres med 
tanke på de ulike kategoriene av uregistrerte, med henvisning til både 
annen litteratur og de empiriske data som har blitt vist til i kapitlet. 


Urfolkstilhørighet og samisk tilknytning 


Spørsmål rundt kriterier og praksis når det kommer til registrering i 
Sametingets valgmanntall kan sees i sammenheng med et bredere glo- 
balt fenomen: debatter om hvem som kan sies å være en del av et urfolk. 
I denne debatten må man skille mellom uformell vs. formell aksept som 
urfolksmedlem - sosial aksept for ens etniske identitet vs. registrering 

som medlem av urfolket. Kriterier for formell registrering og sosiale ter- 
skler for uformell aksept pavirker hverandre og debattene om de to feno- 
menene er ofte sammenvevd, men likevel er dette grunnleggende sett to 
ulike fenomener (Berg-Nordlie, 2021). Dette kapitlet handler om formell 
aksept. Sametingets valgmanntall er for så vidt ikke tiltenkt å være noe 
totalregister over samer, kun en selvvalgt mulighet for samer til å delta 
i den samiske representasjonsprosessen, men er likevel det nærmeste vi 
har et register over medlemmer av urfolket i Norge. 

Det varierer fra stat til stat og folk til folk hva status som registrert 
medlem av en urfolksgruppe medfører av rettigheter eller plikter, og 
kriteriene varierer likeså. De Costa (2015) har identifisert tre grunn- 
leggende kriterietyper for formell registrering av urfolksstatus. Disse 
brukes gjerne samtidig, i ulike kombinasjoner: avstamning, kultur og selv- 
definering. «Avstamningskriterier» dreier seg om ulike genetiske eller 
genealogiske kriterier. Vi må være oppmerksomme på at de to ikke er 
det samme: genetisk avstamning handler om biologisk arv, mens genealo- 
gisk avstamning inkluderer adopterte, og handler dermed dypest sett om 
sosial og kulturell arv. «Kulturkriterier» er hos de Costa så bredt definert 
at det omfatter både sosial integrasjon, livsførsel og kulturelle særtrekk. 
«Selv-definering» betegner at urfolkssamfunnet selv har innflytelse eller 
kontroll på medlemskapskriteriene. 

Regelverkene i de tre statene med sameting er noe forskjellige (se f.eks. 
Berg-Nordlie, 2015), men vi kan skimte de Costas kriterietyper i alle. De 
objektive kriteriene som går på språk, er kulturelt baserte, og dessuten 
er alle de objektive kriteriene direkte eller indirekte avstamningsbaserte. 
Kriteriene som handler om å ha aner med samisk som hjemmespråk eller 
med registrering som samer er direkte genealogiske, mens kriteriet om 
eget hjemmespråk kan sies å være indirekte genealogisk: hvis du har hatt 
samisk som hjemmespråk i oppveksten må noen ha snakket samisk med 
deg, og det vil vanligvis ha vært en forelder. 

Genealogiske kriterier innebærer at man ikke kan opparbeide seg 
erfaringer og tilknytninger gjennom livsløpet som medfører at man 
kan melde seg inn på kulturelt eller sosialt grunnlag. At det finnes slike 
valgmanntallskriterier betyr imidlertid ikke at man må oppfylle slike 
genealogiske krav for å legitimt kunne ha en samisk identitet: Sameloven 

begrenser ikke hvem som kan anse seg som same, kun hvem som kan 
delta i sametingsvalg. Den genealogiske begrensinga kan oppfattes som 
en «sikkerhetsventil» for a hindre at personer uten meningsfull forbin- 
delse med urfolksnasjonen far formelt medborgerskap. I boka Native 
American DNA behandler Kim TallBear (2013) dette når hun sammenfat- 
ter Melissa Meyer sitt syn på anvendelsen av genealogi som kriterium for 
formelt medlemskap i amerikanske urfolksnasjoner. Praksiser og diskur- 
ser rundt «blood» i USA skiller seg fra sametingsvalgmanntallenes bruk 
av genealogiske kriterier, men man kan spore et visst slektskap mellom 
fenomenene. 


.. rather than tribes dumbly thinking that the material substance of blood 
equals culture, today they are using tribal-citizenship criteria involving blood 
that in fact strive «to reflect some sort of valid cultural affiliation». She credits 
tribes with understanding that blood is no guarantor of cultural affiliation and 
that some people with «legitimate cultural ties will be eliminated». But tribes 
assume that higher blood degree will increase the odds of true affiliation ... 
(TallBear, 2013: 61) 


Genealogiske kriterier er ifolge denne tankegangen et pragmatisk tiltak: 
man vurderer det slik at nær genealogisk forbindelse øker sannsynlig- 
heten for at kulturelle og samfunnsmessige bånd er til stede. Nasjonen 
ønsker å forhindre for stort innslipp av personer med svak kulturell 
eller sosial tilknytning, men stenger dermed ute de som er integrert i 
urfolksnasjonen uten å oppfylle genealogiske kriterier. Ifølge Hugh Beach 
(2007) er også Sametingets valgmanntallsregler, i hans tilfelle det sven- 
ske, pragmatiske — «good enough for us now and for the time being» som 
han siterer en anonymisert «samisk leder» i Sverige. De er ikke henta 
fra uformelle, tradisjonelle samiske kriterier for hvem som regnes som 
same - de har blitt skapt i nyere tid med det mål for øye å gi innpass til så 
mange som mulig av de som samer flest mener det er rimelig å anse som 
samer, uten å slippe inn for mange andre. 

Hvorvidt dagens regler klarer å forhindre at for mange «uintegrerte» 
registrerer seg, er en egen diskusjon som vi ikke går videre med her - ut 
over å fastslå at diskusjonen er mye «heitere» i Finland og delvis Sverige, 
enn i Norge (Aikio & Åhrén, 2014; Heikki, 2015; Joona, 2015; Junka-Aikio, 

2016; Laakso, 2016; Påiviö i Nutti et al., 2016). Her nøyer vi oss med a 
oppsummere at spørsmål knytta til urfolkstilhørighet generelt kan være 
krevende både på kollektivt og individuelt nivå, og spesielt krevende kan 
det bli når man trenger å formelt definere hvem som i en bestemt sam- 
menheng er «innenfor» eller «utenfor». 

Vi omtaler samisktilknyttede uten formell registrering enkelt og greit 
som uregistrerte samisktilknyttede. Vi anser at de hovedsakelig består av 
to ulike grupper: (1) Personer som oppfyller både det subjektive kriteriet 
og minst ett objektivt kriterium, og (2) personer som ikke oppfyller krite- 
riene. For å tydeliggjøre hvor komplekse begge hovedgruppene er, har vi 
delt dem inn i flere underposisjoner, jf. tabell 3.1. 


Tabell 3.1 Ulike posisjoner blant samisktilknyttede som ikke er registrert i Sametingets 
valgmanntall 


1) Oppfyller både det subjektive kriteriet og minst ett objektivt kriterium 
la) Aktivt uregistrerte 
1b) Passivt uregistrerte 


1c) Usikker registreringsstatus 


2) Oppfyller ikke begge de to kriterietypene 
2a) Usikker samiskhet 
2a-1) Subjektivt kriterium uklart 
2a-2) Objektive kriterier uklart 


2b) Lovbestemt uregistrerte 


Analytisk er den første hovedgruppa - de som oppfyller begge kriteri- 
ene - inndelt i tre underkategorier: personer som er aktivt uregistrerte 
ønsker ikke å stå i valgmanntallet; personer som er passivt uregistrerte 
utviser ikke noe bestemt ønske om å stå utenfor, men har ikke aktivt 
meldt seg inn; personer med usikker registreringsstatus vet ikke om de 
står i valgmanntallet. 

Den andre hovedgruppa - de som ikke oppfyller begge eller noen av 
kriteriene — kan på sin side deles i to underkategorier: personer med usik- 
ker samiskhet og personer som er lovbestemt uregistrert. De med usikker 
samiskhet kan igjen være av to typer. Én type er de som vet at de oppfyller 
objektive kriterier, men er usikre på om deres samiske identitet er sterk 
nok til at det er riktig av dem å skrive under på det subjektive kriteriet. 

Den andre typen er de som ikke vet om de oppfyller objektive kriteriene 
fordi de er usikre pa egen slektsbakgrunn. 

Nar det gjelder lovbestemt uregistrerte er dette vår betegnelse på perso- 
ner som til tross for at de rent faktisk ikke oppfyller noen av de objektive 
manntallskriteriene, opplever å ha en sterk samisk tilknytning. For noen 
av disse er tilknytningen så sterk at det samiske preger deres identitet 
på en grunnleggende måte, og noen av dem kunne ha krysset av på det 
subjektive kriteriet. Begrepet «lovbestemt uregistrert» er valgt fordi disse 
personene, uavhengig av hva de selv mener om retten til innmelding, har 
til felles at de ikke har noe valg: Loven tilsier at de må stå utenfor. 

Denne typologien gir en pekepinn på hvor mange ulikheter og nyanser 
det kan være både med hensyn til samisk tilknytning og grunner til å 
være uregistrert. Behovet for å vise mangfoldet blant de uregistrerte og 
skape et mer «finslipt» begrepsapparat for å snakke om dem er en hoved- 
motivasjon bak dette kapitlet, i tillegg til å løfte frem stemmer som repre- 
senterer disse kategoriene. 


Data og metode 


Forskning på holdninger blant valgmanntallets innmeldte kan bruke 
valgmanntallet som datakilde, men studier på uregistrertes holdninger 
må åpenbart ha et anna datagrunnlag. Dette kapitlet bygger på kvalita- 
tive intervjudata. Informantene utgjør selvfølgelig ikke et representativt 
utvalg av alle de uregistrerte samisktilknyttede i landet, men vårt for- 
mål er heller ikke å tallfeste forekomsten av ulike holdninger. Vi ønsker 
å demonstrere variasjonen av holdninger og bakgrunner, for å bidra til 
dypere forståelser av ulike tilknytningsformer og holdninger til valg- 
manntallet. Vi har derfor valgt en presentasjonsform hvor det gis mye 
rom for informantenes egne stemmer i form av direkte sitater. 
Intervjuene ble gjennomført i forbindelse med forskningsprosjektet 
Samepolitikkens grenser (2017-2019) som skulle kartlegge og analysere 
grenser for inklusjon i samepolitikken.' Prosjektet sendte ut informa- 


1 — Intervjudata til prosjektet ble samla inn av Berg-Nordlie ved NIBR - OsloMet og Eva Josefsen 
ved UiT - Norges arktiske universitet. Analyse og skriving er utført av de to artikkelforfatterne. 

sjon om behov for informanter via sosiale medier og i pressemeldinger 
til samiske og lokale nyhetsmedier. I utgangspunktet hadde prosjektet 
valgt ut tre steder for innsamling av intervjudata. Disse stedene lå i Indre 
Finnmark, på kysten av Finnmark, og i Norge sør for Såpmi. Imidlertid 
tok flere personer fra andre steder i Norge kontakt, og intervjuer ble til 
slutt gjennomført uavhengig av bosted. Prosjektet søkte i utgangspunktet 
informanter som var aktivt eller lovbestemt uregistrerte, men det meldte 
seg personer som hadde et bredt spekter av tilknytninger til valgmann- 
tallet - inklusiv noen registrerte som hadde erfaringer å dele om det å 
være uregistrert, og registrerte som vurderte å melde seg ut. Prosjektet 
valgte å intervjue alle. Totalt ble det utført trettiseks intervjuer. Infor- 
mantene fikk selv velge intervjuets form: intervju på et av de tre opprin- 
nelige casestedene, telefon, videochat eller å levere skriftlige svar på åpne 
spørsmål. 

De intervjuede ble lovet anonymitet og ble informert om at de kunne 
trekke tilbake intervjuet når som helst. De fikk også informasjon om pro- 
sjektet ved flere anledninger. Når de siteres i dette kapitlet oppgis kun 
valgkretsen de bor i, samt en kode som forteller om deres status med 
tanke på valgmanntallet. I koden står K for «oppfyller kriterier» (det 
subjektive og minst ett objektivt) og R står for «er registrert». Verdiene 
1-0-? står for henholdsvis ja, nei og usikker. I visse tilfeller har vi markert 
verdien K? med tilføyelsen -s, noe som indikerer at personen oppfyller 
objektive kriterier, men uttrykker usikkerhet rundt hvorvidt hen kan 


eller burde anse seg som samisk nok til å stå i valgmanntallet. 


Ulike forståelser av valgmanntallet 


I sameloven ble Sametingets valgmanntall opprinnelig benevnt som 
samemanntallet. Endring til dagens betegnelse skjedde i 2008, etter for- 
slag fra et fagutvalg nedsatt av Sametinget i 2005 for å gjennomgå davæ- 
rende valgordning. Begrunnelsen var at 


det må framgå tydeligere at samemanntallet ikke er et register over den samiske 
befolkning, men et valgmanntall til bruk for de som ønsker å gjøre sin samiske 


identitet politisk relevant ved sametingsvalg. (Ot.prp. nr. 43 (2007-2008)) 

Selv om valgmanntallet eksplisitt er et redskap til bruk ved sametings- 
valg, viser det seg at ulike mennesker forstår og vektlegger manntallet og 
dets funksjon på ulike måter. Nedenfor presenterer vi tre hovedtyper i så 
måte. 


Valgmanntallet sett som velgerregister 

Det var utbredt blant informantene at de først og fremst anså valgmann- 
tallet nettopp som et velgerregister for sametingsvalg. Vi belyser ikke 
denne «forventede» holdningen med sitater, men man kan merke seg 
at enkelte knyttet valgmanntallet så sterkt til Sametinget at de omtalte 
det å være valgmanntallsregistrert som å «være med i Sametinget» eller 
«være medlem i Sametinget». Denne betegnelsen kan anses som en dis- 
kursiv motpol til noe annet som var relativt utbredt, nemlig å omtale 
valgmanntallet med den opprinnelige betegnelsen «samemanntallet». 
Der «med i Sametinget» knytter manntallet tett til institusjonen Same- 
tinget, kan bruken av «samemanntallet» indikere at personen først og 
fremst vektlegger valgmanntallets uformelle identitetsbekreftende 
aspekt. 


Valgmanntallet sett som samemanntall - 

en identitetsmarkør 

På folkemunne og i media lever betegnelsen samemanntallet videre i aller 
høyeste grad. En grunn til dette kan være at mennesker ofte fortsetter 
å bruke de betegnelsene de er vant til fra gammelt av, spesielt når den 
gamle betegnelsen er kortere. Det er imidlertid med en påfallende «seig- 
het» at denne betegnelsen har overlevd, og mest sannsynlig skyldes dette 
delvis ei utbredt oppfatning om at valgmanntallet er et generelt «samere- 
gister». Også hos noen som vet at det er et velgerregister, framgår det at 
det politiske aspektet oppleves som sekundært: 


Det å stå i manntallet, det er mer politisk enn å være i et vanlig manntall. Det 
hører med til politikken. Hvorfor det er sånn, det vet jeg ikke. Kanskje det bare 
er jeg som tenker på det sånn? (K?RO, Avjovarri, 2018) 

Forskning har vist at mange melder seg inn i valgmanntallet som en iden- 
titetserklæring heller enn for å kunne delta i valg (Bergh & Saglie, 2011; 
Selle et al., 2015, s. 152-154). Det var derfor ikke uventa at flere informan- 
ter nevnte dette aspektet. Følgende sitat er fra en person oppvokst i en 
fornorska samisk familie på kysten, som fant tilbake til det samiske via en 
kombinasjon av sosial og kulturell integrering, utforsking av egne aner, 
samt samtaler med egen slekt om familiens samiskhet. Selv om hen altså 
hadde opparbeidet en kulturell og sosial forankring i tillegg til den rent 
genealogiske, ble det likevel oppfatta som noe i nærheten av en endelig 
bekreftelse på hens samiskhet når søknaden til valgmanntallet ble god- 
kjent. 


Når jeg da fikk det der brevet fra Sametinget at jeg var akseptert... At det var 
ikke bare en fornemmelse jeg hadde, det var sånn det var, at jeg er same — det 
var så rett. Det var som om noe kom på plass inni meg, det var en fysisk følelse. 
Det er så rart at man kan få en sånn følelse av å få et brev fra han stat. Så fra da 
var jeg same. På min måte. Før var jeg mer sånn ydmyk, mer ærbødig, men nå 


vil jeg ha lov til å være same på mitt vis. (K1R1, Vesthavet, 2019) 


Informanten anerkjenner eksplisitt - og i bevisst ironiske ordelag - at 
manntallet i bunn og grunn er en rent byråkratisk sak («et brev fra han 
stat»), men understreker likevel at å motta den formelle bekreftelsen hadde 
ei emosjonell betydning som ikke kan underkjennes. Noe av det samme 
kan spores i et sitat fra en person av fornorska slekt bosatt i Sør-Norge: 


Jeg vet jo at valgmanntallet er jo ikke ment som en liste over hvem som er sa- 
mer, men for meg så var det sånn at det ble en slags offentlig godkjennelse av at 
jeg kunne føle meg samisk. Da hadde jeg på en måte mitt på det tørre hvis du 
skjønner hva jeg mener. [...] en ting var jo det å synliggjøre at nå er jeg samisk, 
en annen ting er at det at man kan melde seg inn i manntallet er en bekreftelse 
fra omverdenen på at man kan anse seg som samisk. Selv om det ikke er ment til 


å ha den funksjonen, så hadde det det for meg. (K1R1, Sør-Norge, 2019) 


I intervjuene framkom også eksempler på at det å melde seg inn i valg- 
manntallet kan anses ikke bare som ei identitetserklæring, men også som 
ei mulig protesthandling mot myndighetenes tidligere fornorsking av ens 
familie, og mot skammen over det samiske. 

Pa den andre sia er det resultat av fornorskingspolitikken at jeg foler det pa den 
måten [svak samisk identitet]. Jeg kunne meldt meg inn som en protest. Det er 
ikke mitt ansvar at jeg føler det sånn. Noen har frarøvet familien min kultur, og 


å melde seg inn kan være et slags motsvar på det. (K?-sRO, Sør-Norge, 2019) 


Noen informanter var bevisst på at Sametingets valgmanntall iblant 
brukes i offentlig debatt som om det virkelig er et totalregister over alle 
samer, og da gjerne retorisk for å framstille samene som mer fåtallige enn 
de er. Noen vurderte å melde seg inn rett og slett for å hindre «underrap- 
portering». 


Hvis man bare ser på manntallet så er jo ikke jeg der. Hvis det er sånn at noen 
plutselig sier at det er samemanntallet som er alle samene så er det jo dumt at 
ikke alle står der. Hva om noen vil gjøre noe negativt, legge ned Sametinget eller 
ditt eller datt. Så kan de si at så få samer er det jo, at det nesten ikke er noen. 
Fordi de ser på manntallet. Derfor tenkte jeg at man må melde seg inn så man 
kan se at det også er mange samer i [bosted]. Jeg føler at det nesten er som en 
slags underskriftskampanje, at det at jeg står der er som en støtte. (K1R0, Nord- 
kretsen, 2018) 


Valgmanntallet sett som «insider-liste» - 

fordeler og ulemper 

Intervjumaterialet viste at noen anså at registrering i valgmanntallet 
kan gi fordeler og ulemper ut over muligheten til å delta i sametingsvalg. 
Utenom retten til å delta ved sametingsvalg, er det ingen individuelle ret- 
tigheter knytta til det å være innmeldt. Derimot ligger det noen mulighe- 
ter i det å kunne melde seg inn. For eksempel legges innmeldingskriterier 
til grunn for hvem som kan spille for Samisk Fotballforbund (Pettersen, 
2011) og hvem som kan merke egenprodusert duodji (samisk kunsthånd- 
verk) med varemerkeetiketten Sdmi duodji (Skogvang, 2017). Et tredje 
eksempel gjelder retten til samiskopplæring: utenfor forvaltningsom- 
rådet for samisk språk gjelder retten, i henhold til opplæringsloven, for 
(barn av) samer - og sistnevnte er videre definert i loven som at man 
oppfyller kriteriene for å stå i Sametingets valgmanntall. Det er ikke et 
krav å faktisk være registrert, men noen har den oppfatninga. 

Jeg vil at mine barn skal fa språkopplæring, det har de jo krav pa, når jeg er i 
manntallet. (KIR1, Sør-Norge, 2019) 


At også myndighetene bruker valgmanntallet til noe annet enn det er til- 
tenkt, er sannsynligvis med på å bidra til misforståelser om valgmanntal- 
lets funksjon. Opplæringsloven benytter sågar det nå utdaterte begrepet 
«samemanntallet» ($ 6.1). 

Enkelte antok også at valgmanntallsmedlemskap kan gi politiske for- 
deler utenom deltakelse i sametingsvalg. 


Man må melde seg inn [i manntallet] for å ha muligheten til å komme med 
protester mot forskjellige ting. Jeg har inntrykket av at hvis man er innenfor 
de samiske organisasjonene, at man kan hevde saker og ting, da har man stør- 
re gjennomslagskraft enn de her kommunestyrene, som er såkalt «norske» da. 


(KIRO, Sør-Norge, 2019) 


Noen andre informanter mente at å stå fram som utmeldt kunne medføre 


både sosialt stigma og andre negative konsekvenser. 


... her så blir det et spørsmål hvis man melder seg ut: er ikke du lojal mot det 
samiske, er du en forræder, er du blitt norsk nå siden du ikke er i samemann- 
tallet. [...] Jeg har ikke sagt det til noen [at har meldt seg ut av valgmanntal- 
let]. [...] hvis det ryktes på bygda kan jeg si at det stemmer ikke. [...] Det må 
jeg også si, at andre er redd for at hvis de melder seg ut så får de ikke støtte 
fra Sametinget neste gang de trenger det. Det vet jeg konkret folk er redd for. 
Så derfor tør de ikke si det offentlig at de tenker på å melde seg ut. (K1RO, 
Åvjovårri, 2018) 


I tillegg til at å kunne bli ansett som illojal, poengterte informanten at å 
være offentlig utmeldt kunne forsure sosiale forhold til slekt og bekjente 
som støtter opp om eller har en profesjonell forbindelse til Sametin- 
get. Dessuten kunne man anklages for å svekke valgkretsen sin repre- 
sentasjon på Sametinget ved å melde seg ut (jf. Berg-Nordlie og Saglie i 
kap. 1 - mandatfordelinga mellom valgkretsene justeres regelmessig ut 
fra kretsens antall valgmanntallsregistrerte). 

For en annen informant hadde derimot opplevelsen av «gruppepress» 
gjort det mindre attraktivt å skrive seg inn: 

[At hen ikke star i valgmanntallet] Det er latskap kombinert med at samiske 
bekjentskaper reagerer med at «star du ikke i manntallet? Pell deg inn!». Sa na 
er det blitt en kuriositet å være «inne» i Såpmi og holde pa med [samisk kultur- 


næring] og ikke stå i manntallet. (K1RO, Nordkretsen, 2018) 


Et av de tydeligste utsagnene om at å stå i valgmanntallet er en sosial 
plikt, kom fra en person som er født og oppvokst i et samisk miljø, men er 
lovbestemt uregistrert. Hen satte også spørsmålstegn ved sin egne man- 
glende mulighet til å skrive seg inn: 


Dersom man ønsker at det samiske ikke skal forsvinne, så handler det om å 
samle alle krefter - om så det bare er i tall. At man står litt sterkere. Det er en 
samfunnsplikt! Det er veldig egoistisk å si at man ikke har behov. Dersom man 
skal kunne kreve sin rett, så må man vise at man er en del av denne retten. 


(KORO, Avjovarri, 2019) 


De aktivt uregistrerte 


En del av informantene oppfylte bade subjektive og objektive kriterier, 
men hadde tatt et valg om å ikke melde seg inn i valgmanntallet, eller 
valgt å melde seg ut. Disse kaller vi aktivt uregistrerte. Informantenes 
begrunnelser for å være aktivt uregistrert kan grovdeles i tre typer syn 
på Sametinget, nemlig at de anser institusjonen som konfliktskapende, 
usamisk eller irrelevant. 


Sametinget sett som konfliktskapende 


Noen informanter oppfatta Sametinget i noen grad som et konfliktska- 
pende organ - dels samiskinternt og dels mellom samer og andre. 


På den andre siden så synes jeg at å lage systemer som handler som etnisitet ... 
det synes jeg er kinkig, sånn med tanke på andre samfunn og sånt som har 


skjedd opp gjennom historien. (K1R0, Nordkretsen, 2018) 


Grunnleggende skepsis til etnisk baserte politiske organer kan springe ut 
fra en prinsipiell tro på verdien av formell likebehandling av mennesker 
uavhengig av deres situasjon (prosedural likhet). En slik overbevisning 

kan skyldes at man assosierer etnisk baserte politiske organer med regi- 
mer der dominante etniske grupper har undertrykt andre. Sametinget 
er det motsatte — et organ som representerer en etnisk minoritet som er 
kulturelt og politisk marginalisert, og historisk undertrykt. Selve konsep- 
tet «etnisk politisk organ» synes imidlertid for noen å ha blitt besudlet av 
dominante gruppers maktmisbruk. 

Andre fryktet at sametingsmodellen fører til mer interetnisk konflikt 
eller eventuelt mer etnisk diskriminering mot samer. Tankegangen rundt 
det sistnevnte var at Sametingets fokus på urfolksrettigheter, eller rett og 
slett institusjonens blotte eksistens, kan provosere den norske majorite- 
ten og dermed gjøre det vanskeligere å være same: 


For meg er det ikke viktig i det hele og det store. Når jeg hørte om Sametinget så 
tenkte jeg jo bare at «herregud, nå blir vi bare enda mer sett ned på». Så var det 
opp til meg, så hadde man jo bare ... Jeg synes mange ganger de her diskusjo- 
nene er, de kommer med så mye rare diskusjoner: «Vi har krav på det og det.» 
Jeg tror at det er med på å gjøre at det norske folk, de som allerede hater samer, 
de ... De tenker at samene de krever alt, og de kan gjøre alt, og jeg tenker at det 
blir bare enda mere hat til samer. (K1R?, Nordkretsen, 2018) 


Noen ga uttrykk for at måten Sametinget fungerer på kan øke det interne 
samiske konfliktnivået, fordi samiske grupper som opplever å ha interes- 
semotsetninger organiserer seg mot hverandre i partier heller enn å stå 


sammen. 
Intervjuer: Konflikt- og hierarkitenkninga [mellom ulike typer samer, 
nevnt tidligere av informant], kom den med Sametinget? 
Informant: Nei, den har nok alltid vært der. Men den ble mer synlig når 


folk går inn i politiske partier og ressursorienterte partier. 


(K1R0, Nordkretsen, 2018) 


Sametinget sett som usamisk 

Vi fant også enkelte som anså Sametinget som prega av «usamiskhet» 
eller en for dem fremmed samiskhet. Eksempelvis uttrykte en informant 
at Sametinget brøt med hens forventinger om at det samiske skal være 
forbundet med en naturnær livsstil. 

De har ikke kontakt med folket og de har ikke kontakt med naturen. [...] Det 
er i hodet at du må ha flere år på skolen og så ma du ha stillingstittel. Det er 
det som gjelder. [...] De misbruker samekultur for å ha makt og tjene penger, 
og så går de rundt i kofte og påstår de er urfolk. Det hadde vært greit hvis de 
hadde jobbet for naturfolk, for urfolk. Men vi mister våre rettigheter mer enn 


noensinne før. (K1R0, Åvjovårri, 2018) 


I denne kritikken kan vi spore en skuffelse over at Sametinget ikke er mer 
politisk relevant — at opprettelsen ikke har ført til bedre beskyttelse for 
samisk kulturs naturgrunnlag. Vi ser imidlertid også at det gis uttrykk 
for ei oppfatning av det samiske som så grunnleggende knytta til livet i 
og med naturen at den moderne politiske institusjonen som Sametinget 
er, oppleves som usamisk. En anna informant, som var aktivt utmeldt, 
fremhevet samisk språk som det helt sentrale i det å være same, og mente 
at Sametinget feilet både med hensyn til å ha fokus på de områdene der 
samisk språk stod sterkt, og til det å selv bruke samisk språk godt. 


Fornorskninga den skjer nå innad, i stedet for at myndighetene og kirka står 
for den som før i tida. Både fra Sametinget si side og fra innad i samfunnet. 
[...] Språket er forsvunnet på kysten. Og na skal Sametinget fornorske resten 
av det som er igjen av det samiske. [...] man snakker samisk, men med norsk 
tankegang og norsk syntaks. Man fornorsker seg selv med tenkemåte, hvordan 
man prater, matvaner, levemåte. [...] de flyr så høyt oppe i den byråkratiske og 
akademiske verden, de ser høyt opp og snakker om paragrafer og lovendringer, 
og urfolk ... De snakker om urfolk fra et vestlig synspunkt og ikke innenifra. De 


ser på det samiske utenfra, ikke innenifra. (K1RO, Avjovarri, 2018) 


I disse utsagnene kan vi spore et syn på Sametinget som at det represen- 
terer en indre elite i det samiske samfunnet, som har mista forbindelsen 
med det som informantene anser som det samiske «folk flest» - som de 
definerer geografisk, språklig, eller med basis i andre kulturelle kjenne- 
tegn. Liknende kritikk fant man hos en annen informant, som represen- 
terer et slags speilbilde av det å være passivt uregistrert - nemlig å mene 
man kanskje burde å ha meldt seg ut: 


Jeg står der, men jeg har tenkt å melde meg ut. Jeg vet ikke om det har noe 


for seg. Hva de gjør for oss. Det virker så ... amatørmessig. Og det er så mye 

byrakrati. Det er mange som har jobb der, og det er jo bra. Men for min del spil- 
ler det ingen rolle hva Sametinget gjør. [...] Det er ikke godt å si hva de skulle 
gjort. De hadde ikke trengt å være så store. (KIRI, Avjovarri, 2019) 


Den ovenfor siterte personen stod i valgmanntallet, men uttrykte ei frem- 
medgjøring overfor sametingssystemet som gjør at frafall gjennom aktiv 
utmelding ikke er usannsynlig på lengre sikt. Sametinget står i fare for å 
miste velgere med denne typen holdninger, med mindre tilliten til insti- 
tusjonen gjenopprettes eller velgerne finner partier/kandidater som kan 
uttrykke deres mistillit. 

Noen informanter kjente ikke igjen sin egen samegruppe i den samisk- 
heten som de mente Sametinget vektla. Her kan vi peke på ei interes- 
sant «speiling» av kritikk fra kyst og innland i Finnmark: Mens noen 
på innlandet mente Sametinget først og fremst representerer kysten og 
de ikke-samiskspråklige, mente noen på kysten at Sametinget først og 
fremst representerer innlandet og de samiskspråklige. 


... de samiske kjerneomradene de er jo helt glemt. [...] Den samisktalende 
delen er jo en samisk minoritet nå. Hvem som ville trodd det! Majoriteten 
overkjører minoriteten. Ikke bare språk, men hvilke områder får støtte. Hvor 
opprettes senter, og sånne ting? Det meste av støtten går ut til kysten og den 
norsktalende befolkninga har jeg inntrykk av, fordi de sitter i majoritet. [bo- 
sted] er for samisk for Sametinget. Det er for samisk til at de på Sametinget kan 
identifisere seg med det. De identifiserer seg med samfunn som er mer lik der 


hvor de kommer fra. (K1R0, Åvjovårri, 2018) 


... de sitter der på innlandet og skal bestemme hva som er det samiske. Jeg 
gjenkjenner meg ikke i det de sitter og sier. At de sier dette er det samiske, og 
det her fokuset på rein! [...] Jeg ser dette med reindriftssamer og sjøsamer. Den 
fornorskninga var så sterk at identiteten vår er ikke klar og tydelig. I media og 
på Sametinget har reindriftssamene mye mer makt enn hva sjøsamene har. [...] 
Når de snakker på Sametinget blir jeg sint, fordi de glemmer oss der ute. Dem 
har svikta. De ser oss ikke. [...] mange av oss på kysten føler at dette manntallet, 


det er noe stort som er langt der borte. (K?-sR0, Nordkretsen, 2018) 


Den oppfatninga at Sametinget legger for mye vekt på reindrift kunne 
også høres hos noen på innlandet, da uttrykt som at Sametinget heller 

burde satse på andre næringer pa innlandet som gir arbeidsplasser til 
fastboende. 

Det er merkbart at informanter som sterkt mener at den gruppa samer 
de selv føler tilknytning til, har lav status innenfor det samiske samfunnet, 
de mener også gjerne at Sametinget prioriterer deres gruppe for lavt - og 
det de anser som sin samiske «motpol» tilsvarende høyt. 


Sametinget sett som irrelevant 


En ytterligere variant blant informantenes synspunkter var forventnin- 
ger om at Sametinget i langt større grad burde engasjere seg — og ha gjen- 
nomslagskraft — i lokalpolitiske saker, da gjerne innen sosial-, helse- og 
næringspolitikk. Noen kontrasterte dette med andre saker som de mente 
at Sametinget hadde vist stort engasjement for, blant annet småskala tra- 
disjonell kulturutovelse og småskala nzringsvirksomhet. 


De er ikke opptatt av å lage bra inntekter og arbeidsplasser utenom tinget. De 
gir jo støtte til sånn småbedrifter, sånne som vil starte bedrift, men det blir jo 
bare småforetak. De støtter folk som vil drive fiske og sånn. De burde engasjert 


seg mer i at fiskebåtene burde levert mer til Finnmark. (KIRI, Avjovarri, 2018) 


Saken om etablering av sykehus i Alta ble brakt opp av flere informanter 
i Finnmark som mente at Sametinget sviktet når det ikke engasjerte seg 
tungt som tilhenger av dette. I anledning den saken ble det sågar levert 
noe så sjeldent som en offentlig utmeldelse: et innlegg i Altaposten der 
signatøren, fra Avjovarri, vektla Sametingets manglende støtte til syke- 
hus i Alta som dråpen i begeret: «De verner bare gamle tufter, gammer, 
landområder og døde ting. Helse og levende menneskers ve og vel er de 
ikke særlig opptatt av» (Bueng, 2018). 

Når sykehussaken ble nevnt av flere informanter kan det delvis være fordi 
dette avisinnlegget var godt kjent. Men det uttrykker nok også at det faktisk 
oppfattes som provoserende for personer i visse deler av Finnmark at Same- 
tinget ikke har engasjert seg sterkt for sykehus i Alta. Denne saken går rett 
i kjernen av hva noen mener at Sametinget bør gjøre, men som Sametinget 
kanskje ikke kan gjøre - i og med at institusjonen selvfølgelig verken har 
myndighet eller kapital til å få på plass et sykehus. Det kan i tillegg være 

utfordrende for Sametinget å ta stiling i lokaliseringsspørsmål der det finnes 
samer på begge sider - og den betente saken om sykehus i Alta er nettopp 
en slik sak. Sametinget er i en «Catch 22»-situasjon: de kan provosere fram 
negative reaksjoner fra velgere både ved å ta stilling og ved å ikke gjøre det. 

Noen informanters misnøye med Sametinget i saken kan ha å gjøre 
med at Kautokeino befinner seg i det geografiske nedslagsfeltet for et 
eventuelt Alta-sykehus. Deres misnøye gjenspeiler en tanke om at Kauto- 
keino er det kulturelle og befolkningsmessige sentrum for Såpmi i en slik 
grad at befolkninga der bør merke ekstra mye til at Sametinget finnes og 
er til nytte for dem. 


De fleste bor her i Kautokeino og Karasjok. Dette er kjerneområdet. Men det er 
ikke nok medlemmer på Sametinget herfra. Hvis kjerneområdene dør ut - ord- 
føreren sier at flere og flere flytter ut, og da mister barna morsmålet — det blir jo 
et luftslott til slutt. Man trenger noe håndfast. Hvis det her blir pulverisert, da er 
det slutt. (K1RO, Avjovarri, 2018) 


Den motsatte holdninga eksisterer imidlertid også: at det samiske i Indre 
Finnmark klarer seg bra uten Sametinget, og at Sametinget derfor må satse 
hardere på steder der samisk kultur og språk er i en mer prekær situasjon. 

Perspektivet at Sametinget er irrelevant for lokale samiske forhold 
der man bor, ble også tilkjennegitt av informanter på kysten, samt av en 
informant som representerer en stor og voksende samebefolkning, nem- 
lig de som bor i større byer: 


Det føles ikke som at de taler min sak, som halvveis bysame, som ikke bor i 


Finnmark, og ikke er vokst opp i en samisk kultur. (K1R0, Sør-Norge, 2019) 


Andre informanter var mer grunnleggende i sin kritikk: de mente at 
Sametinget som sådan er irrelevant, uansett hvor man bor og hvordan 
type same man er. Noen mente det først og fremst er den norske statens 
skyld at Sametinget har for lite makt, men at Sametinget derfor i praksis 
fungerer som skalkeskjul for manglende urfolksselvstyre i Norge. 


Sametinget blir et slags alibi for regjeringa. «Vi har jo gitt dem et eget parla- 
ment.» De har det mot det internasjonale samfunnet, at «sånn gjør Norge med 
sitt urfolk - eget parlament som er et rådgivende organ». Men de bryr seg ikke 


om de rådene. Fylkestinget har mer makt enn Sametinget. Fylkestinget kan 

gjore vedtak som faktisk endrer pa ting. Sametinget kan gjore sa mange vedtak 
som de vil, men det endrer ingenting. De far en slump med penger som de skal 
fordele histen og pisten, og det er den makta de har. Så Sametinget er blitt sånn 
der, et organ som på en måte lurer verden til å tro at Norge tar godt vare på sin 


urbefolkning. (K1R0, Avjovarri, 2018) 


Andre mente skylda for Sametingets situasjon dypest sett var å finne hos 
Sametinget selv: 


Sametinget i dag det er folk som ikke har visjon. Man har gått i den fella at man 
tror det er samepolitikk å tildele penger og klage på bevilgninger. Det kan fyl- 
kesmannen og fylkeskommunen gjøre like godt. Det er bare administrasjons- 
arbeid [...] Behøver vi niogtredve folkevalgte for å behandle støttesøknader? 
Nei. Sametinget har ingen reell politisk makt i dag. Og det ser ikke ut til at de 
vil ta mer makt heller. Legg merke til at jeg sier «ta». Du får ikke makt. Du får 


ikke myndighet. Den må du ta. Men det har man glemt. (K1R0, utlandet, 2019) 


De passivt uregistrerte og de med usikker 
registreringsstatus 


Det kan være lett å se på fravær av registrering i Sametingets valgmann- 
tall som et aktivt valg, men intervjuene viste at det blant dem som opp- 
fylte både subjektive og objektive kriterier, også er noen som kan kalles 
passivt uregistrerte. Intervjuene avdekket dessuten eksempler på at noen 
rett og slett opplevde usikkerhet rundt hvorvidt de var innmeldt. 


Passiv ikke-registrering - å melde seg inn 

er ei aktiv handling 

Flere informanter kunne melde at de oppfylte kriteriene og de hadde ikke 
noe mot å stå i valgmanntallet, men de hadde likevel ikke gått til det 
aktive skritt å melde seg inn: 


Har mange ganger tenkt at jeg skal gjøre det. Det er som når man er på Coop: 
«Har du medlemskort?» «Jo jeg har det, men ååå, har det ikke med.» «Du kan jo 
laste med appen.» «Jaaaa, huff.» Jeg har sagt hundre ganger at jeg skal gjøre det, 
men blir aldri. (K1RO, Nordkretsen, 2019) 

Enkelte informanter i kategorien passivt uregistrerte oppga at de for var 
usikre pa egen samiskhet: de har stilt sporsmal ved hvorvidt de er same 
«nok» eller «pa riktig måte». Nar de nå har nådd sluttfasen i en prosess med 
å oppnå den tryggheten i sin samiske identitet som skal til for å skrive seg 
inn, er grunnen til å være uregistrert borte: kun det aktive valget om inn- 
melding gjenstår. Andre virket imidlertid å aldri ha hatt noe uavklart for- 
hold til egen samiskhet, men var likevel passivt uregistrert. I slike tilfeller 
kan situasjonen kanskje bunne i at man ser Sametinget kun som et velger- 
register, og ikke er spesielt politisk interessert. Det kan også komme av at 
man ikke anser Sametingets aktivitet som spesielt relevant for ens eget liv. 


Usikker registreringsstatus - å melde seg inn 
krever kunnskap 

En noe uventa kategori som trådte frem fra datamaterialet var de med 
usikker registreringsstatus: personer som ikke helt visste om de sto i valg- 
manntallet. Noen mente at de kanskje hadde blitt registrert for lenge sia, i 
«samemanntallets» barndom, men nå kunne de ikke lenger huske. 


Jeg står der i manntallet, jeg går ut fra at jeg står der. Jeg kan ha meldt meg inn 
i forbindelse med noe tilskudd. Når det var nyoppstarta. I forbindelse med noe 
[næringsvirksomhet]. Jeg trur man ble registrert i manntallet i forbindelse med 
det. [...] Jeg trur nok det var en fordel at man var registrert for å få tilskudd til det 
prosjektet. Men jeg husker ikke om jeg meldte meg inn. (K1R?, Avjovarri, 2018) 


Dette sitatet er også eksempel på den ovennevnte troen på at valgmann- 
tallsmedlemskap medfører fordeler ut over stemmerett. Flere intervjuer 
demonstrerte at det er behov for mer informasjon om hvordan innmel- 
ding foregår. Noen lurte på om man kunne bli skrevet inn av andre. En 
person oppga at hen tidligere hadde trodd at hen stod i manntallet, men 
hadde misforstått hva som er «samemanntallets» formelle navn og hvor- 
dan man går fram for å melde seg inn. 


... det var etter dét at jeg prøvde å melde meg inn i samemanntallet. Men jeg 
gjorde det feil. Jeg meldte meg inn i Norske Samers Riksforbund. Det hørtes 
så nasjonalt ut. Jeg har betalt kontingent i tre-fire år. (K1RO0, Sør-Norge, 2018) 

Kunnskap om valgmanntallet er mindre utbredt enn hva man kanskje tror 
nar man forholder seg til samepolitikken via yrke eller verv. Informasjons- 
mangel angående hva valgmanntallet formelt heter, hva slags funksjon det 
har og hvordan man melder seg inn, kan man finne hos ulike typer men- 
nesker — både hos høyt og lavt utdannede, og både fra de språklige kjerne- 
områder i Finnmark og fra den samiske «periferien» i Sør-Norge. 


De med usikker samiskhet 


Det subjektive - er min samiske 
identitet tilstrekkelig? 


Usikker samisk identitet kan oppleves på ulike måter og føre fram til 
ulike endestasjoner. Noen går gjennom en personlig reise som begyn- 
ner med at de overhodet ikke vet om sin samiske bakgrunn, mens andre 
alltid har visst at det er noe samisk der. Noen melder seg etter en lang 
prosess inn i «samemanntallet» med en følelse av katarsis og entusiasme, 
mens for andre er det en mer avdempa følelse av at det er tross alt riktigst 
å være med. Andre igjen blir stående fast i å ikke ha noen klar konklusjon 
rundt sin samiske identitet, eller hvorvidt de burde registrere seg. Dette 
kan bero på at de ikke oppfyller sitt eget bilde av hva en same er, eller 
at de tror andre vil mene at de ikke er samisk nok. En av informantene 
uttrykte at hen frykta å «bli sett på som en dårlig same» hvis hen gikk til 
det skrittet å erklære seg som same, og hen var derfor skeptisk til å ta det 
steget (K?-sRo, Nordkretsen, 2018). Det er ikke så attraktivt å melde seg 
inn i ei gruppe der man mistenker at man vil bli ansett som andrerangs. 

Noen informanter var svært bevisst på at deres etniske identitet er 
mangefasettert, og spurte seg om de egentlig oppfylte det subjektive kri- 
teriet hvis de både anså seg som same og som noe annet. Én informant 
mente at man kanskje fornekta det ikke-samiske i seg selv hvis man for- 


melt skrev under på at man oppfatter seg som same. 


Jeg har jo mulighet. Jo, kunne jo ha gjort det. Men jeg føler at det blir feil, for 
betyr det at jeg er bare samisk da? Er jeg bare samisk? [...] Jeg vil gå på akkord 
med det jeg har inni meg. Og da blir det motsatt av fornorskning. Da er vi 


plutselig alle samisk, og så har vi glemt alt det som er imellom her. [...] Jeg kan 

ikke velge. Det ville være som å ha tre unger og bare velge den ene. (K?-sRO, 
Nordkretsen, 2018) 


En av informantene nevnte det som en frigjørende opplevelse å oppdage 
artikkelen «Det tredje alternativ» (Høgmo, 1986), fordi hen der fant støtte 
for sin tanke om at det gikk an å være både same og norsk. 


... da husker jeg at jeg fant at det går faktisk an: Det er ikke noe enten-eller, du 
har begge deler. Det er mulig. (K1R0, Nordkretsen, 2018) 


For noen blir løsninga å konkludere med at det å oppfatte seg som same, 
tilsvarer rett og slett det å være bevisst på at man har samisk bakgrunn. 
Man definerer tross alt selv hvordan det subjektive kriteriet skal tolkes. 


Det er jo på en måte et tullekriterie, for hvem kan si hva det er å føle seg som 
same? På den andre sida er det viktig, for da må du faktisk si det. Det kan aldri 
følges opp eller ettergås, men du legger litt ansvar på de som sier det. Du må 
skrive under pa det. (KORO, Sør-Norge, 2019) 


Det subjektive kriteriet er fleksibelt, men altsa ikke uvesentlig. Vi vil anta 
at mennesker stort sett ikke skriver under på at de anser seg som samer — 
på en eller annen måte — hvis de ikke kan stå inne for det. 


Det objektive - er slekta mi samisk? 

Når det gjelder de som ikke er sikre på om de oppfyller objektive kriterier, 
så har fornorskingspolitikken medført at det samiske er godt skjult i en 
del familier. Det kan være vanskelig å nøste opp nok detaljer til at man 
føler seg sikker. Noen kan også oppleve direkte motstand hvis de prø- 
ver å nøste opp i slektsbakgrunnen. Deres frihet til å registrere seg blir 
begrenset av at de har familiemedlemmer som ikke vil assosieres med det 
samiske. En utmeldt forteller om en uinnmeldt bekjent at 


... han var same [...] Men han skulle ikke plage familien sa 


mye... 
Intervjuer: Hva mente han med det? 
Informant: Nei de har jo brukt to-tre generasjoner på å bli oppfatta som 


norsk. Og så når de endelig har blitt akseptert som norsk, så er 

det en i familien som melder seg inn i samemanntallet! Og hvis 
én i søskenflokken er samisk, så er jo alle det, de er jo søsken, 


de har jo samme foreldre. (K1R0, utlandet, 2019) 


Dette utsagnet gjenspeiler et syn på samiskhet som setter likhet mellom 
det å være av samisk ætt og det å være same, uavhengig av identitet. Et 
slikt syn er ikke nødvendigvis utbredt, men det er absolutt til stede både i 
samisk og ikke-samisk befolkning (Berg-Nordlie, 2021). Dette kan hindre 
noen i å erklære sin samiskhet i form av det å melde seg inn i valgmann- 
tallet, fordi det kan komme negative reaksjoner fra personer i slekta som 
da vil føle seg «outa» som samer. 


De lovbestemt uregistrerte 


Det er flere måter å havne i en posisjon hvor man opplever sterk samisk 
tilknytning uten å oppfylle valgmanntallets objektive innmeldingskriterier 
(jf. også Pettersen og Saglie i kap. 2). Man kan leve sitt liv i en samisk familie 
som følge av ekteskap eller samboerskap. Man kan ha barn som er samiske. 
Man kan være oppfostra i en samisk familie uten å ha blitt formelt adoptert. 
Alle slike familiemessige forbindelser gir rom for å utvikle sosial eller kul- 
turell samisk tilknytning. I visse områder kan personer uten samisk fami- 
lie bli sosialt eller kulturelt integrert i et samisk miljø i løpet av lang botid. 
Andre er etterkommere av innflyttere til samiske lokalsamfunn og er blitt 
kulturelt og sosialt integrerte ved å ha hatt hele sin oppvekst i dette miljøet. 

Det er uvisst hvor mange som er i slike posisjoner, men siden forhold mel- 
lom samer og ikke-samer og flytting til samiskdominerte områder er og har 
vært utbredt, dreier det seg potensielt om et ikke så lite antall mennesker. 
Samtidig er det slett ikke alle som er i denne typen posisjoner som utvikler 
samisk tilknytning, eller blir særlig kulturelt eller sosialt integrert. Uansett, 
blant de dette gjelder er det noen som ser det som problematisk å være avskå- 
ret fra å delta ved sametingsvalg, mens andre synes det er på sin plass. 


Greit å stå utenfor 
Flere av de intervjuede mente at stemmerett ved sametingsvalg er noe de 
kanskje ikke bør ha. De kunne diskutere regelverket kritisk, men mente 

likevel at det måtte finnes noen grenser for å hindre «fullt innslipp», og at 
disse grensene kanskje nødvendiggjorde at de stod utenfor. 


Nei altså det at jeg ikke kan være med det viser vel kanskje at det er noe riktig 
der. Ellers kunne hvem som helst lært seg samisk og kommet med. Gitt premis- 
sene vi har i dag er det feil. Og så tror jeg at vi kan ikke lage de perfekte kriterie- 
ne. Det blir alltid noen som ikke får være med. Det blir vanskelig, for det er ikke 
ei klar greie. (KORO, Sør-Norge, 2019) 


... hvis man åpner for meg ... Så åpner man kanskje for ei utvanning. Som 
ikke er tenkt. [...] Jeg kan bidra på så mange andre måter enn å stå i mann- 
tallet. Jeg kunne nok bidratt bra der og ... Men jeg er ikke sikker på om det er 
nødvendig for Såpmi at sånne som meg star i manntallet. (KORO, Sør-Norge, 
2019) 


Leit å stå utenfor 

Andre informanter snakket mer om at det samiske samfunnet kan risi- 
kere å ekskludere personer som har mye å bidra med hvis det ikke gir 
«samiskintegrerte» muligheten til å oppleve den typen full inklusjon som 
både faktisk og symbolsk ligger i retten til å stå i valgmanntallet: 


Meningen med Sametinget er vel at det samiske samfunnet skal styrkes. Men 
det kan vel ikke styrkes hvis det skjer en ekskludering av folk som er på å styrke 
samfunnet. Da svekkes det. (KORO, Avjovarri, 2019) 


Holdningene til de informantene som var mest kritiske i denne sammen- 
hengen kan grovdeles i (a) misnøye med manglende mulighet til å påvirke, 
og (b) misnøye med symbolsk utestengelse. Følgende sitat belyser begge 
deler, og problematiserer samtidig i hvilken grad alle som faktisk har rett 
til å melde seg inn, egentlig er tilstrekkelig integrert i samisk kultur og 


samfunn: 


... jeg vet om folk som bor i [by sørpå] og som har funnet ut at de har en ol- 
demor. De har aldri vært i Finnmark eller i samiske områder for øvrig og har 
ingen tilhørighet til det samiske. Har ikke behov for å bruke kofta, det handler 


ikke om finne tilbake til sine røtter. Det handler bare om at «åja, det er jo kult». 

Hva er det for noe tull? At du bor i [by sorpa] og har en samisk familie, og 
dette er halmstrået for ikke å miste sin identitet ... Selvfølgelig skal du kunne 
være fullverdig same. Men når du er født og vokst opp her, og har tenkt å bo 
her resten av mitt liv, det betyr at alt som berører det samiske samfunnet, det 
berører meg. Og jeg er et engasjert menneske så jeg vil gjerne bidra både sam- 
funnsmessig, i dugnad og i næringsliv. Men jeg har ingenting å si fordi jeg ikke 
kan stemme til Sametinget og står ikke i manntallet. Nå vet jeg ikke hvor mye 
det har å si, for jeg vet ikke hvor mye Sametinget har å si, men som et prinsipp 
så synes jeg ikke det er riktig. Fordi mine barn, som snakker flytende samisk og 
føler seg mer samisk i hjertet enn norsk, ikke kan stemme til sametingsvalget. 


(KORO, Avjovarri, 2019) 


Enkelte foreslo losninger for 4 komme visse kategorier av lovbestemt ure- 
gistrerte i møte uten å utvide de objektive kriteriene. Ett forslag er å ha en 
egen samisk «medborgerskapsprøve». 


Når man har lært seg språket, tatt test, hatt sju års botid, tatt samfunnskunn- 
skap, da kan du bli statsborger, og bli på alle måter norsk. Ville det ikke vært 
rimelig i forhold til integrering også i det samiske samfunnet også skulle ha noe 
lignende, også politisk? [...] Rett og slett en prøve i samisk samfunnskunnskap. 
Og den prøven måtte man ta på samisk. Så ville det være nokså parallelt til at 
prøven i norsk samfunnskunnskap for innvandrere, den må man ta på norsk. 
Og de som består den, de kan få innskriving i valgmanntallet. (KORO, Avjovarri, 
2018). 


En slik modell ville gitt mulighet for «innvandring» uten å fire på krav 
til verken kulturkunnskap eller sosial integrasjon. Et spørsmål som da 
melder seg er imidlertid hvilke områder som skal regnes som samiske 
nok til at botid gir grunnlag for å ta testen. Her kan man fort ende opp 
med å få den samme debatten om hva som er å være tilstrekkelig samisk, 
bare på lokalsamfunnsnivå i stedet for individnivå. Et alternativt forslag 
er en søknadsbasert tilleggsmulighet for ekstraordinært opptak i valg- 
manntallet. 


Man burde fått lov å søke med utdypende forklaring om hvorfor du ønsker å 
være i valgmanntallet og hvorfor du burde være med. Men samtidig - noen må 


da bestemme om søknaden ... Men det burde vært mulig. Noen sier at «send 

nå en søknad, det gar sikkert fint». Men da burde det sta det, da: «Hvis du føler 
at du ikke kommer inn under kriteriene, ta gjerne kontakt så tar vi en prat». 


(KORO, Avjovarri, 2018) 


Diskusjon: Flere bor med - 
men hvem og hvordan? 


Helt siden Sametinget ble etablert har det vært kampanjer for å få flere 
til å melde seg inn i valgmanntallet, ut fra antakelsen om at det fin- 
nes et vesentlig antall personer som ikke har registrert seg. Formå- 
let med dette kapitlet har vært å presentere en første utforskning av 
hva ulike kategorier av personer med samisk tilknytning som ikke er 
innmeldt i Sametingets valgmanntall tenker om dette manntallet og 
egen status i så måte. Vår hensikt har ikke vært å komme med konklu- 
sjoner om hvorvidt dagens manntallsregler er rettferdige, men å løfte 
fram ulike posisjoner og stemmer som gir grunnlag for videre disku- 
sjoner om hvordan det samiske fellesskapet kan forholde seg til «de 


uregistrerte». 


Lovbestemt uregistrerte 


Blant de lovbestemt uregistrerte finnes både de som mener det er helt 
riktig at de ikke kan registrere seg, og de som ønsker å kunne det. Blant 
sistnevnte savner noen den påvirkningsmulighet i eget samfunn som 
valgmanntallsregistrering gir, mens for andre er opplevelsen av symbolsk 
utestengelse det viktigste. Dels er følelsen av symbolsk utestengelse en 
konsekvens av at man opplever å ikke ha fulle rettigheter i et samfunn 
man er en del av, dels er det forbundet med det utbredte synet på valg- 
manntallet som et «samemanntall». Sistnevnte er som forklart ovenfor 
en misforståelse, men det er ikke rart at denne misforståelsen finnes når 
både organisasjoner og lovverk benytter seg av valgmanntallets kriterier 
for å definere samiskhet, samtidig som det ikke finnes noen annen måte 
å registrere sin samiskhet på enn via valgmanntallet. Folkeregisteret har 
siden 2019 gitt mulighet til å registrere én form for samisk tilknytning — 
språkkunnskap, men heller ikke dette vil fange opp alle de lovbestemt 

uregistrerte, og mangelen på mulighet til å delta i valg vil nok likevel 
oppleves som et utenforskap av noen. 

I faglig sammenheng har antropologen Hugh Beach (2007) påpekt at 
det per i dag er mulig for samiske familier å «fase ut» av det samepoli- 
tiske samfunnet ved at personer som kan registrere seg avstår fra å gjøre 
det, mens deres barn ikke kan registrere seg fordi de er på feil side av de 
kultur- og avstamningsbaserte kriterienes genealogiske «terskel». Hvis 
det ikke finnes en tilsvarende «innfasingsmekanisme» kan dette på sikt 
svekke samefolket tallmessig. Beach skisserer en mulig «innfasingsmo- 
dell» slik: I første omgang kan en person født som ikke-same oppnå en 
slags mellomstatus som integrert same uten samisk avstamning. I praksis 
kan man tenke seg at dette gjøres ved å dokumentere at man oppfyller det 
de Costa (2015) ville kalt kulturelle kriterier (sosial integrasjon, livsfør- 
sel, kulturelle særtrekk). Videre skisserer Beach at i senere slektsledd kan 
etterkommere av en «integrert same» få full status som samisk av avstam- 
ning og kultur, der den samiske anen man refererer til er en integrert 
same. Beachs innfasingsmodell kan faktisk sies å være lovfesta allerede, 
i alle fall hvis det kulturelle kriteriet man snakker om er språklæring: 
Samelovens bokstav gir rom for at en person uten samiske aner lærer 
seg samisk som voksen og snakker samisk til sine barn under deres opp- 
vekst. Barna kan dermed slippe inn i valgmanntallet ved å krysse av på 
det objektive kriteriet «samisk som hjemmespråk». 

Det finnes også tenkbare modeller der førstegenerasjons integrerte 
slippes direkte inn i valgmanntallet. Som det fremgår av Pettersen og 
Saglies kapittel 2 støtter ikke majoriteten av de allerede valgmanntall- 
sinnmeldte per i dag noen utvidelse av valgmanntallskriteriene, og det er 
ulike meninger om hvilke grupper som burde slippe inn hvis kriteriene 
skulle utvides: de gruppene som anses mest aktuelle å inkludere er ekte- 
feller/registrerte partnere av valgmanntallsførte og personer med langva- 
rig tilhørighet til samisk miljø eller lokalsamfunn. Disse kriteriene faller 
innenfor den delen av de Costas kulturbegrep som handler om sosial 
integrasjon - men kan også tolkes som at respondentene anser samliv 
og bosted som brukbare indikatorer på annen kulturell tilknytning, jf. 
TallBears (2013) syn på «blood» som pragmatisk kriterium som indikerer 
kulturtilhørighet. Et anna forslag er å tilby en samisk medborgerskapstest 

der man kan dokumentere bestemte former for kulturell integrasjon. Et 
tredje forslag er 4 innfore mulighet for individuell soknad hvis man ikke 
passer inn i de gjeldende kriteriene. Disse to siste alternativene har i min- 
dre grad vært gjenstand for offentlig debatt i det samiske samfunnet. 

Hvis man skal gjøre endringer i valgmanntallets regler må det uansett 
være opp til det det samiske samfunnet selv - og det betinger en større 
samfunnsdebatt i forkant. 


Usikker samiskhet 


Det kan være vanskelig å vite om man er av samisk avstamning, da dette 
er fortiet i mange slekter. I Norge er mange eldre folketellinger digitalt til- 
gjengeliggjort, men slett ikke alle vet om dette eller besitter kunnskap nok 
til å finne ut hvordan etnisitet og språk er registrert, og folketellingsdata 
er dessuten ikke alltid korrekte. Det er et åpent spørsmål om Sametinget 
kan gi folk i denne kategorien hjelp til å «finne tilbake», eller om det over- 
hodet er Sametingets rolle. Andre vet at de oppfyller de avstamningsba- 
serte objektive kriteriene, men er usikre på om deres samiske identitet er 
sterk nok eller godt nok begrunnet. Til syvende og sist handler dette ofte 
om en følelse av å for svakt oppfylle de Costas (2015) kulturelle kriterier. 
Det er mange som anser at genealogisk forbindelse må til for å kunne 
kalles same, men det er også utbredt å anse at noen form for kulturell 
forbindelse er nødvendig (Berg-Nordlie, 2021). For de som selv mener at 
«blodet» deres ikke er nok, er det viktig å få økt mulighet til å styrke sin 
samiske kulturelle eller samfunnsmessig integrasjon, slik at identiteten 
deres blir sterk nok til at de føler det er rimelig å registrere seg. Ulike 
typer tiltak som gjør at denne kategorien mennesker kan tilegne seg mer 
samisk-kulturell kompetanse kan være et viktig bidrag i så måte. 


Aktivt, passivt og usikkert uregistrerte - 
de som kunne vært med 


Hva med de som oppfyller både subjektive og objektive kriterier, men like- 
velikke har registrert seg, eller har meldt seg ut? Beach (2007) poengterer at 
politisk «apati» kan hindre personer i å registrere seg, men Bergh & Saglie 

(2011) har papekt at mange uansett melder seg inn som en ren identitets- 
erklering, og som dette kapitlet viser lever navnet «samemanntallet» med 
alt det innebærer videre på folkemunne. Pedersen (2015) har argumentert 
for at andelen uregistrerte samer vil krympe etter hvert som skammen for- 
bundet med det samiske avtar og samisk identitet styrkes. Imidlertid, som 
dette kapitlet har belyst, finnes det flere mekanismer enn skam, svak iden- 
titet eller fravær av politisk interesse som gjør at noen står utenfor. 

For å unngå usikker registreringsstatus og visse typer passiv ikke-regis- 
trering, trengs mer generell informasjon om Sametinget og dets valgmann- 
tall. Mange som er aktuelle for valgmanntallet vokser opp og lever i miljøer 
der kunnskap om samisk politikk ikke tilflyter dem «naturlig» via sosiale 
nettverk eller yrke. Dette gjelder kanskje spesielt i Sør-Norge og i de deler 
av Såpmi som har særlig stor norsk majoritet, men det gjelder faktisk også 
i samiskspråklige kjerneområder. Et stort antall av potensielle samiske vel- 
gere lever i situasjoner som gjør at for å «treffe» dem med informasjon om 
samisk politikk, må man «sikte» på hele samfunnet. Med andre ord: Hvis 
man vil nå hele den samiske befolkninga, er det trolig behov for å radikalt 
heve kunnskapen om samisk politikk i hele befolkninga. 

Blant de aktivt uregistrerte finner vi blant anna mennesker som ikke 
kjenner seg igjen i Sametinget eller ikke anser dets virksomhet som rele- 
vant. Noen ser på institusjonen som «usamisk» ut fra et syn på samisk- 
het som knytta til primærnæring og natur. Et slikt syn på urfolk er ikke 
uvanlig. Mange urfolk har i perioder med sterkt assimileringspress hatt 
sine viktigste kulturelle bolverk i rurale områder, og identiteten har blitt 
knytta til det rurale. Når urfolk urbaniserer seg og danner moderne orga- 
nisasjoner og institusjoner, oppstår brytninger mellom ulike idéer om 
hva urfolk er, også internt i folket (Berg-Nordlie et al., under utgivelse; 
Dorries et al., 2020; Pedersen & Nyseth, 2015; Peters & Andersen, 2014). 

Andre utviser ei holdning til Sametinget som gjenspeiler en mer gene- 
rell mistillit til den politiske og byråkratiske klassen i eget samfunn. Slik 
mistillit er ikke unik for det samiske samfunnet, tvert imot kan man se 
likhetstrekk med andre samfunn. Slike måter å omtale Sametinget på har 
trekk av det Brubaker kaller politikkens populistiske repertoar (2017, se 
også Berg-Nordlie og Skogerbø i kap. 9): Man snakker om det samiske 
samfunnet som delt i «elite» og «folk», der førstnevnte har mista sin 

tilknytning til sistnevnte. Man uttrykker skepsis til «elitens» forståelse 
av det virkelige livet «på bakken», og at det politiske systemet er for- 
vokst, ineffektivt og egennyttig. At slik mistro til demokratiske organer 
også vokser fram i andre samfunn gjør ikke utfordringa mindre for det 
samiske samfunnet, men det gir mulighet til å studere tiltak og diskusjo- 
ner andre samfunn gjør seg rundt det å minske gapet som noen opplever 
mellom folket og samfunnets demokratiske institusjoner. 

Blant informantene finner vi også de som mener at Sametinget ikke 
representerer deres distrikt eller samegruppe godt nok. Flere kommuni- 
serer en følelse av at det generelt ikke gjøres nok for den typen samer de 
selv tilhører (samiskspråklige, ikke-samiskspraklige, kyst, innland, bygd, 
by osv.), og man holder Sametinget ansvarlig. I noen tilfeller er informa- 
sjonsmangel også her et problem, for iblant arbeider faktisk Sametinget 
med nettopp den type saker som informantene etterlyser, men de vet det 
ikke. Sametinget har ei utfordring, men også en plikt, til å nå ut til dem 
som ikke selv aktivt søker informasjon om politikk. Også disse perso- 
nene er en del av velgermassen. 

I andre tilfeller er de uregistrerte svært velinformerte, men uenige 
med Sametingets prioriteringer eller aktiviteter. I noen av tilfellene har 
Sametinget ikke myndighet eller kapasitet til å oppfylle deres ønsker, og 
her kan det hende at informasjonen som trengs nettopp er hva Sametin- 
gets begrensinger er, og hvordan Sametinget eventuelt arbeider for færre 
begrensinger. Men også dette er kjent stoff for noen, og misnøyen går da 
på at Sametinget ikke har klart å skaffe seg mer innflytelse. Sametingets 
innflytelsesgrad er imidlertid i seg selv ei politisk skillelinje blant samiske 
velgere (jf. Bergh og Saglie i kap. 7), så for noen velgere kan det også være 
fremmedgjørende dersom de som har makta på Sametinget vektlegger 
sterkt at de kjemper for mer innflytelse. Sametinget er i den posisjonen 
at det straffes uansett hva det gjør: Uansett hvem som prioriteres vil det 
være noen samer som ikke ble prioritert. Hvis Sametinget holder seg 
utenfor kan det anklages for å vise unnfallenhet, og hvis det involverer 
seg, kan det bli anklaget for å gå inn i flere prosesser enn det burde. 

Et grunnleggende spørsmål er imidlertid hvorfor misfornøyde velgere 
kanaliserer sin misnøye mot Sametinget som sådan og ikke mot partiene 
som styrer Sametinget. I norsk politikk får misnøye gjerne utløp i uttrykt 

fiendtlighet til visse partier og støtte til andre - mens i samisk politikk 
blir «Sametinget» ofte omtalt som en enhetlig aktør, ikke en forsamling 
sammensatt av flere politiske partier. Dette kan ha sammenheng med 
flere ting. 

For det første må Sametinget ofte framstå nettopp som en enhetlig 
aktør i møte med den norske statens øvrige organer. Parlamentets flertall 
taler legitimt på vegne av urfolksnasjonen, og intern meningsvariasjon 
skal ikke kommuniseres bredt til andre aktører. Samtidig kan dette virke 
fremmedgjørende på samiske velgere som ikke støtter flertallet. 

For det andre er det begrepsmessig forvirring rundt Sametinget som 
parlament (plenum), Sametingets regjering (Sametingsrådet) og Sametin- 
gets administrasjon. Ofte blir alt dette monolittisk referert til som «Same- 
tinget» - som om staten Norges folkevalgte parlament og regjering, samt 
alle departement, kollektivt skulle omtales som «Stortinget». Her har 
kanskje først og fremst mediene ansvar for større klarhet vedrørende hva 
man til enhver tid snakker om. Sammenblandinga kan imidlertid også 
henge sammen med at mange menneskers direkte kontakt med Sametin- 
get, og fortellinger de hører om andres kontakt med Sametinget, dreier 
seg om møter med den byråkratiske delen av institusjonen - som også 
bare blir kalt «Sametinget». 

Et tredje forhold som kan bidra til at Sametinget oppfattes som enhet- 
lig, er en utvikling mot små forskjeller mellom mange av partiene, noe 
som kan virke demobiliserende (jf. Bergh og Saglie i kap. 7). Ytterligere 
polarisering mellom de større partiene kan dermed virke mobiliserende, 
likeså eksistensen av partier med standpunkter utenfor det politiske sen- 
trum, eller som i noen grad benytter seg av et populistisk repertoar (se 
Berg-Nordlie og Skogerbø i kap. 9). Tydelig mangfold i meninger og reto- 
rikk vil vise at Sametinget er en arena for meningsbrytning, med repre- 
sentasjon av ulike typer samer, som kan bidra til å redusere mengden av 
folk som aktivt eller passivt står utenfor valgmanntallet. 


Avslutning 


I dette kapitlet har vi gjort streiftog blant meninger og holdninger hos 
mennesker som på ulike måter befinner seg i randsonen av det politiske 

Såpmi i Norge - selvvalgt eller uvalgt. I ønsket om å bidra til dypere for- 
ståelser av bredden i tilknytningsformer og tilhørende holdninger, har vi 
gitt kapitlet en form med mye rom for informantenes egne stemmer ved 
bruk av direkte sitater. Vi har gitt innblikk i ulike syn på valgmanntallet, 
på grunner til å være med eller ikke være med. I materialet finner vi igjen 
flere aspekter som er kjent fra den generelle litteraturen om urfolkstilhø- 
righet, som usikkerhet om ens egen subjektive og objektive samiskhet. 
Innmelding i valgmanntallet er likevel substansielt forskjellig fra samisk 
tilhørighet på et helt uformelt plan, fordi det også handler om tilknytning 
til et politisk organ. Dermed kommer andre avveininger inn i bildet. 

Vi har påpekt at det ikke er spesielt vanskelig å finne folk som står pas- 
sivt utenfor. Disse representerer et potensiale for det samiske demokratiet, 
og er en gruppe som Sametinget har en demokratisk plikt til å arbeide for 
å få aktivt med. Vi har også gitt eksempler på folk som står aktivt utenfor, 
og dessuten belyst at det finnes velgere med oppfatninger som gjør at de 
kun trenger å mobiliseres til aktiv utmelding før de forsvinner og kanskje 
aldri kommer tilbake. 

I sum fremtrer et bilde av et stort informasjonsbehov. Det må skapes 
økt bevissthet om at uenighet med Sametingets politikk eller gitte priori- 
teringer, er grunn til å bli mer engasjert, ikke mindre — at uenighet er en 
grunn til å stå i valgmanntallet. Reelle forskjeller i partienes programmer 
bør løftes frem, og det må skapes forståelse for de ulike rollene til hen- 
holdsvis Sametingets plenum, Sametingsrådet og Sametingets adminis- 
trasjon. Det er selvfølgelig utfordrende å skulle bevisstgjøre om denne 
flertydigheten og samtidig klargjøre Sametingets rolle som et enhet- 
lig talerør for samene: Det er ikke lett å skulle opptre som parlament, 
innenriksdepartement og utenriksdepartement på én og samme tid. 

Abstract: A vibrant civil society is important in a democratic system, and society's 
contact with, opposition to and control of the political system is crucial for the 
democratic system to survive. In this chapter we look at the relationship between 
the Såmi Parliament and Såmi civil society from several perspectives: those of the 
party leaders and representatives, the civil society organizations, and the voters. We 
find that Såmi interest and participation in civil society is at the same level as that 
of the population at large when we measure participation in Såmi and Norwegian 
organizations combined. We also find that the level and type of contact between 
the parties represented in the Såmi Parliament and Såmi civil society organizations 
is limited, and that little points to these organizations having an important advo- 
cacy role. Their control and opposition role is weak. We conclude that the political 
role of Såmi civil society is weak and challenging for the Såmi political system and 
democracy. 


Keywords: Såmi parliament; Såmi civil society; voluntary organizations; Såmi elec- 
ted representatives; indigenous politics 


1 I tillegg til redaktørene av denne boken, vil vi takke Johannes Bergh, Torvald Falch, Bjarte Fol- 
kestad og Eli Skogerbø for kommentarer. Kapitlet har tidligere blitt presentert i arbeidsgruppen 
«Politisk adferd» på Nasjonal fagkonferanse i statsvitenskap i Tromsø 6.-8. januar 2020 og for 
forskningsgruppen «Politikk, demokrati, sivilsamfunn» ved Institutt for samfunnsforskning i 
Oslo 23. januar 2020. 


Sitering av denne artikkelen: Selle, P. & Strømsnes, K. (2021). Det samiske sivilsamfunnet i Sametinget og 
i samepolitikken. I J. Saglie, M. Berg-Nordlie & T. Pettersen (Red.), Sametingsvalg: Tilhørighet, deltakelse, 
partipolitikk (Kap. 4, s. 101-138). Cappelen Damm Akademisk. https://doi.org/10.23865/noasp.137.ch4 
Lisens: CC BY-NC-ND 4.0 

Introduksjon 


Sametinget i Norge ble opprettet i 1989 som et representativt organ valgt 
av og blant samer. Samtidig er Sametinget et forvaltningsorgan innenfor 
det norske politiske system. Med sine folkevalgte og sitt byrakrati min- 
ner Sametinget i sin form om det ovrige politiske systemet i Norge. Dette 
forsterkes av at Sametinget ikke springer ut av tidligere spesifikt samiske 
styringsordninger, men er bygd opp med vekt pa partier og valg og sty- 
res etter det parlamentariske prinsipp. Det er heller ikke bare særegne 
samiske partier som stiller til valg, men også tradisjonelle norske partier. 
Sametinget er dessuten et organ hvor det er enkelt å stille til valg, noe som 
har resultert i et demokratisk politisk system hvor svært mange partier og 
lister er eller har vært representert (Bergh & Saglie, 2015; Pettersen, 2011). 

For at et politisk system skal fungere er det imidlertid ikke bare de 
politiske grupperingene og partiene som er viktige, men også andre 
organisasjoner og grupper i sivilsamfunnet som bidrar til å knytte indi- 
vider til sentrale samfunnsprosesser - og som gjerne også utfordrer de 
gruppene som stiller til valg. Slike sivilsamfunnsgrupper kan være rela- 
tivt autonome i forhold til de politiske grupperingene, men de kan også i 
varierende grad være knyttet til enkelte eller flere partier og lister. Mens 
sterke sivilsamfunn er viktige for å sikre lydhøre demokratiske styrings- 
systemer generelt, er de kanskje spesielt viktige i samisk sammenheng. 
Dette er fordi samepolitikken opererer innenfor den norske enhetsstaten, 
der spenningen mellom samisk autonomi og integrering inn i det norske 
er systemisk og der presset i retning av økt kooptering hele tiden er til 
stede (Falch & Selle, 2018). 

Målet med dette kapitlet er å se på forholdet mellom de gruppene som 
stiller til valg til Sametinget, og resten av det samiske sivilsamfunnet. 
Vi legger primært vekt på det organiserte og formaliserte organisasjons- 
samfunnet, som er den delen av sivilsamfunnet som har de beste for- 
utsetningene for kontakt med Sametinget. Rollen til det mer uformelle 
samiske sivilsamfunnet vil også bli kommentert. Vi spør: I hvilken grad 


2 I motsetning til det som er tilfelle i Sverige (og i Finland, hvor det er personvalg). 

eksisterer det et eget organisert samisk sivilsamfunn som noe mer enn 
de gruppene og interessene som stiller til valg? Hvor nært er forholdet 
mellom grupper som stiller til valg og andre grupper innenfor samisk 
sivilsamfunn? Finner vi alternative samiske stemmer helt på utsiden av 
systemet, og som i liten grad er representert? Dette er viktige spørsmål 
fordi de også handler om betingelsene for et sidestilt samisk demokrati 
innenfor det norske politiske systemet, og dermed om betingelsene for 
samisk selvbestemmelse. Selv om vi mangler direkte sammenlignbare 
data mellom samiske og norske forhold, og må basere oss på en mer over- 
ordnet sammenligning med utgangspunkt i den generelle kunnskapen 
om norsk sivilsamfunn (Enjolras & Strømsnes, 2018; Henriksen et al., 
2019), så gir materialet vi har et bredt grunnlag for å se nærmere på de 
viktige relasjonene som eksisterer mellom Sametinget og sivilsamfunnet. 

Først diskuterer vi forholdet mellom partier og sivilsamfunn med vekt 
på den viktige rollen sivilsamfunnet spiller innenfor et demokratisk sty- 
ringssystem. Her vil vi også framheve strukturelle likheter og forskjel- 
ler mellom det norske og det særegne samiske sivilsamfunnet: Etter å 
ha presentert datatilfanget kapitlet bygger på, ser vi på hvilket syn den 
gjennomsnittlige same har på rollen de frivillige organisasjonene spil- 
ler for samfunnet, for den enkelte og for Sametinget og på individuell 
samisk deltakelse i sivilsamfunnet med vekt på hvilke typer organisa- 
sjoner den enkelte deltar i og omfanget av deltakelse (tidsbruk). Videre 
retter vi oppmerksomheten mot sametingsrepresentantenes kontakt med 
sivilsamfunnet og mot hvordan denne kontakten blir sett fra organisasjo- 
nenes synpunkt, der også den viktige rollen til Sametingets administra- 
sjon blir understreket. Samlet gir dette et uvanlig bredt inntak til å forstå 
det viktige forholdet mellom Sametinget og sivilsamfunnet for samisk 
demokrati. 


3 Nårvii dette kapitlet snakker om det norske sivilsamfunnet og norske organisasjoner, snakker vi 
om sivilsamfunn og organisasjoner i det norske samfunnet, der også samer naturligvis kan delta 
aktivt og spille en viktig rolle. Det samme gjelder når vi snakker om de norske partiene. 

Det viktige forholdet mellom partier 
og sivilsamfunn 


Sivilsamfunnets styrke gir demokratiet karakter 


Det er ikke bare partier og valg som er viktig i et politisk system. Svært 
sentral er også organisasjonskanalen, og de sivilsamfunnsaktørene som 
befinner seg både på innsiden og utsiden av valgkanalen. Sivilsamfunnets 
karakter og styrke er avgjørende i demokratisammenheng, og i samisk 
sammenheng forteller det oss noe viktig om betingelsene for samisk 
autonomi og grad av selvstyre innenfor det norske statssystemet. Hvil- 
ken type sivilsamfunn man har, dets omfang og mobiliseringsstyrke er 
viktig i enhver nasjonsbyggingsprosess og innvirker på et politisk sys- 
tem og dets karakter. Det sier oss noe vesentlig om hvordan den enkelte 
medborger og velger er påkoblet det politiske systemet som noe mer enn 
bare deltaker ved valg. Det handler om i hvilken grad og hvordan en kan 
bygge fellesskap på tvers av geografi og av kulturelle og sosiale grupper. 
Det norske politiske systemet har vært kjennetegnet av en nær relasjon 
mellom stat og sivilsamfunn, der organisasjonene gjennom offentlige 
komiteer, utvalg og høringsinnspill har blitt tatt med i og vært en del 
av utformingen av ny politikk. Knyttet til dette er det også en tradisjon 
for nærhet mellom sivilsamfunnsorganisasjoner og partier, om enn i ulik 
grad for ulike typer av partier og organisasjoner (Allern & Hansen, 2019; 
Selle, 1997).* Sivilsamfunnsorganisasjonenes nærhet til både stat og par- 
tisystem impliserer at de også har ivaretatt viktige roller og påvirket poli- 
tikkens innhold i et såpass åpent politisk system som det norske (Enjolras 
& Strømsnes, 2018). Det kan gjelde overordnede politiske utfordringer, 
men det gjelder også mer spesifikke interesser innenfor ulike policyom- 
råder, som for eksempel velferd, utdanning og samferdsel. Historisk har 
denne nærheten vært knyttet til utviklingen av det som ble til et system- 
trekk i Norge, nemlig korporative ordninger (komiteer, utvalg, etc.), som 


4 I sivilsamfunnsforskningen er det ulike syn på i hvilken grad partiene også utgjør en del av 
sivilsamfunnet. Jo mer partiene er blitt profesjonaliserte og del av statsstrukturen (se f.eks. Al- 
lern et al., 2019; Demker et al., 2019), jo svakere står argumentet om at de gjør det. Men selv om 
medlemskap i partiene er gått tilbake, er det fortsatt snakk om medlemsorganisasjoner som er 
demokratisk oppbygde, altså i samsvar med det typiske for norske sivilsamfunnsorganisasjoner 
(Enjolras & Strømsnes, 2018). 

nå stadig mer blir utfordret av mer lobbypregede former for påvirkning. 
Her er en ikke like mye på innsiden av beslutningssystemet, men kan 
likevel ha avgjørende innflytelse (Rommetvedt, 2017). Et viktig element er 
også rollen til rene saksorienterte, mer tidsavgrensede og ad hoc-pregede 
former for påvirkning, og det er sentralt å se i hvilken grad alternative 
stemmer, stemmer som ikke er representert gjennom valgsystemet, også 
kommer til orde gjennom denne typen organisasjoner. 

Når det gjelder nærheten mellom partier og sivilsamfunnsorganisa- 
sjoner, er det flere sentrale dimensjoner. For det første er det viktig å ta 
utgangspunkt i den sentrale rollen sosiale massebevegelser (lekmanns- 
bevegelsen, avholdsbevegelsen, bondebevegelsen, arbeiderbevegelsen, 
m.m.) spilte for partidannelse i Norge. Selv om disse bevegelsene, som 
jo også bygde sterke organisasjonsnettverk gjennom spesialisering og 
profesjonalisering, inkludert partier, ikke har den samme posisjonen nå, 
vet vi at partier som Ap, Sp og KrF, men også andre partier (H i forhold 
til arbeidslivsorganisasjoner, SV i forhold til ulike politiske bevegelser og 
nettverk), har et nært og omfattende organisatorisk omland den dag i 
dag. Noen relasjoner er av formell art (f.eks. at organisasjonene har en 
viss representasjon i partienes styreordninger). Slike relasjoner har det 
blitt mindre av over tid (Allern & Hansen, 2019; Selle, 1997), men uan- 
sett kan det være snakk om betydelig ideologisk - og interessepolitisk — 
nærhet og overlapp. Hvor sterke slike forbindelser er, er selvsagt viktig for 
styrken og autonomien til de ulike partiene og sivilsamfunnsorganisasjo- 
nene. Det handler generelt om kontakt og nærhet av en mer permanent 
karakter, men der det likevel skjer endringer i relasjonene og styrken i 
disse mellom partier og organisasjoner over tid. 

Andre typer organisasjoner, enten sektorbaserte interesseorganisa- 
sjoner eller mer generelle sivilsamfunnsorganisasjoner, har også kontakt 
med partiene og deres representanter på ulike forvaltningsnivå. Ofte kan 
slik kontakt være mer saksorientert og dermed også mindre permanent, 
og trenger ikke å ha noe som helst å gjøre med ideologisk overlapp. Slik 
kontakt er likevel bred og betydelig, og det er interessant i seg selv å ana- 
lysere hvor bred kontakten er, altså om organisasjoner som egentlig står 
langt fra et politisk parti i posisjon, utgjør sterke stemmer som tar kon- 
takt for å informere og påvirke (Uhre & Rommetvedt, 2019). 

Strukturelle særtrekk ved det samiske sivilsamfunnet 


Det er avgjørende, ikke minst på lengre sikt, å ha et omfattende og diffe- 
rensiert sivilsamfunn som er i stand til å påvirke politisk innhold, kon- 
trollere at lover og regler følges, samt være en alternativ stemme som 
gjerne også kan representere et sted hvor nye ideer oppstår og utvikles. Et 
dynamisk samisk sivilsamfunn er avgjørende for det samiske demokrati- 
ets overlevingsevne og kan hindre politisk byråkratisering og institusjo- 
nell tilstivning som vil sette samisk selvbestemmelse under press (Falch 
& Selle, 2018). Mer generelt handler det om i hvilken grad organisatoriske 
interesser arbeider for å påvirke gjennom å støtte representanter som 
deler ens synspunkter, eller om en også arbeider for å overtale motstan- 
dere, eller i alle fall gjøre egen posisjon synlig ut over det å be Sametinget 
om finansiell støtte og informasjon og hjelp i konkrete saker av interesse 
for organisasjonene. Dersom det er mest av den siste type kontakt vil 
den, uavhengig av omfang, ikke kunne ivareta sivilsamfunnets kontroll- 
funksjoner i forhold til Sametinget. I alle slike saker handler det også 
om kontakt begge veier, altså i hvilken grad partiene blir kontaktet av 
sivilsamfunnsorganisasjonene og om partiene selv kontakter organisa- 
sjonene. 

Mens forholdet mellom de gruppene som stiller til valg og resten av 
det organiserte sivilsamfunnet er et problemfelt som generelt er utfor- 
drende innenfor studiet av interesserepresentasjon, kan dette være særlig 
utfordrende i samisk sammenheng, hvor det er snakk om et lite politisk 
system og et lite institusjonalisert sivilsamfunn. I tillegg kan grensene 
mellom det formelle og det mer uformelle være vanskelige å dra. Det er 
heller ikke entydig hvilke organisasjoner som skal defineres som samiske 
(se innledningskapitlet). Vi skal under legge vekt på skillelinjer og kon- 
traster mellom det norske og det samepolitiske systemets forhold til sivil- 
samfunnet. Dette er trekk som innvirker på sivilsamfunnets omfang og 
hvilken type og grad av kontakt mellom partier og sivilsamfunn en har 
og kan forvente å ha 5 


5 Deter snakk om faktorer som springer ut av ulike varianter av korporativ teori, lobbygruppete- 
ori og interessegruppeteori mer generelt, uten at vi kan gå dypt inn i disse teoriretningene her 
(se Allern & Hansen, 2019; Rommetvedt, 2017). 

Et første trekk som må nevnes, er det samiske samfunnets størrelse. 
Antall registrerte i Sametingets valgmanntall var om lag 17 000 ved val- 
get i 2017, og selv om et ukjent antall samer ikke har meldt seg inn der, er 
det ingen stor befolkning det er snakk om. Dette peker i seg selv i retning 
av et begrenset organisert samisk sivilsamfunn med hensyn til omfang, 
og dermed også differensiering. Liten skala resulterer gjerne i at mange 
organisasjoner har lave medlemstall, der institusjonaliseringsgraden er 
lav og personavhengigheten stor, samtidig som det også åpner for at mer 
profesjonaliserte organisasjoner som ikke bygger på individuelt medlem- 
skap, kan spille en viktig rolle i den samiske offentligheten. Generelt vir- 
ker størrelse også inn på stabiliteten i sivilsamfunnet, der særlig mindre 
organisasjoner kan ligge nede i perioder, eller til og med bli borte, uten at 
dette nødvendigvis blir registrert (Wollebæk, 2009). 

Et annet trekk er at samer i stor grad er integrerte i det norske sam- 
funnsmaskineriet, det være seg gjennom kommuneinstitusjonen, frivillige 
organisasjoner, partier og lag. Samer deltar generelt i det norske politiske 
systemet på linje med befolkningen ellers (Selle et al., 2015). Denne syste- 
miske dobbeltheten - et eget samisk politisk system og sivilsamfunn og 
samtidig full deltakelse i det norske sivilsamfunnet — innvirker betydelig 
på betingelsene for et eget samisk sivilsamfunn av og for samer. Integre- 
ringen i det norske sivilsamfunnet, sammen med at medlemspotensialet er 
såpass svakt, virker begrensende både på forutsetningene for samisk orga- 
nisasjonsdannelse og for organisatorisk og individuell aktivitet. 

Samtidig må det understrekes at deltakelse i norske sivilsamfunns- 
organisasjoner kan være samisk deltakelse lokalt. Dette gjør det viktig 
å skille mellom det individuelle og det organisatoriske nivået. Spesielt i 
områder hvor det bor mange samer kan organisasjoner (f.eks. idrettsor- 
ganisasjoner) anses som «samiske» organisasjoner lokalt, selv om disse 
formelt sett er en integrert del av og institusjonelt tilknyttet det norske 
organisasjonslandskapet med sterke forbindelseslinjer opp mot det sen- 
trale nivået (Skille & Brock, 2019). Dette forholdet - som ikke kan utdypes 
her* — kompliserer hva som forstås med samiske organisasjoner, samisk 
organisasjonsdeltakelse og det samiske sivilsamfunn. 


6 Se Selle & Strømsnes (2015) og Falch & Selle (2018). 

I tillegg til det organiserte sivilsamfunnet, finnes det ogsa en rekke 
mer eller mindre formaliserte nettverk og moteplasser som vi skal se 
har lite eller ingen kontakt med sametingssystemet; slik som bygdelag, 
foreldrenettverk, skole- og ungdomslag, samt mer avgrensede og gjerne 
også relativt nydannede organisasjoner og møteplasser i byer. Disse kan 
være preget av høy aktivitet, uten å være en allment synlig del av den nye 
samiske offentligheten som har vokst fram i forbindelse med sametings- 
systemet. Slike nettverk er ofte vanskeligere å få oversikt over, men det er 
ingenting i tidligere studier som tyder på at det er mer omfattende delta- 
kelse i denne typen nettverk innenfor det samiske samfunnet sammen- 
liknet med det som er tilfelle for den gjennomsnittlige norske medborger 
(Selle et al., 2015). Vi skal uansett her ha oppmerksomheten rettet mot det 
organiserte samiske sivilsamfunnet. 

I sum peker tidligere forskning mot et samisk sivilsamfunn som er 
relativt begrenset og lite differensiert. Det er med andre ord snakk om 
særtrekk som skiller seg klart fra det norske sivilsamfunnet, som i kom- 
parativ sammenheng er uvanlig omfattende både organisatorisk og med 
hensyn til individuell deltakelse (Enjolras & Strømsnes, 2018; Henriksen 
et al., 2019). Det norske sivilsamfunnet er også preget av et nært forhold 
mellom organisasjoner og stat, men likevel med stor grad av organisa- 
sjonsautonomi. Det står i kontrast til situasjonen i mange nye demokra- 
tier, der en hovedutfordring ofte er at partiene har svært liten tillit og 
blir sett på som korrupte av sivilsamfunnsorganisasjoner som ønsker 
endring (Svåsand & Tostensen, 2020). Som vi senere skal se, kan skillet 
mellom sivilsamfunn og politisk system være vanskeligere å dra i samisk 
enn norsk sammenheng, siden Sametinget i så stor grad er selve omdrei- 
ningspunktet for det samiske sivilsamfunnet (Selle & Strømsnes, 2015). 

Tidligere forskning om forholdet mellom det samiske sivilsamfun- 
net og Sametinget har vektlagt det begrensede omfanget til det samiske 
sivilsamfunnet og dets begrensede rolle i relasjon til Sametinget som 
dominerende institusjon innenfor den nye samiske offentligheten. 
Argumentet har vært at Sametinget fungerer som «støvsuger» som 
gjennom sin posisjon og styrke suger til seg svært mye av det samiske 
omlandet, og særlig det som er politisk i karakter (Selle et al., 2015, 
kap. 6; Selle & Strømsnes, 2015), noe som skaper utfordringer for det 

samiske sivilsamfunnets «input» inn i og kontroll med det som skjer i 
sametingssystemet (Falch & Selle, 2018). Mye sivilsamfunnskontakt med 
Sametinget handler ikke om en slik kontrollerende rolle, men, som vi 
skal se, mer om hva en selv som organisasjon kan få ut av dette systemet. 
Om bildet av Sametinget som «støvsuger» stemmer, representerer det en 
stor utfordring for det samiske demokratiet og dets autonomi og selvbe- 
stemmelsesrolle, og fører til at mye av det som skjer i det daglige blir vel- 
dig internt («på huset») og derfor mindre koblet til dynamiske prosesser 
i samfunnet rundt. Dette underbygger også en mer generell oppfatning 
som kommer til uttrykk i deler av media av Sametinget som en insti- 
tusjon «fjernt» fra folket og som synes å ha mer enn nok med seg selv 
(Falch & Selle, 2018). Som vi skal se, er det en oppfatning som ikke er helt 
uforståelig for sametingsrepresentantene selv.” 


Datatilfang 


Kapitlet bygger på flere ulike datakilder. For å få et overblikk over sentrale 
aktører i det organiserte samiske sivilsamfunn, kartla vi innledningsvis 
dette organisasjonslandskapet. Kartleggingen tok utgangspunkt i en liste 
over organisasjoner som søker økonomisk støtte fra Sametinget, som der- 
etter ble supplert med informasjon tilgjengelig på internett. Med dette 
grepet har vi en bredere forståelse av sivilsamfunn enn det som er van- 
lig, ved at vi inkluderer aktører som kan være mer profesjonaliserte enn 
typiske frivillige organisasjoner som bygger på individuelt medlemskap. 
Selv om profesjonaliserte organisasjoner er et viktig trekk også ved det 
norske sivilsamfunnet (Enjolras & Strømsnes, 2018), er det særlig fram- 
tredende innenfor det samiske sivilsamfunnet. Dette skyldes dels kapasi- 
tetsutfordringer knyttet til størrelse, og dels viktigheten av et eget samisk 
offentlig rom i tillegg til det norske, det være seg medlemsbasert eller 
ikke (Falch & Selle, 2018; Selle & Strømsnes, 2015). Fordi Sametinget ikke 
er en autonom institusjon i betydningen av å være et parlament i en egen 


7 Det kan også være at media mer enn samiske sivilsamfunnsorganisasjoner ivaretar et ytre blikk 
på Sametinget som også kan ha en kontrollerende funksjon (NRK Såpmi, Nordlys, Avvir, Sagat 
m.fl.). Medias rolle er likevel ikke del av problemstillingen her. 

stat med et eget territorium, men er en samisk demokratisk institusjon 
som har hele landet som virkeomrade og som samtidig er et offentlig for- 
valtningsorgan, inntar vi en pragmatisk tilnærming til hva offentlighet 
og sivilsamfunn er i samisk sammenheng: Vi anser alle typer av institu- 
sjoner, organisasjoner og nettverk som utgjør den samiske offentlighe- 
ten som sentrale i et offentlighets- og utvidet sivilsamfunnsperspektiv. 
Dette medfører at noen av de sivilsamfunnsaktører som er inkludert i 
vårt datagrunnlag, er profesjonelle, halv-offentlige samiske institusjoner 
mer enn typiske frivillige organisasjoner. Eksempler er språksentre, kom- 
petansesentre, kulturhus, museer og virksomheter som forlag og medie- 
institusjoner. Alle disse er institusjoner som helt, eller langt på vei, er 
finansiert av Sametinget og/eller norsk offentlig sektor. 

Det at vi har brukt Sametinget som hovedkilde for kartleggingen av 
organisasjonslandskapet kan ha medført at vi i mindre grad fanger opp 
alternative stemmer på utsiden av systemet, ikke minst i det mer ufor- 
melle samiske sivilsamfunnet. Det er selvsagt sentralt å også ha oversikt 
over denne delen av sivilsamfunnet, men samtidig er det viktig å under- 
streke at det nettopp er sivilsamfunnets forhold til Sametinget som er det 
primære i studien. Dermed blir de organisasjonene som har kontakt med 
Sametinget særlig viktige. Vår fremgangsmåte gjør oss også rimelig sikre 
på at vi har å gjøre med faktiske organisasjoner der det også er en viss 
grad av aktivitet, tydeliggjort gjennom Sametingets kontroll med penge- 
støtte (Falch & Selle, 2018). 

Basert på den innledende kartleggingen gjennomførte vi en web-basert 
survey blant 57 samiske sivilsamfunnsaktører. Spørreskjemaet ble sendt 
ut 22. februar 2019. Etter flere purrerunder fikk vi inn svar fra 33 orga- 
nisasjoner.* Vi var særlig interessert i hvordan organisasjonene forhol- 
der seg til Sametinget, og hvorvidt de primært søker innflytelse gjennom 
partiene og politikerne på Sametinget eller gjennom administrasjonen, 
som jo er sentral i det daglige arbeidet på Sametinget og besitter profesjo- 
nell kunnskap og sakskompetanse. 


8 I appendiks A finnes en liste over organisasjonene som besvarte undersøkelsen, inkludert en 
kort beskrivelse av deres hovedarbeidsfelt slik det fremgår av deres hjemmesider. I tillegg finnes 
en liste over de organisasjonene som fikk tilsendt spørreskjema, men som ikke svarte. 

En tredje datakilde er Sametingsvalgundersøkelsen 2017 (se kapittel 1). 
Her var det en egen avdeling med spørsmål om individuelt medlemskap 
og deltakelse i ulike typer frivillige organisasjoner, interesseorganisasjo- 
ner og partier, samt holdninger til frivillig engasjement i den (manntalls- 
registrerte) samiske befolkningen. Dette gir oss informasjon om hvilket 
forhold de samiske velgerne har til ulike aktører i sivilsamfunnet. 

Videre gjennomførte vi personlige intervjuer med ledere og sentralt 
plasserte representanter fra så godt som alle partiene og listene som er 
representert på Sametinget etter valget i 2017. Vi intervjuet to represen- 
tanter fra Norske Samers Riksforbund (NSR), Arbeiderpartiet (Ap), Arja 
og Nordkalottfolket, som er særlig interessante aktører i sametingssys- 
temet (se innledningskapitlet). Fra de øvrige listene intervjuet vi én. Ofte 
var dette partiets eller listens eneste representant. I intervjuene var vi 
særlig interessert i hvordan gruppene som er representert på Sametinget 
forholder seg til andre grupperinger i og utenfor Sametinget: Hvem sam- 
arbeider en med, hvem kontakter hvem, hvilke organisasjonsnettverk er 
en tilknyttet, og hvilke aktører tar kontakt for å påvirke? Alt i alt ble det 
gjennomført 14 intervjuer. 

Som et supplement til intervjuene har vi data som gir oss mulighet til å 
sammenligne sametingsrepresentanters kontakt med frivillige organisa- 
sjoner med tilsvarende data om representanter i andre norske represen- 
tative organer (kommunestyre-, fylkestings- og stortingsrepresentanter). 
Disse dataene er hentet fra Representantpanelet, en web-basert undersø- 
kelse av folkevalgte i Norge som gjennomføres en gang i året. Her ble det 
i 2019-undersøkelsen spesielt spurt om omfanget av kontakt som repre- 
sentantene har med ulike typer frivillige organisasjoner. Antallet same- 
tingsrepresentanter som er med i undersøkelsen er i seg selv lavt (N=14), 
men omfatter likevel en relativt høy andel av Sametingets totalt 39 repre- 
sentanter (svarprosent på 36). 


9 Det var kun Kautokeino fastboendes forening vi ikke fikk gjennomført intervju med. 
10 Liste over intervjuede finnes i appendiks B. Intervjuene fant sted 29. mai-2. juni 2018 i tilknyt- 
ning til Sametingets plenumsmøte. Hvert intervju varte 1-1 time. 

Det samiske organisasjonssamfunnets struktur 
og den individuelle deltakelsen 


Trekk ved det samiske sivilsamfunnet 


I hvilken grad eksisterer det et eget samisk sivilsamfunn ut over de grup- 
pene og interessene som stiller til valg? Her er det interessant både å se på 
kartleggingen av hvilke typer organisasjoner som finnes, hvilke interes- 
ser som er representert og på velgernes engasjement i ulike typer frivillige 
organisasjoner — norske og samiske. 

Om vi starter med kartleggingen, så trer det frem noen klare trekk 
som på viktige områder skiller seg fra det norske organisasjonsland- 
skapet. For det første finner vi ikke et særlig omfattende formelt 
organisert samisk sivilsamfunn. Det er også et relativt ensidig sivil- 
samfunn, i stor utstrekning konsentrert om språk og kultur - slik som 
museer, forlag, medier, utøvende kunst, festivaler og utstillinger. Selv 
om kunst- og kulturfeltet også er viktig innenfor det norske organi- 
sasjonssamfunnet (Sivesind et al., 2018), så har feltet en langt sterkere 
dominans i samisk sammenheng. Videre finnes relativt få samiske 
organisasjoner knyttet til næring og innen helse- og velferdsfeltet. 
Det samme gjelder for religiøst orienterte organisasjoner, en organi- 
sasjonskategori som, selv om den er avtagende, fortsatt utgjør en vik- 
tig gruppe organisasjoner innenfor norsk frivillig sektor. Heller ikke 
typiske bygdelag er det mange av. Mye tyder dessuten på at de bygdela- 
gene som finnes, ofte er personavhengige og mindre institusjonaliserte 
og synlige enn det som er vanlig innenfor norsk kontekst. De inngår 
for eksempel ikke i noen paraplyorganisasjon, slik de ofte gjør i norsk 
sammenheng, og, som vi skal se, har de liten eller ingen kontakt med 
Sametinget. 

Det er ingen større og bredere samiske sivilsamfunnsorganisasjoner 
som er kommet til etter at Sametinget ble grunnlagt (Selle & Strømsnes, 
2015). Dette illustrerer argumentet om Sametingets «støvsuger-funksjon», 
der det som finnes av politisk engasjement lett blir trukket inn i same- 
tingssystemet og der det oppleves som unødvendig og for kapasitetskre- 
vende å danne nye eksterne politiske organisasjoner -ikke minst innenfor 
et system der det å stille lister til valg er såpass lett, samtidig som Norske 

Samers Riksforbund (NSR) har en slik dominerende posisjon både som 
bred kulturorganisasjon og som politisk organisasjon (Selle & Strømsnes, 
2015). 

I hovedsak er det et innover-rettet samisk sivilsamfunn som trer 
frem, der organisasjonene i sitt arbeid er rettet mot det spesifikt samiske 
heller enn mot å se det samiske i forhold til samfunnet rundt. Vi fin- 
ner én bistandsorganisasjon (som ikke har svart på undersøkelsen vår), 
og ellers svært få politisk orienterte organisasjoner eller interesseorga- 
nisasjoner. Eksempelvis finnes det ikke noen egne samiske natur- og 
miljøorganisasjoner. Men, som vi skal se, det er samtidig mange av 
sametingsrepresentantene som forteller om kontakt med de norske 
natur- og miljøvernorganisasjonene - Naturvernforbundet, Natur og 
Ungdom og Greenpeace Norge - der det gjerne også kan være betydelig 
samisk individuell deltakelse. Dette illustrerer nettopp det tette forhol- 
det til det norske sivilsamfunnet, der det ikke alltid er åpenbart hva 
som er samisk engasjement og hva som er norsk. Dette er som nevnt 
et vanskelig skille som vi verken har som intensjon eller har detaljerte 
nok data til å gå dypt inn i her. Slike avgrensningsproblemer tydeliggjør 
også hvor viktig det er å skille mellom det organisatoriske og det indi- 
viduelle nivået i forståelsen av det samiske sivilsamfunnet og samisk 
deltakelse. Samer er aktive langt utover det som foregår i det særegne 
samiske sivilsamfunnet. Før vi ser nærmere på organisasjonenes delta- 
kelse og rolle, er det derfor avgjørende å ha kunnskap om den individu- 
elle samiske deltakelsen. 


Individuell samisk deltakelse i sivilsamfunnet 


For bedre å forstå betingelsene både for organisasjonsdannelse og indi- 
viduell deltakelse, er interesse og motivasjon viktig. Vi skal derfor starte 
med å se på hvilke holdninger samiske velgere har til de frivillige orga- 
nisasjonene og den rollen de spiller i samfunnet og for dem selv med 
utgangspunkt i Sametingsvalgundersøkelsen 2017 (tabell 4.1). Responden- 
tene ble her bedt om å ta stilling til tre påstander om betydningen til de 
frivillige organisasjonene — for samfunnet, for en selv og for Sametinget — 
og der svarene angis på en skala fra o til 10. 

Tabell 4.1 Påstander om frivillige organisasjoners rolle. Gjennomsnittlig plassering på skala fra O 


til 10 
I hvilken grad er du enig eller uenig i følgende påstander? Gjennomsnitt på 0-10 skala 
Frivillige organisasjoner spiller en viktig rolle i samfunnet 8,4 
Frivillige organisasjoner spiller ingen rolle for meg personlig 2,9 
Et levende samisk organisasjonssamfunn er viktig for 7,7 


Sametingets arbeid 


Kilde: Sametingsvalgundersøkelsen 2017 (N = 1066) 


Den første påstanden er en generell påstand om at frivillige organisasjo- 
ner spiller en viktig rolle i samfunnet, og hvor det ikke er skilt mellom 
norske og samiske organisasjoner. Dette er en påstand som det er stor 
enighet om blant respondentene, med en gjennomsnittsplassering på 8,4 
på skalaen. De fleste mener også at frivillige organisasjoner er viktige for 
dem personlig. Denne påstanden er formulert negativt - som at frivillige 
organisasjoner ikke spiller noen rolle for den enkelte — og gjennomsnitts- 
plasseringen på skalaen er på 2,9. Den siste påstanden går mer direkte på 
viktigheten av et samisk organisasjonssamfunn, og er formulert som en 
påstand om at et levende samisk sivilsamfunn er viktig for Sametingets 
arbeid. Dette er et synspunkt de fleste støtter, med en gjennomsnittsplas- 
sering på 7,7 på skalaen. Samlet gir svarene på de tre påstandene oss et 
bilde av at frivillige organisasjoner blir oppfattet som svært viktige for 
de samiske velgerne — både generelt, for den enkelte og for Sametingets 
arbeid. 

Om vi går over til å se på deltakelse, finner vi med utgangspunkt i 
Sametingsvalgundersøkelsen 2017 at den jevne samiske velger er med- 
lem av i gjennomsnitt to frivillige organisasjoner." Dette er på linje med 
Norges befolkning generelt (Arnesen et al., 2016; Selle et al., 2019). Når vi 
spør hvor mange av disse organisasjonene respondenten vil regne som 
samiske, er snittet 0,5. Samer er med andre ord medlemmer i frivillige 
organisasjoner på linje med befolkningen generelt, men tre fjerdedeler av 
deres medlemskap er i det de selv oppfatter som ikke-samiske organisa- 
sjoner. Hvilken type organisasjoner er så velgerne medlem av? Tabell 4.2 
gir en oversikt over det. 


11 Daer de som ikke har svart på dette spørsmålet (23 personer) gitt verdien o. Dersom vi i stedet 
ekskluderer de som ikke har svart fra materialet, får vi en gjennomsnittsverdi på 2,2. 

Tabell 4.2 Andel som er medlem i ulike typer frivillige organisasjoner, i prosent 


Organisasjon Prosent 
Idrettsorganisasjon 35,0 
Sosial/humanitær organisasjon 32,9 
Kulturorganisasjon 29,7 
Politisk parti 27,5 
Jakt-/friluftsorganisasjon 26,3 
Annen type organisasjon 22,5 
Nærings-/økonomisk organisasjon/fagforening 211 
Miljøvern-/dyrevernorganisasjon 10,5 
Internasjonal organisasjon 9,8 
Religiøs organisasjon/trossamfunn 9,7 
Annen politisk organisasjon 8,1 
Organisasjon som primært eksisterer på internett 31 
Spontan aksjonsgruppe/ad hoc-organisasjon 2,1 


Kilde: Sametingsvalgundersøkelsen 2017 (N = 1066) 


Den organisasjonstypen flest oppgir å være medlem av, er idrettsorgani- 
sasjoner, etterfulgt av sosiale- og humanitære organisasjoner og kultur- 
organisasjoner. Selv om vi ikke fant så mange rene idrettsorganisasjoner 
i kartleggingen vår av det samiske organisasjonssamfunnet, er den sterke 
dominansen av medlemskap i idrettsorganisasjoner ikke overraskende. 
Det samsvarer med funn fra studier av sivilsamfunnet i Norge generelt 
(Enjolras & Strømsnes, 2018), og av organisasjonssamfunnet i Finnmark 
spesielt (Pettersen & Selle, 1987). At 33 prosent svarer at de er medlemmer 
i sosiale og humanitære organisasjoner er kanskje også flere enn man ville 
forvente med utgangspunkt i kartleggingen av det samiske organisasjons- 
landskapet, hvor vi fant relativt få slike organisasjoner. På den annen side 
finnes det innenfor denne organisasjonskategorien store nasjonale orga- 
nisasjoner med høye medlemstall, som Røde Kors, Nasjonalforeningen 
for folkehelsen, Norske Kvinners Sanitetsforening og Norsk Folkehjelp, 
som selvsagt samer også er medlemmer av og deltar i. 
Kulturorganisasjoner - som vi ovenfor presenterte som dominerende i 
det samiske organisasjonslandskapet - er også viktige når vi ser på indi- 
viduelt medlemskap. Det er ikke så unaturlig i og med at slike organisa- 
sjoner oftest representerer noe essensielt samisk og gjerne kan bygge på 
og vise til samiske historiske særtrekk. Grensedragning mot det norske 

er enklere her enn innenfor andre samfunnsfelt, og kulturorganisasjo- 
nene blir dermed et slags friomrade der integreringsmekanismene og 
presset inn i det norske er svakere. For andre organisasjonstyper, som for 
eksempel idrettslag, er grensedragning mot det norske vanskeligere, og 
her spiller også størrelse mer direkte inn (Skille & Fahlén, 2019). Selv om 
det finnes samiske idrettsorganisasjoner og lag, er det vanskelig å lage en 
egen serie i fotball, håndball eller andre idretter bare for samiske lag, og 
utøverne må dermed søke inn i den norske idrettsbevegelsen for å kunne 
delta (Selle & Strømsnes, 2015). 

Et særskilt forhold når det gjelder kulturorganisasjoner er Norske 
Samers Riksforbund (NSR) sin sentrale rolle som både et dominerende 
politisk parti på Sametinget, og den viktigste kulturorganisasjonen i det 
samiske samfunn, med et høyt antall medlemmer. NSR ble etablert i 1968 
og har spilt en helt avgjørende rolle i framveksten av sametingssystemet 
(Falch & Selle, 2018). Det er en bred og politisk orientert kulturorgani- 
sasjon som er bygd opp med en rekke lokallag/bygdelag i ulike deler av 
landet. I 2020 har organisasjonen 24 lokallag med til sammen 1049 med- 
lemmer (Solaas, 2020). Om det finnes en organisasjon som kan kalles en 
samisk folkebevegelse, så er det NSR. På Sametinget har NSR hatt presi- 
denten i alle år siden 1989, utenom syv år med Ap. NSRs dobbeltrolle kan 
bidra til å forklare både det at svært mange svarer at de er medlem i en 
kulturorganisasjon, og den svært høye andelen som sier at de er medlem 
i et politisk parti (henholdsvis 30 og 28 prosent). I og med at NSR har 
et høyt medlemstall i samisk sammenheng, vil det virke inn på resulta- 
tet om den enkelte forstår NSR primært som en kulturorganisasjon eller 
som et politisk parti, eller eventuelt begge deler, når en svarer på dette 
spørsmålet. Det skal også tas med i betraktningen at deltakerne i valgun- 
dersøkelsen er trukket fra Sametingets valgmanntall, hvor det er en viss 
overrepresentasjon av de mest politisk interesserte og aktive (Selle et al., 
2015). Det er uansett høye tall vi har med å gjøre. Samtidig stemmer dette 
godt med funn i andre undersøkelser, nemlig at samene er en befolk- 
ningsgruppe som er politisk aktiv og godt integrert i det politiske liv, både 
det samiske og det norske (Selle et al., 2015; Selle & Strømsnes, 2010). 

På den andre siden er det ikke mer enn 5 prosent i valgundersøkelsen 
som oppgir at de er del av mer uformelle og spontane nettverk i form av 

organisasjoner som primært eksisterer på internett (3 prosent) og spon- 
tane aksjonsgrupper og ad hoc-aksjoner (2 prosent). Også dette stemmer 
godt overens med funn i tidligere undersøkelser (Selle et al., 2015), og 
indikerer at deltakelse i et slikt uformelt organisasjonsliv ikke ser ut til 
å være særlig omfattende, at institusjonaliseringen rundt sametingssys- 
temet er svært sterk og at den organiserte motstanden mot sametingssys- 
temet er svak. 

Men hvor aktiv er den enkelte selv i organisasjonslivet? Medlemskap 
alene sier ikke så mye om den enkeltes aktivitetsnivå i frivillige organisa- 
sjoner, og vi vet at passive medlemskap er relativt omfattende, og viktig, 
i Norge (Selle & Strømsnes, 2001; Wollebæk & Selle, 2003). Passive med- 
lemskap kan være helt avgjørende for en organisasjons overlevelsesevne, 
ikke minst økonomisk, og spiller også en viktig rolle for hvordan den 
enkelte er påkoblet sivilsamfunnet, der mange gjerne går inn og ut av 
organisasjoner avhengig av livssituasjon og interesse. Tabell 4.3 viser hvor 
mye tid den enkelte oppgir å bruke på aktiviteter i frivillige organisasjo- 
ner i en vanlig uke når man tenker på det siste året sett under ett. «Akti- 
viteter» kan her være mye forskjellig, og spørsmålet skiller ikke mellom 
det å delta som medlem i en organisasjon og det å for eksempel bidra med 
frivillig arbeid eller tilrettelegging for andres deltakelse uten nødvendig- 
vis å være medlem selv. 


Tabell 4.3 Tid brukt på aktiviteter i frivillige organisasjoner en vanlig uke, prosent 


Prosent 
Mindre enn en halv time 33,9 
Mellom en halvtime og en time 10,9 
En til to timer 135 
To til fem timer 13,0 
Mer enn fem timer 11,4 
Ikke sikker 10,0 
Ubesvart 72 


Kilde: Sametingsvalgundersøkelsen 2017 (N=1066). Spørsmål: «Om du tenker pa det siste året under ett, 
omtrent hvor mye tid brukte du en vanlig uke på aktiviteter i frivillige organisasjoner?» 


Vi ser at 11 prosent av respondentene svarer at de bruker mer enn 
fem timer i uken på aktiviteter i frivillige organisasjoner. Siden det i 
spørsmålet ikke er skilt mellom deltakelse i ulike aktiviteter i regi av 

organisasjonene og frivillig arbeid for organisasjonene, har vi ikke 
data som er direkte sammenlignbare for det som er situasjonen i Norge 
generelt sett. Vi har imidlertid data for Norge som helhet om tidsbruk 
knyttet til frivillig arbeid, der gjennomsnittet blant de frivillige (som 
inkluderer mer enn 60 prosent av befolkningen) ligger på 14-15 timer i 
maneden (Fladmoe et al., 2019; Folkestad et al., 2015). I Sametingsvalg- 
undersokelsen 2017 svarer om lag en tredjedel av de spurte at de bruker 
mindre enn en halvtime i uken pa aktiviteter i frivillige organisasjoner. 
Siden dette spørsmålet er stilt til alle som deltok i denne undersøkelsen, 
og ikke bare til de som har svart at de er organisasjonsmedlemmer eller 
deltar som frivillige, fanger vi nok opp her en stor andel som ikke deltar 
i det hele tatt. Av de resterende, har de fleste enten svart at de bruker «en 
til to timer» eller «to til fem timer» i uken på aktiviteter i frivillige orga- 
nisasjoner. Det er umulig å sammenligne direkte med tallene for Norge 
som helhet, men om vi summerer den gjennomsnittlige ukentlige delta- 
kelsen opp til et «månedlig gjennomsnitt», peker svarene i retning av en 
noe lavere tidsbruk blant respondentene i Sametingsvalgundersøkelsen 
2017. 

Hovedbildet er likevel at sametingsvelgere har et deltakelsesnivå på 
linje med befolkningen generelt, og at de ser på de frivillige organisasjo- 
nenes rolle i samfunnet som viktig, både generelt og for Sametinget spe- 
sielt. Det som i størst grad skiller seg ut, er det høye antallet medlemmer, 
særlig i partier, men også innenfor språk- og kulturfeltet (se tabell 4.2). 
Dette stemmer samtidig godt overens med det som er kjent fra andre 
undersøkelser (Selle et al., 2015; Selle & Strømsnes, 2015), nemlig betydelig 
samisk individuell deltakelse i sivilsamfunnet generelt, selv om det spesi- 
fikt samiske organisasjonssamfunnet er størrelsesmessig begrenset. Indi- 
viduell samisk interesse for og deltakelse i sivilsamfunnet er med andre 
ord langt større enn det som det egne samiske organisasjonssamfunnet 
kan tilby. 

Med denne viktige informasjonen om den enkeltes vurdering av og 
deltakelse i organisasjonssamfunnet som bakgrunn, skal vi nå gå over 
til det organisatoriske nivået, hvor vi skal se nærmere på den kontakten 
sametingsrepresentantene har med ulike aktører i sivilsamfunnet. 

Sametingsrepresentantene og sivilsamfunnet 


Representantenes forhold til organiserte interesser 
i og utenfor Sametinget 

Hvor nært er forholdet mellom sametingsrepresentantene og de samiske 
og norske sivilsamfunnsorganisasjonene? For å besvare dette baserer vi 
oss primært på intervjuer gjennomført med ledende representanter for 
partiene og gruppene i Sametinget. Men først skal vi ramme inn feltet 
ved hjelp av Representantpanelet og se om, og eventuelt hvordan, same- 
tingsrepresentantenes kontakt med organisasjoner i sivilsamfunnet skil- 
ler seg fra tilsvarende kontakt blant valgte representanter i andre norske 
politiske organer. I dette panelet er respondentene spurt om hvor ofte de 
har hatt kontakt med ulike typer organisasjoner i løpet av det siste året, 
uten at det er spesifisert hvem som har tatt kontakt med hvem eller hva 
kontakten har dreid seg om. Svarene presenteres i tabell 4.4. 


Tabell 4.4 Kontakt med organisasjoner i løpet av det siste året. Gjennomsnitt på skala fra 1 til 5 


Kommunestyre Fylkesting Storting Sameting 

(N=3786-3854) (N=202-220) (N=55-58) (N=13-14) 
Ungdoms- og studentorganisasjon 9 2,2 2,8 2,3 
Organisasjon for eldre 9 8 21 1,9 
Arbeidstakerorganisasjon 21 2,6 3,2 1,6 
Arbeidsgiverorganisasjon 7 21 2,9 14 
Kvinneorganisasjon 5 6 2:0 1,8 
Organisasjon for etniske minoriteter 1,6 T 22 2,9 
Landbruks- og fiskeriorganisasjon T 2,0 2,5 21 
Pasientorganisasjon 5 5 21 1,6 
Hjelpeorganisasjon 8 8 2,2 2,0 
Gjennomsnitt 7 1,9 2,4 2,0 


Kilde: Representantpanelet 2019. Svarkategoriene er «Ingen» (1), «1-6 ganger» (2), «7-12 ganger» (3), «Minst 
en gang i måneden» (4) og «Minst en gang i uken» (5). 


Vi ser at sametingsrepresentantene i gjennomsnitt har kontakt med 
organisasjoner 1-6 ganger i løpet av et år. Dette er omtrent på nivå med 
fylkestingsrepresentantenes snitt, mens det ligger litt over kommunesty- 
rerepresentantenes og litt under stortingsrepresentantenes. Spesielt når 

det gjelder kontakt med organisasjoner for etniske minoriteter skiller 
sametingsrepresentantene seg ut med hyppig kontakt, noe som ikke er 
så uventet siden ulike samiske organisasjoner naturlig vil regnes inn her. 
Vi ser også at kontakt med arbeidsgiver- og arbeidstakerorganisasjoner 
er mindre innenfor sametingssystemet enn innenfor de øvrige represen- 
tative organene, men alt i alt viser tallene stor grad av likhet mellom de 
ulike representative organene i landet når spørsmålet er stilt så generelt 
som det er her. 

For å få grundigere innblikk i kontakten som eksisterer mellom same- 
tingsrepresentantene og organisasjonene, skal vi se nærmere på hva 
intervjudataene forteller. I denne gjennomgangen deler vi partiene og 
gruppene som er representert på Sametinget i tre kategorier. For det før- 
ste står Norske Samers Riksforbund (NSR) i en særstilling ved at de i 
vår sammenheng befinner seg på begge sider av sametingssystemet: de 
er både et parti/liste og den mest sentrale samiske kulturorganisasjonen 
etter at Samenes Landsforbund (SLF) ble betydelig svekket ved Sametin- 
gets fremvekst (Falch & Selle, 2018). Organisasjonen har senere skiftet 
navn til Samenes Folkeforbund (SFF) og er, sammen med NSR, fremdeles 
en av de to såkalte samiske hovedorganisasjonene og den nest største av 
de samiske organisasjonene. Selv om organisasjonen stiller til valg er den 
uten representasjon i Sametinget og, som vi skal se, i svært liten grad i 
kontakt med sametingsrepresentantene. Det er et svært interessant trekk 
at en slik, i samisk sammenheng, stor og bred sivilsamfunnsorganisasjon 
kan være så politisk marginalisert, noe som tydeliggjør den helt avgjø- 
rende rollen til Sametinget i den samiske offentligheten.” 

I vår studie reflekteres NSRs spesielle rolle i at organisasjonen inngår 
både i intervjumaterialet som en politisk aktør representert i Sametin- 
get (18 representanter innvalgt i 2017) og i organisasjonssurveyen. Den 
andre kategorien av partier og lister på Sametinget, er de norske partiene. 
I 2017 ble Arbeiderpartiet, Senterpartiet, Høyre og Fremskrittspartiet 


12 Samenes Folkeforbund (SFF) - tidligere Samenes Landsforbund (SLF) - brøt i sin tid ut av NSR 
på grunn av Alta-aksjonen fordi de ønsket en mindre radikal linje. De var mot opprettelsen av 
Sametinget og ble politisk marginalisert fordi de koblet seg av institusjonaliseringen av den mo- 
derne samepolitikken via denne institusjonen. Selv om SFF senere har prøvd å komme tilbake 
og ved noen valg har blitt representert på Sametinget, har de aldri klart å få nytt politisk fotfeste 
(se Falch & Selle, 2018). Organisasjonen har i 2020 14 lokallag og 626 medlemmer (Solaas, 2020). 

representert med henholdsvis 7, 3, 1 og 1 representant(er). Kategori num- 
mer tre er de særegne samiske listene (antall innvalgte i parentes): Arja 
(2), Nordkalottfolket (2), Samefolkets parti (1), Åarjel-Saemiej Gielh (1), 
Flyttsamelista (1) og Kautokeino fastboendes forening (1). Nedenfor pre- 
senteres hovedbildet som intervjuene gir. 


Norske Samers Riksforbund (NSR) 

Vi har tidligere kommentert NSRs tilblivelse og struktur. Begge deler 
medfører at NSR ikke fungerer som et sentralisert parti. Det er lokalav- 
delingene innenfor de ulike valgkretsene som stiller lister, og deretter slår 
en seg sammen til en gruppe i Sametinget etter valget. Denne oppbyg- 
ningen gjør at NSR hele tiden får innspill fra de lokale foreningene (fra 
«grasrota»), og mange av sametingsrepresentantene har også møter med 
«sine» lokale foreninger i forkant av Sametingets plenumsmøter. NSR- 
representantenes brede kontaktnettverk med det som rører seg i det 
samiske samfunnet er noe som skiller seg fra situasjonen til mange andre 
lister, som i tillegg gjerne er langt mindre institusjonaliserte. NSRs opp- 
bygging ser ut til å redusere behovet for kontakt med andre typer sivil- 
samfunnsaktører da en selv utgjør en så stor del av det samiske omlandet og 
har «nok med seg selv». På Sametinget har NSR-representantene begrenset 
kontakt med samiske organisasjoner, samtidig som de mer indirekte har 
omfattende generell kontakt med lokalsamfunn gjennom sin egen sivil- 
samfunnsorganisasjon. Blant de organisasjoner som NSRs representan- 
ter har direkte kontakt med, nevnes fiskerlaget Bivdi, miljøorganisasjoner 
(Naturvernforbundet og Natur og Ungdom) og Norske Reindriftssamers 
Landsforbund (NRL). Organisasjonen har også kontakt med internasjo- 
nale urfolksgrupper, og med Greenpeace internasjonalt. Kontakten skjer 
stort sett fra sak til sak og kontinuiteten framstår som lav. 

Utfordringen med den måten NSR er organisert på er de mulige rol- 
lekonfliktene knyttet til NSR som både en kulturorganisasjon og en 
politisk aktør og bevilgende myndighet på Sametinget. Dette medfører 
at den sivile og den offentlige (/politiske) delen av organisasjonen noen 
ganger møtes på begge sider av bordet i Sametinget. Særlig utfordrende 
kan habilitetsutfordringene bli når samme person innehar flere verv, 
for eksempel både som organisasjonsleder og gruppeleder i Sametinget. 

Det pekes da ogsa i intervjuene pa problemer med mange inhabile i 
budsjettbehandlinger, noe som ofte loses med at representanter fratrer 
andre verv de har for å kunne delta i budsjettforhandlingene. Det er 
uansett en utfordrende situasjon i et såpass lite politisk system, der NSR 
har stor makt. 


De norske partiene i Sametinget 

De norske partiene skiller seg ut gjennom sin kontakt med og særlige 
nærhet til det norske politiske systemet. Partiene har en hovedorganisa- 
sjon og lokale organisasjonsledd, og sametingsrepresentantene er dermed 
tilknyttet slike organisasjonsnettverk gjennom partiene de representerer. 
Effekten av dette går begge veier. Det handler ikke bare om at sametings- 
representantene får innspill gjennom hovedorganisasjonen, men også 
om å gi samepolitiske innspill til kommune- og fylkespartiene, eller til 
partiet sentralt. Mange av representantene er også på ulikt vis knyttet til 
kommunestyrer, fylkesstyrer og Stortinget. For eksempel er Senterparti- 
ets representant første vara på Stortinget for Finnmark, i tillegg til å sitte 
i fylkesstyret. Det vanlige er også å ha observatørstatus i sentralstyret til 
partiet, og tale- og forslagsrett på landsmøtet. Ut over det nyter partiene, 
gjennom sine moderpartier, godt av ressurser som sekretærer og rådgi- 
vere. Senterpartiet, for eksempel, forteller om et såpass nært forhold mel- 
lom de to organene at de i 2017 samkjørte valgkampen, slik at de som 
sto på stand representerte både sametingsgruppen og stortingsgruppen. 
Dette tydeliggjør også integreringen av det samiske og det norske, der 
grensene kan være flytende. 

De norske partiene i Sametinget har ulik grad av autonomi i relasjon til 
moderpartiet. Arbeiderpartiet, som lenge fremsto med begrenset samisk 
autonomi (se Falch & Selle, 2018), vektlegger nå at partiet over tid har 
utviklet stor grad av autonomi, mens det for Høyre er slik at det er Høyres 
sentralstyre som godkjenner sametingsprogrammet. Senterpartiet sier at 
det er viktig at det som gjøres på Sametinget er gjenkjennbart i forhold 
til det som gjøres på Stortinget, og FrPs representant understreker at han 
«driver FrP-politikk på Sametinget», med andre ord arbeider for å legge 
ned hele sametingssystemet. 

Selv om det ikke er helt parallelt til situasjonen i NSR, særlig siden 
kontaktnettverket mot det nasjonale nivået er et helt annet, så ser vi at litt 
av den samme logikken gjelder for denne gruppen partier: Siden partiene 
har lokale partigrupper som de henter innspill fra, ser de ikke alltid så 
stort behov for å søke kontakt med lokale samiske organisasjoner og vil 
i varierende grad være koblet mot samiske lokalsamfunn. Alt i alt er det 
også få organisasjoner som kontakter de norske partiene i Sametinget,” 
og partiene understreker at det meste handler om at organisasjonene hol- 
der kontakt for å få bevilgninger eller innhente saksinformasjon. Det er 
derfor også få ikke-samiske organisasjoner som tar kontakt, siden det 
for dem ikke er noen støtte å hente og saksrelevansen i tillegg kan være 
begrenset. Det er dessuten flere som peker på at Sametinget fremstår som 
mer «lukket inne» enn før ved at det er færre som tar kontakt nå, noe som 
antas å ha sammenheng med at Sametinget har mindre penger å fordele 
enn tidligere. Intervjuene med sametingsrepresentantene tydeliggjør at 
sivilsamfunnets kontrollfunksjon er svært begrenset. 

Det at disse partiene er så sterkt knyttet til eksterne nettverk gjennom 
moderpartiene gjør også at de ofte har nære kontakter til det nasjonale 
politiske systemet og til stortingsrepresentanter, statssekretærer osv. Par- 
tiene blir en kanal til Stortinget: De bidrar til å bringe samepolitikken 
inn i Stortinget og den nasjonale politikken, og de bistår moderpartiene 
med komitearbeid, taler osv. Dette gir også sametingspolitikerne mulig- 
het til å drive påvirkning og lobbyvirksomhet mot Stortinget og departe- 
mentene. Sametinget er med andre ord ikke bare et samisk demokratisk 
organ og et offentlig forvaltningsorgan, men fremstår tidvis selv som en 
sivilsamfunnsinstitusjon som arbeider for å fremme samiske interesser 
overfor den norske staten. Her står de norske partiene i en særstilling. 
NSR kan, til tross for sin dominerende stilling, ikke ivareta denne viktige 
rollen på samme måte, og vil være mer avhengig av å drive lobbyvirk- 
somhet opp mot sentrale styresmakter. Det er snakk om nettverk av en 
annen karakter, selv om NSR-representanter også kan være knyttet til 
norske partier og organisasjoner. 


13 Mer konkret nevner Arbeiderpartiet NRL, NSR, idrettsforeninger og fiskerforeninger. Senter- 
partiet nevner NRL, fiskerforeninger og Naturvernforbundet, mens Høyre og FrP nevner Etnisk 
Demokratisk Likeverd (EDL) (som de mener tar kontakt med alle). 

De samiske partiene og listene 

De særegne samiske listene står i en helt annen posisjon enn både NSR 
og de norske partiene gjennom at de uttrykker genuine og gjerne mer 
avgrensede samiske interesser både tematisk og geografisk. Disse listene 
kan være veldig personorienterte, ikke minst når de oppstår ved at per- 
soner som ikke nådde opp i nominasjonen i andre partier, stiller egen 
liste. De har i liten grad noe lokalt — eller sentralt - organisasjonsnettverk 
rundt seg, og framstår derfor oftest som lite institusjonaliserte selv om 
institusjonaliseringsgraden kan variere. Man skulle derfor anta at beho- 
vet for å holde kontakt med ulike organisasjoner i sivilsamfunnet var 
større. Intervjuene med representanter fra disse listene peker likevel ikke 
i den retning, og underbygger det generelle inntrykket av at det samiske 
samfunnet i begrenset grad er formelt organisert, og at sametingsrepre- 
sentantene har relativt lite direkte kontakt med samiske organisasjoner 
og lokalsamfunn. Der det tas kontakt, gjelder det oftest uformell kontakt, 
gjerne fra enkeltpersoner, om konkrete saker." 

For de samiske listene er det også andre mekanismer som gjelder enn 
for NSR og de norske partiene på Sametinget. I og med at hver av disse 
listene har få representanter på Sametinget (oftest en, kanskje to), så har 
de på grunn av manglende organisasjonsnettverk også mindre kapasi- 
tet til å opprettholde denne typen kontakt. Interessant er likevel Arja og 
Nordkalottfolkets forsøk på å nå ut og bli til bredere organisasjoner — dels 
innholdsmessig, men ikke minst geografisk. Med utgangspunkt i inter- 
vjuene kan det virke som om Arja i de første årene var på offensiven, 
mens dette nå ser ut til å ha stoppet opp, mens Nordkalottfolket er inne 
i en periode med institusjonell oppbygging og ekspansjon også ut over 
Finnmark og Nord-Troms, gjort tydelig gjennom antallet lister en stiller 
til valget i 2021. Det vi her ser, er interessante forsøk på å bygge opp og 
institusjonalisere tidligere mer begrensede «lister» til å bli reelle partier 
i konkurranse med dominerende partier som NSR og Ap. Lykkes en, vil 
resultatet være en viktig politisk differensiering av samepolitikken. 


14 En slik uformell og direkte kontakt dokumenteres også i tidligere undersøkelse (Selle et al., 2015, 
kapittel 6). 

Hva sier sivilsamfunnsorganisasjonene selv om 
forholdet til Sametinget? 


Det generelle bildet som vokser fram ovenfor er at det er begrenset direkte 
kontakt mellom sametingsrepresentanter og sivilsamfunnsorganisasjo- 
ner, men at mange av representantene og partiene likevel har omfattende 
kontakt med samfunnet rundt. Særlig gjelder det NSR og de norske par- 
tiene. Hvordan ser så dette ut sett fra de samiske organisasjonenes side? 
Hvordan arbeider organisasjonene opp mot sametingssystemet, og i hvil- 
ken grad finner vi alternative samiske stemmer som også ivaretar sivil- 
samfunnets viktige kontrollfunksjon overfor Sametinget? For å svare på 
dette benytter vi data fra organisasjonssurveyen. 

Et svært viktig funn her er at Sametingets administrasjon er et avgjort 
viktigere kontaktpunkt for organisasjonene enn det partiene og deres repre- 
sentanter er. Av organisasjonene som deltok i surveyen sier 74 prosent at 
kontakten med administrasjonen er «Svært viktig» og 21 prosent sier at den 
er «Ganske viktig». Ingen sier at den er «Lite» eller «Ikke» viktig. Tilsvarende 
svarer 29 prosent av organisasjonene at kontakten med de politiske partiene 
på Sametinget er «Svært viktig», og en like stor andel sier at den er «Ganske 
viktig». Her er det, på den annen side, 7 prosent som sier at kontakten er 
«Lite viktig» og 13 prosent som sier at den «Ikke er viktig». Forskjellen er 
med andre ord betydelig, og viser at Sametingets administrasjon spiller en 
helt sentral rolle for kontakten med sivilsamfunnet. Sametinget som sådan 
fremstår dermed mer som et informasjons- og serviceorgan for organisa- 
sjonene enn en institusjon som organisasjonene vil påvirke og kontrollere.” 

På spørsmålet «Kontakter organisasjonen vanligvis administrasjonen 
eller politiske partier på Sametinget?» svarer 70 prosent «Administra- 
sjonen» og 30 prosent «Begge». Interessant nok er det ingen som kun svarer 
«Partier». På spørsmål om hvem en vanligvis kontakter først av partiene 
og administrasjonen, svarer 94 prosent administrasjonen. Igjen tydelig- 
gjøres sametingsadministrasjonens sentrale rolle i kontakten med det 
samiske sivilsamfunnet, mens kontakten med partier og lister er langt mer 


15 Dette er et svært viktig funn som trenger videre forskning, og der det vil være interessant å se på 
hvordan administrasjonen i Sametingets ulike avdelinger arbeider opp mot det samiske organi- 
sasjonssamfunnet. 

begrenset. Dette er som forventet ut fra hva representantene selv uttalte i 
intervjuene, og er et svært viktig funn. Her må en heller ikke glemme at poli- 
tikerne (stort sett) ikke er fulltidspolitikere og at de bare møtes noen uker i 
året, samtidig som administrasjonen sitter med kontinuiteten og oversikten 
over saksutviklingen på ulike felt. Det virker ellers som om kontakten med 
Sametinget langt på vei er uformell og basert på personlig kjennskap. Som 
en organisasjon svarer: «Vi vet ikke alltid hva de heter, de avdelinger eller 
seksjoner vi er i kontakt med fordi vi kontakter person eller fagområde». 
Det snakkes også mye om «uformelle kontaktpunkter» og «direkte kontakt 
med saksbehandlere» for å fremme synspunkter og få informasjon. 

Funnene tydeliggjør at det ikke er den politiske dimensjonen som er 
den viktigste i forholdet mellom sivilsamfunnsorganisasjonene og Same- 
tinget. Kontakten med administrasjonen handler svært ofte om finan- 
siering, budsjetter og rapportering, men organisasjonene tar også ofte 
kontakt fordi administrasjonen sitter med fagekspertise på mange felt 
og dermed kan gi råd i konkrete spørsmål. Organisasjonene søker råd 
fra administrasjonen om hvilke satsninger og strategier de bør legge opp 
til, de søker penger fra Sametinget og de rapporterer tilbake om hva de 
driver med. Også kontakten med politikerne handler ofte om de økono- 
miske rammevilkårene for organisasjonen, samt synliggjøring og påvir- 
kningsarbeid knyttet til de enkelte organisasjonenes saksfelt. Alt i alt 
reflekterer organisasjonssurveyen i liten grad et sivilsamfunn på utsiden 
av og i opposisjon til Sametinget, og snarere et samhandlingsmønster der 
administrasjonen spiller en helt sentral rolle i kontakten med organisa- 
sjonssamfunnet. Blant de 33 organisasjonene som besvarte surveyen er 
det bare et fåtall (strengt tatt bare én organisasjon) som klart forteller om 
arbeidet de gjør for å endre Sametingets politikk og prioriteringer. 

At organisasjonene er opptatt av egne saker og egen finansiering i 
kontakten med Sametinget, skulle ikke stå i vegen for at de også kunne 
drive politisk påvirkningsarbeid rettet mot Sametinget. Innenfor norsk, 
og skandinavisk, sivilsamfunnstradisjon er det i liten grad slik at nærhet 
til, og gjerne også finansiell avhengighet av, staten legger begrensninger 
på organisasjonenes autonomi og føringer på hva organisasjonene kan 
beskjeftige seg med, også når det gjelder kritikk mot statlige organ og 
den politikken staten fører (Enjolras & Strømsnes, 2018; Kuhnle & Selle, 

1992). I samisk kontekst finner vi imidlertid i liten grad et politisk orien- 
tert sivilsamfunn på utsiden av og i opposisjon til det som går for seg på 
Sametinget, og det kan se ut som om det meste som finnes av alternative 
syn og politisk opposisjon trekkes inn i sametingssystemet gjennom de 
mange partiene og listene som er representert. Dette underbygges også av 
tidligere forskning (Selle & Strømsnes, 2015). 

Også her er den dominerende rollen til NSR, som både den viktigste 
sivilsamfunnsorganisasjonen og en hovedaktør på Sametinget, viktig for 
å forstå de begrensede forsøkene på politisk påvirkning. Når en allerede 
er «innenfor», minker behovet for denne type påvirkning. Skillet mel- 
lom å være sivilsamfunnsorganisasjon og politisk aktør i Sametinget blir 
borte, og nærheten nærmest altomfattende. Dette er en svært interessant 
situasjon med demokratiske implikasjoner. Siden så mye - ikke bare av 
det politiske rommet, men også av det kulturelle rommet - er tatt av NSR, 
handler kontakten med Sametinget for store deler av sivilsamfunnsor- 
ganisasjonene mest om konkrete saker organisasjonene er opptatt av, i 
tillegg til et ønske om finansiering. Det er ikke rollen som vaktbikkje 
og kontrollør av Sametingets arbeid som er i sentrum, men derimot ser- 
vice-rollen, tydeliggjort gjennom den viktige rollen Sametingets admi- 
nistrasjon spiller i sivilsamfunnets møte med Sametinget. 


Diskusjon og konklusjon 


Bildet som de ulike datakildene våre gir av relasjonen mellom Sametinget 
og det samiske sivilsamfunnet viser et relativt lite differensiert samisk 
organisasjonssamfunn, med høy grad av konsentrasjon om spesialiserte 
kunst- og kulturorganisasjoner som gjerne bygger på et nokså tydelig 
skille mellom det samiske og det norske. Målt i antall er det et begren- 
set organisert sivilsamfunn vi har med å gjøre, og der organisasjonene i 
betydelig grad er avhengige av den støtten de kan hente fra Sametinget. 
Samtidig er samene svært aktive i det norske organisasjonssamfunnet, 
slik at det ikke er snakk om manglende individuell deltakelse, men en 
deltakelse på linje med det en ellers finner i samfunnet (Selle et al., 2015).'* 


16 Dette spennende og utfordrende samspillet mellom samisk deltakelse i samiske og norske orga- 
nisasjoner er noe vi vet for lite om. 

Mye tyder pa at sterke inkluderingsmekanismer knyttet til Sametingets 
helt sentrale posisjon i den samiske offentligheten har bidratt til at stadig 
mer av det som skjer i samisk offentlighet har sitt utspring og institusjo- 
nelle omdreiningspunkt i sametingssystemet. Det gir viktige strukturelle 
foringer, men med utgangspunkt i intervju og organisasjonssurvey kan vi 
nå se denne «innelukkingen» i en bredere sammenheng. Det som star fast 
er at både direkte press på og direkte kontakt med sametingsrepresen- 
tantene fra organisasjonene utenfra er begrenset. Samtidig er kontakten 
med administrasjonen og betydningen av administrasjonen for organi- 
sasjonene avgjørende for relasjonen mellom organisasjonssamfunnet og 
Sametinget, der Sametinget framstår som et viktig serviceorgan for orga- 
nisasjonene. 

Men om Sametinget selv kan framstå som «lukket» og den direkte 
kontakten mellom organisasjonene og det politiske nivået på Sametin- 
get er begrenset, så betyr ikke dette at representantene ikke er påkoblet 
samfunnet og sivilsamfunnet utenfor. Når det gjelder Arbeiderpartiet, 
Senterpartiet, Høyre og Fremskrittspartiet, så er representantene del av et 
bredere organisasjonsnettverk og med kunnskap om det som foregår der. 
En representant fra Senterpartiet kan for eksempel også være tilknyttet 
Norges Bondelag og/eller andre organisasjoner nært knyttet til Senter- 
partiet. I tillegg sitter en gjerne i kommunestyre eller fylkesting, eller er 
aktiv innenfor andre typer av organisasjoner og institusjoner, samiske 
som norske. Men kanskje aller viktigst er det at en inngår som del av 
partiets interne nettverk. Alle de norske partiene, med delvis unntak av 
Ap, sier da også at det som skjer i Sametinget blir utviklet i nært sam- 
arbeid med moderpartiet, og at denne integreringen er avgjørende for 
den jobben en gjør i Sametinget. Også i Ap er en selvsagt en del av det 
indre partinettverket, men her understrekes det likevel at politikken på 
Sametinget langt på vei blir utviklet uten sterk partiinvolvering fra andre 
nivåer i partiet.” 

Dette peker i retning av stor grad av politisk og organisatorisk auto- 
nomi, noe som er viktig siden det er snakk om den mest sentrale aktøren 


17 Forholdet mellom Ap sentralt og den samepolitiske delen av Ap er i seg selv et høyst interessant 
forskningsfelt. 

i sametingssystemet om en ser bort fra NSR. Samtidig framstår Arbei- 
derpartiets representanter langt fra «isolert», og knytter det de gjør på 
Sametinget til prosesser som forgår utenfor sametingssystemet. Generelt 
tydeliggjør dette også den sterke graden av integrering og involvering i 
det norske samfunnet, der en ikke bare framstår som et alternativ til det 
norske, men mer som sideordnet der en operer i to ulike «sfærer» uten at 
disse nødvendigvis framstår som særlig konkurrerende. Partirepresen- 
tantene melder da også generelt at moderpartiene er mer interesserte i det 
som foregår i samepolitikken og at kontakten, og dermed integreringen 
mellom det samiske og det norske, har økt. Det kan peke i retning av at 
samepolitikken ikke bare framstår som viktig i et lokalt og regionalt per- 
spektiv, men i økende grad også i et nasjonalt perspektiv. 

Det å være knyttet til andre typer organisasjoner og å være representert 
i andre typer politiske organ gjelder selvsagt også for representanter for 
særegne samiske lister og partier — fra store NSR, som kan forstås som en 
samisk folkebevegelse, til de nokså små og lite institusjonaliserte listene 
der skillet mellom «partifunksjonen» på Sametinget og sivilsamfunns- 
funksjonen er vanskelig å dra. Både i kraft av sin historie, sin størrelse 
og sin organisering står NSR, etter mer enn 30 år med Sametinget, i en 
absolutt særstilling og spiller fremdeles en dominerende rolle både på 
Sametinget og som samisk kultur- og sivilsamfunnsorganisasjon. Likevel 
er det nok slik at organisasjonen har endret karakter: Den samepolitiske 
delen av NSRs virksomhet har styrket seg, og Sametinget er blitt omdrei- 
ningspunktet for mye av det som skjer i organisasjonen (Falch & Selle, 
2018). 

At NSR stiller til valg med utspring i NSR som kulturorganisasjon 
betyr selvsagt at representantene for NSR har omfattende kontakt med 
egen hovedorganisasjon, selv om intervjuene avdekker at dette ikke all- 
tid er to sider av samme sak, og at det fremdeles er slik at mye aktivitet 
i NSR ikke er innom sametingssystemet. Det framgår også at NSR har 
en så dominerende rolle at en ofte ikke ser det nødvendig å samarbeide 


18 Falch & Selle (2018) argumenterer for at NSR (på samme måte som NRL og SFF) er svekket 
som kulturorganisasjon ettersom sametingssystemet fester seg og Sametinget inntar en stadig 
viktigere rolle i den samiske offentligheten. Stadig mer av NSRs arbeid har sitt utgangspunkt i 
Sametinget. 

nært med andre aktører, og der andre tidvis opplever NSR som i over- 
kant «arrogante» i sin tilnærming. Flere representanter fra andre partier 
og lister understreket dessuten at den dominerende rollen til NSR er en 
viktig grunn til at det er et så lite differensiert og tallrikt sivilsamfunn 
der ute. Selv om det er interne spenninger i NSR og dermed idémessig 
variasjon, tar organisasjonen fremdeles en svært stor del av det politiske 
og kulturelle rommet. Vi merker oss ellers at den andre historisk store 
og brede samiske kultur- og medlemsorganisasjonen, Samenes Folkefor- 
bund (SFF), som også er klart politisk i karakter, verken er representert i 
Sametinget eller har omfattende kontakt med representantene der. Kon- 
takt med SFF ble faktisk ikke nevnt i noen av intervjuene. Siden SFF er 
den nest største samiske organisasjonen, er denne politiske marginalise- 
ringen svært interessant og trenger nærmere forklaring.” 

Interessant er også forholdet mellom NSR og Samefolkets parti. Sist- 
nevnte sprang ut av NSR og skulle opprinnelig kun delta ved kommune- 
og fylkestingsvalg. Etter hvert valgte partiet å også delta ved valg til 
Sametinget, dels i samarbeid med og dels i konkurranse med NSR. Dette 
har skapt brytninger både internt i NSR og internt i Samefolkets parti, og 
det er i dag lite dekkende å se partiet som NSRs forlengede arm, selv om 
mange av de som er med har bakgrunn i NSR. Partiet står likevel såpass 
svakt at det ikke setter press på NSRs dominerende rolle. 

Hovedpoenget her er at den dominerende posisjonen til NSR har 
avgjørende innvirkning på formen og dynamikken i kommunikasjonen 
mellom Sametinget og sivilsamfunnet. NSRs dominerende posisjon siden 
starten, og dermed begrenset organisasjonsdifferensiering, gjør relasjo- 
nen mellom sivilsamfunnet og partiene/listene svært forskjellig fra hva 
vi finner i norsk sammenheng. I kombinasjon med Aps sterke rolle kan 
denne dominansen sees som en styrke for det helt avgjørende forholdet 
til staten, og dermed for samisk selvbestemmelse; men om det er en god 
situasjon for utviklingen av det samiske sivilsamfunnet og det samiske 
demokratiet, er en helt annen sak. Derfor er det da også svært interessant 


19 Det er ellers verdt å bemerke at verken medlemstallene til NSR eller SFF er særlig høye. Om vi 
for enkelhets skyld opererer med medlemstall på 1000 og 600, utgjør medlemmene bare 1/18 og 
1/30 av de ca. 18 000 manntallsregistrerte i 2020 (og som langt fra inkluderer hele den samiske 
befolkningen). 

å se i hvilken grad partier som Arja og Nordkalottfolket lykkes med orga- 
nisatorisk ekspansjon. 

Det er dessuten et viktig utviklingstrekk at representantene - både 
for de norske partiene og de andre partiene og listene på Sametinget — 
uttrykker at kontakten med kommuner og fylkeskommuner har økt, selv 
om det kan være vanskelig å si hva det mer konkret betyr for Sametingets 
posisjon i forhold til andre forvaltningsnivå. Om det er et uttrykk for økt 
makt vet vi så langt ikke, men det er uansett et tegn på økt synlighet og 
relevans. 

Et annet forhold som må nevnes gjelder rollen til samiske lokalsam- 
funns- og bygdelag. Disse er gjerne til en viss grad organiserte, men i 
praksis ofte nokså uformelle og personavhengige institusjoner som er 
uttrykk for den sterke lokalorienteringen i samiske samfunn (Falch & 
Selle, 2018). Det er særlig Arja som i intervjuene vektlegger betydningen 
til slike lokale bygdelag, der en samtidig understreker at mange av dem 
har problemer med stabilitet og med å framstå med kraft. Siden slike lag 
blir lite nevnt av andre partier på Sametinget, betyr det at kontaktnett- 
verk og kapasitet er begrenset, selv om valgte representanter kan være del 
av og ha kontakt med og kunnskap om disse i det området de selv kom- 
mer fra. Det må understrekes at dette er en annen type av frivillighet, 
som er mer lokal og gjerne også mindre formalisert enn den som springer 
ut av frivillige organisasjoner som er ment å representere ideer og interes- 
ser som er felles på tvers av lokalsamfunn og geografi. Ut fra størrelse og 
deltakelse er det mange lag som ikke er interessert i eller i stand til å iva- 
reta den viktige demokratirollen som ligger i en slik felles representasjon, 
og som er helt sentral for å kunne bygge en felles samisk identitet på tvers 
av geografi (Falch & Selle, 2018). Vi ser en tydelig spenning mellom det 
felles og det mer lokale innebygd både i det samiske sivilsamfunnet og i 
partipolitikken. 

Et siste forhold vi vil trekke fram, gjelder relasjonen mellom de norske 
frivillige organisasjonene — hvor samer kan spille en vesentlig rolle, sær- 
lig lokalt og spesielt der de utgjør en stor del av befolkningen - og de rent 
samiske organisasjonene. Vi har tidligere påpekt den store betydningen 
av samenes integrering inn i det norske systemet, både allment og ikke 
minst når det gjelder sivilsamfunnsorganisering og deltakelse, og den 

«dobbeltheten» og samtidig kapasitetsutfordringen det medforer siden 
det samiske befolkningsgrunnlaget er sa begrenset. 

Strukturelle forhold som nevnt ovenfor har viktige implikasjoner 
for forholdet mellom partiene og listene i Sametinget og det samiske 
sivilsamfunnet, der hovedkonklusjonen er at den direkte kontakten er 
begrenset begge veier, men at dette langt fra trenger å bety at partiledere 
og representanter nødvendigvis er «isolerte» fra samfunnet utenfor. Par- 
tienes svar på hvorfor kontakten er såpass begrenset, varier fra tids- og 
pengemangel og at ideene er blitt borte til at mange lever vel med å være 
«innelukket», der det ikke er opplevd som noen presserende oppgave å 
øke kontakten med sivilsamfunnet. Samtidig er sivilsamfunnsorganisa- 
sjonene selv mer opptatt av Sametinget som serviceinstitusjon enn som 
den sentrale politiske institusjonen en ønsker å påvirke, endre og kon- 
trollere. Samlet kan dette sees som en betydelig utfordring for et samisk 
demokratisk system som trenger kontakt, opposisjon og engasjement fra 
et organisert og sterkt sivilsamfunn for å sikre autonomi og selvbestem- 
melse i forhold til det norske politiske systemet. 

Appendiks A: Organisasjoner inkludert 
i organisasjonssurveyen 


Navn 


Hovedarbeidsfelt 


Internasjonalt Samisk Filminstitutt 


Davvi ålbmogiid guovddas OS/Senter for 
nordlige folk AS 


SEG/Tana samiske språksenter 
Duoddara Rafe (DR) 
Oslove Noereh 


Vårdobåiki samisk senter 


SHL - Sami Heargevuodjinlihttu 
Arran lulesamisk senter 


Samisk hus Oslo AS 


Stiftelsen Tana og Varanger Museumssiida 


Stiftelsen Låssågåmmi 


Såpmi Næringshage AS 
Riddu Riddu Festivåla 


Samisk senter for samtidskunst - Såmi 
Dåiddaguovddås 


Samenes Folkeforbund 
NSR 


ABC-Company E-skuvla AS 


Mårkomeannu festivalen 


Sjeltie - Samisk kulturpark 


Sijti Jarnge - Samisk sprak- og kultursenter i 
Hattfjelldal 


Opplæringskontoret i Reindrift og Duodji 
Sami Nasunålateåhter Beaivvas 

Davvi Girji AS 

Ålttå sámi giellaguovddas 

Stiftelsen Midnight Sun Marathon 


Raasten rastah 


Film 


Senteret skal utvikle og formidle sjasamisk 
sprak, kunst, kultur og samfunnsliv, og 
kunnskap om urfolk i nordomradene 


Samisk sprak, kultur og neering 
Pitesamisk sprak og kultur 
Møteplass for samisk ungdom 


Språk, kultur, museum, barnehage, tilrettelagte 
tilbud for eldre 


Organisere reinkappkjøring og lassokasting 
Museum, kulturhus, språksenter, barnehage m.m. 


Kulturhus for samer og andre interesserte i 
samisk språk og kultur 


Museumsdrift 


Ta vare på og fremme den kunstneriske arven 
etter Nils-Aslak Valkeapåå 


Bedrifts- og næringsutvikling 
Festivalavvikling 


Kunstutstillinger 


Samisk kultur og politikk 


Frivillig samfunnsarbeid over et bredt samisk 
interessefelt: å opprettholde og utvikle samiske 
tilbud i det samiske samfunnet. 


Språk 


Mårkomeannu er en samisk festival. Festivalen 
har en klar samisk profil, og Mårkomeannu 
presenterer samiske artister, kunstnere og 
kulturutøvere fra hele Såpmi på festivalen. 


Samisk kultur, språk, kulturelle arenaer 


Samisk kultur og språk 


Fagopplæring innen reindrift og duodji 
Teater 

Forlagsvirksomhet og språktjenester 
Samisk språk og kultur 

Arrangerer kultur og idrettsarrangement 


Festivalarrangør 

Navn 


Hovedarbeidsfelt 


RiddoDuottarMuseat 
Stiftelsen Duodjeinstituhtta 
Mearrasiida 

Cållidlågådus 


Stiftelsen Samisk Musikkfestival i Kautokeino 


SNF Sami NissonForum Samisk KvinneForum 


Åarjelhsaemien Teatere AS 


Museum/ kultur 
Samisk håndverk 
Tradisjonell kunnskap 
Forlag 


Samisk Musikkfestival, fremmer samisk musikk 
kunst og kultur fra hele Såpmi 


Øke samekvinners deltagelse og innflytelse 


Kultur og teater 


Tillegg: Organisasjoner som det ikke ble oppnådd 


kontakt med 


1. Sámi Allaskuvla -SAMI LOHKANGUOVDDAS 


Senter for samisk i opplæringa 


2. SAMENES IDRETTSFORBUND - NORGE 
Idrettsorganisasjon med basis i den samiske kulturarven 


3. STIFTELSEN PROTECT SAPMI 


Ivaretar samiske arealinteresser. Stiftet av NRL (i Norge og Sverige) 
4. SAMI DAIDDARADDI - SAMISK KUNSTNERRÅD 
Organisasjon for samiske kunstnerorganisasjoner 


5. NUORTTANASTE 
Kristent blad 

6. BESKANLUOSSAROCK AS 
Musikkfestival 

7. ÁLTTA SIIDA AS 


Kulturhus og samisk barnehage. Fremme samisk sprak og kultur. 


8. FASAPMI 
Samelandslaget (fotball) 


9. MAMA SARA EDUCATION FOUNDATION FOR MAASAI CHILDREN 
Hjelper Maasaibarn i Tanzania med skolegang. Fadderorganisasjon. 
10. KNUT SIVERTSEN - DALLAGADDEN 


Samiske kulturminner 
1. STIFTELSEN SAEMIEN SIJTE 


Sørsamisk museum og kultursenter 


12. SJØSAMISK TUN 
Boplass 

13. FESTIVALER KARASJOHKA 
Påskefestivalen i Karasjok 

DSJ DOAJMMA SIEBRRE JULEV SABME 

Lulesamisk barne- og ungdomsorganisasjon 

SAMISK MUSEUMSLAG/ SAMI MUSEASEARVI 
Organisasjon for samiske museer 

IDUT AS 

Forlag 

NUORAJTV AS 

Nett-TV for lulesamisk ungdom 

GUOVDAGEAINNU LAGASRADIO 

Lokalradio i Kautokeino 

DAT AS 

Forlag, Kautokeino 

SAMISK LEGEFORENING 

Arbeider for å bedre helsetilbudet til samisk befolkning 
AUDIOLAND AS 

Produsentselskap (musikk, festivaler) 

DUOJARIID EALAHUSSEARVI 

Neringsorganisasjon for doudji-produsenter 

SAMIID DUODJI 

Arbeider for 4 bedre doudjiutovernes rammebetingelser 
NORRGA SARAHKKA SAMISK KVINNEORGANISASJON 
Samisk kvinneorganisasjon 

Silje Karine Muotka, NSR (Karasjok, 29.5.2018) 

Jorn Are Gaski, Ap (Karasjok, 29.5.2018) 

Lars Filip Paulsen, H (Karasjok, 30.5.2018) 

Nancy Charlotte Porsanger Anti, Senterpartiet (Karasjok, 30.5.2018) 
Laila Susanne Vars, Arja (Karasjok, 30.5.2018) 

Inger Eline Eriksen, Arja (Karasjok, 30.5.2018) 

Beaska Niilas, NSR (Karasjok, 30.5.2018) 

Ronny Wilhelmsen, Ap (Karasjok, 31.5.2018) 

Bjarne Store-Jakobsen, Samefolkets parti (Karasjok, 31.5.2018) 
Arthur Torfoss, FrP (Karasjok, 31.5.2018) 

Jovna Zakharias Dunfjell, Åarjel-Saemiej Gielh (Karasjok, 31.5.2018) 
Kjellrun Wilhelmsen, Nordkalottfolket (Karasjok, 31.5.2018) 

Anders Somby Jr., Flyttsamelista (Karasjok, 1.6.2018) 

Toril Bakken Kåven, Nordkalottfolket (Alta, 2.6.2018) 

En valgordning til besvær? 
U30-regelens innvirkning på 
deltagelsen ved sametingsvalg 


Aslak Owren 


Master i statsvitenskap, Universitetet i Oslo 


Abstract: A particular electoral rule (U30) in Såmi parliamentary elections in 
Norway requires that registered Sami voters in municipalities with fewer than thirty 
eligible voters cast their votes in advance. In this chapter, I explore the questions of 
whether, how and why this rule has a negative effect on voter turnout. In order to 
answer these questions, I conduct an analysis of quantitative data from the official 
tally sheets of the 2017 Sami parliamentary election in Norway and aggregate data 
from the official electoral rolls. In addition, I analyse qualitative data from inter- 
views I conducted with registered Sami voters in Southern Norway from a rational 
choice theory viewpoint. These analyses suggest that even after three Sami parlia- 
mentary elections across a span of eight years, the U30 rule still has significant neg- 
ative effects on voter turnout in the municipalities where it applies. Furthermore, 
while voter turnout in Sámi parliamentary elections in Norway tends to decline 
the further away from the Såmi heartlands one comes, an opposite pattern seems 
to apply among the municipalities subject to the U30 rule. Based on my analyses, 
I discuss the roles that logistics, a lack of information, political cleavages, demo- 
graphic variations among the registered voters, and the municipal authorities them- 
selves may play in enabling this decline in voter turnout, and the regional variations 
therein. 

Introduksjon 


En valgteknisk regel ved sametingsvalg, som jeg heretter vil omtale som 
«U30-regelen», gar ut pa at velgere i kommuner med feerre enn 30 stem- 
meberettigede ikke kan avlegge stemme pa valgdagen, men i stedet ma 
forhandsstemme. Tidligere studier har vist at regelen bidrar til 4 trekke 
ned deltagelsen ved valg til Sametinget (Bergh et al., 2018, s. 271). I dette 
kapitlet undersoker jeg om dette fortsatt er tilfellet - og om det er det, 
hva det kan skyldes og hvordan det eventuelt kan motvirkes. Heretter 
vil jeg omtale kommunene der denne regelen gjelder som U30-kommu- 
ner, og øvrige kommuner som O30-kommuner. Ved sametingsvalget i 
2017 gjaldt U30-regelen i hele 365 av 426 kommuner i Norge.’ Samtidig 
utgjorde antallet stemmeberettigede i disse kommunene knapt 15 prosent 
av det totale antallet personer som var innført i valgmanntallet, heretter 
omtalt som «valgmanntallsførte». 

U30-regelen ble innført i 2009 for å forene to hensyn. På den ene siden 
skulle det sikres at valgresultatet kunne bli klart på valgnatten, i stedet 
for flere dager senere, som ved tidligere valg. Samtidig måtte retten til å 
avgi stemme i hemmelige valg ivaretas. Løsningen ble at det i kommuner 
med få velgere ikke skulle telles stemmer lokalt, men at disse heller skulle 
fraktes til opptellingsvalgstyret i de respektive valgkretsene. Siden dette 
tar tid, må stemmene sendes før valgdagen for at resultatet skal kunne 
offentliggjøres på valgnatten (Josefsen & Aardal, 2011, s. 49). Virkningen 
av denne nye regelen viste seg raskt. Ved valget i 2009 falt den prosentvise 
deltagelsen med 19,6 prosentpoeng i det som da kom til å utgjøre gruppen 
av U30-kommuner (Bergh & Saglie, 2011, s. 105). I velgerundersøkelsen 
som ble gjennomført etter det påfølgende valget i 2013 så man at U30- 
regelen også da hadde hatt en klar negativ virkning på valgdeltagelsen 
(Bergh et al., 2018, s. 271). 

Hvorfor bør man undersøke U30-regelens virkning på deltagelsen 
ved sametingsvalg? Lav valgdeltagelse kan gi grunn til bekymring over 
demokratiets tilstand. Det kan nemlig tyde på at det politiske systemet 
eller de folkevalgte har liten tillit hos befolkningen, eller kanskje det 
motsatte: At de stemmeberettigede er tilfredse med den gjeldende 


1 Det var ingen registrerte stemmeberettigede i 59 av dem. 


140 


EN VALGORDNING TIL BESVÆR? 


politikken eller tviler på at valgutfallet i særlig grad vil endre denne, og 
at de derfor ser det som mindre viktig å delta (Aardal, 2002, s. 20). Ingen 
av disse tolkningene - misnøye eller likegyldighet - er gunstige for 
Sametinget. Begge kan brukes til å så tvil om nødvendigheten av Same- 
tinget som politisk redskap for samer i Norge. Samtidig er det neppe av 
slike årsaker at valgdeltagelsen har blitt så betydelig lavere i kommunene 
som omfattes av U30-regelen, siden forskjellene i deltagelse mellom de 
samme gruppene av kommuner utgjorde knapt fire prosentpoeng ved 
valget i 2005 (Bergh & Saglie, 2011, s. 105). Det foreligger dermed et tyde- 
lig skille mellom før og etter at U30-regelen ble innført. Dette gapet kan 
bli ytterligere problematisk, tatt i betraktning at det i lengre tid har fore- 
gått endringer i sammensetningen til Sametingets valgmanntall. Stadig 
flere av de innmeldte er bosatt i byer og tettsteder, og ofte utenfor Såpmi 
- de tradisjonelle samiske områdene i særlig Nord-Norge og Trøndelag. 
Selv om hovedbildet over lengre tid har vært at innmeldingen i valg- 
manntallet øker overalt, har veksten vært kraftigst i valgkretsene uten- 
for Finnmark, og særlig i Sør-Norge valgkrets/Lulli-Norgga vålgabiirre, 
som dekker de delene av Norge som gjerne ikke regnes som en del av 
Såpmi (Selle et al., 2015, s. 221). Sør-Norge valgkrets har i løpet av de siste 
tiårene gått fra å være blant de minste til å bli den nest største kretsen 
(Selle et al., 2015, s. 206). Hvis veksten fortsetter kan denne kretsen på 
lengre sikt bli størst av alle. 

En konsekvens av at størrelsesforholdet mellom valgkretsene er i end- 
ring, er at andelen representanter på Sametinget som velges fra kretsene 
utenfor Finnmark har økt. To eksempler på dette er at antallet represen- 
tanter som velges fra Sør-Norge økte fra 4 til 6, av totalt 39 mandater i 
2013 (Selle et al., 2015, s. 223), og at Gaisi* i 2019 ble tildelt et nytt man- 
dat på bekostning av valgkretsen Åvjovårris (Sametinget, 2019).* Denne 
utviklingen kan ha politiske konsekvenser, som at perspektivene til de 
stemmeberettigede i sør gis mer oppmerksomhet. Samtidig har det siden 


2 — Gåisi dekker mesteparten av det tidligere fylket Troms. 

3 — Avjovarri dekker kommunene Karasjok, Kautokeino og Porsanger. Den hadde fram til 2021 flest 
stemmeberettigede, og blir gjerne omtalt i slike ordelag som «det samepolitiske sentrum» (Selle 
et al., 2015, s. 230). 

4 For mer informasjon om mandatfordelingen ved sametingsvalg og justering av denne, se 
Forskrift om valg til Sametinget på https://lovdata.no/forskrift/2008-12-19-1480 

det første sametingsvalget vært en tendens til at valgdeltagelsen blir 
lavere jo lenger sor man kommer (Selle et al., 2015, s. 230). Sett i lys av 
de endringene som foregår i valgmanntallet vil dette fremstå stadig mer 
problematisk, både med hensyn til Sametingets legitimitet og opplevelsen 
av dets relevans. 

Det er derfor nødvendig å undersøke årsakene til lavere deltagelse i 
sametingsvalg, samt hvilken rolle U30-regelen spiller. I dette kapitlet 
analyserer jeg betydningen av U30-regelen samlet og fordelt pa de ulike 
valgkretsene, ved hjelp av kvantitative data fra valget i 2017 og kvalitative 
intervjuer med valgmanntallsførte samer bosatt i Sør-Norge valgkrets. 
Først skal jeg imidlertid beskrive noen teoretiske perspektiver på valg- 
deltagelse som vil ligge til grunn for min analyse, og presentere tidligere 
forskning om sametingsvalg og U30-regelen. 


Perspektiver på valgdeltagelse 


Mye av den tidligere forskningen på deltagelse i sametingsvalg har, som 
en også ser i annen valgforskning, tatt utgangspunkt i velgernes ressur- 
ser og motivasjon for å stemme, som vi vil se nedenfor (se også Bergh og 
Saglies kapittel 6). Disse begrepene er godt egnet for å drøfte forskjeller i 
valgdeltagelse mellom de stemmeberettigede i nord og sør, i bygd og by 
eller på tvers av ulike samfunnslag. Det er imidlertid mindre sikkert om 
de er egnet for en diskusjon av hvorfor valgdeltagelsen er så ulik mellom 
O30- og U30-kommuner. Disse finnes overalt i landet, og vil i mange til- 
feller ikke sammenfalle med slike inndelinger. 

I analysene av de kvalitative dataene tar jeg derfor også i bruk begreper 
fra rasjonell beslutningstaging (rational choice), en utbredt teoretisk ret- 
ning innen generell valgforskning. 

Teorien bygger på to grunnleggende antagelser: For det første, at vel- 
gernes adferd gjenspeiler deres politiske preferanser, holdninger og ver- 
dier (Aldrich, 1993, s. 247). De vil avgi stemme hvis de opplever dette som 
mer nyttig enn å la være, og i så fall støtte den kandidaten som de vur- 
derer at passer best med eller i størst grad vil kunne innfri deres poli- 
tiske ønsker. Dette kalles instrumentelle motiver. For det andre, at det 
krever noe å stemme. Velgerne må selv finne informasjon om de ulike 

alternativene som finnes, vurdere hvor godt disse svarer til deres politiske 
ønsker, ta stilling til om det er viktig eller nødvendig for dem å delta i 
valget, og faktisk avgi stemme (Aldrich, 1993, s. 248). Sett i sammenheng 
danner disse antagelsene en kalkyle der forventet nytte av å delta veies 
mot kostnaden av å gjøre det. Dersom en velger forventer at kostnadene 
ved å delta vil bli større enn den forventede nytten, legger teorien om 
rasjonell beslutningstaging til grunn at vedkommende heller lar være 
(Aldrich, 1993, s. 251). 

Det finnes lite empirisk støtte for at valgdeltagelse kan forklares med 
teorier om rasjonalitet som kun tar utgangspunkt i instrumentelle moti- 
ver (Aardal, 2002, s. 27). For eksempel fant André Blais i sin studie av 
kanadiske velgere at instrumentelle overveielser kun var utslagsgivende 
hos personer som hadde lav interesse for politikk og som ikke anså det 
som viktig i seg selv å delta i valg (Blais, 2000, s. 102). Ideen om at det i 
seg selv er viktig og meningsfullt å delta i et valg, uavhengig av dets utfall, 
omtales ofte i form av en borgerplikt. Dette kan betegnes som et ekspres- 
sivt motiv for deltagelse. En handling som gjøres på grunn av ekspress- 
sive motiver er en symbolsk handling, noe som gjøres for handlingens 
skyld heller enn for å oppnå et bestemt utfall (Brennan & Lomasky, 1993, 
s. 25). Ekspressive motiver for valgdeltagelse er likevel ikke uforenlige 
med teorier om rasjonell beslutningstaging. Riker og Ordeshook (1968) 
har for eksempel utviklet en modell der både instrumentelle og ekspress- 
sive motiver passer inn i de stemmeberettigedes kalkyle. I deres modell 
må den samlede summen av nytten ved å delta i valget og den symbolske 
verdien det gir være større enn de opplevde kostnadene for at man skal 
foretrekke å delta (Aldrich, 1993, s. 252). 


Hva vet vi om deltagelse i sametingsvalg? 


Det meste av den tidligere forskningen på sametingsvalg er gjennomført 
ved bruk av data fra velgerundersøkelser som ble utført etter sametings- 
valgene i henholdsvis 2009 og 2013. Noen sentrale funn fra disse er at 
mange stemmeberettigede oppgir andre hovedmotiver for å melde seg 
inn i valgmanntallet enn et ønske om å påvirke sametingspolitikken. For 
mange er det et valg som gjøres for å uttrykke (eller kanskje få bekreftet) 

deres samiske identitet. Det er også en klar tendens til at færre melder 
seg inn for å påvirke sametingspolitikken jo lenger unna samepolitikkens 
geografiske sentrum (her menes særlig Kautokeino og Karasjok, men 
også deler av Troms og Finnmark for øvrig) en kommer (Selle et al., 2015, 
s. 230). Det samme mønsteret kan ses i spørsmålene om grad av interesse 
for sametingspolitikk (Selle et al., 2015, s. 231), tilfredshet med politikken 
(Selle et al., 2015, s. 263), grad av samisk språkbeherskelse og antall andre 
samer i ens omgangskrets (Selle et al., 2015, s. 224). 

En multivariat analyse av data fra velgerundersøkelsen i 2013 viser at 
de variablene som vanligvis brukes til å forklare individuell deltagelse 
ved stortings-, kommune- og fylkestingsvalg også har betydning for del- 
tagelse i valg til Sametinget i Norge. For eksempel vil kvinner, middelal- 
drende, høyt utdannede og personer med høy inntekt oftere avgi stemme 
i sametingsvalg enn hva andre gjør (Bergh et al., 2018, s. 271). Bergh et al. 
fant også klare statistiske sammenhenger mellom deltagelse i sametings- 
valg og høy tillit til enten Sametinget eller Stortinget, høy generell politisk 
interesse og deltagelse i stortingsvalg (2018, s. 276). Slike variabler for sosi- 
oøkonomisk bakgrunn og politisk interesse brukes ofte innen generell 
valgforskning, og oppsummeres gjerne i form av begrepene ressurser og 
motivasjon (Bergh et al., 2018, s. 265). Økt interesse for sametingspolitikk 
hadde også, ikke overraskende, en statistisk signifikant positiv sammen- 
heng med deltagelse i sametingsvalg. Deltagelsen var også høyere blant 
dem som oppgav høy grad av samisk språkbeherskelse, at de hadde vokst 
opp i et samisk lokalmiljø eller at de hadde mange venner som var inn- 
meldt i valgmanntallet. Disse variablene, som av Bergh et al. brukes som 
en samlet indikator på grad av samisk integrasjon, kan tenkes å bidra til 
både økte kunnskaper om og økt interesse for sametingspolitikk. I de 
siste modellene, der variabler for både grad av samisk integrasjon og sosi- 
oøkonomisk stilling inngikk, var det kun de førstnevnte som forble sta- 
tistisk signifikante (Bergh et al., 2018, s. 278). Sett i det større bildet, er 
graden av samisk integrasjon ofte høyere i nord, og lavere i sør. Dermed 
kan det ventes at det blant de stemmeberettigede i økt grad fra nord til 
sør finnes en opplevelse av psykologisk avstand til sametingspolitikken 
og samisk samfunnsliv, som bidrar til å passivisere dem (Selle et al., 2015, 
S. 225). 

Bergh et al. fant ellers at respondenter som meldte seg inn i valgmann- 
tallet på grunn av et motiv om å påvirke politikken var mest tilbøyelige 
til å delta i sametingsvalg. Samtidig, og i motsetning til i valgundersøkel- 
sen i 2009, var deltagelsen også høyere enn gjennomsnittet blant respon- 
denter som oppgav at de først og fremst meldte seg inn for å uttrykke 
sin samiske identitet. Forfatterne foreslår at identifisering med og del- 
tagelse i det samiske samfunnet i seg selv virker positivt på valgdelta- 
gelsen (2018, s. 274). En mulig årsak til at sammenhengen ser ulik ut i 
de to undersøkelsene er at det fra 2013 har vært mulig å oppgi flere nye 
motiver, som å ville sikre ens etterkommere muligheten til å melde seg 
inn, eller «andre årsaker». Dette ser ut til å ha avdekket noen viktige 
nyanser blant respondentene i undersøkelsen som ikke kunne avdekkes 
i 2009. 

Den enkeltvariabelen som i størst grad evnet å forklare valgdeltagelse 
i modellen til Bergh et al. var imidlertid spørsmålet om hvorvidt respon- 
denten bodde i en U30-kommune. Deres modell tydet på at sannsynlig- 
heten for å delta i sametingsvalg var tjue prosentpoeng lavere for denne 
gruppen (2018, s. 282). Etter å ha kontrollert for samtlige av variablene jeg 
til nå har omtalt, fant de at det kun var fire som forble statistisk signifi- 
kante: interesse for sametingspolitikk, motiv for innmeldelse i Sametin- 
gets valgmanntall, tillit til Sametinget og hvorvidt man kunne avlegge 
stemme på valgdagen eller ikke. 


Datamaterialet 


Mitt datamateriale består av to komponenter. Den første, og mest sen- 
trale for mine analyser, er kvantitative data om deltagelsen i de ulike 
valgkretsene ved sametingsvalget i 2017. Disse er utviklet ved bruk av 
valgprotokollene fra valgstyret i hver enkelt valgkrets, og oversikter 
over antall stemmeberettigede i hver kommune samme år. I noen til- 
feller valgte jeg på grunn av manglende data for 2017 å bruke tall fra 
oversikten som lå til grunn for mandatjusteringen per 30. juni 2015. Jeg 
fikk tilgang til disse dataene av Sametingets administrasjon. Det andre 
datagrunnlaget består av kvalitative data fra intervjuer med valgmann- 
tallsførte samer bosatt i ulike deler av Sør-Norge valgkrets - opprinnelig 

samlet inn og bearbeidet av meg til arbeidet med min masteroppgave 
(Owren, 2019)5 

De kvantitative dataene er et mal pa deltagelsen ved sametingsvalget 
i 2017, fordelt pa de syv valgkretsene og innen gruppene av O30- og 
U30-kommuner. Datasettet ble utviklet pa bakgrunn av de tre data- 
kildene som jeg mottok fra Sametinget. Mitt arbeid bestod av 4 notere 
hvilke kommuner som da var underlagt U30-regelen, fore opp antall 
stemmeberettigede og avlagte stemmer i hver kommune, samt regne ut 
valgdeltagelsen pa ulike nivaer. I oversikten over antall stemmeberetti- 
gede per kommune i 2017 manglet tall fra seks kommuner - fra én kom- 
mune i Vesthavet valgkrets og fem i Sør-Norge valgkrets. I mangel av 
andre datakilder brukte jeg her tallene fra 2015 som stedfortreder. Etter- 
som det ikke kan utelukkes at antallet stemmeberettigede i disse kom- 
munene har endret seg i det tidsrommet, utgjør dette en mulig feilkilde i 
mine data. 

En annen mulig feilkilde er at jeg opererer med et høyere antall stem- 
meberettigede og et større antall avgitte stemmer enn det som oppgis av 
Statistisk sentralbyrå. Ifølge SSB var det 16 958 stemmeberettigede ved 
valget i 2017, mens antallet godkjente stemmegivninger* var 11 756. I mitt 
datasett er disse tallene henholdsvis 16 989 og 11 978. En viktig årsak til 
at forskjellen i antall avgitte stemmer er såpass stor, er at SSB på sine 
nettsider har oppført galt antall stemmer i Gåisi valgkrets.” Sett bort fra 
dette, er differansen i form av antall stemmer marginal. Hva som ellers 
har ledet til et ulikt antall stemmeberettigede er jeg ikke sikker på. Uav- 
hengig av årsak er det lite sannsynlig at disse feilkildene har vesentlige 
konsekvenser for min analyse. Den offisielle valgdeltagelsen i hele landet 
var 70,3 prosent, mens den i mitt datasett er på 70,5 prosent. Sett på krets- 
nivå, er det i den sørsamiske valgkretsen at gapet i valgdeltagelse er størst. 
Den utgjør her i underkant av ett prosentpoeng. Selv om forskjellene er 


5 Selve datainnsamlingsprosessen beskrives utførlig i masteroppgaven (Owren, 2019). 

6 Jeg vil heretter omtale «godkjente stemmegivninger» som «stemmer». 

7 Dette skyldes muligens en tastefeil, og utgjør en differanse på 200 stemmer. Ved å regne ut 
prosentvis deltagelse på bakgrunn av deres egne tall, vil en se at denne avviker fra deres oppgitte 
valgdeltagelse. 

små, har jeg vært særlig nøktern i de delene av mine analyser der disse 
tallene inngår. 

De kvalitative dataene ble samlet gjennom intervjuer med tretten valg- 
manntallsførte samer bosatt ulike steder i Sør-Norge valgkrets. Disse ble 
utført av meg mellom november 2018 og mai 2019. De fleste ble av prak- 
tiske årsaker gjennomført ved bruk av telefon, et par ble gjort på Skype, 
ett ble gjort over e-post, mens resten foregikk ansikt til ansikt i Bergen og 
Oslo. Spørsmålene varierte noe, men flere gikk igjen. Blant annet spørs- 
mål om informantenes deltagelse i sametingsvalg, deres eventuelle opp- 
levelser av å stemme, deres motivasjon for å delta, deres opplevelse av 
Sametinget, deres motivasjon for å melde seg inn valgmanntallet, om de 
hadde andre samer i sin omgangskrets, hvilken betydning disse eventuelt 
hadde for deres tanker om eller interesse for sametingspolitikk, hvordan 
de fikk tak i informasjon om sametingspolitikk samt deres tanker rundt 
å være same og sametingsvelger i Sør-Norge. Informantene ble rekrut- 
tert gjennom utlysninger i ulike fora på Facebook, gjennom mine egne 
bekjentskaper og med snøballmetoden. Sistnevnte innebærer at man spør 
personene man kommer i kontakt med om de kan oppgi andre mulige 
informanter, eller eventuelt fortelle dem om forskningen slik at disse selv 
kan ta kontakt (Jacobsen, 2016, s. 182). Jeg valgte sistnevnte tilnærming 
fordi jeg ikke ønsket å få kjennskap til noens personopplysninger uten at 
de hadde samtykket til dette (se mer om datagrunnlag, metode og etikk 
i kapittel 1). 

Siden intervjudataene som ble samlet inn i forbindelse med min mas- 
teroppgave var begrenset til Sør-Norge valgkrets, har jeg ingen kvali- 
tative data fra stemmeberettigede ellers i landet. Dette trenger likevel 
ikke å være til hinder for mine analyser. Selv om tilværelsen i nordlige 
U30-kommuner på flere vis er annerledes enn tilværelsen i U30-kommu- 
ner sørpå, er det noen fellesnevnere som gjør at de likevel ligner. De valg- 
manntallsførte i slike kommuner vil nærmest per definisjon ha få samer 
i sin lokale omgangskrets. Dette vil gjerne skape noen utfordringer for 
bruk eller læring av samiske språk, samt minske tilgangen på møteplas- 
ser der man kan informeres om og diskutere sametingspolitikk. En bør 
likevel ha i mente at samene lenger nord i landet har sterkere rettighe- 
ter og større muligheter til å lære seg samiske språk i skolen enn tilfellet 

ofte er lenger sor. Ellers er disse utfordringene trolig noksa like i de fleste 
U30-kommuner, uavhengig av landsdel. Det bor samtidig tas forbehold 
om at det er ukjent hvor mange av samene i Norge som ikke er med i 
valgmanntallet, eller hvor i landet samene bor. Det kan hende at det i flere 
av U30-kommunene, særlig i nord, finnes et vesentlig antall samer som 
av ulike grunner har valgt å ikke melde seg inn, og at disse kommunene 
ellers enkelt kunne blitt 030-kommuner. 

Videre er det noen skjevheter i utvalget som bør diskuteres. Som en 
følge av mitt valg av rekrutteringsstrategi fikk jeg et utvalg med klar over- 
vekt av valgmanntallsførte med bosted i og rundt Oslo, og en god del som 
bodde i Bergen. Dette gjenspeiler at en stor andel av de stemmeberetti- 
gede i Sør-Norge er bosatt i større byer, særlig på Østlandet. Det var også 
blant disse gruppene at det var enklest å rekruttere informanter. Dette 
skyldtes nok i hovedsak at Facebook-gruppene for samer i og rundt disse 
to byene er de største av sitt slag i Sør-Norge, men kan også ha vært et 
uttrykk for at interessen for sametingspolitikk var mer utbredt der enn 
ellers i kretsen. Tross dette fikk jeg gjennomført intervjuer med flere per- 
soner som bodde eller hadde bodd i U30-kommuner. Disse personene 
er blant dem som det er vanskeligst å komme i kontakt med, særlig om 
de bor i kommuner der de er den eneste, eller blant svært få valgmann- 
tallsførte samer. Disse deltar ikke nødvendigvis i åpne fora eller kjente 
samiske miljøer - inkludert grupper for lokale samer på sosiale medier 
som Facebook, med mindre de bor i nærheten av en kommune der denne 
typen aktiviteter finner sted. 

En siste følge av min rekrutteringsstrategi er at de fleste av mine 
informanter oppgav at de var mer interesserte i og bedre informert om 
sametingspolitikken enn hva man kan anta er tilfellet for den gjengse 
valgmanntallsførte i Sør-Norge. Det skyldtes kanskje i hovedsak at de 
som har større interesse for sametingspolitikken gjerne er mer interes- 
serte i forskning som angår samiske kår eller Sametinget. Disse skjevhe- 
tene i utvalget behøver imidlertid ikke å være problematiske. Formålet 
med de kvalitative dataene er å illustrere og gi innsikt i hvorfor valgdel- 
tagelsen varierer så mye mellom O30- og U30-kommuner. De gir også et 
grunnlag for å utvikle nye spørsmål som etter mitt syn bør inngå i frem- 
tidig sametingsvalgforskning. 

Det magiske tallet? Forskjeller i valgdeltagelse 
mellom 030- og U30-kommuner 


I tabell 5.1 vises antallet stemmeberettigede og avlagte stemmer i 030- og 
U30-kommunene ved sametingsvalgene i 2009 og 2017, og forskjellene 
i prosentvis deltagelse. Hovedbildet fra sametingsvalget i 2017 er at det 
fortsatt finnes et betydelig gap mellom gruppene av O30- og U30-kom- 
muner, med en deltagelse på henholdsvis 73,8 og 49,7 prosent. Faktisk var 
gapet større i 2017 enn i 2009 da regelen ble innført. 


Tabell 5.1 Samlet valgdeltagelse i gruppene av 030- og U30-kommuner i 2009 og 2017 


Kommunetype Stemme- Avlagte Valgdeltagelse Differanse 
berettigede stemmer (prosent) 2009-2017 
(prosentpoeng) 


2009 2017 2009 2017 2009 2017 


030-kommune 11989 14633 8654 10807 72,2 73,8 1,6 
U30-kommune 1901 2356 932 1171 49,0 49,7 0,7 
Totalt 13890 16989 9586 11978 69,0 70,5 1,5 


Det er dermed ingen grunn til å tro at U30-regelens virkninger skyldtes 
en brå, forbigående «sjokkeffekt» som følge av overgangen til en ny og 
uvant ordning. Regelen synes heller å ha gitt noen varige, negative konse- 
kvenser for valgdeltagelsen. Samtidig har denne forskjellen liten virkning 
på den totale valgdeltagelsen nasjonalt. Det kan imidlertid endres hvis 
andelen stemmeberettigede med bosted i U30-kommuner øker, samtidig 
som de negative virkningene av U30-regelen vedvarer. Det vil derfor være 
viktig å følge med på hvilken kommunegruppe som vokser mest frem- 
over, og hvorvidt valgdeltagelsen fortsetter å variere i slik en grad mellom 
dem ved de kommende sametingsvalgene. 

På grunn av den store veksten i Sametingets valgmanntall blir antal- 
let 030-kommuner større mellom hvert valg. Det gir noen metodiske 
utfordringer når valgdeltagelsen innad i de to kommunegruppene skal 
sammenlignes over tid, fordi kommunegruppene ikke er direkte sam- 
menlignbare. Ved sametingsvalget i 2009 var det for eksempel tre 
kommuner i Sør-Norge hvor man kunne stemme på valgdagen; i 2017 
var antallet steget til elleve. Slike endringer har funnet sted i de fleste 
valgkretser, men utslagene har vært større i sør. Denne veksten skyldes 

særlig at det i løpet av de siste tiårene har funnet sted en oppblomstring 
av samisk identitet og kultur, men kommer også av at det har foregått 
aktiv rekruttering til valgmanntallet. Blant annet foregikk det i forkant 
av valget i 2009 et rekrutteringsarbeid blant de stemmeberettigede i kom- 
muner som lå an til å underlegges U30-regelen. Selv om antall innmeldte 
økte overalt, var veksten derfor størst i disse kommunene, og særlig i Sør- 
Norge (Bergh & Saglie, 2011, s. 106). Dette kan tyde på at mange valgte å 
melde seg inn av hensyn til andres ønske om å ikke bli underlagt U30-re- 
gelen, selv om de personlig ikke hadde til hensikt å delta i sametingsvalg. 

En mulig konsekvens av veksten i valgmanntallet ville være at del- 
tagelsen i gruppen av O30-kommuner ble lavere over tid — forutsatt at 
velgerne i forhenværende U30-kommuner fortsatte å ha lavere valgdel- 
tagelse. Dette ser ikke ut til å være tilfellet, i og med at forskjellen mel- 
lom de to kommunegruppene ikke har krympet. Forskjellen har derimot 
heller ikke vokst i særlig grad, slik en kunne ha ventet om store deler av 
den videre veksten til U30-kommunene skyldtes rekruttering av samer 
som i utgangspunktet ikke ville meldt seg inn i valgmanntallet. Det ser 
tvert imot ut til at forskjellene i valgdeltagelse har vedvart, uavhengig av 
utviklingen i de to kommunegruppene, eller overganger dem imellom. 
Det tilsier at det er noe konstant ved U30-regelen i seg selv, eller noe den 
medfører, som påvirker valgdeltagelsen. 


Hva er det ved U30-regelen, og hva innebærer 
den for de stemmeberettigede? 


Dette er empiriske spørsmål som ikke stod i fokus for min datainnsam- 
ling. Mitt datamateriale kan likevel delvis bidra til å belyse spørsmålene. 
Jeg vil forsøke å tegne et helhetlig bilde av hva som kan tenkes å forklare 
den lavere deltagelsen i U30-kommunene, med tanke på U30-regelen i 
seg selv, kommunene og personene den angår, samt eventuelle samspill 
mellom disse. Dette innebærer at jeg starter ved å drøfte U30-regelen i 
seg selv og hva den innebærer for dem som er underlagt den. Deretter 
vil jeg diskutere betydningen av manglende kjennskap til regelen, valg- 
lokalenes tilgjengelighet, valgfunksjonærenes opptreden og kommunens 
rolle i alle disse henseendene. Deretter vil jeg diskutere tilværelsen i 

U30-kommunene, med særlig hensyn til hvordan denne gruppen på den 
ene siden er svært sammensatt, men også har noen ting til felles. De slut- 
ningene og videre antagelser som jeg utarbeider her kan danne et godt 
grunnlag for, og gi innspill til, fremtidig forskning - både de kvantitative 
studiene som utføres i etterkant av hvert sametingsvalg, og til kvalitativ 
forskning som kan utdype og videre belyse de spørsmålene jeg stiller i 
min analyse. 

Hva er det ved U30-regelen som leder til lavere valgdeltagelse? Teknisk 
sett medfører ikke regelen annet enn at de den gjelder må avgi stemme 
på forhånd. Det er ikke utpreget vanskelig, og stadig flere gjør det ved 
valg til kommunestyrer, fylkestingsstyrer, Stortinget og Sametinget. Tatt 
i betraktning at nær halvparten av de stemmeberettigede i U30-kommu- 
nene deltar, ser det ikke ut til å være en uoverkommelig barriere å måtte 
stemme på forhånd. Etter tre sametingsvalg ser vi likevel at det betydelige 
gapet i valgdeltagelse som oppstod i 2009 vedvarer. Det tilsier at det er 
noe ved regelen som leder til lavere valgdeltagelse. Det er meget uvanlig 
i norsk politisk sammenheng at vilkårene for å delta i valg skal variere 
avhengig av hvilken kommune man bor i. Dermed er det nærliggende å 
spørre om en vesentlig andel av de stemmeberettigede i U30-kommuner 
ikke er klare over at de må forhåndsstemme. Innføringen av regelen kom 
i hvert fall som en overraskelse for noen av de valgmanntallsførte: 


Jeg har stemt ved alle valg siden 1989, bortsett fra ett. I 2009 oppdaget jeg på 
valgdagen at jeg var nødt til å forhåndsstemme. Det var veldig skuffende. Jeg var 
både skuffet, skamfull og flau da jeg ikke fikk stemme det året, fordi jeg ikke fikk 


med meg at jeg måtte forhåndsstemme. 


Denne mannen, som var i femtiårene da jeg intervjuet ham, bodde i 2009 
i en U30-kommune. Han fikk ikke med seg at U30-regelen ble innført, 
til tross for at han etter eget syn hadde fulgt godt med på sametingspo- 
litikken siden starten. Han var ikke alene om det. En kvinne i femtiå- 
rene bosatt i en U30-kommune på Vestlandet fortalte at «Jeg visste ikke at 
regelen kom i 2009. Jeg har alltid forhåndsstemt». Disse sitatene viser at 
informasjonen om U30-regelen ikke nådde frem til alle i 2009. Kvinnen i 
det siste eksempelet fikk dessuten også stemt. Det kan likevel godt tenkes 
at det også ved senere valg har vært flere stemmeberettigede som ikke 

visste at de bodde i en U30-kommune, og hva dette ville innebære om de 
ønsket å delta i valget. 

Hvis det ikke informeres godt nok, kan det ved ethvert sametings- 
valg være et antall stemmeberettigede som møter opp på valgdagen for 
å delta, men ikke får avgi stemme. Det kan gjelde både førstegangsvel- 
gere og erfarne velgere. Det kan dessuten tenkes at det blant dem som i 
utgangspunktet er kjent med at de må forhåndsstemme finnes noen som 
ikke husker å gjøre det i tide. Mens mine tall fra valget i 2017 tyder på 
at de negative virkningene av U30-regelen ikke skyldes en enkeltstående 
sjokkeffekt, gir dette kanskje grunnlag for å snakke om en gjentagende 
sjokkeffekt som reproduseres fra valg til valg. U30-regelen stiller utvil- 
somt noen særlige krav til dem den angår. At de stemmeberettigede i 
U30-kommunene har andre betingelser for å kunne delta, og selv må bli 
kjent med disse, er en økt kostnad for dem. Dette er imidlertid ikke en 
direkte relevant kostnad for en rasjonell kalkyle, ettersom den kun tar 
i betraktning velgernes opplevelse av kostnader. Likevel følger det noen 
kostnader av U30-regelen, selv når den er kjent blant dem som er påvirket 
av den. Den mest åpenbare er at de selv må huske fristen for å avlegge 
stemme. Selv om dette uansett vil utgjøre en kostnad for de stemmebe- 
rettigede i U30-kommuner, kan godt informasjonsarbeid bidra til å lette 
denne. 

Hovedansvaret for dette ligger hos Valgdirektoratet og hos den enkelte 
kommune. Det er disse aktørene som har ansvaret for valgavviklingen. 
Det er imidlertid andre aktører som også er i en posisjon til å spille en 
viktig rolle, som Sametinget og ulike nyhetsmedier. Det er trolig gjen- 
stand for betydelig variasjon hvorvidt og hvordan ulike kommuner går 
frem for å informere om sametingsvalg generelt, og U30-regelen spesielt. 
Det er ikke nødvendigvis slik at U30-kommunene skiller seg ut i disse 
henseendene, men konsekvensene av mangelfullt informasjonsarbeid er 
trolig større der. Dette er imidlertid empiriske spørsmål som jeg ikke har 
data til å undersøke nærmere her. Kjennskap til U30-regelen utgjør en 
viktig, og ofte helt nødvendig, betingelse for deltagelse i sametingsvalg 
i U30-kommuner. Disse spørsmålene bør derfor vies oppmerksomhet i 
den fremtidige forskningen på sametingsvalg. Kjennskap til U30-regelen 
er likevel ikke en tilstrekkelig betingelse for å delta. Selv om den skulle 

være kjent for de fleste stemmeberettigede i en kommune, kan den opple- 
ves så upraktisk for noen at de lar være å stemme. Dette kan blant annet 
knyttes til de to aspektene tid og avstand. 

Hva gjelder tid kan det tenkes at man er bortreist i perioden der for- 
håndsstemmingen skjer, eller at valglokalet ikke er åpent til tider som 
passer akkurat da. Siden perioden der man kan avgi stemme er noe kor- 
tere i U30-kommuner enn ellers, vil dette i ulik grad kunne være en pro- 
blemstilling i de to kommunegruppene. Hvis en i vesentlig grad er nødt 
til å legge om sine prioriteringer for å delta, utgjør det utvilsomt kostna- 
der som kan oppleves så store for noen stemmeberettigede at de velger å 
la være. Det kan også hende at man ikke befinner seg i sin folkeregistrerte 
kommune i perioden der en kan forhåndsstemme, og at man ikke vet 
at man har rett til å gjøre dette også i andre kommuner. Studenter er en 
gruppe som kan tenkes å være særlig utsatt i så måte. Dette illustrerer 
også at de opplevde kostnadene av å delta i sametingsvalget er betinget av 
den informasjonen man har. Det er altså underordnet om denne infor- 
masjonen er korrekt, så lenge den utgjør grunnlaget for ens beslutnin- 
ger. For eksempel ville det kreve særlig høy motivasjon å reise hjem fra 
studenttilværelsen et annet sted i landet for å delta i et sametingsvalg. 
Dessuten, om man er usikker på sitt partivalg, kan den kortere tidsfristen 
for å fatte sitt valg, eller et overdrevet inntrykk av hvor mye kortere den 
er, fremstå såpass urimelig at man heller lar være å stemme. Kortere tid 
til å vurdere de ulike politiske alternativene kan med andre ord oppleves 
som en økning i kostnadene ved å delta. I så fall er det grunnlag for å 
hevde at tvilerne gis mindre mulighet til å delta i U30-kommuner. Det er 
problematisk, ikke minst fordi denne gruppen kan ha stor betydning for 
valgresultatet. 

Hva gjelder avstand er det to forhold som kan tenkes å ha særlig betyd- 
ning: Om en kan stemme ved sametingsvalget i alle valglokaler der man 
ellers kan avgi stemme i valget til Stortinget, og hvor tilgjengelige selve 
valglokalene er. Begge deler kan by på klare kostnader. I kommuner med 
et forholdsvis høyt innbyggertall er det lite trolig at dette er et problem. 
Det samme gjelder om det tilfeldigvis er mulig å avgi stemme i same- 
tingsvalg nær der en bor. En kvinne i tjueårene fra en U30-kommune 
på Østlandet fortalte for eksempel at det kun var «ti minutter med bil 

til stemmelokalet». Utover at dette vil forutsette at man har tilgang til 4 
kjore en bil, som gjor avstanden til en betinget kostnad, er slike avstander 
neppe til hinder. Slike betingede kostnader kan raskt bli et sporsmal om 
den enkeltes ressurser. For dem som av for eksempel okonomiske arsaker 
eller pa grunn av en funksjonshemning er mindre mobile, og helst skulle 
deltatt i bade sametings- og stortingsvalget pa valgdagen, kan U30-rege- 
len i seg selv virke ekskluderende. De opplevde kostnadene kan ogsa bli 
større for andre som er bosatt i en kommune med store avstander. Slike 
kommuner finnes overalt, og vil ofte være underlagt U30-regelen. Dette 
kan være en viktig og hittil undervurdert forklaring på at deltagelsen er 
lavere i U30-kommunene. 

Hvis en U30-kommune i tillegg til å ha store geografiske avstander kun 
tar imot stemmer til sametingsvalg i utvalgte valglokaler, kan avstandene 
lett bli så store for noen at de velger å ikke delta, eller har vanskelig for 
å finne tid til å gjøre det. Utover kostnadene lengre avstander i seg selv 
medfører, vil også arbeidet med å finne ut hvilke valglokaler i kommu- 
nen som eventuelt tar imot stemmer i sametingsvalg utgjøre en kostnad. 
I kapittel 6 viser Johannes Bergh og Jo Saglie at det blant responden- 
tene i valgundersøkelsen fra 2017 var forskjeller mellom hjemmesittere 
og velgere i deres vurdering av de praktiske forholdene rundt å delta i 
valget. Respondentene som var bosatt i U30-kommuner oppgav i større 
grad at de opplevde at det var upraktisk å stemme, uavhengig av om 
de var hjemmesittere eller velgere. Det gir ikke bare støtte til antagel- 
sene som ligger til grunn for rasjonell beslutningstagingsteori, men gir 
også grunn til å hevde at de ekstra kostnadene som følger med U30-re- 
gelen er omfattende og dessuten ubetinget av motivasjon eller politisk 
interesse. 

Flere av personene som jeg intervjuet fortalte at valgfunksjonærene 
ikke var forberedt på å ta imot sametingsstemmer, og i enkelte tilfeller 
ikke engang var klare over at de skulle gjøre det. For eksempel fortalte 
en kvinne i femtiårene med bosted i en U30-kommune på Vestlandet at 
valgfunksjonærene ved flere valg ikke hadde vært forberedt: «Det har 
blitt bedre siden, men det har også hendt at mine barn har måtte vente 
på at de skal finne ut hvordan man tar imot sametingsstemmer». Hvis 
prosessen med å avlegge stemme tar lengre tid enn ved andre valg, utgjør 

dette en klar kostnadsøkning - ikke minst fordi de stemmeberettigede 
vil ha grunn til å anta at det også ved senere valg vil være lengre ventetid. 
En mann i tjueårene fra en U30-kommune på Østlandet fortalte om en 
lignende opplevelse: «Ved valget i 2017 stemte jeg i Steinkjer, som er en 
relativt stor samisk by. Likevel opplevde jeg at valgarbeiderne der var usi- 
kre på hvordan man skulle håndtere sametingsvelgere». Som han selv sa, 
kan slike opplevelser bidra til å gjøre «terskelen for å stemme høyere, for 
det kan fort bli pinlig». Ubekvemhet eller vegring over å være til bry kan 
utgjøre store kostnader for mange stemmeberettigede. En annen kvinne 
i femtiårene i en U30-kommune på Vestlandet fortalte at: «Da jeg først 
skulle stemme i sametingsvalget, ble det litt oppstyr. De samlet alle de 
ansatte i valglokalet, så de kunne få opplæring». Slik oppmerksomhet kan 
oppleves som pinlig, og ikke minst useriøst. For noen velgere, og kanskje 
især dem som skal delta for første gang, kan det være nok til at de snur 
i døren til valglokalet. Det klart drøyeste eksemplet kom fra en kvinne 
i tjueårene som bodde i Bergen. Hun fortalte at de ansatte i valglokalet 
ikke var klare over at de skulle ta imot sametingsstemmer: 


Da jeg skulle stemme, så de ganske rart på meg. De spurte meg om det var 
hos dem man kunne stemme i sametingsvalget. Det tok ganske lang tid, kan- 
skje femten eller tjue minutter ekstra, fordi de måtte finne ut hvordan de skulle 


gjøre det. 


Det er klanderverdig om valgfunksjonærer ikke har fått tilstrekkelig 
opplæring til å kunne ta imot stemmer i sametingsvalg. Det er derimot 
drøyere om de ikke engang er kjent med at de skal gjøre det. Det tyder 
på at forarbeidet fra både Valgdirektoratets og en del kommuners side 
ikke var godt nok. Utover at det kan lede til lavere valgdeltagelse, kan det 
oppfattes som at myndighetene ikke tar sametingsvalget på alvor. Det 
kan bidra til å svekke tilliten til både myndighetene og Sametinget, og 
dermed også motivasjonen til å delta i sametingsvalg. Slike feil kan fore- 
komme overalt, og er derfor ikke en unik kostnad for stemmeberettigede 
i U30-kommuner. Eksempelet over var i Bergen, som er blant de kommu- 
nene i Sør-Norge med flest valgmanntallsførte. Det kan likevel tenkes at 
slike feil er mer utbredte lenger sør i landet, og i kommuner der få eller 
ingen deltar i sametingsvalg - som i U30-kommuner. Dette er viktige 

sporsmal som ber vies mer oppmerksomhet fremover, av bade forskere 
og valgmyndigheter. 

Hvis en stemmeberettiget blir fortalt av valgfunksjonæren at de ikke 
tar imot stemmer til sametingsvalget, vil det i forste rekke kunne fore til 
at vedkommende ikke far stemt. Det kan hende at vedkommende deret- 
ter tror at det ikke er mulig å stemme i den kommunen, eller at de er nødt 
til å dra til et annet valglokale som kanskje er langt unna. Slike oppfat- 
ninger kan også spres blant de stemmeberettigede, og bidra til minsket 
valgdeltagelse i hele kommunen. Selv om en stemmeberettiget holder på 
sitt og får gitt stemme, kan opplevelsen likevel virke så ubehagelig at ved- 
kommende ikke har lyst til å gjøre det igjen. 

Det er neppe slik at all variasjon i deltagelse mellom O30- og U30-kom- 
muner har sitt utspring i U30-regelen. Det var noe variasjon mellom kom- 
munegruppene også før regelen trådte i kraft (Bergh & Saglie, 2011, s. 105). 
Det kan tyde pa at det også er andre forhold ved tilværelsen i U30-kom- 
munene som bidrar til lavere valgdeltagelse. Vi skal se nærmere på det. 


Tilværelsen i U30-kommunene 


Hvordan det er å bo og stemme i U30-kommunene er et sammensatt 
spørsmål, siden gruppen av U30-kommuner også er sammensatt. Den 
består av ulike kommuner i alle deler av landet. De er også av ulik størrelse 
med hensyn til både areal og innbyggertall. Dermed vil nok også tilvæ- 
relsen i kommunene variere. For eksempel vil valgmanntallsinnførte som 
er bosatt i U30-kommuner lenger nord kanskje være bedre informerte og 
ha mer formeninger om sametingspolitikk, siden denne ofte både omgir 
og angår dem i en annen grad enn hva tilfellet er lenger sør. Andelen 
valgmanntallsførte som i velgerundersøkelsene oppgir at de i noen grad 
behersker et samisk språk er også jevnt over større i nord enn i sør, i likhet 
med andelen som oppgir å ha flere andre samer i sin omgangskrets. Sist- 
nevnte gjenspeiler trolig at U3o-kommunene i sør ofte er større byer eller 
tettsteder, der det er mindre sannsynlig at de valgmanntallsførte kjenner 
hverandre. I nord har U30-kommunene lave innbyggertall. Sett i sam- 
menheng, tilsier dette at motivasjonen til å delta vil være høyere, og at 
kostnadene ved å gjøre det er lavere i nord enn i sør. Derfor burde vi også 

kunne forvente at gapet i deltagelse mellom O30- og U30-kommunene 
var lavere i de nordlige valgkretsene enn lenger sør. Dette ser imidlertid 
ikke ut til å stemme. I tabell 5.2 ser vi at ulikheten i deltagelse mellom 
disse to kommunegruppene følger et motsatt mønster. 


Tabell 5.2 Forskjeller i valgdeltagelse mellom gruppene av 030- og U30-kommuner 


Valgkrets Kommune- Stemme- Avlagte Valg- Differanse 
type berettigede stemmer deltagelse 030-U30 
(prosent) (prosentpoeng) 
1 Østre 030 2216 1762 79,5 35,8 
U30 87 38 43,7 
2 Avjovarri Kun 030 3738 2833 75,8 - 
3 Nordre Kun 030 2540 1800 70,9 - 
4 Gåisi 030 2481 1816 73,2 26,2 
U30 66 31 47,0 
5 Vesthavet 030 1429 1005 70,3 26,0 
U30 359 159 44,3 
6 Sørsamisk 030 746 543 72,7 18,0 
U30 402 220 54,7 
7 Sør-Norge 030 1483 1048 70,7 20,6 
U30 1442 723 50,1 
Totalt 030 14633 10807 73,8 24,1 
U30 2356 1171 49,7 


Det første en kan legge merke til er at selv om forskjellen i valgdeltagelse 
i O30- og U30-kommuner varierer noe, er den likevel anselig og nær 
like stor i de fleste kretser — unntatt i Østre valgkrets, hvor forskjellen 
er klart størst.* Sistnevnte er overraskende ettersom Østre valgkrets er 
i Finnmark, der det er grunn til å anta at kommunene informerer godt 
om U30-regelen og at denne uansett er kjent blant de fleste stemmeberet- 
tigede. I tillegg er Finnmark det området som i størst grad kan sies å bli 
berørt av sametingspolitikken, blant annet på grunn av rollen Sametinget 
har i utvelgelsen av styremedlemmer til Finnmarkseiendommen (FeFo). 


8 Tatti betraktning at både antallet og andelen som bor i U30-kommuner er meget lavt i de nord- 
lige kretsene, er det viktig å ha to ting i mente. For det første vil deres utslag på den kretsvise 
deltagelsen være marginal. For det andre vil hver enkelte stemmeberettigede i U30-kommunene 
ha stor innvirkning på den lokale valgdeltagelsen. 

De stemmeberettigede i Finnmark vil gjerne ogsa ha bedre generelle 
kunnskaper om sametingspolitikken. Alt dette taler for at man kunne 
forvente mindre forskjell mellom de to kommunegruppene der, men det 
stemmer ikke. 

Det er også overraskende at forskjellen mellom O30- og U30-kommu- 
nene er mindre i Sør-Norge valgkrets enn i de fleste andre valgkretser. 
Det er grunn til å tro at motivasjonen til å delta er lavere, og at opple- 
velsen av kostnader er høyere der. I denne kretsen kan man anta at det 
informeres mindre om sametingsvalget enn ellers, og det er vanskelig å 
drive valgkamp der (se mer i kapittel 9). Dette kunne tale for at gapet i 
valgdeltagelse skulle være større der enn ellers, men slik er det ikke. En 
mulig forklaring ville være at informasjon ikke har så stor betydning for 
valgdeltagelsen som jeg til nå har anført. På den andre siden utgjør kjenn- 
skap og tilpasning til U30-regelen en nødvendig, men ikke tilstrekkelig 
forutsetning for deltagelse i sametingsvalg i kommunene der den gjelder. 
En forklaring som bør vurderes, er hvorvidt det er ulike årsaker til at 
deltagelsen blir lavere blant U30-kommunene i henholdsvis nord og sør. 
Det kan tenkes at forskjeller sør i større grad skyldes manglende kjenn- 
skap til U30-regelen, mens det nordpå oftere heller er slik at praktiske for- 
hold og opplevde kostnader knyttet til avstander påvirker valgdeltagelsen 
negativt. 

En annen forklaring kan være at det er noen lokale politiske forhold i 
de nordlige U30-kommunene som spiller inn. Det kan for eksempel være 
at forholdsvis mange lar være å delta som en ekspressiv handling. Det 
kan være et uttrykk for en opplevelse av at Sametinget ikke representerer 
deres gruppe eller ivaretar deres interesserer godt nok. Dette kan gjen- 
speile en generell konfliktlinje mellom et geografisk og politisk sentrum 
og dets periferi, eller mellom spesifikke skillelinjer som dem mellom fast- 
boende og reindriftsnæringen, eller mellom sjøsamer og innlandssamer. 
En kvinne i femtiårene jeg intervjuet var bosatt i Oslo, men vokste opp i 
Nord-Norge. Hun mente at det på Sametinget var «mye snakk om inn- 
landssamer og reindrift, og jeg skulle ønske at det ble snakket mer om 
sjøsamiske kår. Den kulturen er nesten helt utradert». Hvis slike inntrykk 
er utbredte i de nordligere U30-kommunene, er det mulig at de til dels kan 
forklare ulikheten i valgdeltagelse mellom de to kommunegruppene der. 

Det kan også tenkes å finnes lignende opplevelser hos noen av dem som 
snakker, eller på grunn av deres herkomst gjerne skulle snakket, sjeldnere 
og mer truede samiske språk, som lule- eller sørsamisk. Disse gruppene 
er mer utbredte i de andre valgkretsene nordpå. Hvis det stemmer, kan 
dette være en del av forklaringen på at det større gapet i valgdeltagelse er 
et nordnorsk fenomen, heller enn et som opptrer kun i Finnmark. 

Nok en mulighet som bør vurderes, er om de stemmeberettigede i 
U30-kommunene i nord og sør er ulike med hensyn til andre variabler 
som forklarer valgdeltagelse - og om dette kan forklare hvorfor gapet 
mellom de to kommunegruppene er større lenger nord. En mulig faktor i 
denne sammenheng er grad av høyere utdanning, som har en klar positiv 
sammenheng med deltagelse i sametingsvalg (se mer i kapittel 6). Dette 
kan knyttes til både større politisk interesse, mer kunnskap om politikk, 
samt en opplevelse av borgerplikt - noe som i seg selv motiverer delta- 
gelse. Sett i lys av rasjonell beslutningstagingsteori vil disse faktorene 
antas å generelt øke motivasjonen til å delta, og minske de forventede 
kostnadene ved å gjøre det. Det gir også et grunnlag for å hevde at flere av 
kostnadene ved deltagelse er betingede kostnader - i dette tilfellet betin- 
get av i hvert fall utdanningsnivå, om ikke også klasse. 

Klare data finnes ikke, men flere forhold gjør det trolig at andelen stem- 
meberettigede med høyere utdanning er lavere i de nordligere U30-kom- 
munene enn lenger sør. To større befolkningstrender har foregått over 
lang tid: Bevegelse fra bygder og tettsteder til byer, og fra nord til sør i 
landet. Flyttevalg begrunnes ofte med et ønske om å ta en høyere utdan- 
ning, eller å finne arbeid som passer til denne. Man kan ikke utelukke 
at en eventuell større andel med høyere utdanning lenger sør bidrar til å 
minske de negative virkningene av U30-regelen og de opplevde kostna- 
dene ved å delta i valg, mens den lavere andelen i U30-kommuner lenger 
nord bidrar til å forsterke dem. Selv om man med valgundersøkelsen kan 
forsøke å gi et svar på dette spørsmålet, er det vanskelig å vurdere hvor 
pålitelige akkurat disse dataene er. En viktig grunn til dette er at det er 
ukjent hvor mange av samene i eller utenfor Sametingets valgmanntall 
som har høyere utdanning, samt hvor de bor. I tillegg vil de som deltar i 
valg, har interesse for politikk og har høyere utdanning oftere enn andre 
være villige til å delta i valgundersøkelser. Dette er et kjent problem innen 

all valgforskning, og dermed ogsa innen forskningen pa sametingsvalg. 
Av de samme grunnene er det mulig at U30-regelen bidrar til å øke for- 
skjellene i valgdeltagelse mellom personer med og uten høyere utdanning 
i U30-kommunene. 


Konklusjoner 


I dette kapitlet har jeg påvist at det fremdeles, etter tre sametingsvalg, 
finnes et klart gap i deltagelse mellom de kommunene hvor man kan avgi 
stemme på valgdagen og gruppen av kommuner som er underlagt U30- 
regelen. Gapet har vedvart selv om veksten i valgmanntallet har gjort at 
flere U30-kommuner er blitt til 030-kommuner. Dette tyder pa at U30- 
regelen har selvstendige, varige og negative konsekvenser for deltagelsen 
i sametingsvalg. I analysen av mine kvalitative intervjudata tok jeg i bruk 
rasjonell beslutningstagingsteori (rational choice), og dets begrepspar om 
nytte og kostnader. Den grunnleggende antagelsen i denne teorien er at 
de stemmeberettigedes forventede nytte av å delta må være større enn 
de ulike kostnadene det innebærer for at de skal ønske å avgi stemme. 
Disse begrepene har vært nyttige verktøy i min analyse av intervjudata- 
ene. Med utgangspunkt i disse har jeg drøftet U30-regelen, og forsøkt å 
kartlegge og kategorisere hva den ber av de stemmeberettigede. Det har 
munnet ut i noen nye perspektiver på tilværelsen i U30-kommunene, og 
noen nye forslag til forklaringer på hvorfor valgdeltagelsen er lavere der. 
De gir ikke hele forklaringen, men kan likevel være gode bidrag til den 
videre forskningen. 

Jeg har argumentert for at U30-regelen medfører noen særskilte kost- 
nader for dem den angår, og at disse kan være så omfattende at de blir 
utslagsgivende i deres valg om å stemme i sametingsvalg eller ikke. De 
stemmeberettigede i U30-kommunene er nødt til å selv huske på fristen 
for å delta, og finne tid til å gjøre det før valgdagen. De er også nødt til å 
fatte sitt valg tidligere enn andre velgere. For usikre velgere kan det opp- 
leves urimelig. Jeg har også drøftet betydningen av den fysiske avstanden 
til valglokalet. Det er ikke en unik problemstilling for U30-kommuner, 
men den angår mange av dem. Jeg har også drøftet noen kostnader som 
kan gjelde overalt, som at valgfunksjonærene i kommuner ikke er klare 

til å ta imot stemmer til sametingsvalg. Den åpenbare kostnaden ved 
dette er at prosessen med å delta i valget kan ta mer tid, men det kan også 
oppleves pinlig og ubehagelig av dem som påvirkes av det. Det kan føre til 
at de ikke vil delta i senere valg. Jeg har også argumentert for at det kan 
svekke tilliten til myndigheter og Sametinget, og dermed motivasjonen 
til å delta. Mens dette ikke er et unikt problem for U30-kommuner, har 
jeg fremsatt noen grunner til at det kan være mer utbredt der enn andre 
steder, og i større grad sørpå enn i nord. 

Jeg har også argumentert for at særkravene til informasjon som U30-re- 
gelen stiller til de stemmeberettigede i U30-kommunene kan ha resul- 
tert i en gjentagende sjokkeffekt som reproduseres fra valg til valg. Det er 
mulig at U30-regelen er ukjent for mange av dem den angår - eller at de 
er kjent med den, men likevel glemmer å avgi stemme i tide. Det er kan 
hende en umulig oppgave å sikre at alle stemmeberettigede i U30-kom- 
muner kjenner til denne regelen, og husker fristen for å stemme. Det er 
likevel mulig å gjøre mer for å informere om regelen enn hva gjøres i dag. 
Ansvaret for dette påligger Valgdirektoratet og den enkelte kommune, 
siden det er disse som har ansvaret for valgavviklingen - men nyhetsme- 
dier og Sametinget kan også spille en viktig rolle. Det er trolig varierende 
hvorvidt og hvordan landets kommuner prøver å informere om same- 
tingsvalg generelt, og om U30-regelen spesielt. Mine intervjudata tyder 
dessuten på at kommunene i ulik grad var forberedt på å ta imot stemmer 
til sametingsvalget. Det er ikke kjent hvordan dette fordeler seg mellom 
0O30- og U30-kommuner, eller mellom nord og sør. Kommuners prak- 
sis i forbindelse med sametingsvalg har vært viet lite oppmerksomhet i 
forskningen hittil. 

Det er usikkert om, og eventuelt i hvilken grad, en gjentagende sjok- 
keffekt finnes. Det kan ikke endelig avgjøres ved bruk av de tilgjengelige 
dataene fra valgundersøkelsene. Det benyttes allerede et filterspørsmål 
hvor respondentene som svarer at de ikke deltok i sametingsvalget bes 
om å oppgi hvilket parti de stemte på ved det forrige valget, dersom de 
stemte da. Etter mitt syn bør fremtidige valgundersøkelser stille et opp- 
følgingsspørsmål der respondentene bes om å svare på hvorfor de ikke 
deltok. Mulige svaralternativer kan være at de ikke hadde fått med seg 
at de måtte forhåndsstemme, eller at de glemte fristen for å gjøre det. 

En kunne dessuten inkludere svaralternativer som ikke har med U30- 
regelen a gjore. Til sporsmalet om motiver for innmeldelse i Sametingets 
valgmanntall bør det i de fremtidige velgerundersøkelsene bli mulig å 
velge et svaralternativ som handler om at man meldte seg inn for å bidra 
til å gjøre ens lokale U30-kommune til en 030-kommune. Dersom dette 
har foregått i et visst omfang over tid, vil det være av interesse å avdekke 
dette og å undersøke om denne gruppen respondenter skiller seg nevne- 
verdig fra andre stemmeberettigede. 

Det var overraskende at forskjellen i valgdeltagelse mellom O30- og 
U30-kommunene var større i nord enn i sør. Det tyder på at det er flere 
forhold enn selve U30-regelen som leder til lavere deltagelse i U30- 
kommunene, og at disse kan være ulike innad i kommunegruppen. Også 
dette åpner for videre spørsmål: Er det slik at gapet er større enn ventet i 
nord, eller er det mindre enn ventet i sør? Jeg har i dette kapitlet foreslått 
noen mulige lokale forhold som kan variere mellom de to landsdelene og 
bidra til å påvirke deltagelsen positivt eller negativt - blant annet andel 
personer med høyere utdanning. Denne andelen er trolig høyere i de sørlige 
U30-kommunene. Jeg foreslo også at det kan hende at flere stemmeberet- 
tigede i nord aktivt velger å ikke delta i sametingsvalg som en ekspressiv 
handling, og at dette er motivert ut fra politiske konflikter knyttet til sen- 
trum og periferi, eller mellom ulike samiske grupperinger. Det er et empi- 
risk spørsmål som det kan være vanskelig å undersøke kvantitativt. Det er 
derimot et godt utgangspunkt for fremtidig kvalitativ forskning. 

U30-regelen angår knapt femten prosent av de stemmeberettigede. 
Mens regelen har betydelige konsekvenser for valgdeltagelsen i kommu- 
nene der den gjelder, gir den derfor ikke et stort utslag på den nasjo- 
nale valgdeltagelsen. En kan hevde at regelens negative virkninger bør 
aksepteres fordi den sikrer retten til hemmelige valg og bidrar til at val- 
gresultatet kan offentliggjøres allerede valgnatten. På den andre siden er 
det ikke tilfeldig hvilke velgere som faller fra eller hvor i landet de bor. 
U30-regelen kan i sitt vesen virke spesielt utelukkende på stemmeberetti- 
gede som er usikre på sitt partivalg, samt på dem som ikke nødvendigvis 
deltar i hvert valg. Regelen påvirker trolig særlig førstegangsvelgerne, noe 
som kan tenkes å bidra til at de heller ikke deltar i fremtidige valg. Hvis 


162 


EN VALGORDNING TIL BESVÆR? 


det stemmer at de fysiske avstandene er en viktig årsak til at færre deltar 
i U30-kommuner, er det også risiko for at de som er mindre mobile av 
for eksempel økonomiske årsaker eller på grunn av funksjonshemninger 
ikke deltar. U30-regelen kan dessuten tenkes å øke forskjellene i delta- 
gelse mellom personer med og uten høyere utdanning. Samlet sett, kan 
det dermed ikke utelukkes at U30-regelen ikke bare påvirker valgdelta- 
gelsen, men også valgresultatet. 

U30-regelen påvirker også valgdeltagelsen særlig i de to sørligste valg- 
kretsene. Størst er utfallet i Sør-Norge valgkrets, der nær halvparten av 
de stemmeberettigede er bosatt i U30-kommuner. Denne valgkretsen er 
i vekst, og er i ferd med å danne et tyngdepunkt i sametingspolitikken. 
Hvis de negative virkningene av U30-regelen vedvarer, kan dette bidra til 
at valgdeltagelsen forblir lavere der. Det kan gi et grunnlag for påstan- 
der om Sametingets svinnende relevans, eller til å fremme mobilisering 
langs politiske konfliktlinjer mellom det samepolitiske sentrum i nord og 
den samepolitiske periferi i sør. Sett under ett er det viktig at det fortsatt 
forskes pa U30-regelens virkninger, og at de myndighetene og aktørene 
som har ansvaret for sametingsvalget gjør mer for å motvirke det som 
fungerer negativt. Det bør også tas opp til vurdering om U30-regelen fak- 
tisk er den beste løsningen for å ivareta hensynene til personvern og rask 
avklaring av valgresultatet, eller om det kan utformes et nytt system som 
i mindre grad påvirker valgdeltagelsen. Det er i norsk politisk sammen- 
heng meget uvanlig at forutsetningene for å delta i valg skal variere fra 
kommune til kommune. Dette bør derfor være godt begrunnet, og det 
bør gjennomføres på måter som er til minst mulig besvær for de stemme- 
berettigede som må forholde seg til dem. 

Abstract: The 2017 Sami parliamentary elections saw an increase in turnout (mea- 
sured in percent) for the first time since 2005. Although voter registration had 
increased, the number of votes increased even more. However, considering that one 
must register in the electoral roll to vote, 30 percent non-voters is a significant pro- 
portion. In this chapter, we use the voter survey to describe the non-voters. Regard- 
ing institutional factors, the analyses confirm the findings in Owren’s chapter: 
Although most of the electorate did not find it difficult to vote in the Sami parlia- 
mentary elections, the exception was non-voters living in municipalities where only 
advance voting is allowed. Regarding individual factors, political resources matter. 
People with less education were especially overrepresented among the non-voters. 
Motivation is also important, and the non-voters were naturally less interested in 
politics in general and Sámi politics in particular. Those who joined the electoral roll 
to influence Sami politics were seldom non-voters. On the other hand, those who 
signed up to express their Sami identity were almost equally represented among 
the voters and non-voters. Although an instrumental motive for registration leads 
to high turnout, an expressive motive does not hinder electoral participation. We 
also find that non-voters to a lesser extent felt that their voice mattered or that there 
were political alternatives that represented their views. On the other hand, voters 
and non-voters did not differ substantially regarding perceived political differences 
between the parties and lists. 


Keywords: Sámi elections, turnout, non-voters, political resources, political 
motivation 

Introduksjon 


Hjemmesitting ved valg er ofte opphav til bekymring over demokratiets 
tilstand. Slik bekymring bygger ikke minst pa at hjemmesitting generelt 
har vist seg å være sosialt skjevt fordelt, med særlig mange hjemmesittere 
blant lavt utdannede og innvandrere (Bergh & Christensen, 2017, 2019). 
Dermed reiser hjemmesitting spørsmål om demokratiets virkemåte; om 
det er noen gruppers standpunkter som ikke blir representert i politik- 
ken. Bekymring om hjemmesitting har blant annet ledet til kampanjer for 
å få folk til å bruke stemmeretten. Ved lokalvalget i Norge i 2019 sendte 
for eksempel Valgdirektoratet ut en SMS til alle velgere med oppfordring 
om å bruke stemmeretten, etter at forsøk ved tidligere valg hadde vist at 
dette hadde en effekt (Bergh et al., 2019). 

Hjemmesitting ved sametingsvalg er på to grunnleggende måter for- 
skjellig fra hjemmesitting ved valg til Stortinget, fylkesting og kom- 
munestyrer. Den ene forskjellen ligger i at for å kunne stemme ved 
sametingsvalg, må man først melde seg inn i Sametingets valgmanntall. 
Dermed kunne man tro at hjemmesitting ved sametingsvalg vil være et 
begrenset fenomen; de som oppfyller kriteriene for innmelding i valg- 
manntallet, men ikke er interessert i å delta ved valg, vil heller ikke ta seg 
bryet med å registrere seg. Med dette som utgangspunkt kan valgdelta- 
kelsen på 70 prosent ved sametingsvalget i 2017 oppfattes som overras- 
kende lav. Men, som vi skal se, man kan ikke forutsette at de som melder 
seg inn i valgmanntallet alltid gjør det ut fra et ønske om å stemme 
ved valg. 

Den andre forskjellen er at antall manntallsførte ved sametingsvalg 
har vokst kraftig, i motsetning til det vi ser ved andre valg. Valgmann- 
tallet er blitt tredoblet fra det første valget i 1989 til 2017. Valgdeltakelsen 
målt i prosent har vist en fallende tendens i denne perioden, selv om det 
var oppgang ved ett enkelt valg - i 2005 (Bergh et al., 2018, s. 270).' Ned- 
gangen i prosent skjuler imidlertid to stigende trender: flere har registrert 
seg som stemmeberettiget, og flere innmeldte — i absolutte tall — har avgitt 


1 Oppgangen i 2005 kan skyldes at det ved dette valget ble innført fire utjevningsmandater som 
skulle gå til de valgkretsene der det ble avlagt flest stemmer, noe som førte til en mobilisering 
(Pettersen, 2011, s. 79). Utjevningsmandatene ble avskaffet i den nye valgordningen som ble tatt 
ibruk i 2009. 

stemme. Men ved at veksten i manntallet har veert kraftigere enn veksten 
i avgitte stemmer, har det blitt flere hjemmesittere — målt i prosent. Så 
lenge tallet på avlagte stemmer stiger, blir det likevel misvisende å kon- 
kludere, slik Statistisk sentralbyrå (2013) gjorde ved valget i 2013, nem- 
lig at «færre deltek i sametingsvalet». I stedet fremtrer et slags paradoks: 
Omfanget av nye manntallsførte har vært en suksess, men denne veksten 
har samtidig fanget opp velgergrupper som kanskje ikke er like interes- 
serte i sametingspolitikk. En del samer kan med andre ord ha gått fra å 
være ikke-manntallsførte, og dermed usynlige som sametingsvelgere, til 
å bli manntallsførte hjemmesittere - og dermed tellende i statistikken for 
sametingsvalg. 

Ved sametingsvalget i 2017 så vi imidlertid et brudd med det tidli- 
gere hovedmønsteret. Som før hadde flere nye velgere registrert seg, men 
denne gangen ble veksten i antall avgitte stemmer enda større. Dermed 
gikk hjemmesitterandelen ned for første gang siden 2005. En andel på 30 
prosent hjemmesittere er likevel betydelig. 

Vårt spørsmål er derfor hvem disse hjemmesitterne er og hvorfor de 
ikke deltar. I analysene i dette kapitlet er hovedformålet å sammenlikne 
hjemmesitterne med de som stemmer ved sametingsvalg, med data fra 
velgerundersøkelsen fra 2017. Hva kjennetegner dem som aktivt har 
meldt seg inn i Sametingets valgmanntall, men som likevel velger å ikke 
stemme? Er dette en bevisst beslutning, for eksempel begrunnet av at 
man primært ønsker å uttrykke sin samiske identitet ved å melde seg inn, 
men samtidig har et såpass distansert forhold til samisk politikk at man 
velger å ikke delta? En annen mulighet er at hjemmesitterne ved same- 
tingsvalg ikke er så forskjellige fra andre hjemmesittere, og at de lar være 
å stemme ut fra en kombinasjon av praktiske grunner og lav interesse 
for politikk. Før analysene starter, begynner vi med en gjennomgang av 
funnene fra forskning om valgdeltakelse generelt og deltakelse ved same- 
tingsvalg spesielt. 


Hva vet vi fra før? 


Forskning om hva som påvirker valgdeltakelse skiller gjerne mellom indi- 
viduelle og institusjonelle faktorer. Individuelle faktorer er egenskaper 

ved den enkelte hjemmesitteren, og her skiller man gjerne mellom res- 
surser som gjør det enklere å delta, og motivasjon for å delta. I tidligere 
forskning om deltakelse ved sametingsvalg (Bergh et al., 2018; Bergh & 
Saglie, 2011) har vi også sett på noen samiskrelaterte forhold som frem- 
mer politisk deltakelse. 

Når det gjelder ressurser for deltakelse viser valgforskningen at blant 
annet høy utdanning og inntekt bidrar til høyere valgdeltakelse. Det 
er også aldersforskjeller, med generelt lavere deltakelse blant de unge. 
I Norge har tilgang til registerdata gjort det mulig å undersøke hvem 
de permanente hjemmesitterne er, det vil si de som sitter hjemme ved 
flere valg på rad og ikke bare sporadisk. Her er det spesielt de lavt utdan- 
nede og innvandrere som har høyere sannsynlighet for å være perma- 
nente hjemmesittere (Bergh & Christensen, 2017, 2019). 

Når det gjelder den enkeltes motivasjon for valgdeltakelse, har (ikke 
overraskende) forhold som politisk interesse stor betydning. Vi kan skille 
mellom ulike typer motiver for å delta - både for å skrive seg inn i mann- 
tallet og for å stemme. I forskningen trekkes et skille mellom instrumen- 
telle og ekspressive motiver (se f.eks. Brennan & Lomasky, 1993). Med 
instrumentelle motiver menes ønsket om å påvirke utfallet av de politiske 
prosessene, mens ekspressive motiver viser til mer symbolske verdier, 
som for eksempel ideen om borgerplikt (se Owrens kapittel 5). 

Analyser av permanent hjemmesitting har ikke inngått i tidligere 
sametingsvalgundersøkelser, men generelt har de fleste av de nevnte 
forklaringsfaktorene også betydning for hjemmesitting ved sametings- 
valg i Norge (Bergh et al., 2018; Bergh & Saglie, 2011). Samtidig ser vi 
at spesifikt samiske forhold har enda mer å si. Selv om generell politisk 
interesse har betydning for deltakelse, er interesse for samepolitikk vikti- 
gere. Tilhørighet til det samiske samfunnet, målt blant annet ved samiske 
språkferdigheter og en samisk omgangskrets, slår også ut i høyere valg- 
deltakelse. 

Vi har også sammenlignet valgdeltakelse i sametingsvalg i Norge og 
Sverige, med materiale fra begge lands sametingsvalgundersøkelser fra 
2013 (Bergh et al., 2018). I Sverige dominerer de spesifikt samiske for- 
holdene når vi skal forklare valgdeltakelse, mens de generelle forklarin- 
gene har mindre å si. Dahlberg og Mörkenstam (2019) har sammenlignet 

samers deltakelse i sametingsvalg, riksdagsvalg og europavalg i Sverige, 
og fant klare forskjeller i forklaringsfaktorer. Tradisjonelle variabler fra 
internasjonal valgforskning fungerer godt til 4 forklare samers deltakelse 
i nasjonale valg og europavalg, men ikke for sametingsvalg. Integrasjon 
i det samiske samfunnet har en sterk positiv effekt pa deltakelse i same- 
tingsvalg i Sverige, men derimot en negativ sammenheng med deltakelse 
i riksdagsvalg. 

Hvorfor har sa samiske forhold storre betydning for deltakelse i same- 
tingsvalg i Sverige enn i Norge? Da ma vi ga til de institusjonelle fak- 
torene. En sentral forskjell mellom landene er at mens sametingsvalg i 
Norge holdes pa samme dag som stortingsvalget, holdes sametingsvalg 
i Sverige pa en egen dag, tidsmessig adskilt fra alle andre valg. De ulike 
ordningene bidrar ikke bare til hoyere valgdeltakelse ved sametingsvalg 
i Norge enn i Sverige (Bergh et al., 2018), men trolig også til å gi hjemme- 
sitterne en annen profil. I Norge vil det være lett å avgi stemme ved same- 
tingsvalg hvis en velger uansett har dratt til valglokalet for å stemme ved 
stortingsvalg - selv om man i utgangspunktet ikke er så veldig opptatt av 
samepolitikk. 

At stortings- og sametingsvalg i Norge holdes samtidig, har både nega- 
tive og positive sider. På den ene siden kan det bidra til at stortingsvalget 
overskygger sametingsvalget i mediene, slik at spesifikt samiske saker 
kan få mindre oppmerksomhet. På den andre siden gir samtidigheten 
en «drahjelp» til sametingsvalget ved å trekke flere velgere til stemmeu- 
rnene. Denne typen dilemma ble tydelig illustrert ved kommunevalget 
i 2003, da Nittedal kommune som et forsøk fikk holde valg i juni, tre 
måneder før resten av landet. Hensikten var å skape et genuint lokalt 
kommunevalg, som ikke var dominert av rikspolitikere og rikspolitikk. 
Det oppnådde man da også, men valgdeltakelsen falt med 16 prosentpo- 
eng (Skålnes, 2005). 

Forskjellen mellom Norge og Sverige i hva som først og fremst kan 
forklare valgdeltakelse, kan likevel ikke føres tilbake til felles versus ulik 
valgdag alene. Det kan også spille inn at samepolitikk i Norge mer gene- 
relt ser ut til å være tettere integrert i storsamfunnets politikk. At nor- 
ske stortingspartier deltar i sametingsvalg mens svenske riksdagspartier 
avstår, er en illustrasjon på denne forskjellen. 

Institusjonelle faktorer har imidlertid ogsa betydning innenfor Norge. 
I kommuner med feerre enn 30 manntallsforte velgere kan ikke velgerne 
stemme pa valgdagen, men ma forhandsstemme. Denne ordningen ble 
innfort ved valget i 2009 for a bidra til raskere stemmeopptelling. I kom- 
muner med fa registrerte sametingsvelgere ma nemlig stemmer fraktes til 
et felles opptellingsstyre i valgkretsen og telles der, for at ikke prinsippet 
om hemmelig valg skal komme i fare. Denne transporten kan forsinke 
den endelige opptellingen. Det ble derfor lovfestet en regel om at same- 
tingsvelgerne i disse kommunene må forhåndsstemme. Våre analyser av 
endringer fra 2005 til 2009, basert på valgstyrenes møtebøker, viste imid- 
lertid at dette hadde en negativ effekt på valgdeltakelsen: I kommuner der 
muligheten til å stemme på valgdagen ble avskaffet, falt valgdeltakelsen 
(målt i prosent) betydelig, mens den var bortimot uforandret i resten av 
landet (Bergh & Saglie, 2011). Aslak Owren følger opp disse analysene for 
2017-valget i kapittel 5, og finner at den negative effekten av å ikke kunne 
stemme på valgdagen var omtrent like stor i 2017 som i 2009. 


Data og metode 


Vårt bidrag i dette kapitlet er å utforske hva som kjennetegner hjem- 
mesitterne som gruppe anno 2017, ut fra velgerundersøkelsen som ble 
gjennomført etter sametingsvalget i 2017 (se kapittel 1 for mer informa- 
sjon om gjennomføringen av undersøkelsen). På den måten utfyller vi 
Owrens analyser i kapittel 5, der han utnytter data fra valgstyrenes pro- 
tokoller til å sammenligne valgdeltakelsen i kommuner der man kunne 
stemme på valgdagen med kommuner der bare forhåndsstemmegivning 
var mulig. Fordi våre data er fra en utvalgsundersøkelse er de mer usikre 
enn Owrens. Samtidig har de den fordel at de gir innsikt i mer subjektive 
forhold. Vi må likevel ta et forbehold ved funnene i dette kapitlet. De 
fleste som svarte på velgerundersøkelsen, stemte ved valget. Selv om vi 
har mange nok hjemmesittere i utvalget til statistiske analyser, er det ikke 
sikkert at de hjemmesitterne som svarte er representative for hjemme- 
sitterne som helhet. Slik vil det være i alle velgerundersøkelser av denne 


typen. 

Analyser 


I de folgende analysene ser vi dels pa bakgrunnsfaktorer som er analysert 
i tidligere sametingsvalgundersokelser, men og pa spørsmål som ikke for 
er blitt utforsket, nemlig hvordan folk opplevde valget og valgkampen. I 
hvilken grad velgerne er permanente hjemmesittere utforskes ikke her, 
men dette spørsmålet blir berørt i kapittel 7, i forbindelse med analysen 
av velgeroverganger. 

Vi ser først på hjemmesitternes og velgernes sosiodemografiske pro- 
fil, med sikte på å utforske betydningen av denne formen for politiske 
ressurser. I tabell 6.1 ser vi at det er noen flere menn og personer over 
45 år blant velgerne enn blant hjemmesitterne, men forskjellene er små 
og ligger innenfor feilmarginen. Forskjellene mellom grupper med 
ulikt utdanningsnivå er tydeligere. De som ikke har universitets- eller 
høyskoleutdanning er overrepresentert blant hjemmesitterne, slik vi også 
ser det ved andre valg i Norge. 


Tabell 6.1 Fordeling etter kjønn, utdanning og alder, blant hjemmesittere og velgere. Prosent 


Hjemmesittere Velgere Forskjell 
Kjønn 
Mann 47 51 +4 
Kvinne 53 49 -4 
N 93 944 
Utdanning 
Grunnskoleutdanning 17 8 -9* 
Videregående skole 30 24 -6 
Universitet/høyskole (3 år eller mindre) 16 24 +8* 
Universitet/høyskole (mer enn 3 år) 36 44 +8 
N 90 928 
Alder 
Under 30 år 17 11 -6 
30-44 ar 29 25 —4 
45-60 år 29 35 +6 
Over 60 år 26 28 +2 
N 95 957 


*Forskjellen er statistisk signifikant på 5%-nivå. 

I tabell 6.2 ser vi pa en politisk ressurs som bare er relevant for sametings- 
valg: om man behersker samisk sprak. Undersokelsen har tre sporsmal 
om hvor godt man snakker, forstar og skriver samisk, og vi har lagd en 
indeks som kombinerer svarene på disse tre spørsmålene (se også Josef- 
sen og Skogerbøs kapittel 8, som bruker samme indeks). Blant hjemme- 
sitterne er det så vidt noen flere som ikke bruker det samiske språket enn 
det er blant velgerne, men forskjellene er små og mindre enn ventet ut fra 
tidligere undersøkelser (Bergh et al., 2018, s. 275). Hjemmesitterne beher- 
sker det samiske språket i omtrent like stor grad som de som stemmer. 


Tabell 6.2 Samisk sprakkompetanse (indeks*) blant hjemmesittere og velgere. Prosent 


Hjemmesittere Velgere Forskjell 
1 Bruker ikke det samiske språket 47 43 —4 
2 21 22 +1 
3 10 13 +3 
4 Flytende (snakker, forstår, skriver) 22 23 +1 
N 94 953 


*Indeksen er basert på tre spørsmål som er nesten likelydende: Hvor godt snakker du selv samisk? Hvor godt 
leser du selv samisk? Hvor godt forstår du muntlig samisk? Vi har lagd en additiv indeks hvor vi legger sammen 
verdiene på hvert spørsmål og deler på 3 (siden det er 3 spørsmål). Deretter har vi rundet av verdiene til hele 
tall. 


Som kjent skiller sametingsvalg seg fra andre valg ved at innmelding i 
valgmanntallet er nødvendig. Dermed er det også interessant å se om for- 
hold ved innmeldingen kan ha betydning for hvem som deltar og ikke 
deltar. I tabell 6.3 ser vi først på tidspunkt for innmelding i manntallet 
og alder ved innmelding. I analysene fra sametingsvalget i 2009 fant vi 
at valgdeltakelsen var høyest blant de som hadde vært innmeldt lenge 
(Bergh & Saglie, 2011, s. 96). Det er også naturlig å tenke seg at de mest 
trofaste velgerne er de som melder seg inn så snart de får anledning, altså 
når de blir 18 år. Tabell 6.3 viser imidlertid et annet mønster: Det er sna- 
rere slik at det blant hjemmesitterene er en større andel som meldte seg 
inn ved 18 år, enn blant velgerne. 

Tabell 6.3 har også med svarfordelingen på et spørsmål som kan si noe 
om motivasjonen for å delta: hva som var hovedgrunnen til at man meldte 
seg inn i Sametingets valgmanntall. Dette spørsmålet skal fange opp det 
vi ovenfor omtalte som skillet mellom instrumentelle og ekspressive 

Tabell 6.3 Tidspunkt for, alder ved og grunner til innmelding i Sametingets valgmanntall, blant 
hjemmesittere og velgere. Prosent 


Hjemmesittere Velgere Forskjell 
Tidspunkt for innmelding 
1989 18 19 +1 
1990-2001 35 35 0) 
2002-2013 34 28 -6 
2014-2017 13 18 +5 
N 88 911 
Alder ved innmelding 
18 ar 24 14 —10* 
19-29 år 31 28 -3 
30-44 år 26 34 +8 
45-60 år 17 19 +2 
Over 60 år 2 4 +2 
N 86 910 
Grunner til innmelding 
Å kunne påvirke samepolitikken 16 40 +24* 
Å gi utrykk for en samisk identitet 49 42 -7 
A sikre at mine barn skal kunne få stemmerett 4 5 + 
En annen grunn er viktigere 13 9 -4 
Vet ikke/ubesvart 19 4 —15* 
N 95 957 


*Forskjellen er statistisk signifikant pa 5%-niva. 


motiver for deltakelse. Sporsmalet handler om motiver for innmelding, 
men vi antar at innmeldingsgrunn ogsa har betydning for senere valgad- 
ferd — selv om motivasjon også kan utvikle seg og endres over tid. 
Tabellen viser en betydelig forskjell mellom hjemmesittere og velgere 
når vi ser på dem som sier at de primært meldte seg inn for å påvirke 
samepolitikken. Relativt få hjemmesittere oppgir denne grunnen. Det er 
ikke overraskende. Når man oppgir en slik instrumentell motivasjon — 
ønsket om å påvirke samepolitikken — så er det naturlig å benytte den 
påvirkningsmuligheten som ligger i å avgi stemme ved valg. Samtidig er 
det små forskjeller mellom hjemmesittere og velgere i andelen som oppgir 
det å uttrykke samisk identitet som en grunn til innmelding. Med andre 
ord er det mange som deltar ved valg, selv om de nevner et slikt ekspres- 
sivt motiv for innmelding, snarere enn et mer instrumentelt motiv. 

Derimot skiller hjemmesitterne seg ut ved at en hoyere andel oppgir 
«andre grunner» til innmelding eller sier «vet ikke». Det kan peke i ret- 
ning av manglende interesse og opptatthet av selve sporsmalet, og kan- 
skje manglende interesse for samisk politikk. 

I tabell 6.4 ser vi på et annet spørsmål som skal fange opp folks moti- 
vasjon for å stemme: politisk interesse. Tabellen bekrefter at de som er lite 
interessert i politikk, enten det er politikk generelt eller samisk politikk, 
oftere er hjemmesittere. Vi ser imidlertid også at både blant velgere og 
hjemmesittere er interessen for generell politikk større enn den samepo- 
litiske interessen. Blant hjemmesitterne er hele 23 prosent overhodet ikke 
interessert i samepolitikk, mens 9 prosent sier det samme om politikk 
generelt. 


Tabell 6.4 Interesse for politikk generelt, samt samisk politikk, blant hjemmesittere og velgere. 
Prosent 


Hjemmesittere Velgere Forskjell 
Interesse for politikk generelt 
Meget interessert 10 27 +17* 
Ganske interessert 48 56 +8 
Lite interessert 34 16 —18* 
Overhodet ikke interessert 9 1 -8* 
N 92 948 
Interesse for samisk politikk 
Meget interessert 3 22 +19* 
Ganske interessert 37 48 +11* 
Lite interessert 37 28 =9* 
Overhodet ikke interessert 23 2 -21* 
N 92 940 


*Forskjellen er statistisk signifikant på 5%-nivå. 


I velgerundersøkelsen satte vi også fram en del påstander om sametings- 
valget som respondentene ble bedt om å ta stilling til. Ser hjemmesittere 
og velgere ulikt på disse påstandene? Svarene finnes i tabell 6.5, der vi 
blant annet ser at hjemmesitterne er mer tilbøyelige til å svare at dei liten 
grad har satt seg inn i hva valget handler om. Dette er ikke overraskende, 
når den politiske interessen er lavere. Hjemmesitterne er også mer tilbøy- 
elige til å mene at det er vanskelig å forstå debattene i aviser, radio og TV, 

men her er forskjellene mellom velgere og hjemmesittere ganske sma. En 
mulig tolkning er at det er interessen for 4 holde seg orientert, mer enn 
problemer med 4 forsta debatten, som skiller velgere fra hjemmesittere. 


Tabell 6.5 Syn på sametingsvalget blant hjemmesittere og velgere, på en skala fra 1 (stemmer 
ikke i det hele tatt) til 7 (stemmer helt og holdent). Gjennomsnitt 


Hjemmesittere Velgere Forskjell 


Min stemme har betydning for valgresultatet 4,0 5,4 14* 
Partiet/listen jeg liker best fremmer mine 37 51 1,4* 
synspunkter i viktige saker 

Der finnes partier/lister som representerer mine 4,0 51 17* 

synspunkter 

Det er klare forskjeller mellom partiene/listene 41 4,5 0,4 

Jeg har i liten grad satt meg inn i hva valget handler om 4,5 3,4 —1,1* 
Det er vanskelig a forsta debattene i aviser, radio og TV 3,6 31 -0,5* 
Det er tungvint å avgi stemme i sametingsvalget 31 7 —1,4* 
Det er vanskelig for meg å finne tid til å stemme 2,6 1,5 -171* 
N 83 925 

*Forskjellen er statistisk signifikant på 5%-nivå. 


Videre mener hjemmesitterne i mindre grad at deres stemme har betyd- 
ning for valgresultatet, at det finnes partier og lister som representerer 
deres synspunkter samt at deres liste eller parti fremmer deres synspunk- 
ter i viktige saker. Dette er også slik man skulle vente, men for spørsmålet 
om det var klare forskjeller mellom partiene, er forskjellen derimot ikke 
statistisk signifikant. Sett i sammenheng kan svarene tyde på at det ikke 
nødvendigvis er opplevelsen av faktisk avstand mellom de politiske alter- 
nativene som skiller hjemmesitterne fra velgerne, men heller en subjektiv 
tilknytning; at man opplever å ha et tydelig førstevalg blant partiene. 

To av spørsmålene i tabell 6.5 handler om praktiske utfordringer med 
å stemme: at det er tungvint å stemme, og at det er vanskelig å finne tid. 
De som har stemt er klart uenige i disse påstandene. På en skala fra 1 til 7, 
der 1 står for «stemmer ikke i det hele tatt», har de gjennomsnittsverdier 
på henholdsvis 1,7 og 1,5. Hjemmesitterne er noe mer enige i påstandene, 
men plasserer seg likevel under midtpunktet på skalaen. Praktiske pro- 
blemer ser dermed ikke ut til å være avgjørende for valgdeltakelsen når 
velgerskaren ses under ett. 

Aslak Owrens kapittel 5 viser likevel at den forskjellen i valgdelta- 
kelse mellom kommuner med under 30 manntallsførte (U30) og de med 
30 eller flere personer i manntallet (030) som oppstod i 2009 (Bergh & 
Saglie, 2011), fremdeles gjør seg gjeldende. Den mest nærliggende forkla- 
ringen på denne forskjellen er det rent praktiske: at velgere i U30-kom- 
muner ikke kan stemme på valgdagen; de er nødt til å forhåndsstemme 
for å delta i sametingsvalget. Tabell 6.6 er tatt med for å vise hvordan 
svarene på de to spørsmålene om praktiske problemer ser ut når vi både 
skiller mellom hjemmesittere og velgere, og mellom de som er bosatt i 
U30- og 030-kommuner. Blant hjemmesittere i U30-kommunene har vi 
kun 20 respondenter, så resultatene må tolkes med forsiktighet. 


Tabell 6.6 Syn på sametingsvalget blant hjemmesittere og velgere i U30- og 030-kommuner, på 
en skala fra I (stemmer ikke i det hele tatt) til 7 (stemmer helt og holdent). Gjennomsnitt 


Hjemmesittere Velgere 

U30 030 U30 030 
Det er vanskelig for meg å finne tid til å stemme 3,8 2,3 1,6 1,5 
Det er tungvint å avgi stemme i sametingsvalget 4,6 2,7 21 1,6 
N 20 63 128 797 


Resultatene i tabell 6.6 tyder på at de praktiske utfordringene, at det er 
vanskelig å finne tid og at det er tungvint å stemme, i særlig grad nevnes 
blant hjemmesitterne i U30-kommunene. Disse skiller seg både fra hjem- 
mesitterne i 030-kommunene, og fra dem som stemmer i U30-kommu- 
nene. Dette bekrefter altså at det rent praktiske, at man ikke kan stemme 
på valgdagen, er et hinder for valgdeltakelse i kommuner med under 
30 manntallsførte. 


Hva vet vi om hjemmesitterne? 


Hensikten med analysene i dette kapitlet har vært å tegne et bilde av 
gruppen hjemmesittere ved sametingsvalg. Vi tok utgangspunkt i lit- 
teraturen som skiller mellom institusjonelle og individuelle faktorer, 
og - innenfor den sistnevnte kategorien - mellom motivasjon og ressur- 
ser. Analysene bekrefter at alle tre har betydning for hjemmesitting ved 
sametingsvalg. 

Når det gjelder institusjonelle faktorer, så vi på forskjellen mellom 
kommuner med bare forhåndsstemmegivning og kommuner der man 
kan stemme på valgdagen. Siden forhåndsstemmegivning har blitt stadig 
mer utbredt ved alle valg i Norge, kan dette tilsi at ulempen ved å måtte 
forhåndsstemme blir stadig mindre. De aller fleste i utvalget vårt mener 
da også at det ikke er tungvint å stemme ved sametingsvalg. Unntaket er 
hjemmesitterne i U30-kommunene som mener at dette er et større pro- 
blem enn det resten av utvalget gjør. Vi har riktignok et spinkelt grunnlag 
for å analysere hjemmesitterne i U30-kommunene, men funnene støtter 
og supplerer likevel Owrens kapittel 5, som er basert på et mer omfat- 
tende materiale. 

Går vi til de individuelle faktorene som kan forklare valgdeltakelse, er 
ett av funnene at politiske ressurser har betydning. Særlig de lavt utdan- 
nede var overrepresentert blant hjemmesitterne. Dette er i tråd med funn 
både fra tidligere sametingsvalgforskning og fra norsk og internasjonal 
valgforskning generelt. Noe mer overraskende er det at sammenhengen 
mellom hjemmesitting og manglende samisk språkkunnskap var for- 
holdsvis svak i disse analysene. Her må vi understreke at vi har bare har 
sett på én variabel som kan knyttes til integrasjon i det samiske samfun- 
net; vi har ikke tatt med tilknytning til et samisk nærmiljø og det å ha en 
samisk omgangskrets. 

Når det gjelder motivasjon for deltakelse er naturlig nok hjemme- 
sitterne mindre interessert i politikk generelt og samepolitikk spesielt. 
Ved å se på hovedgrunner for innmelding i Sametingets valgmanntall, 
fant vi - igjen rimelig nok — at de som meldte seg inn for å påvirke same- 
politikken, sjelden var blant hjemmesitterne. På den annen side fant vi 
også at en slik innmeldingsgrunn ikke var en nødvendig betingelse for å 
delta: De som meldte seg inn for å gi uttrykk for sin samiske identitet, var 
nesten like godt representert blant velgerne som blant hjemmesitterne. 
For å bruke statsvitenskapelige begreper: Selv om et instrumentelt motiv 
for innmelding fremmer valgdeltakelse, er et ekspressivt motiv for inn- 
melding langt fra noe hinder for å delta. 

I dette kapitlet har vi også forsøkt å kartlegge betydningen av motiva- 
sjon på nye måter, sammenlignet med tidligere sametingsvalgforskning. 
Vi har bedt de stemmeberettigede ta stilling til ulike oppfatninger om 

sametingsvalget, og undersokt om hjemmesitternes oppfatninger skil- 
ler seg fra velgernes. Her ser vi at hjemmesitterne sjeldnere opplevde at 
deres stemme hadde betydning eller at det var politiske alternativer som 
representerte deres synspunkter og fremmet deres saker. Derimot var 
avstanden mellom velgere og hjemmesittere liten nar det gjelder oppfat- 
tede forskjeller mellom listene. Den politiske avstanden er også tema for 
andre kapitler i denne boka, der to hindringer for det samiske demokra- 
tiet trer fram: Den politiske forskjellen mellom hovedtyngden av de kon- 
kurrerende partiene og listene kan framstå som utydelig, og begrenset 
mediedekning av valget kan gjøre det vanskelig for velgerne å fange opp 
de forskjellene som finnes. Hvis en stemmeberettiget skulle følge ideal- 
modellen for en rasjonell velger (se kapittel 5) - samle inn informasjon 
om politikken til alle partier og lister, vurdere disse programmene opp 
mot hverandre og så velge det beste - så byr dagens samiske demokrati 
på utfordringer. Analysene av velgernes oppfatninger om valget kan like- 
vel tolkes slik at dette ikke er så viktig. De fleste velgere oppfatter at det 
finnes partier som både representerer deres synspunkter og som frem- 
mer disse synspunktene gjennom politisk arbeid. For mange er dette kan 
hende tilstrekkelig for å avlegge stemme ved sametingsvalg. 

Abstract: In this chapter, we explore the ideological and political landscape of Sámi 
electoral politics. Which ideological and political cleavages are important in Sami pol- 
itics, and how do these cleavages manifest themselves in voting patterns and party dif- 
ferences? We use the Sami election surveys from 2013 to 2017. The analysis describes 
a Sami political landscape with small ideological and political differences, where pri- 
marily the Progress Party stands out. Voters who favour this party are far from other 
party voters on the central issue of Sámi self-determination, and there is a mutually 
frosty relationship between Progress Party voters and other voters. On some issues, 
Conservative Party voters are in an intermediate position between the Progress Party 
voters and the rest, and voters for the Nordkalottfolket party also have a somewhat 
different profile. However, the differences between the remaining parties are less clear. 
This also applies to the two main competitors, the NSR and the Labour Party, and 
the political distances found in our survey questions cannot explain the pattern of 
coalition formation in the Sami Parliament. The relatively small distances between the 
largest parties can be advantageous in dealing outwardly with the Norwegian state. 
Internally, however, small political distances can blur the political landscape in the 
eyes of the voters and make it difficult to choose between parties. 


Keywords: Sami politics, Sami voters, indigenous politics, political distance, party 
choice 

Introduksjon 


Urfolks politiske representasjon kan analyseres fra to perspektiver, det 
eksterne og det interne. Mens det eksterne handler om urfolkenes forhold 
til statene de lever i, handler det interne om de politiske debattene som 
foregar blant medlemmene av et urfolk og om beslutningene som fol- 
ket selv treffer. I mye av forskningen, både i Norge og internasjonalt, har 
det eksterne perspektivet stått sentralt. Felles for urfolk verden rundt er 
historiske og/eller nåværende erfaringer med marginalisering og under- 
trykkelse fra en dominerende stat som er opprettet av et annet folk - noe 
som regnes som et definitorisk kjennetegn ved urfolk (Berg-Nordlie et al., 
2015, S. 9-11). Kampen for anerkjennelse og rettigheter skaper behov for 
å tale med én samlet stemme eksternt, noe som kan gjøre at det interne 
perspektivet kommer i skyggen. I Norge er kanskje forholdet til staten 
særlig sentralt, siden samisk politikk i Norge i mindre grad har dreid seg 
om å bygge opp separate samiske institusjoner, adskilt fra den norske sta- 
ten. Strategien har ikke vært å bryte ut, men snarere det Eva Josefsen 
(2014) kaller «breaking in»: at Sametinget har søkt å få innpass i statlige, 
fylkeskommunale og kommunale beslutningsprosesser gjennom forma- 
liserte samstyringsordninger. 

Ser vi på ulike lands institusjoner for urfolks representasjon i det nasjo- 
nale politiske systemet, finner vi mange ulike løsninger (Robbins, 2015). 
I noen land, som USA og Canada, har urfolk først og fremst tilgang til 
nasjonale politiske beslutningsprosesser gjennom ikke-statlige interesse- 
organisasjoner. Andre steder, som i New Zealand, finnes reserverte plas- 
ser for urfolk i det nasjonale parlamentet. Også i Norge har ulike former 
for samisk representasjon blitt diskutert, inkludert samisk representasjon 
i de norske stortingspartiene, egne samiske valglister eller partier og egne 
samiske plasser på Stortinget (Semb, 2014). I Norge, som i Sverige og Fin- 
land, har det likevel blitt slik at et samisk folkevalgt organ - Sametinget — 
er den sentrale institusjonen for samisk politisk representasjon. 

Sametingsmodellen kan sies å forene eksterne og interne hensyn ved 
å gi rom for både enhet utad og mangfold innad. Gjennom flertallsbe- 
slutninger eller kompromisser på Sametinget — en prosess som skal sikre 
demokratisk legitimitet - kommer det fram et offisielt samisk syn. Dette 
kan være en fordel for samene — men også for staten; som dermed får en 

autorisert partner, eller en motpart, a forholde seg til. Samtidig ivaretar 
sametingsmodellen hensynet til et samisk mangfold. Nils Oskal (2003) 
peker pa at urfolk ofte moter forventninger fra omverdenen om konfor- 
mitet — om å passe inn i det som oppfattes som «autentisk» samisk. Han 
beskriver etableringen av Sametinget som en institusjonalisering av «ret- 
ten til å være politisk uenige som samer og retten til å være forskjellige 
som samer» (Oskal, 2003, S. 337). 

Med utgangspunkt i et internt perspektiv ser vi i dette kapitlet nærmere 
på forskjeller blant dem som er stemmeberettiget ved sametingsvalg: Hva 
skiller de ulike sametingspartienes og -listenes velgere? Et velfungerende 
demokrati, hvor velgerne deltar, er engasjerte og interesserte i politikk, 
trenger noen grad av motsetninger og politisk avstand. Hvis slike motset- 
ninger ikke eksisterte - hvis borgere og parter var enige om det meste — 
så ville det ikke være noe grunnlag for å engasjere seg politisk eller for 
å delta i demokratiet. Ingenting ville da stå på spill. På den andre siden 
kan motsetningene og den politiske polariseringen bli for voldsomme, og 
gjøre det umulig å komme frem til kompromisser, og dermed gjøre det 
vanskelig å utforme politikk. Da fungerer heller ikke demokratiet særlig 
godt. Det kan derfor være et ideal å ha moderate politiske avstander. 

Hva er situasjonen i så måte internt i det samiske demokratiet i Norge? 
Hvilke ideologiske og politiske motsetninger gjør seg gjeldende innenfor 
sametingspolitikken, og hvor store er de politiske avstandene? Vi er sær- 
lig interessert i endringer fra ett valg til det neste. Har avstandene og de 
politiske motsetningene blitt større eller mindre fra valget i 2013 til 2017? 
Vi benytter sametingsvalgundersøkelsene fra disse valgene som datama- 
teriale. Dette materialet er nærmere beskrevet i kapittel 1. 

Vi starter med å studere det politiske innholdet i forskjellene mellom 
partiene og listene som stiller til valg til Sametinget. Vi har i tidligere 
arbeider vist at det er særlig to skillelinjer som gjør seg gjeldende ved 
sametingsvalg: en motsetning som knytter seg til graden av samisk selv- 
bestemmelse, og den tradisjonelle venstre-høyre-aksen som særlig kom- 
mer inn ved at de tradisjonelle norske politiske partiene stiller til valg 
ved sametingsvalg (Bergh & Saglie, 2011, 2015; Mörkenstam et al., 2017; 
Saglie et al., 2020). I dette kapitlet studerer vi velgernes plassering på disse 
ideologiske dimensjonene, forskjeller mellom de ulike partienes velgere 

og hvordan dette har endret seg over tid. Vi ser dessuten pa noen andre 
ideologiske/politiske sporsmal som representerer de viktigste skillelin- 
jene ved nasjonale politiske valg i Norge. Spiller disse ogsa en rolle ved 
sametingsvalg? 

Deretter ser vi pa velgernes oppfatninger av de ulike partiene og listene 
som stiller til valg. Er det slik at velgerne elsker sitt eget parti og hater alle 
andre? Trolig har velgerne varierende vurderinger av ulike partier; noen 
partier ligger nært hverandre, andre lenger unna. Det er særlig interes- 
sant å studere de to største partiene på Sametinget, NSR (Norske Samers 
Riksforbund) og Arbeiderpartiet. Hvor stor avstand - målt som gjensidig 
sympati/antipati — er det mellom partiene, og har det vært noen endring 
mellom valgene i 2013 og 2017? 

Til slutt tar vi for oss velgerbevegelser mellom sametingsvalgene i 
2013 og 2017. Får vi bekreftet bildet av nærhet/avstand mellom ulike par- 
tier som tegner seg i våre analyser, også når vi ser på hvilke partier som 
«bytter» på velgerne mellom disse valgene? 


Skillelinjer ved sametingsvalg: 
Tidligere forskning 


I analyser fra tidligere sametingsvalgundersøkelser (Bergh & Saglie, 
2011, 2015; Mörkenstam et al., 2017) har vi tatt utgangspunkt i Lipset og 
Rokkans (1967) skillelinjeperspektiv. En skillelinje beskrives vanligvis 
som noe mer enn bare politiske forskjeller: det er snakk om sosiale og 
kulturelle motsetninger som også er grunnlag for en kollektiv identi- 
tet, og som er institusjonalisert gjennom dannelse av partier og andre 
organisasjoner (Bartolini & Mair, 1990, s. 198-204). Et hovedpoeng for 
Lipset og Rokkan er historiens betydning for dagens politikk. Selv om 
endringer har funnet sted, er europeiske partisystemer fortsatt preget av 
fortidas valg og alliansebygging. Lipset og Rokkan nevnte ikke urfolk, 
men de generelle perspektivene deres kan være nyttige også for å forstå 
urfolks partisystemer (Saglie et al., 2020; Falch & Selle, 2018, s. 157—164). 
Dette gjelder særlig konflikter knyttet til nasjonsbyggingsprosesser. Her 
har kampen stått mellom politiske eliter som søker å bygge en sentra- 
lisert nasjonalstat på den ene siden, og på den andre siden språklige og 

kulturelle minoriteter som blir utsatt for denne politikken — og kjemper 
mot den. 

I tidligere analyser har vi funnet at holdninger til samisk selvbestem- 
melse — målt blant annet gjennom holdninger til Sametingets innflytelse 
på ulike områder — skiller sametingspartienes velgere. Ut fra Lipset og 
Rokkans perspektiv kan dette forstås som en konsekvens av nasjonsbyg- 
gingsprosesser. Norsk nasjonsbygging har historisk betydd fornorsking, 
og møtes nå av en nyere samisk nasjonsbyggingsprosess. Spørsmålet om 
hvor sterk den samiske selvbestemmelsen skal være, er det likevel ikke 
intern enighet om blant samene. Dette illustrerer også hvordan urfolks 
interne politikk ikke kan forstås løsrevet fra eksterne forhold; forholdet 
til statsmakten kan spille en sentral rolle også i intern politikk. 

De to største partiene på Sametinget har historisk sett helt ulike 
utgangspunkter (se kapittel 1 for en nærmere beskrivelse av sametings- 
partiene og deres velgeroppslutning og representasjon). Selv om for- 
skjellen i synet på samisk selvbestemmelse i dag kanskje ikke er så stor i 
praktisk politikk, kan den uansett komme til uttrykk i partienes retorikk 
(Gaski, 2008). NSR har representert samisk kulturell og politisk mobili- 
sering, dels i opposisjon mot Arbeiderpartiet og dets politikk på nasjonalt 
og regionalt nivå. Riktignok var Finnmark Arbeiderparti i en tidlig fase 
knyttet til samebevegelsen, og den første samiske stortingsrepresentan- 
ten, Isak Saba, var Ap-mann fra Finnmark (Zachariassen, 2012). Tross 
dette kom særlig Finnmark Arbeiderparti etter hvert til å representerte 
en assimileringslinje fram til dets nyorientering på 1980-tallet (Minde, 
2003; Falch & Selle, 2018, s. 51-60). Så må det sies at selv om NSR-velgerne 
er sterkere tilhengere av selvbestemmelse enn Ap-velgerne (målt som 
holdninger til en rekke spørsmål om Sametingets rolle og innflytelse), 
bør forskjellen ikke overdrives. I tidligere sametingsvalgundersøkelser er 
det ikke Aps velgere, men Fremskrittspartiets velgere som har vært mot- 
polen til NSR i spørsmål om selvbestemmelse. Det er ikke overraskende, 
siden FrP ønsker å nedlegge Sametinget. 

Venstre-høyre-aksen er et samlebegrep som kan fange opp mange 
motsetninger i samfunnet, men det sentrale innholdet i begrepene «ven- 
stre» og «høyre» gjenspeiler likevel Lipset og Rokkans arbeidsmarkeds- 
konflikt. I de tidligere sametingsvalgundersøkelsene har vi sett at et 

spørsmål om selvplassering pa venstre-høyre-aksen skiller mellom vel- 
gerne til sametingspartiene. Dette er likevel først og fremst et resultat av 
de norske stortingspartienes deltakelse i sametingsvalg; vi ser for eksem- 
pel at Høyres velgere plasserer seg på høyresiden og Arbeiderpartiets til 
venstre. At det ble dannet en koalisjon der både Arbeiderpartiet og Høyre 
inngikk, illustrerer at venstre-høyre-aksen ikke framstår som et grunn- 
leggende skille mellom partiene på Sametinget. 

Vi har også sammenlignet skillelinjer ved sametingsvalg i Norge og 
Sverige (Mörkenstam et al., 2017; Saglie et al., 2020). Mens selvbestem- 
melse i mindre grad skiller sametingspartiene i Sverige, framstår mot- 
setningen mellom samer i og utenfor samebyene som sentral i svensk 
samepolitikk. Også her er det snakk om en motsetning med dype histo- 
riske røtter, som kan føres tilbake til den svenske statens samepolitikk. 
Svenske riksdagspartier stiller ikke til sametingsvalg i Sverige, og ven- 
stre-høyre-dimensjonen skiller da heller ikke mellom sametingspartiene 
i Sverige. 

En viktig forskjell mellom sametingsvalg og andre valg i Norge, er at 
det foregår langt større endringer i sammensetningen av velgermassen 
ved sametingsvalg. Det har blitt stadig flere registrerte velgere for hvert 
nye valg. Økningen har vært særlig sterk i Sør-Norge og i byene, slik at 
Indre Finnmark får en stadig mindre andel av de registrerte velgerne 
(Falch & Selle, 2018, s. 139—147; Pettersen & Saglie, 2019). Dette har ført til 
spørsmål om vi ser en samepolitisk maktforskyvning, og om det oppstår 
en samepolitisk skillelinje mellom bysamer og samer i det tradisjonelle 
bosetningsområdet. Så langt tyder lite på at dette har blitt en partipoliti- 
sert konflikt innad i samepolitikken. En gjennomgang av programmer til 
sametingsvalg viser at selv om bysamene har fått økt oppmerksomhet, er 
det ingen av de større listestillerne som utvetydig prioriterer enten bysa- 
mer eller bygdesamer (Pettersen & Saglie, 2019). 

I de tidligere sametingsvalgundersøkelsene har vi først og fremst vært 
opptatt av grunnleggende politiske skillelinjer, i tradisjonen etter Lipset 
og Rokkan. Dette er fremdeles et tema i dette kapitlet, men her vil vi 
utvide dette perspektivet. Dette gjør vi på to måter. 

For det første ser vi på politisk avstand mer generelt, og ikke bare ut 
fra politiske skillelinjer. Andre betraktninger enn de rent politiske og 

ideologiske kan skape nærhet og avstand mellom partier. Vi analyserer 
derfor også velgernes sympati for ulike partier, og velgerbevegelser mel- 
lom partiene. 

For det andre analyserer vi endringer fra ett valg til det neste, altså 
fra 2013 til 2017. Som nærmere beskrevet i kapittel 1, var det siste året før 
2017-valget en turbulent periode på Sametinget. Et mindretallsråd fra NSR 
hadde ledet Sametinget i mesteparten av valgperioden, men ble felt av et 
mistillitsforslag i desember 2016. Mistillitsforslaget var omstridt. På den 
ene siden hadde NSR ikke maktet å samle tilstrekkelig støtte til sitt bud- 
sjettforslag, men på den andre siden ble det reist spørsmål ved om det var 
saklig grunn for et mistillitsforslag. En koalisjon av Arbeiderpartiet, Høyre 
og Årja overtok. Perioden fram til valget var preget av intern uro i Arbei- 
derpartiet, som endte med at den sittende sametingspresidenten, Vibeke 
Larsen, meldte seg ut av partiet. Hun fortsatte likevel som president i den 
samme koalisjonen, og stiftet et frittstående samisk sosialdemokratisk 
parti — Siella — foran valget. Valgresultatet ga framgang for NSR, som etter 
valget dannet en flertallskoalisjon med Senterpartiet, Flyttsamelista (Joht- 
tisápmelaččaid listu) og den sørsamiske lista Åarjel-Saemiej Gielh. Med en 
slik utvikling er det interessant å se hvordan avstandene og de politiske 
motsetningene utviklet seg fra valget i 2013 til 2017, og hvilken betydning 
utviklingen på Sametinget det siste året før valget kan ha hatt. 


Ideologiske og politiske forskjeller 
i samepolitikken 


Forskning om norsk rikspolitikk viser at avstanden mellom ulike poli- 
tiske partiers velgere i hovedsak skyldes uenigheter om politikkens inn- 
hold, om de politiske sakene og om ideologisk ståsted (Bergh & Aardal, 
2019). Når det gjelder samepolitikken, har vi tidligere vist at særlig to ide- 
ologiske dimensjoner, eller skillelinjer, gjør seg gjeldende ved sametings- 
valg. Velgerne har konsistente holdninger langs disse dimensjonene, de 
plasserer seg ulikt, og velgernes holdninger/plassering har betydning for 
hvordan de stemmer. 

Den første skillelinjen er eksplisitt knyttet til samisk politikk, og hand- 
ler om graden av selvbestemmelse i det samiske samfunnet. På den ene 

siden star de velgerne og partiene som onsker okt selvbestemmelse og 
okt makt og innflytelse til Sametinget. Pa den andre siden onsker noen 
mindre grad av autonomi til Sametinget og det samiske samfunnet; noen 
tar til og med til orde for 4 legge ned Sametinget som institusjon.? Same- 
tingsvalgundersokelsene inneholder en rekke sporsmal om slike temaer. 
Basert på seks av disse spørsmålene konstruerer vi en indeks fra o til 10, 
hvor høye verdier indikerer at man ønsker økt grad av samisk selvbe- 
stemmelse Alle spørsmålene er med i undersøkelsen i 2013 og i 2017, noe 
som gjøre det mulig å studere endring mellom to valg.* Indeksene har 
Cronbachs Alpha-verdier på 0,90 både i 2013 og i 2017. Det er en svært 
høy verdi (skalaen går fra o til 1), som indikerer at spørsmålene henger 
sammen og egner seg for å lage en indeks. 

Den andre ideologiske skillelinjen er den tradisjonelle venstre-høyre- 
aksen, som jo henger nært sammen med stemmegivning i norsk rikspoli- 
tikk. Her benytter vi selvplassering på venstre-høyre-skalaen, som måles 
ved å stille følgende spørsmål: «I norsk politikk snakkes det gjerne om 
høyresiden og venstresiden. Hvor vil du plassere deg selv på en skala fra o 
til 10 der o betyr venstresiden og 10 betyr høyresiden?» 

Velgernes gjennomsnittlige plassering på disse to dimensjonene, totalt 
sett og etter parti, presenteres i tabell 7.1. Sett under ett uttrykker de stem- 
meberettigede ved sametingsvalg et tydelig ønske om økt samisk selvbe- 
stemmelse, og de heller mot den politiske venstresiden. Når det gjelder 
førstnevnte indeks ser vi tydelige partipolitiske forskjeller. De som stem- 
mer på NSR har den høyeste verdien på indeksen, og ønsker altså i særlig 
grad økt selvbestemmelse. Det er en signifikant forskjell til Aps velgere, 
men også de ønsker økt selvbestemmelse. Årja og Sps velgere heller også 


2 Fremskrittspartiet har programfestet at Sametinget bør nedlegges; 14 prosent av de manntalls- 
førte i 2017 var enige i dette standpunktet. 

3 De seks spørsmålene, eller påstandene, som respondentene sa seg helt/delvis enig eller helt/ 
delvis uenige i er: «Sametinget bør få økt innflytelse over kyst- og fjordfisket i samiske områder», 
«Stortinget bør kunne omgjøre Sametingets vedtak», «Bergverksindustri i samiske områder bør 
yte vederlag til det samiske samfunn», «Sametinget bør nedlegges», «Sametinget bør få mindre 
innflytelse over bruken av naturressurser i samiske områder» og «Sametinget bør få mindre 
innflytelse over Finnmarkseiendommen (FeFo)». 

4  Itidligere publikasjoner har vi presentert sammenliknbare men ikke identiske versjoner av den- 
ne selvbestemmelsesindeksen, da vi i noen grad har hatt med spørsmål som bare er stilt i 2013 
eller bare i 2017. 

Tabell 7.1 Velgernes plassering på to ideologiske dimensjoner (0-10): selvbestemmelse (høy 
verdi= økt samisk selvbestemmelse) og venstre-høyre (høy verdi=høyre), etter stemmegivning i 
2017. Gjennomsnitt (standardfeil) 


Selvbestemmelse Venstre-høyre N 
Alle velgere 6,9 4,3 
1030 
(0,09) (0,08) 
Norske Samers Riksforbund (NSR) 8,5 3,5 des 
(0,09) (0,12) 
Arbeiderpartiet 7,0 3,2 
149 
(0,19) (0,15) 
Årja 7,5 4,6 
57 
(0,27) (0,32) 
Senterpartiet 6,1 4,6 4a 
(0,37) (0,29) 
Fremskrittspartiet 2,5 8,1 vg 
(0,34) (0,24) 
Nordkalottfolket 51 51 37 
(0,30) (0,27) 
Høyre 5,0 7,4 
35 
(0,49) (0,34) 
Andre 71 4,0 
80 
(0,29) (0,27) 
Stemte ikke 5,4 5,1 
80 
(0,32) (0,29) 


i samme retning på denne skalaen. Det er FrPs velgere som utmerker seg 
ved å være kritiske til selvbestemmelse. Motpolene på denne ideologiske 
skalaen er altså NSR og FrP. Velgerne til Høyre, Nordkalottfolket og de 
som satt hjemme ved 2017-valget ligger omtrent midt på skalaen. 

Hvis vi sammenlikner med 2013 (tabell 7.2), ser vi at utviklingen har 
gått i retning av et ønske om økt selvbestemmelse. Endringen er på 0,4 
skalaenheter på indeksen fra o til 10, og er statistisk signifikant. I perio- 
den fra 2013 til 2017 vokste Sametingets valgmanntall med nesten 2000 
personer, og som nevnt kom hoveddelen av økningen fra personer i Sør- 
Norge og i byene. Tilsiget av velgere som geografisk sett befinner seg langt 
fra Sametinget bidrar altså ikke til at ønsket om økt makt og innflytelse 
til dette organet samlet sett svekkes; snarere tvert imot. Endringen i ret- 
ning av et ønske om økt selvbestemmelse ser ut til å fordele seg jevnt 

mellom partiene, men er kun statistisk signifikant nar vi ser pa alle vel- 
gere under ett. 

Nar det gjelder venstre-hoyre-aksen, så er altså velgerne totalt sett noe 
venstreorienterte, men dette totaltallet skjuler den betydelige variasjonen 
mellom de ulike partienes velgere. Velgerne til de norske politiske parti- 
ene skiller seg fra hverandre på en forutsigbar måte. Ap-velgerne ligger til 
venstre; Høyre- og FrP-velgerne ligger på høyresiden. De samiske listene 
avviker i liten grad fra gjennomsnittet for alle velgere på venstre-høyre- 
aksen, men det er grunn til å påpeke at NSR sine velgere ligger klart på 
venstresiden. Det er altså slik at begge de to hovedrivalene i det norske 
Sametingets partisystem har velgermasser som er til venstre for snittet, 
og det igjen av et snitt som er mer venstre- enn høyreorientert. Tabell 7.2 
viser at det har vært en svak bevegelse mot venstresiden i hele velger- 
massen fra 2013 til 2017. Endringen mot venstre er størst blant NSR sine 
velgere, mens Fremskrittspartiets velgere har gått til høyre. 


Tabell 7.2 Endring i velgernes plassering på selvbestemmelse- og venstre-høyre-skalaene fra 
2013 til 2017. Endring i gjennomsnitt* (p-verdi) 


Selvbestemmelse Venstre-høyre 
Alle velgere 0,4 -0,2 
(0,00) (0,04) 
Norske Samers Riksforbund (NSR) 0,2 -0,4 
(0,09) (0,03) 
Arbeiderpartiet 0,3 0,0 
(0,16) (0,40) 
Årja 0,5 -0,2 
(0,12) (0,36) 
Senterpartiet -0,2 -0,0 
(0,37) (0,39) 
Fremskrittspartiet 0,5 0,9 
(0,18) (0,03) 
Nordkalottfolket 0,4 0,3 
(0,28) (0,30) 
Høyre -0,1 -0,1 
(0,39) (0,39) 
Andre -0,0 -11 
(0,40) (0,01) 
Stemte ikke 0,6 0,0 
(0,10) (0,40) 


*Datagrunnlaget for beregning av endring i gjennomsnitt er tabell 7.1 og tabell 7.A i appendiks. 

For a se neermere pa hva som skiller de politiske alternativene i samepoli- 
tikken, har vi også stilt noen utvalgte spørsmål som inngår i fem ideolo- 
giske dimensjoner fra norsk rikspolitikk, slik de er definert av den norske 
valgundersøkelsen (se Aardal et al., 2019). Tanken er at hvert av disse 
spørsmålene skal brukes som indikatorer på en underliggende hold- 
ningsdimensjon. I hvilken grad disse sakene står på Sametingets dagsor- 
den, er varierende, men spørsmålene gjør det mulig å sammenligne det 
samiske partisystemet med de ideologiske og partipolitiske motsetnin- 
gene vi kjenner fra norsk rikspolitikk. 

I tabell 7.3 har vi beregnet opinionsbalanser for fem slike spørsmål, for 
hvert partis velgere. Dette er prosentandelen som sier seg enig i et utsagn, 
minus andelen som er uenig. Balansen kan altså variere fra 100 (alle er 
enige) til minus 100 (alle er uenige). I tabellen har hvert spørsmål fått et 
kortnavn, som er valgt slik at en positiv opinionsbalanse uttrykker en 
positiv holdning til innholdet i kortnavnet. 


Tabell 7.3 Holdninger til norske politiske stridsspørsmål, etter stemmegivning. Opinionsbalanser' 


Privati- Distrikts- Inn- Kristne Miljøvern‘ N 

sering? Norge? vandrere verdier? 
Alle velgere -34 75 3 -20 29 1005-1031 
NSR -51 78 23 -31 53 356-363 
Arbeiderpartiet -72 69 30 -33 31 146-149 
Arja -22 86 14 -24 8 55-57 
Senterpartiet -38 88 -9 -7 38 39-43 
Fremskrittspartiet 60 70 -70 26 -49 57-58 
Nordkalottfolket -26 82 2 -23 22 72-76 
Høyre 56 44 -35 3 -25 32-34 


1. Prosentandel som er enig i påstanden, minus andelen som er uenig. Svaralternativer: Helt enig, nokså enig, 
både og, nokså uenig, helt uenig og vet ikke. Vet ikke og ubesvart er utelatt fra beregningene. 

2. Mange offentlige aktiviteter kunne blitt utført både bedre og billigere, hvis de ble overlatt til private. 

3. Politikere og byråkrater i Oslo forstår lite av det som skjer i Distrikts-Norge. 

4. Flyktninger og innvandrere bør ha samme rett til sosialhjelp som nordmenn, selv om de ikke er norske 
statsborgere. 

5. Vi bør satse på et samfunn der kristne verdier spiller en større rolle. 

6. Det legges altfor liten vekt på miljøvern i dagens Norge. 


Det første utsagnet i tabell 7.3 handler om privatisering, og represente- 
rer offentlig-privat-dimensjonen. Med andre ord fanger dette spørsmålet 
opp et sentralt element i venstre-høyre-aksen fra tabell 7.1, og partiene 
plasserer seg da også omtrent på samme måte. Arbeiderpartiets velgere 

står lengst til venstre, fulgt av NSR, mens Fremskrittspartiet og Høyre er 
de eneste som plasserer seg på høyresiden. Selv om det er nyanseforskjel- 
ler mellom velgermassene til Ap og NSR, er det verdt å notere seg at de to 
store partiene har de velgerne som er mest kritiske til privatisering. 

Påstanden om at politikere og byråkrater i Oslo forstår lite av det som 
skjer i Distrikts-Norge skal representere sentrum-periferi-dimensjonen. 
I en norsk sammenheng tilhører Såpmi periferien, så det er ikke overras- 
kende at et stort flertall i alle partier - med delvis unntak for Høyre - sier 
seg enig i denne påstanden. Aller mest distriktsorienterte er Senterparti- 
ets, Årjas og Nordkalottfolkets velgere, men dette er i stor grad et spørs- 
mål som de samiske velgerne kan samle seg om. 

Spørsmålet som skal fange opp innvandringsdimensjonen viser — ikke 
overraskende - at Fremskrittspartiets velgere skiller seg ut på den skep- 
tiske siden. De andre partiene befinner seg nærmere sentrum, og det er 
Arbeiderpartiets velgere, fulgt av NSR, som i størst grad slutter opp om 
likebehandling av innvandrere og nordmenn. 

I norsk rikspolitikk - som i mange andre land - finnes en religiøs- 
sekulær dimensjon. Kristne verdier har gjennom tidene hatt stor betyd- 
ning i det samiske samfunnet, blant annet gjennom læstadianismen. 
Religiøse spørsmål har imidlertid ikke spilt noen særlig rolle i sametings- 
politikken. Resultatene viser at ingen partiers velgergrupper plasserer seg 
på ytterfløyene i dette spørsmålet, men det er Fremskrittspartiets velgere 
som i størst grad støtter kristne verdier. Arbeiderpartiet og NSR befinner 
seg på motsatt side. 

Til slutt spørsmålet om det legges for lite vekt på miljøvern, som 
representerer vekst-vern-dimensjonen. Denne dimensjonen er ikke 
helt entydig i norsk rikspolitikk, siden klimatiltak kan komme i kon- 
flikt med klassisk naturvern (Gullberg & Aardal, 2019). Også i en samisk 
sammenheng kan miljøvern gi litt ulike assosiasjoner. Vindkraft kan 
være klimavennlig, men også i strid med naturvern og ikke minst med 
reindriftsnæringen. Noen kan assosiere miljøvern med kampen mot gru- 
vedrift, mens andre kan tenke på restriksjoner på snøskuterkjøring eller 
vern av ulv og andre rovdyr. Uansett er det ikke overraskende at Frem- 
skrittspartiets velgere i minst grad vil legge vekt på miljøvern, fulgt av 
Høyre. På motsatt fløy finner vi NSRs velgere, fulgt av Senterpartiet og 

Arbeiderpartiet. Her finnes altsa en forskjell mellom Arbeiderpartiets og 
NSRs velgere, der sistnevntes velgere i storre grad vil legge vekt pa miljo- 
vern. Begge de to store partienes velgermasser tipper imidlertid i retning 
av at miljovern ma vektlegges mer. 

At avstanden mellom NSR og Arbeiderpartiet ikke er sa stor, gjen- 
speiler et gjennomgående funn ved alle spørsmålene i tabell 73: Det er 
vanskelig å se store forskjeller mellom velgerne til disse to hovedkonkur- 
rentene. Det finnes nyanser, men forskjellene er ikke betydelige. I alle de 
fem spørsmålene er det snakk om gradsforskjeller, ikke at NSR og Ap 
plasserer seg på hver sin side av en politisk skillelinje. 


Liker/liker ikke 


Til na har vi sett pa den ideologiske avstanden og graden av polarisering i 
det samiske samfunnet. En annen innfallsvinkel er det man gjerne kaller 
«affektiv polarisering»: om man liker eller misliker et parti. Slike vurde- 
ringer kan veere baserte pa ideologi, men kan ogsa handle om folelser, 
vurderinger av personer eller andre ting. 

Vi ba velgere plassere partier pa en skala fra -5 (misliker sterkt) til +5 
(liker svært godt) Tabell 7.4 viser gjennomsnittsverdier på disse skala- 
ene. Den øverste raden viser gjennomsnitt for hvert parti, blant alle stem- 
meberettigede ved sametingsvalget i 2017. Tallene viser altså hvor godt 
likt hvert enkelt parti er.* Velgernes syn på det partiet de stemte på kom- 
mer fram i de skyggelagte feltene, diagonalt i tabellen. Spørsmålet gjaldt 
partier og lister som stiller til sametingsvalg, men velgernes vurdering av 
de fire sametingspartiene som også stiller til stortingsvalg vil trolig også 
være preget av deres syn på partiet i riks- og lokalpolitikken. 

For det første ser vi, ikke overraskende, at velgerne likte det partiet de 
faktisk stemte på. Slik sett er forskjellen mellom partiene liten: oppslut- 
ningen om eget parti varierer mellom 3,3 (Ap) og 3,9 (NSR). Ingen velgere 


5 — Vi ba velgerne om å vurdere 7 partier. Dette var de partiene som stilte lister i flere kretser og 
som var representert på Sametinget i valgperioden 2013-2017. I tillegg tok vi med Siella, som den 
sittende sametingspresidentens parti. Dette innebærer at Senterpartiet ikke er blant de partiene 
som velgerne fikk vurdere. 

6  Standardfeilen i parentes under viser hvor presist dette estimatet er. En tommelfingerregel er at 
feilmarginen er +/- 2*standardavviket (pluss/minus to standardavvik). 

er altsa mer glade i eget parti enn de som stemte pa NSR i 2017. NSR er 
ogsa samlet sett det mest populere partiet. Det er kanskje ikke sa rart, 
nar dette partiet ogsa far flest stemmer. 


Tabell 7.4 Vurdering av partier/lister som stiller til valg ved sametingsvalg på en skala fra -5 
(misliker sterkt) til +5 (liker svært godt), etter stemmegivning ved sametingsvalget i 2017.* 
Gjennomsnitt (standardfeil) 


Vurdering av følgende partier: 
NSR è Ap Árja FrP NKF Høyre Siella N 


Alle velgere 13 -0,1 0,2 2,7 0,2 1,0 0,7 990-1013 
(010) (0,09) (0,07) (010) (0,08) (0,08) (0,07) 
Norske Samers 3,9 —0,8 0,3 3,9 0,8 1,6 0,7 358-368 


Riksforbund (NSR) (0,07) (013) (010) (012) (012) (012) (012) 
Arbeiderpartiet -01 3,3 00 -3,7 -02 -1,5 -0,9 137-147 
(0,22) (016) (017) (018) (018) (0,20) (018) 


Árja -01 -0,2 3,6 -2,9 0,3 -1,3 -0,6 55-57 
(0,36) (0,35) (0,21) (0,37) (0,28) (0,30) (0,28) 
Senterpartiet 0,2 0,2 0,4 2,3 0,5 1,4 0,8 41-43 


(0,35) (0,31) (0,24) (0,43) (0,31) (0,33) (0,26) 
Fremskrittspartiet —1,6 —1,6 -1,2 3,7 -0,5 0,9 —1,5 53-56 
(0,36) (0,32) (0,30) (0,24) (0,32) (0,30) (0,34) 
Nordkalottfolket 0,9 0,2 0,1 1,6 37 -0,6 -0,5 71-75 
(0,28) (0,26) (0,21) (0,37) (0,20) (0,27) (0,18) 
Høyre 0,6 0,9 0,4 0,5 0,1 3,6 -0,4 34-35 
(0,43) (0,38) (0,30) (0,54) (0,29) (0,32) (0,32) 


Stemte ved sametingsvalget 2017: 


*Spørsmål: «Vi vil gjerne vite i hvilken grad du liker eller misliker noen av de politiske partiene eller listene 
som stiller til valg ved sametingsvalget i flere kretser. Hvor vil du plassere de ulike partiene på skalaen 
nedenfor?» 


For det andre ser vi at Fremskrittspartiet er det mest upopulære partiet, 
samlet sett. Mange velgere har sterke meninger om FrP, både i nasjonal 
norsk politikk og i forbindelse med samisk politikk. FrPs ønske om å legge 
ned Sametinget møter motstand blant mange som er innført i Sametin- 
gets valgmanntall. Dette gir seg utslag i en lav gjennomsnittsscore blant 
alle velgere under ett (-2,7). NSR-velgerne er svært kritiske til FrP, og gir 
partiet en score på -3,9, men dette mønsteret finner vi igjen i de fleste par- 
tienes velgergrupper. I alle partier inntar Fremskrittspartiet en klar siste- 
plass, unntatt blant egne velgere og blant Høyre-velgerne (som vurderer 
FrP omtrent på linje med de andre partiene). Disse negative følelsene blir 

gjengjeldt: FrP-velgerne vurderer alle de andre partiene negativt, bortsett 
fra Hoyre. Bade NSR, Arbeiderpartiet, Arja og Siella far en score lavere 
enn minus 1. 

Et tredje hovedinntrykk er at mens de fleste liker eget parti og misliker 
Fremskrittspartiet, så stiller de seg ganske nøytralt til de øvrige partiene. 
Alle andre partier blir stort sett plassert nær midten på skalaen, mellom 
pluss 1 og minus 1. Høyre bryter likevel med dette mønsteret, ved å få en 
score lavere enn minus 1 både i NSR, Arbeiderpartiet, Arja og Senterpar- 
tiet. Ut fra velgernes partisympatier ligger dermed Høyre i en mellompo- 
sisjon mellom Fremskrittspartiet og resten. Høyre er bedre likt av FrP og 
dårligere likt av hovedtyngden av partier, samtidig som Høyre-velgerne 
ikke synes FrP er verre enn de andre partiene. 

Ser vi på forholdet mellom de to største partiene, ser vi at NSR-velgerne 
i snitt er mer negative enn positive til Arbeiderpartiet. Arbeiderpartiets 
velgere er nøytrale til NSR/ de er altså verken positive eller negative. 
Det er altså en moderat distanse mellom de to største partienes velgere. 
Spørsmålet er om dette er en reaksjon på begivenheter i valgperioden, 
for eksempel på dramaet rundt skiftet av sametingsråd ved årsskiftet 
2016/2017, eller om dette er mer stabile avstander. 

Tabell 7.5 viser endring i vurdering av ulike partier fra 2013 til 2017.8 
Et tall større enn null betyr at et partis velgere vurderer et bestemt parti 
mer positivt i 2017 enn de gjorde i 2013, mens et negativt tall betyr at 
dette partiet er blitt dårligere likt. Her har vi bare med vurderingen av 
de partiene vi stilte spørsmål om i 2013, som altså var NSR, Ap, Arja, 
FrP og Høyre. Et hovedfunn er at velgerne har blitt mer positive til NSR 
og mer negative til Ap i denne perioden. Særlig har NSR-velgerne blitt 
mer negativt innstilt til Arbeiderpartiet. Avstanden mellom de to største 
partiene på Sametinget har altså økt i perioden fra 2013 til 2017. Velgernes 
vurderinger av Årja har også blitt merkbart mer kritiske. NSR og Senter- 
partiets velgere har blitt mer skeptiske til Arja, mens Arjas egne velgere 
har en mer negativ vurdering av NSR i 2017 enn i 2013. Her har altså også 
de politiske avstandene økt, kanskje som et resultat av konfliktene rundt 


7 — Verdien -o,1 er ikke statistisk signifikant forskjellig fra o. 
8  P-verdiene i parentes viser om endringen er statistisk signifikant forskjellig fra o. Verdier som er 
mindre enn 0,05 regnes som statistisk signifikante. 

Tabell 7.5 Endring i vurdering av partier/lister som stiller til valg ved sametingsvalg fra 2013 til 
2017. Endring i gjennomsnitt* (p-verdi) 


Vurdering av følgende partier: 


NSR Ap Arja FrP Hoyre 
Alle velgere 0,3 -0,4 -0,3 0,2 -0,1 
(0,03) (0,00) (0,01) (0,06) (0,31) 
Norske Samers 0,1 -0,7 -0,5 0,5 0,1 
JD (018) (000) (0,00) (0,00) (0,32) 
5 Arbeiderpartiet -0,3 -0,1 0,0 0,4 0,1 
3 (0,22) (0,32) (0,40) (0,06) (0,34) 
S Árja -1,2 0,3 -0,3 0,7 0,0 
5 (00D (0,32) (0,22 (012) (039) 
v 
E Senterpartiet -0,1 -0,6 -1,7 0,8 0,0 
3 (0,40) (018) (0,00) (014) (0,40) 
2 Fremskrittspartiet 0,4 -0,1 0,4 0,6 -0,4 
5 (0,28) (039 (02 (009) (0,28) 
då Nordkalottfolket 0,3 -0,3 0,0 0,8 0,2 
(0,32) (0,27) (0,40) (0,09) (0,33) 
Høyre -0,6 -0,2 -0,3 11 0,0 
(0,24) (0,37) (0,33) (0,13) (0,40) 


*Tallgrunnlaget for endringene er tabell 7.4 og tabell 7.B i appendiks. 


hvilke partier som skulle danne sametingsråd ved årsskiftet 2016/2017 
(se en nærmere omtale i kapittel 1). 


Velgeroverganger 


Politisk avstand i det samepolitiske landskapet kan altså måles gjennom 
ideologiske og holdningsmessige forskjeller, samt gjennom velgernes syn 
på de ulike partiene/listene som stiller til valg. En tredje måte å studere 
dette på, er gjennom velgerbevegelser. Vi forventer at velgerovergangene 
fra 2013 til 2017 er et uttrykk for avstand/nærhet mellom partiene; at de 
største velgerovergangene skjer mellom partier som står nært hverandre. 
I tillegg er disse overgangene interessante i seg selv, som en forklaring 
på valgresultatet i 2017. Vi har imidlertid ikke paneldata (der de samme 
personene blir spurt på to tidspunkter), så denne analysen bygger på hva 
velgerne sier at de stemte på ved forrige valg. Her ligger en feilkilde, siden 
man ikke alltid husker korrekt hva man stemte ved forrige valg. 

Tabell 7.6 Hvor gikk 2013-velgerne? (prosent) 


Parti 2013 


Parti2017 NSR Ap Árja Sp FrP NKF H Andre Stemte Ikke stem- 
ikke merett 


NSR 65 8 16 3 o 7 17 10 25 
Ap 2 50 5 17 o (0) 4 5 12 
Árja 5 3 35 12 2 5 5 4 7 
Sp 3 5 47 7 10 3 2 4 2 
FrP 1 (0) Oo 50 8 8 2 5 5 
NKF 1 2 1 5 4 4 2 1 3 8 
H 1 2 0 o 65 4 4 0 
Andre 7 5 13 5 o 42 6 19 
Stemteikke 15 24 30 16 26 o 10 24 59 21 
lalt 100 100 100 100 100 100 100 100 100 100 
N 282 165 44 21 48 35 30 53 142 55 


I tabell 7.6 tar vi utgangspunkt i hva velgerne stemte ved valget i 2013. For 
eksempel viser den første kolonnen hvordan de som stemte NSR i 2013, 
stemte i 2017. Her var det et klart flertall, 65 prosent, som valgte samme 
parti i 2017. I diagonalen fra øverste venstre hjørne og nedover mot høyre 
finner vi andelen av hvert partis 2013-velgere som holdt fast ved samme 
parti i 2017. Dette tallet (med uthevet skrift) viser altså velgernes lojalitet 
til det enkelte parti. 

Nordkalottfolkets (NKF) velgere utviste mest lojalitet til sitt parti, 
mens NSRs og Høyres velgere også er blant de mest lojale. De som 
stemte Årja i 2013 utviste lite lojalitet (35 prosent) til det samme partiet 
i 2017. Arbeiderpartiet hadde heller ikke spesielt lojale velgere ved dette 
valget. Kun halvparten av de som stemte Ap i 2013 holdt fast på partiet 
i 2017. Variasjonsbredden i velgernes lojalitet ved sametingsvalg er sam- 
menliknbar med tilsvarende tall ved stortingsvalg. Nesten en fjerdedel 
(24 prosent) av Aps 2013-velgere valgte å sitte hjemme i 2017. Både Ap, 
Årja og FrPs velgere ser ut til å ha blitt demobiliserte i perioden fra 2013 
til 2017. Disse partiene mistet mange velgere til hjemmesittergruppen. 
Ap og Årja mistet også en del av sine velgere (henholdsvis 8 og 16 pro- 
sent) til NSR. 

Kombinasjonen av demobilisering og overgang til NSR blant velgerne 
hos Årja og Ap kan være i alle fall delvis en konsekvens av konfliktene 

pa Sametinget 2016-2017, der Arja og Ap tok over «regjeringsmakta» fra 
NSR (se kapittel 1). Ifølge disse dataene opplevde også Senterpartiet en 
viss demobilisering av gamle velgere (47 prosent lojalitet), men de mottok 
til gjengjeld nye velgere fra Ap og Arja. Her er det snakk om altså snakk 
om en viss grad av velgerutskifting hos Sp, som til syvende og sist gjorde 
et godt sametingsvalg i 2017, og gikk fra null til to representanter. Sen- 
terpartiets framgang i sametingsvalget 2017 kan ses i sammenheng med 
partiets generelle vekst i norsk politikk, og at partiet også ved stortings- 
valget tok mange velgere fra Arbeiderpartiet, men vi kan altså ikke se 
bort fra at begivenhetene på Sametinget 2016-2017 også har spilt en rolle. 

Blant de som ikke var stemmeberettigede i 2013, altså de som ble inn- 
skrevet i manntallet i perioden 2013-2017, er NSR det klart mest popu- 
lære partiet, samt andre-gruppen. Noen mulige forklaringer på at NSR er 
populært hos førstegangsvelgere et at de som ledende parti på Sametinget 
over lang tid framstår som et slags default-parti, et trygt valg, blant en 
del nye velgere. Det spiller nok også inn at NSR og dets lokale aktivister 
er godt synlige i lokale samiske miljøer pga. dobbeltrollen som både parti 
og sentral samisk kulturorganisasjon (jf. Selle og Strømsnes" kapittel 4). 

Alt i alt får vi bekreftet bildet av at velgerne beveger seg mellom partier 
som ligger nære hverandre: en del av de største bevegelsene har skjedd 
mellom NSR, Ap, Sp og Arja. Det er også betydelige bevegelser inn og ut 
av hjemmesittergruppen. Samtidig er det en betydelig gruppe som opp- 
gir at de er hjemmesittere ved begge valg. Man kunne tro at permanente 
hjemmesittere ville være sjeldne i et system der man må registrere seg for 
å kunne stemme, men slik er det altså ikke - som vi går nærmere inn på 
i kapittel 6. 


Avslutning: Det samepolitiske landskapet 


Analysene i dette kapitlet tegner et bilde av et sametingspolitisk landskap 
der det først og fremst er Fremskrittspartiet som skiller seg ut. Partiets 
velgere står langt fra de andre partiene i et helt sentralt spørsmål som 
samisk selvbestemmelse, og det er også et gjensidig kjølig forhold mellom 
FrP-velgerne og de andre velgerne. Dette er på ingen måte overraskende, 
siden Fremskrittspartiet med sin samepolitikk stiller seg i opposisjon til 

alle andre partier, blant annet med sitt standpunkt om at Sametinget bor 
nedlegges. Men som nevnt innledningsvis trenger et demokrati et element 
av motsetninger og politisk avstand. Slik sett bidrar Fremskrittspartiet til 
å tydeliggjøre at ulike standpunkter finnes. Videre viser Fremskrittspar- 
tiets tilstedeværelse at det sametingspolitiske systemet er inkluderende, 
og har rom for dem som avviser hele samepolitikkens grunnlag. 

Nar det gjelder venstre-høyre-plassering og holdninger til privatise- 
ring, står Høyre- og FrP-velgerne nært hverandre, og utgjør slik sett en 
slags borgerlig blokk. Men i det viktige spørsmålet om selvbestemmelse, 
og i gjensidig sympati, befinner Høyres velgere seg i en mellomposisjon 
mellom FrP og resten av partiene. At Høyre står nært Fremskrittspar- 
tiet i tradisjonelle venstre-høyre-spørsmål, men fjernere i en del andre 
saker, stemmer overens med Høyres plassering i norsk rikspolitikk. Noen 
borgerlig blokk i sametingspolitikken kan vi likevel ikke snakke om, i 
motsetning til rikspolitikken, siden selvbestemmelse er så viktig i same- 
politikken - og venstre-hoyre-aksen tilsvarende mindre viktig. Ut fra 
våre data kan vi ikke kartlegge hvilken rolle rikspolitiske forhold har hatt 
for sametingsvelgernes holdninger og vurderinger. Det kan likevel være 
grunn til å tro at norsk rikspolitikk spiller inn for velgernes vurdering 
av de fire stortingspartiene. I Høyres tilfelle kan dette være særlig viktig, 
siden partiet er et stort regjeringsparti i rikspolitikken og et mindre parti 
i samepolitikken. 

Nordkalottfolkets velgere har også en noe avvikende profil sammen- 
liknet med hovedtyngden av partier. Det gjelder først og fremst selvbe- 
stemmelsesdimensjonen, der partiet inntar en mellomposisjon mens 
hovedtyngden av partiene vil gå lenger i retning av selvbestemmelse. Det 
stemmer godt overens med at partiet profilerer seg som representant for 
den blandingen mellom tre folk som bor på Nordkalotten — samer, kve- 
ner og nordmenn - heller enn det spesifikt samiske. Ser vi på andre poli- 
tiske saker, og på sympatiforholdet mellom partiene, skiller imidlertid 
ikke Nordkalottfolket seg særlig ut. 

Ser vi på avstanden mellom hovedtyngden av partier og lister, blir for- 
skjellene mindre tydelige. Det gjelder blant annet de to hovedkonkur- 
rentene NSR og Arbeiderpartiet. Velgerundersøkelsen peker riktignok 
på noen forskjeller, som ikke er overraskende ut fra partienes politikk. 

NSR-velgerne framstår som sterkere tilhengere av samisk selvbestem- 
melse og av miljøvern, mens Ap-velgerne er noe sterkere motstandere av 
privatisering. Men selv om vi kan skille partienes velgere på noen områ- 
der er dette snakk om gradsforskjeller, og ikke spørsmål der Sametingets 
to dominerende partier står på hver sin side i den politiske kampen. Felles 
for NSR og Ap er at hovedtyngden av velgerne står til venstre for sentrum, 
både når vi ser på velgernes selvplassering på venstre-høyre-aksen og i 
det konkrete spørsmålet om privatisering. 

Senterpartiets og Årjas velgere befinner seg heller ikke langt unna Arbei- 
derpartiet og NSR. I norsk rikspolitikk er Senterpartiet utkantens forsva- 
rer, men dette er mindre relevant i en samisk sammenheng, der motstand 
mot sentralisering og Oslo-dominans er mer av et politisk fellesgods. Arjas 
politiske utgangspunkt har mye til felles med Senterpartiet, og da partiet 
ble stiftet i 2009 var kampen for små grender og samiske bygdesamfunn en 
kjernesak. Partiprogrammene viser imidlertid at selv om dette fortsatt er 
en viktig sak, vil Arja nå — i likhet med de andre samiske partiene — arbeide 
både for bygdesamfunn og bysamer (Pettersen & Saglie, 2019). 

Kan så resultatene våre kaste lys over koalisjonsdannelse på Sametin- 
get? Omstendighetene rundt skiftet av sametingsråd ett år før valget har 
trolig satt spor hos velgerne, i form av mindre gjensidig sympati mel- 
lom NSR på den ene siden og Arbeiderpartiet og Årja på den andre. Selv 
om vi ikke kan fastslå nøyaktig hva årsakene til utviklingen i sympati 
for partiene er, så er resultatene våre i hvert fall forenlige med en slik 
tolkning. Velgerbevegelsene tyder på at det var NSR som tjente på denne 
konflikten - og på de etterfølgende stridighetene innad i Arbeiderpartiet. 
Det kan også virke som at Senterpartiet tjente på at mange av Aps og 
Årjas velgere så seg om etter alternativer. 

Materialet vårt gir derimot få svar på spørsmålet om det holdnings- 
messige eller ideologiske grunnlaget for koalisjonsdannelsen. Etter valget 
i 2017 ble en koalisjon av Arbeiderpartiet, Høyre og Årja avløst av en koa- 
lisjon av NSR, Senterpartiet, Flyttsamelista og ÅSG. Dette er ikke koali- 
sjoner som umiddelbart kunne forutses ut fra våre holdningsspørsmål. 
Det kan selvsagt tenkes at svaret ligger i politiske saker som ikke fanges 
opp av våre spørsmål, men svaret må kanskje også søkes i andre forhold 
enn politisk avstand. I et partisystem med to store og mange små partier 

kan koalisjonsdannelsen fa sin egen dynamikk. Ett av de to partiene vil 
utgjore kjernen i koalisjonen, og trenger sa a samle tilstrekkelig stotte fra 
de mindre partiene for 4 danne flertall. 

Som nevnt har vi i dette kapitlet hatt et internt perspektiv pa same- 
politikken. De relativt små avstandene mellom de største partiene kan 
være en styrke utad, i forhold til staten og det norske storsamfunnet for 
øvrig. Det gir et ganske stabilt hovedgrunnlag for samepolitikken, selv 
om maktforholdene på Sametinget endres. 

Internt kan imidlertid små politiske avstander være problematiske, hvis 
utfallet er et utydelig politisk landskap. Hvis partiene blir for like, hvordan 
skal velgerne treffe et begrunnet valg? Et svar kan være at samepolitikken 
(for dem som ikke er enige med Fremskrittspartiet) får et preg av valens- 
politikk (Stokes, 1992), der kampen ikke står om hvilke mål man skal nå, 
men om hvem som anses å ha best gjennomføringskraft til å nå allment 
aksepterte mål. Videre kan personlig kjennskap til kandidatene ha betyd- 
ning. Selv om Såpmi er stort i areal, er den samiske velgerskaren tallmessig 
liten - slik at flere velgere har slik personlig kjennskap til kandidater. Et 
uoversiktlig landskap kan likevel skape problemer for nye velgere — særlig 
for dem med svakere tilknytning til det samiske samfunnet. Manglende 
mediedekning av samepolitikken (se kapittel 8 og 9) gjør ikke saken enklere. 

Appendiks 


Tabell 7.A Velgernes plassering på to ideologiske dimensjoner (0-10): selvbestemmelse (høy 
verdi= økt samisk selvbestemmelse) og venstre-høyre (høy verdi=høyre), etter stemmegivning i 
2013. Gjennomsnitt (standardfeil) 


Selvbestemmelse Venstre-høyre N 
Alle velgere 6,4 4,6 
å ' j 1340 
0,08 0,07 
Norske Samers Riksforbund (NSR) 8,3 3,8 sai 
0,09 0,12 
Arbeiderpartiet 6,7 3,2 
226 
0,15 0,13 
Årja 7,0 4,7 
J r r 108 
0,22 0,22 
Senterpartiet 6,3 4,6 
45 
0,36 0,27 
Fremskrittspartiet 2,0 7,2 35 
0,26 0,28 
Nordkalottfolket 4,7 4,8 bg 
0,30 0,29 
Høyre 5,1 7,5 
49 
0,38 0,25 
Andre 71 5,0 
110 
0,23 0,25 
Stemte ikke 4,8 5,0 
172 
0,21 0,22 

Tabell 7.B Vurdering av partier/lister som stiller til valg ved sametingsvalg pa en skala fra 
-5 (misliker sterkt) til +5 (liker svært godt), etter stemmegivning ved sametingsvalget i 2013. 


Gjennomsnitt (standardfeil) 


Vurdering av følgende partier: 


NSR 
Alle velgere 1,0 
(0,08) 
Norske Samers 3,8 
Riksforbund (NSR) (0,08) 
Arbeiderpartiet 0,2 
så (0,18) 
8 på 
© Årja 1,1 
A 
3 (0,25) 
> Senterpartiet 0,2 
2 (0,50) 
D 
E Fremskrittspartiet -2,0 
3 (0,36) 
S 
2 Nordkalottfolket -11 
5 (0,27) 
n 
Høyre 0,0 
(0,43) 
Andre 0,9 
(0,27) 
Stemte ikke -0,6 
(0,18) 


Ap 
0,3 
(0,08) 


0,0 
(0,18) 


Årja 
0,5 
(0,07) 
0,9 
(0,13) 
0,0 
(0,15) 


-0,4 
(0,16) 


FrP 


N 
1274-1329 


321-344 


220-230 


108-111 


38-41 


66-68 


62-66 


46-48 


109-111 


162-171 


204 


KAPITTEL 8 


Mediebruk og medietillit 


Eva Josefsen 
UiT Norges arktiske universitet 


Eli Skogerbø 


Universitetet i Oslo 


Abstract: To evaluate issues and party positions in the Sami parliamentary elec- 
tions, voters are dependent on information about political alternatives. Based on 
The 2017 Sami Parliamentary Election Study, this chapter examines Sami voters’ 
use of various information sources, how this use has changed over time, conditions 
that explain differences in use between voter groups, and whether voters have con- 
fidence in these information sources. An important finding is that the position of 
traditional news media has deteriorated between 2009 and 2017, while social arenas 
and social media’s position are increasing. This may indicate that the conditions 
for a joint Sami public sphere are being weakened. The development can, however, 
be labeled as a hybridization where the Sámi public sphere has become increas- 
ingly diverse. We do not have data to determine whether this development will 
have a positive or a negative effect on Sami democracy. Another significant finding 
is that Sami speakers perceive most information sources as more important than 
those with less knowledge of Sami language do. This applies to both Såmi-language 
and Norwegian-language media. However, the pattern is different regarding trust, 
where those who have Sami language skills tend to have lower trust in traditional 
Norwegian-language media, compared with those who have weaker Sami language 
skills. 


Keywords: information sources, news media, social media, Sámi Parliament, 
election, Sami language, trust 


Sitering av denne artikkelen: Josefsen, E. & Skogerbø, E. (2021). Mediebruk og medietillit. I J. Saglie, 
M. Berg-Nordlie & T. Pettersen (Red.), Sametingsvalg: Tilhorighet, deltakelse, partipolitikk (Kap. 8, 
s. 205-226). Cappelen Damm Akademisk. https://doi.org/10.23865/noasp.137.ch8 

Lisens: CC BY-NC-ND 4.0 


205 


KAPITTEL 8 


Introduksjon 


For å kunne ta stilling til saker og partistandpunkter er velgerne avhen- 
gige av informasjon om alternativer. Dette er et grunnleggende prinsipp 
for ytringsfrihet, mediefrihet og demokrati generelt, og handler dypest 
sett om hvilke betingelser medborgerne har for å bli inkludert i politisk 
kommunikasjon og beslutningstaking. Dersom velgerne ikke får infor- 
masjon om valgets partier, saker og kandidater, blir det vanskelig eller 
umulig å delta. Dette gjelder ved sametingsvalget som ved alle andre valg. 
Et særtrekk ved sametingsvalg sammenlignet med lokal- og stortingsvalg 
(se f.eks. Haugsgjerd et al., 2019; Karlsen, 2017), er imidlertid at velgernes 
informasjonskilder er færre og mindre relevante. Sametingsvalg får lite 
dekning i riksdekkende nyhetsmedier og er heller ikke rutinemessig dek- 
ket i lokal- og regionmedier i valgkretsene sør for Gåisi (se f.eks. Josefsen 
et al., 2017; Josefsen & Saglie, 2011; samt Berg-Nordlie & Skogerbø i denne 
bokas kapittel 9). 

I dette kapitlet undersøker vi hvilke informasjonskilder sametingsvel- 
gere bruker, hvordan bruk av kilder har endret seg over tid, hvilke forhold 
som forklarer forskjeller i bruk mellom velgergrupper og om velgerne har 
tillit til disse informasjonskildene. Spørsmålene vi stiller tar utgangs- 
punkt i det vi vet fra tidligere medie- og valgundersøkelser. I kapitlet 
sammenligner vi velgernes informasjonskilder i 2017-valget med tidligere 
funn om valgene i 2009 og 2013. I den grad vi har sammenlignbare data, 
viser vi til utviklingstrekk og endringer over tid. Datamaterialet fra 2017 
er hentet fra spørreundersøkelsen (se kapittel 1 i denne boka for en beskri- 
velse av datamaterialet og metoden), mens tallene fra 2009 og 2013 kan 
finnes i Karlsen (2011) og Josefsen et al. 2017. 

Fra tidligere studier og andre deler av valgundersøkelsen 2017 vet vi at 
velgerne ofte må hente informasjon om sametingsvalgets lister, partier 
og kandidater fra andre kilder enn de som er tilgjengelig ved stortings-, 
fylkestings- og kommunevalg. Både i 2009 og 2013 rangerte sametings- 
velgerne riksdekkende nyhetsmedier som lite viktig for informasjonsinn- 
henting, mens personlig kommunikasjon - som samtaler og diskusjoner 
med familie og venner og kontakt med sametingspolitikere - hadde 
vesentlig større betydning. Internettbaserte medier og sosiale medier var 
svært mye viktigere informasjonskilder for sametingsvelgerne enn for 

velgerne som stemte til stortingsvalget pa samme valgdag (Josefsen et al., 
2017, S$. 122; Karlsen & Aalberg, 2015, s. 123). For 2017 ventet vi a finne et 
lignende mønster som i 2013. 


Ulikheter i mediebruk 


I tillegg til å se på sametingsvelgernes bruk av ulike informasjonskilder 
generelt, har vi sett på noen forhold som kan tenkes å påvirke denne bru- 
ken, nemlig valgkrets, språk og alder. Med utgangspunkt i kunnskap om 
mediebruk i befolkningen generelt antar vi at det kan være forskjeller i 
bruk og rangering av ulike informasjonskilder mellom ulike aldersgrup- 
per, spesielt i bruk av sosiale medier og internett. Videre vet vi, som nevnt 
ovenfor, at det er store ulikheter mellom valgkretsene i nord og sør med 
hensyn til hvor sametingsvalgkampen foregår og hvordan den rapporte- 
res. Dermed antar vi at velgerne i ulike valgkretser vil ha ulike vilkår for 
å følge med på valgkampen. 

Blant informasjonskildene finner vi de samiske mediene som produse- 
rer nyheter og politisk journalistikk for et samisk publikum. NRK Såpmi 
produserer nyheter og dekker valgkamp på tre samiske språk i tillegg til 
norsk på flere medieplattformer (radio, TV, nett og sosiale medier). Åvvir 
er en samiskspråklig avis som dekker valgkampen på nett og papir, mens 
Sågat gjør det samme på norsk. I tråd med funn fra tidligere undersø- 
kelser, antar vi at velgere med ulik kompetanse i samisk har ulik bruk 
av disse nyhetsmediene. De samiske mediene — både i samisk og norsk 
språkdrakt - har, som vist i valgundersøkelsene av valgene i 2009 og 
2013 og i tidligere undersøkelser av samisk mediebruk (Skogerbø, 2000, 
2003), vært mer brukt og blitt rangert som viktig av velgere som forstår 
og leser samisk. I valgundersøkelsen 2009 ble dette sett i sammenheng 
med velgernes tilhørighet til det samiske samfunnet, der faktorer som 
språk, bosted, samepolitisk interesse og tilgang til informasjonskilder 
hadde betydning for om de fulgte med på valgkampen (Karlsen, 2011, 


1 — Sågat og Awvir får i likhet med NRK mediestøtte for å bidra til mangfold i samisk nyhetsproduk- 
sjon. Som mange andre medier krever Åvvir og Sågat abonnement for å gi tilgang til alt stoff på 
nett. 

s. 262). Vi antar at disse faktorene fremdeles har betydning, og at det a 
være samiskspraklig er en politisk ressurs for velgerne. 

Generelt forventer vi at sametingsvelgere preges av de samme 
endringene i mediebruk som andre velgergrupper. Bruken av sosiale 
medier er høy i befolkningen. I 2017 brukte 66 prosent Facebook på 
en gjennomsnittsdag, og andelen som har Facebook som sin viktigste 
nyhetskilde, har også økt vesentlig de siste årene (Medienorge, 2020). 
Digitalisering og utbredelsen av internett, sosiale medier og smarttelefo- 
ner har endret måten nyheter distribueres, leses og spres videre. Lesing av 
aviser på papir har falt dramatisk de siste to tiårene, lesing på nett har økt, 
og andelen som ser fjernsyn har gått ned. Folk flest abonnerer i mindre 
grad på aviser, og i den grad de leser digitale nyheter, krever disse ofte 
digitale abonnementer fordi nyheter gjerne ligger bak betalingsmurer 
(Olsen & Solvoll, 2018a, 2018b). Dette refereres ofte til som framvekst av et 
«hybrid mediesystem» der «gamle» og «nye» medier inngår i et gjensidig 
avhengig forhold til produksjon og distribusjon av nyheter (Chadwick, 
2017). Dette gjelder også for samiske medier som produseres og distri- 
bueres på mange ulike teknologiske plattformer. Sametingsvelgere deltar 
i samtaler og henter informasjon fra både sosiale medier, nyhetsmedier 
og på andre måter. Denne hybridiseringen og fragmenteringen endrer 
måten politisk kommunikasjon foregår på, både i og mellom valgkamper. 


Tillit 

Et aspekt ved medieutviklingen som har fått massiv oppmerksomhet de 
siste årene, er spørsmålet om hvilke medier som har tillit hos befolknin- 
gen (Kohring & Matthes, 2007; Newton, 2017). Tillit til mediene handler 
om i hvilken grad velgerne stoler på at den informasjonen de får hos ulike 
medier og på ulike plattformer er troverdig og sannferdig, men dette 
er samtidig vanskelig å operasjonalisere, ettersom det kan vise til både 
institusjonell tillit — tillit til medieorganisasjoner og institusjoner som 
f.eks. NRK, Sagat - og tillit til det konkrete innholdet på plattformen, 
f.eks. poster og nyheter på Facebook, Twitter. Samiske velgere i Norge har 
gjennomgående høy tillit til politiske institusjoner (Balto, 2011; Nilsson 
& Möller, 2017; Selle et al., 2015), men det er ikke tidligere undersøkt om 

de stoler på medier og informasjonskilder. I denne undersøkelsen gjør 
vi det. Fra undersøkelser i den norske befolkningen vet vi at NRK har 
generelt høy tillit, mens aviser skårer noe lavere og sosiale medier, spesielt 
Facebook, har lav tillit (Medietilsynet, 2019b). Det er også relativt store 
forskjeller mellom aldersgrupper (Medietilsynet, 2019a). Internasjonale 
undersøkelser viser samme tendens: Sosiale medier har vesentlig lavere 
tillit enn redigerte nyhetsmedier, og allmennkringkastere, som NRK, har 
jevnt over høyere tillit enn andre medier (European Broadcasting Union 
[EBU], 2020). 

Vår undersøkelse, i likhet med de fleste andre surveybaserte studier, 
gir heller ikke konkrete svar på hvorfor sosiale medier — i dette tilfel- 
let Facebook - har lav tillit i forhold til nyhetsmedier, og den forklarer 
heller ikke umiddelbart det tilsynelatende paradokset at mange samtidig 
har Facebook som sin hovedkilde til nyheter. Noen av forklaringene på 
hvorfor folk likevel oppgir lav tillit kan være metodologiske: Spørsmå- 
lene i surveyundersøkelser gir som regel ikke mulighet til å differensiere 
mellom tillit til institusjonen og til ulike typer innhold; eller generelt til 
«nyheter», som også kan ha mange uttrykk og opphav. Andre forklarin- 
ger kan være substansielle og handler om egenskapene ved Facebook: 
Plattformen er ikke redigert, og den brukes for å spre innhold av både 
lav og høy troverdighet. Det er godt kjent at rykter, usannheter og «falske 
nyheter» ofte spres på Facebook og andre sosiale medier (Kalsnes, 2019). 
Vi venter lignende resultater for disse mediene blant sametingsvelgerne. I 


de neste avsnittene går vi gjennom resultatene fra analysen. 


Informasjonskilder over tid 


I tabell 8.1 har vi sammenstilt data om bruk av informasjonskilder ved 
sametingsvalgene i 2009, 2013 og 2017. Når vi ser på hvor velgerne hentet 
sin informasjon fra i 2017, kan vi umiddelbart slå fast at mønsteret fra 
tidligere undersøkelser til dels er gjenkjennelig (tabell 8.1). Et særtrekk 
ved informasjonsinnhenting hos sametingsvelgere er at personlig kom- 
munikasjon betyr mye, og aller viktigst er diskusjoner med familie og 
venner. Over halvdelen av velgerne sier dette er svært viktig, og andelen 
har økt i forhold til valgene i 2009 og 2013. Nesten like mange nevner 

partiprogrammene som svært viktige kilder, og nærmere en tredjedel 
peker på at de får informasjon gjennom direkte kontakt med sametings- 
representanter. Fordi medielandskapet har endret seg siden 2009, har vi 
ikke sammenlignbare tall over tid når det gjelder sosiale medier. I 2017 
var Facebook en viktig kilde for nesten 40 prosent av velgerne, mens bare 
6 prosent mente det samme om Twitter. Ved det samtidige stortingsval- 
get var det omkring 20 prosent som oppga at de får med seg nyheter om 
valget på Facebook (Haugsgjerd et al., 2019). 


Tabell 8.1 Prosentandel som oppfattet ulike informasjonskilder som viktige ved 
sametingsvalget,* 2009-2017 


2009*** 2013** 2017 
Diskusjoner med familie og venner 48 54 55 
Partiinformasjon og partiprogrammer - 51 49 
Region- og lokalaviser 49 39 40 
NRKs distriktssendinger - - 41 
NRK Såpmis TV-sendinger - 51 40 
Facebook = = 39 
Andre internettkanaler, FB, Twitter, blogger 25 36 - 
Direkte kontakt med kandidater til Sametinget 34 34 31 
NRK Såpmi internett - 35 30 
Lokalradio - - 24 
Sågat 30 32 22 
NRK Såpmis radiosendinger - 30 22 
Åvvir 14 19 15 
Twitter - 6 6 


Spørsmål: «Nedenfor følger ulike informasjonskilder. Angi hvor viktig den enkelte kilden har vært for deg når 
det gjelder informasjon om sametingsvalget.». «Vet ikke» og ubesvart er utelatt fra beregningene. 

*Som «viktige» regnes verdi 4-5 på en skala fra 1-5, hvor 1 betyr ikke viktig og 5 betyr svært viktig. 

**Tall hentet fra Josefsen, Skogerbø et al., 2017, s. 122 

***Tall hentet fra Karlsen, 2011, s. 264 

-Data mangler 


De tydeligste trekkene i denne tabellen er at nyhetsmedienes posisjon som 
kilder ble svekket mellom 2009 og 2017. Dette gjelder både de samiske, 
med unntak av Åvvir, og de norske mediene. NRK Såpmi svekket sin posi- 
sjon som kilde på alle plattformer. NRKs distriktssendinger nevnes som 
viktige av 41 prosent i 2017, men vi har dessverre ikke data til å si noe om 
utviklingen over tid. Per 2017 hadde både NRK Såpmis ulike plattformer, 

Sagat og lokal- og regionavisene tapt terreng til Facebook og til familie og 
venner. Dette betyr at pa tross av et okt mediemangfold, er sannsynligvis 
vilkarene for a skape en felles samisk offentlighet blitt svekket siden 2009: 
Betydningen av de ulike kildene endres, og det er kilder som enten er 
knyttet til personlige forhold eller til personlige, algoritmebaserte nett- 
verk som øker. Sagt med andre ord: I 2017 var velgernes informasjon blitt 
mer avhengig av hva som ble diskutert i venne- og familiekretsen og på 
Facebook enn tidligere, mens de tradisjonelle nyhetsmedienes dekning 
var blitt mindre viktig. I tråd med tidligere valgstudier tror vi imidlertid 
ikke at betydningen av disse endringene er felles for alle velgere. Tidli- 
gere velgerundersøkelser har vist at ulike kilder har hatt større og mindre 
betydning avhengig av hvilken valgkrets velgerne tilhører, hvilke språk 
de kan forstå og/eller lese samt deres alder. I de følgende avsnittene skal 
vi derfor gå inn på noen av disse forskjellene. 


Valgkrets 


Valgkretsene strukturerer valgkampen, og det er i kretsene lokale og 
kretsspesifikke saker blir aktualisert. Ettersom velgerne har ulik tilgang 
til informasjonskilder i ulike kretser, er kildene sannsynligvis også av 
forskjellig viktighet. Tabell 8.2 bekrefter at betydningen av informasjons- 
kildene varierer mellom valgkretsene. 

To trekk er slående i tabellen: forskjellen mellom Avjovarri og andre 
valgkretser, samt betydningen av personlige kilder. I Avjovarri er så godt 
som alle nyhetskilder viktige, og spesielt Avvir har, naturlig nok etter- 
som utgiverstedet er Kautokeino, sin sterkeste posisjon som kilde her. 
Tidligere valgundersøkelser har vist at Avjovarri er den kretsen som 
dekkes best av samiske nyhetsmedier, og dette reflekteres tydelig i vel- 
gernes vektlegging av dem. I kontrast til dette har de samiske mediene 
liten betydning i nabokretsen Nordre valgkrets. Nordre valgkrets har, 
sammen med Sør-Norge-kretsen, den laveste andelen respondenter som 
ser på de samiske mediekanalene som viktigst. For eksempel er NRK Såp- 
mis internettside viktig for kun 14 prosent av velgerne i Nordre valgkrets. 
Heller ikke helt eller delvis norskspråklige kanaler som Sågat og NRK 
Såpmi internett og TV er viktig i denne kretsen. Hvorfor dette er såpass 

Tabell 8.2 Prosentandel som oppfatter ulike nyhetskilder som viktige,* etter valgkrets 


VALGKRETS 
z a x g Alle p- 

o g = > = ; 

5 Š 3 = & E 5 verdi 

Q 5 2 oO E 2 Š 

< > a n 

Region- eller 46 43 42 45 41 32 30 41 0,022 
lokalaviser 
Diskusjoner med 51 67 53 51 56 65 49 55 0,005 
familie og venner 
Sågat 32 39 15 15 17 13 13 22 0,000 
Awir 20 36 8 12 9 4 4 15 0,000 
NRK Sapmi TV 40 48 36 39 48 38 34 40 0,083 
NRK Sapmi radio 25 38 14 24 24 13 12 22 0,000 
NRK Sápmi internett 25 39 14 30 37 45 26 30 0,000 
NRKs 43 41 52 44 46 25 32 41 0,001 
distriktssendinger 
Lokalradio 29 39 27 21 21 8 10 24 0,000 
Facebook 33 44 33 41 52 37 39 39 0,054 
Twitter 5 6 8 4 9 2 8 6 0,304 
Direkte kontakt med 30 33 34 33 34 33 25 31 0,591 
kandidater 
Partiinformasjon 42 41 47 54 49 56 61 49 0,001 
og -program 
Frivillige 16 21 14 17 25 10 13 17 0,080 
organisasjoner 
Minste og største 132- 161- 127- 148- 99- 56- 194- 931- 
N (uveid) 151 175 142 162 105 71 210 1008 


Se tabell 8.1 for spørsmålsformuleringen. «Vet ikke» og ubesvart er utelatt fra beregningene. 


*Som «viktige» regnes verdi 4-5 på en skala fra 1-5, hvor 1 betyr ikke viktig og 5 betyr svært viktig. 


markant i Nordre valgkrets er et spørsmål som vi vil komme tilbake til 


nedenfor i forbindelse med velgernes tillit til medier. 


Videre viser tabell 8.2 at NRK Såpmis ulike tilbud med noen få unn- 


tak rangeres som viktige av mellom en fjerdedel og halvparten av same- 


tingsvelgere i alle valgkretser. Lokalavisene er viktige for mellom 40 og 


50 prosent i de nordlige kretsene, men har mindre betydning i kretsene 


Sørsamisk og Sør-Norge, hvor omkring 30 prosent anser dem som viktige. 


Tatt i betraktning at lokalavisenes dekning av sametingsvalget er spo- 


radisk i disse kretsene (Josefsen & Skogerbø, 2011; se også Berg-Nordlie 


& Skogerbø i denne bokas kapittel 9), er det relativt overraskende at 

omkring en tredjedel av velgerne rangerer dem som viktige kilder. En 
mulig tolkning er at i disse kretsene er mange velgere innflyttere som 
leser lokalaviser fra sine opprinnelige hjemtrakter og far informasjon om 
valget pa den maten. 

Det andre hovedtrekket som fremgar av tabell 8.2, er at betydnin- 
gen av personlige kilder er stor i alle valgkretsene. Det er ikke slik at 
nar nyhetsmedier er viktige, er andre kilder uviktige. Familie og venner 
betyr mest i Avjovarri og Sørsamisk valgkrets, hvor godt over to tredje- 
deler av velgerne regner dem som viktigst. I Sør-Norge-kretsen er denne 
kilden viktig for halvdelen av velgerne. Mens betydningen av partiin- 
formasjon og -program er lavest i Østre og Avjovarri valgkrets, hvor 
rett i overkant av 40 prosent sier at dette er viktige kilder, øker denne 
andelen jo lenger sør man kommer. I Sør-Norge oppgir hele 61 prosent 
at partiprogrammene er en av de viktigste kildene, mens nyhetsmedier 
som aviser, radio og TV scorer lavest (se kapittel 9). Facebook er jevnt 
over viktig for mellom en tredjedel og halvparten av respondentene i 
alle valgkretsene. 


Alder og kjønn 


Studier av andre valg har vist at alder og kjønn har betydning for hvilke 
informasjonskilder som anses som viktige i valgkamp (Haugsgjerd et al., 
2019; Karlsen & Aalberg, 2015). Jevnt over brukes sosiale medier mer som 
nyhetskilde av unge enn eldre, og vi har derfor sett på om dette er tilfelle 
også for sametingsvelgere. Tabell 8.3 viser at også ved sametingsvalget i 2017 
hadde alder betydning for vurdering av viktighet for informasjonskildene. 

For de yngste velgergruppene er familie og venner den viktigste infor- 
masjonskilden blant de under tretti år. De digitale kildene Facebook og 
NRK Såpmi internett er også viktige kilder, mens Twitter framstår som 
ganske uviktig for alle aldersgrupper. I synet på tradisjonelle nyhetsme- 
dier som minst viktige er dermed samisk ungdom på linje med det vi 
finner generelt i befolkningen (Statistisk sentralbyrå, 2020). Andelen som 
finner at NRK distriktsradio og regional- og lokalaviser er viktige kilder, 
er høyest hos de eldste. Når det gjelder direkte kontakt med kandidater, 
partiinformasjon/-program og frivillige organisasjoner, ser det ikke ut 

Tabell 8.3 Prosentandel som oppfatter ulike nyhetskilder som viktige,* etter alder 


ALDER 
18-30 år 31-50år 51-70år 71 år og Total p-verdi 
eldre 

Region- eller lokalaviser 26 40 44 50 40 0,001 
Diskusjoner med familie 69 56 53 41 55 0,000 
og venner 
Sågat 16 17 27 29 22 0,000 
Áwvir 17 15 15 13 15 0,841 

RK Sápmi TV 31 36 44 55 40 0,001 
NRK Sápmi radio 25 16 25 31 22 0,003 

RK Sápmi internett 37 32 28 17 30 0,011 
NRKs distriktssendinger 25 35 47 63 41 0,000 
Lokalradio 18 20 25 40 24 0,000 
Facebook 50 43 36 20 40 0,000 
Twitter 9 5 7 1 6 0,134 
Direkte kontakt med 27 29 34 34 31 0,268 
andidater 
Partiinformasjon 51 52 48 43 49 0,380 
og -program 
Frivillige organisasjoner 17 12 19 26 17 0,012 
Minste og største 98-109 327-350 407-448 87-108 931-1008 

(uveid) 


Se tabell 8.1 for spørsmålsformuleringen. «Vet ikke» og ubesvart er utelatt fra beregningene. 

*Som «viktige» regnes verdi 4-5 på en skala fra 1-5, hvor 1 betyr ikke viktig og 5 betyr svært viktig. 

til at alder gjør utslag på om kilden oppfattes som viktig. Bortsett fra 
NRK Sapmi internett, tiltar betydningen av de samiske nyhetsmediene 
for sametingsvelgerne, sammen med region- og lokalaviser og NRKs dis- 
triktssendinger, med økende alder. Igjen er dette et mønster vi finner i 
hele befolkningen: Radio, fjernsyn og aviser er de viktigste kildene for de 
eldste aldersgruppene (Statistisk sentralbyrå, 2020). 

I motsetning til alder, har kjønn liten betydning (data ikke vist). Det 
er kun for Facebook og partiinformasjon/-program at det er en signifi- 
kant forskjell mellom kvinner og menn. Andelen kvinner som vurderer 
disse kildene til å være viktige er høyere enn for menn, henholdsvis 46 
og 56 prosent kvinner og 33 og 43 prosent menn. En mulig forklaring 
på kjønnsforskjellene er at partiprogrammer og Facebook for kvinner 
kompenserer for tilgang til informasjon gjennom uformelle nettverk som 
færre kvinner har tilgang til. 

Sprak 

Sprak er viktig for hvilke medier velgerne kan bruke. En god del av 
valgdekningen i NRK Såpmi foregår pa samisk (Josefsen et al., 2017), 
noe som nødvendigvis medfører at velgere vil ha ulikt utgangspunkt 
for informasjonshenting derfra. I tabell 8.4 anvender vi en språkindeks 
som skiller mellom de som a) kan samisk godt eller ganske godt, og b) 
de som kan språket mindre godt eller ikke i det hele tatt. Tabellen viser 
at det kun er NRKs distriktssendinger, region- og lokalaviser og parti- 
program som rangeres noenlunde likt av de to sprakkompetansekate- 
goriene. For rangeringen av alle andre informasjonskilder er det store 
forskjeller. 


Tabell 8.4 Prosentandel som oppfatter ulike nyhetskilder som viktige, * etter samiske 
språkkunnskaper 


Samisk språkindeks** 


Godt/ Litt/ Total p-verdi 
ganske godt ingenting 

Region- eller lokalaviser 41 41 41 0,998 
Diskusjoner med familie og venner 68 49 55 0,000 
Sågat 32 17 22 0,000 
Åvvir 37 3 15 0,000 
NRK Såpmi TV 55 32 40 0,000 
NRK Såpmi radio 43 11 22 0,000 
NRK Såpmi internett 46 21 30 0,000 
NRKs distriktssendinger 39 42 41 0,251 
Lokalradio 30 20 24 0,000 
Facebook 50 34 40 0,000 
Twitter 8 5 6 0,097 
Direkte kontakt med kandidater 42 25 31 0,000 
Partiinformasjon og-program 46 51 49 0,199 
Frivillige organisasjoner 25 12 17 0,000 
Minste og største N (uveid) 307-333 609-672 928-1005 


«Vet ikke» og ubesvart er utelatt fra beregningene. 

*Som «viktige» regnes verdi 4-5 på en skala fra 1-5, hvor 1 betyr ikke viktig og 5 betyr svært viktig. 
**Språkindeksen er satt sammen av tre spørsmål: «Hvor godt snakker du selv samisk? Hvor godt leser du selv 
samisk? Hvor godt forstår du muntlig samisk?» Alle tre spørsmålene hadde fire svaralternativer, fra «flytende/ 
forstår alt» til «Kan ikke snakke samisk/kan ikke lese samisk/forstår ikke». Vi har lagd en additiv indeks hvor 
vi legger sammen verdiene på hvert spørsmål og deler på 3 (siden det er 3 spørsmål). Godt/ganske godt i 
tabellen er de som ligger over midtpunktet på indeksen. 


215 


KAPITTEL 8 


At samisk sprakkompetanse har stor betydning for hvordan velgerne 
henter og vurderer informasjon om valget, kan tyde pa at velgere med 
samisk sprakkompetanse har en politisk ressurs som velgere uten samisk 
sprakkompetanse ikke har. Det er en langt høyere andel av de som for- 
står alt eller ganske mye som anser informasjonskildene som viktige, sett 
opp mot de som forstår litt eller ikke forstår samisk. Denne tendensen 
gjelder altså ikke kun for de samiskspråklige informasjonskildene, men 
omfatter de fleste kildene. Tallene viser at Sagat - som er den norsk- 
språklige aviskilden som rapporterer mest om samepolitikk i valgkam- 
pen - er en viktig kilde for 32 prosent av de som behersker samisk, mens 
den er viktig for kun 17 prosent av de som forstår litt eller ikke forstår 
samisk. Også en annen lett tilgjengelig informasjonskilde for ikke- 
samisktalende, nemlig NRK Såpmis TV-sendinger som alltid er tekstet til 
norsk, er viktigere for de som forstår samisk enn for de som kan litt eller 
ingenting. 

Hva kan forklare denne systematiske ulikheten i vurderingen av 
viktighet av kilder med hensyn til samisk språkkompetanse? En mulig 
forklaring er at de som ikke leser eller forstår samisk, i høyere grad 
tenderer til å ikke delta i sametingsvalget. Bergh og Saglie (kapittel 6) 
viser at samisk språkkompetanse er noe høyere blant de som stemmer 
enn blant hjemmesitterne, men forskjellene er ikke store. Den kretsvise 
valgdeltakelsen viser at valgkretsene Østre og Avjovarri, hvor andelen 
samisktalende samer antas å være størst, har høyest valgdeltakelse, samt 
at valgdeltakelsen faller jo lenger sør man kommer. Det kan derfor tenkes 
at det som framkommer i tabell 8.4 kan forklare, eller forklares i, valg- 
deltakelse. Å være informert kan være en motivasjon for å delta i valg. På 
den andre siden, dersom man ikke har tenkt å delta i valget, vil det heller 
ikke være relevant å søke etter informasjon om valget, kandidater eller 
politiske saker. 

Det kan også tenkes at bruk av informasjonskilder har sammenheng 
med hvilken tillit velgerne har til disse kildene. Nedenfor skal vi derfor se 
nærmere på respondentenes tillit til ulike informasjonskilder. Disse pre- 
senteres noe mindre «finkornet» enn i tabellene 8.1-8.4, blant annet ved 
at NRK Såpmi er slått sammen til én kategori, men materialet vil uansett 
kunne si noe om tillit har betydning for bruk av mediekilder. 

Har velgerne tillit til sine informasjonskilder? 


A mile sosial og politisk tillit er, som omtalt over, utfordrende (Zmerli 
& van der Meer, 2017). Det er ikke gjort større undersøkelser om tillit til 
medier blant samer, slik det er gjort i den norske befolkningen (Medietil- 
synet, 2019b; Newman et al., 2019). I det følgende baserer vi oss på data fra 
et spørsmål i 2017-surveyen hvor sametingsvelgerne ble spurt hvor mye 
tillit de hadde til nyheter i ni ulike medier (tabell 8.5). Det framgår ikke 
eksplisitt av spørsmålet om det er snakk om tillit til nyheter om samiske 
forhold eller til mediene generelt. 


Tabell 8.5 Prosentandel med stor tillit til ulike medier* 


Prosent N 
NRKs riksdekkende nyheter (radio, TV, nett) 72 1032 
TV2 (TV, nett) 52 981 
NRK Såpmi (radio, TV, nett) 66 912 
NRKs distriktssendinger 73 1011 
Lokalradio 47 792 
Sågat (papir og nett) 41 693 
Åvvir (papir og nett) 34 561 
Din region-/lokalavis 52 912 
Facebook 16 910 


Spørsmål: «På en skala fra O til 10, der O betyr ingen tillit og 10 betyr svært stor tillit, hvor mye tillit har du har 
til nyheter du får med deg gjennom følgende medier?». «Vet ikke» og ubesvart er utelatt fra beregningene. 
*Som «stor tillit» regnes verdi 7-10 på skalaen 


Tabell 8.5 viser at NRK har stor tillit hos sametingsvelgere: For riksdek- 
kende nyheter og distriktsnyheter krysser over 70 prosent av velgerne av 
på de høyeste skårene for tillit. Dette tilsvarer omtrent det samme som 
Medietilsynet fant for hele befolkningen; over 80 prosent hadde høy eller 
ganske høy tillit til NRK i 2019 (Medietilsynet, 2019b). Mer overraskende 
er det at også lokalradio har relativt høy tillit. Omvendt er Facebook, som 
godt over en tredjedel rangerte som sin viktigste kilde til informasjon om 
sametingsvalget, den nyhetskilden som færrest velgere, bare 16 prosent, har 
tillit til (og 17 prosent oppgir «ingen tillit»). Dette stemmer overens med 
andre rapporter — folk bruker i stor grad Facebook, men de stoler ikke pa 
plattformen. Som vi har vært inne på, kan det være flere forklaringer på 

manglende tillit, men også internasjonale undersøkelser finner at sosiale 
medier har svært lav tillit (EBU, 2020; Newman et al., 2019). 


Tabell 8.6 Prosentandel med stor tillit til ulike medier, * etter valgkrets 


- He 
e 5 3 & E 5 å 
å © E 3 £ 5 z g p-verdi 
a Z u ES $a = 
< 24 å 
NRKs riksdekkende nyheter 72 66 68 75 66 79 81 72 0,016 
(radio, TV, nett) 
TV2 (TV, nett) 49 52 53 52 53 53 52 52 0,997 
NRK Sapmi (radio, TV, nett) 65 62 47 72 64 80 77 66 0,000 
NRKs distriktssendinger 68 65 72 79 72 74 78 73 0,043 
Lokalradio 45 49 45 50 48 43 47 47 0,943 
Sågat (papir og nett) 52 39 23 36 32 41 51 41 0,000 
Avvir (papir og nett) 44 43 13 35 25 19 31 34 0,000 
Din region-/lokalavis 52 44 46 60 58 56 55 52 0,052 
Facebook 18 19 11 14 22 14 12 16 0,181 
Minste og største 87- 139- 86- 73- 67- 28- 83- 56l- 
N (uveid) 149 176 148 169 106 71 213 1032 


Se tabell 8.5 for spørsmålsformuleringen. «Vet ikke» og ubesvart er utelatt fra beregningene. 
*Som «stor tillit» regnes verdi 7-10 på en skala fra 0-10, hvor O betyr ingen tillit og 10 betyr svært stor tillit. 


Henter vi valgkrets fram igjen, finner vi at tilhørighet til valgkrets kun 
har betydning for tilliten til NRK Såpmi, Sågat og Avvir (tabell 8.6). Vel- 
gere i Nordre valgkrets skårer gjennomgående lavest av alle valgkretsene 
når det gjelder tillit til de samiske mediene NRK Såpmi, Sågat og Åvvir. 
At mediene skårer lavere i Nordre valgkrets på tillit, kan ses i sammen- 
heng med hvilke informasjonskilder som anses som viktige i de ulike 
valgkretsene (jf. tabell 8.2). Forklaringen på den markante forskjel- 
len mellom Nordre valgkrets og de øvrige valgkretsene kan også ligge 
i velgernes partipreferanser og politiske standpunkter i samepolitikken. 
Andelen respondenter som oppga å ha stemt på enten Nordkalottfol- 
ket (25 prosent) eller Fremskrittspartiet (13 prosent) i Nordre valgkrets 
lå langt over oppslutning om disse to partiene på landsbasis, henholds- 
vis 7,5 Og 5,3 prosent. Begge disse partiene har utfordret forståelsen som 
dagens samepolitikk hviler på. Nordkalottfolket ved at de «ønsker å for- 
trenge det som oppfattes som et feil bilde av det samiske» til erstatning for 

en felles finnmarkskultur (Olsen, 2010, s. 122), mens Fremskrittspartiet 
onsker a legge ned Sametinget og avvikle alt av samiske rettigheter. Det 
kan derfor tenkes at den lavere tilliten til samiske medier som vi finner i 
Nordre valgkrets kan forklares i at Nordkalottfolkets og Fremskrittspar- 
tiets velgere i storre grad enn andre velger bort samiske medier, inkludert 
norskspraklige medieoppslag, som informasjonskilder fordi disse medi- 
ene formidler samiske samfunnsverdier som de er uenige i. I en tidligere 
undersøkelse av tillit til Sametinget blant sametingsvelgere, var et av fun- 
nene at tilliten i Nordre valgkrets var signifikant lavere enn tilliten i de 
øvrige valgkretsene (Balto, 2011, s. 178, 181). Den relativt sett lave tilliten 
til samiske medier i Nordre valgkrets kan derfor tenkes forklart i et større 
bilde av lav tillit til samepolitikken og samiske institusjoner generelt i 
delen av velgermassen. 

I tabell 8.7 tar vi for oss tillit og språk. Vi finner at det er statistisk 
signifikante variasjoner som kan forklares ut fra samisk språkkompe- 
tanse. Sammenhengene skiller seg imidlertid fra det vi så for vurdering 
av informasjonskildenes viktighet i tabell 8.4 - der de som behersket 
samisk språk vurderte de fleste informasjonskildene som viktigere enn 
det de med dårligere språkferdigheter gjorde. Når vi ser på tillit, er det 
derimot bare ett medium som de samiskspråklige har høyere tillit til enn 
de ikke-samiskspråklige: Flere av de som forstår samisk rapporterer å ha 
høy tillit til den samiskspråklige avisa Avvir. En åpenbar forklaring er at 
de har forutsetninger for å vurdere avisas innhold. For flere av de tradi- 
sjonelle norskspråklige nyhetsmediene er det derimot de som behersker 
samisk dårligst som har høyest tillit. Det er flere blant de som snakker 
samisk litt eller ikke i det hele tatt som har stor tillit til riksdekkende 
medier som NRK og TV2, og også til NRKs distriktssendinger og lokal- 
radiosendinger. Språk spiller ingen rolle for tilliten til Facebook, Sågat 
og NRK Såpmi. Det bør likevel sies at NRKs sendinger generelt sett har 
høy tillit hos en stor del av respondentene, uavhengig av språkbakgrunn. 
Også blant dem med gode samiske språkferdigheter er det NRKs sendin- 
ger (riks, distrikt og NRK Såpmi) som ligger på tillitstoppen. 

Til forskjell fra valgkretstilhørighet og språkbakgrunn har alder liten 
eller ingen betydning for tilliten til informasjonskilder; variasjonene mel- 
lom alderskategoriene er for små til at de kan sies å ha forklaringskraft. 

Tabell 8.7 Prosentandel med stor tillit til ulike medier,* etter samisk sprakkompetanse 


Samisk språkindeks 


Godt/ ikke/litt total p-verdi 
ganske 
godt 
NRK riksdekkende nyheter (radio, TV, nett) 66 76 72 0,002 
TV2 (TV, nett) 48 54 52 0,079 
NRK Sapmi (radio, TV, nett) 67 65 66 0,657 
RKs distriktssendinger 66 76 72 0,002 

Lokalradio 40 51 47 0,005 
Sågat (papir og nett) 40 42 41 0,507 
Avvir (papir og nett) 46 21 34 0,000 
Din region-/lokalavis 45 56 52 0,001 
Facebook 17 15 16 0,337 
Minste og største N (uveid) 265-340 281-688 558-1028 


Se tabell 8.5 for spørsmålsformuleringen. «Vet ikke» og ubesvart er utelatt fra beregningene. 

*Som «stor tillit» regnes verdi 7-10 på en skala fra 0-10, hvor O betyr ingen tillit og 10 betyr svært stor tillit. 
Derimot ser det ut til at kjønn kan være en faktor, da vi finner at flere 
kvinner enn menn har høy tillit til medier (data ikke vist). Resultatet 
er i tråd med Medietilsynets (2019b) undersøkelse av tillit til mediene i 
befolkningen som helhet. 


Viktighet og tillit til medier 


Ovenfor har vi sett på bruk av medier og tillit til medier hver for seg. 
Disse to kategoriene kan også ses i sammenheng ut fra en antakelse om 
at bruk av medier er et resultat av tillit til medier, selv om spørsmålet om 
tillit her ikke er spesifikt rettet inn mot tillit til rapportering i forbindelse 
med sametingsvalg. I tabell 8.8 tar vi for oss NRK distriktsnyheter, NRK 
Såpmi, Sagat, Avvir og Facebook og ser på om og hvordan tillit samvir- 
ker med hvor viktige disse mediene er. Tabellen viser i hvilket omfang 
respondenter som anser et medium som en viktig informasjonskilde, 
også har stor tillit til det samme mediet. 

Som vi så i tabell 8.5 nyter både NRK Såpmi og NRK distriktssendin- 
ger stor tillit hos respondentene (henholdsvis 66 og 72 prosent), mens 
Facebook ligger i den andre enden av skalaen: kun 16 prosent har stor 
tillit til denne kilden. I tabell 8.1 så vi at det er stor variasjon med hensyn 

Tabell 8.8 Prosentandel som har stor tillit til ulike medier,* blant de som ser pa disse mediene 
som viktige og ikke viktige 


Ikke viktig Viktig Totalt 
informasjonskilde informasjonskilde 
Stor tillit til Sågat 30 67 41 
Stor tillit til Avvir 21 70 33 
Stor tillit til NRK Såpmi** 51 81 66 
Stor tillit til NRK distrikt 65 83 72 
Stor tillit til Facebook 5 31 16 
Minste og største N (uveid) 413-555 126-471 539-968 


«Vet ikke» og ubesvart er utelatt fra beregningene. 

*Som «stor tillit» regnes verdi 7-10 på en skala fra 0-10, hvor 0 betyr ingen tillit og 10 betyr svært stor tillit. 

**1] spørreskjemaet er NRK Såpmi som informasjonskilde differensiert til radio, TV og internett. I denne tabellen 
har vi slått disse tre sammen til én indeks som forteller om NRK Såpmi som informasjonskilde. Indeksen er en 
samlevariabel som er konstruert slik at alle som har svart enten 4 eller 5 på minst én av de tre plattformene, 
altså at enten NRK Såpmi TV, radio eller internett (eller flere av dem), er viktige, har fått verdien «viktig» på 
samlevariabelen, og resten av utvalget har fått verdien «ikke viktig». De som har svart vet ikke, eller latt være å 
svare, på alle tre spørsmål, er utelatt fra indeksen. 


til hvordan respondentene vurderer informasjonskilders viktighet. For 
eksempel er Avvir en viktig informasjonskilde for 15 prosent, mens NRK 
distrikt er ført opp som viktig av 41 prosent. 

Tabell 8.8 viser at det er stor variasjon i tillit til informasjonskilder som 
ikke oppfattes som viktige. Blant de som ikke vurderer NRK Såpmi og 
NRK distrikt som viktige informasjonskilder, er det likevel en stor andel 
som har stor tillit til disse mediene (henholdsvis 51 og 65 prosent). En for- 
klaring er at tilliten til NRK er institusjonell og ikke koblet til det redak- 
sjonelle innholdet, mens konkret informasjon om valget henter velgerne 
andre steder. For Sågat og Åvvir ser vi en sterkere sammenheng mellom 
stor tillit og viktig informasjonskilde: Blant de som ikke ser på Sågat og 
Åvvir som viktige informasjonskilder, rapporterer bare henholdsvis 30 
og 21 prosent at de har stor tillit til disse avisene. Hva denne forskjel- 
len skyldes, er usikkert. En mulig forklaring kan være at disse to avisene 
ikke er sterke merkevarer, slik NRK er, og at tillit derfor i større grad må 
basere seg på konkret erfaring. 

For forholdet mellom det å være ansett som en viktig informasjons- 
kilde og det å inngi stor tillit, er likevel ikke forskjellen markant, med 
unntak av Facebook. Både NRK, Sagat og Avvir har altså høy tillit blant 
de som anser dem som viktige. At Facebook derimot skårer lavt på tillit 
også blant de som anser mediet som en viktig informasjonskilde, kan 

forklares med at man vet at informasjonen pa Facebook ikke alltid er tro- 
verdig, men at Facebook likevel er et sted hvor man far tak i informasjon. 
Velgerne velger bade hvilken informasjon de forholder seg til, hvem de vil 
være venn med, hvilke grupper de ønsker å være medlem i og, til syvende 
og sist, hva og hvem de stoler på. Det betyr at brukerne av Facebook sann- 
synligvis siler informasjonen de får. 


Konklusjon 


Et av hovedfunnene i dette kapitlet er at bruken av nyhetsmedier svek- 
kes blant sametingsvelgere samtidig som sosiale medier øker i betyd- 
ning. Dette er trender som vi ser over hele verden: Med digitalisering og 
hybridisering av mediestrukturene, endres velgernes bruk av nyhetsme- 
dier, deres posisjon svekkes og sosiale og ikke-redaksjonelt styrte digi- 
tale medier blir viktigere (Chadwick, 2017; Newman et al., 2019; Statistisk 
sentralbyrå, 2020). Dette skaper nye vilkår både for velgerne og valgets 
aktører. I den grad det er forskjeller mellom sametingsvelgerne og andre 
velgergrupper, ligger det i at velgere ved sametingsvalget vesentlig oftere 
henter informasjon fra Facebook enn det velgerne til stortingsvalg og 
lokalvalg gjør. Dette må forstås ut fra den generelt lavere dekningen av 
sametingsvalget i nyhetsmediene. På Facebook kan velgere finne infor- 
masjon og ta kontakt med om partier og kandidater som i liten grad 
omtales på andre plattformer. Sametingsvelgerne har fått flere informa- 
sjonskilder enn tidligere, samtidig som personlig kommunikasjon med 
venner og familie er av stor betydning. 

Et annet funn som også faller sammen med trender man finner i andre 
land, er at unge samiske velgere ofte velger digitale medier. Det er ingen 
holdepunkter i vår studie for å si at økt bruk av digitale plattformer peker 
i retning av mindre politisk engasjement, men viser at samiske velgere, 
i likhet med andre velgere, endrer sitt medieforbruk og at ulike poli- 
tiske kommunikasjonskilder og -former utfyller hverandre (Skogerbø & 
Krumsvik, 2015). Samtidig har de unge i større grad enn eldre diskusjoner 
med familie og venner som en viktig informasjonskilde. 

Et tredje hovedfunn er knyttet til tillit. Det er gjort få studier av insti- 
tusjonell tillit til samiske institusjoner, og da har de dreid seg om tillit til 

politiske institusjoner (Balto, 2011; Nilsson & Möller, 2016). Som diskutert 
over, har samiske velgere i likhet med befolkningen for øvrig større tillit 
til redigerte nyhetsmedier enn til Facebook, et funn som sammenfaller 
med det man finner nasjonalt og internasjonalt (Elvestad et al., 2018). Vi 
finner også at velgerne har høy tillit til både norske nyhetsmedier (særlig 
NRKs riksdekkende og distriktssendinger) og NRK Såpmi. De to samiske 
avisene nyter ikke så stor tillit som region- og lokalaviser, noe som kan 
forklares med at disse avisene både er nasjonale samiske aviser og aviser 
med spesifikke regionale nedslagsfelt. Det er heller ikke en motsetning 
mellom liten institusjonell tillit til Facebook og en økt bruk av plattfor- 
men som informasjonskilde. Ettersom partiene i stor grad bruker Face- 
book som informasjonskanal, er spørsmålet heller om velgerne stoler på 
informasjonen som partiene gir her. Dette har vi imidlertid ikke data på. 

En av konklusjonene vi kan trekke ut fra våre funn er at den samiske 
offentligheten er blitt mer fragmentert enn tidligere, i den forstand at 
samepolitikken dekkes både i flere nyhetsmedier og på flere plattformer. 
Slik sett er det indikasjoner på at vilkårene for en felles samisk offent- 
lighet er blitt svekket: nyhetsmedienes rolle som informasjonskilder og 
arenaer for samepolitikkens aktører er blitt mindre viktig. Dersom dette 
viser seg å være et funn som holder seg ved senere undersøkelser, kan 
det være en negativ utvikling for det samiske demokratiet. Den samiske 
offentligheten kan imidlertid også ses på som en hybridisering; et økt 
mangfold og dermed en utvidelse av det samiske demokratiet. Eldre stu- 
dier viser nemlig at før den digitale tidsalder ble samepolitikken, med 
unntak av de samiske mediene, dekket relativt sporadisk, preget av ste- 
reotyper og konfliktjournalistikk (Berg, 2001; Ijäs, 2012; Skogerbø, 2000). 
Samtidig har vi en studie fra sametingsvalgkampen i 2009 som viser at 
norske lokalaviser — særlig i nord - dekket samepolitikken på en syste- 
matisk måte (Josefsen & Skogerbø, 2011). Digitale plattformer og internett 
bidrar til et ytterligere mangfold og nye areaer for å uttrykke meninger og 
diskutere politikk, og dette gjelder også for det samiske samfunnet. Aldri 
før har muligheten til å vise fram samisk kultur og politikk på digitale 
medier vært større. Det er også trekk vi kjenner igjen fra forskning om 
urfolk og medier verden over: Digitale medier gir rom og plass for både 
politisk aktivitet og kulturuttrykk (DuBois, 2019). Økt hybridisering kan 

ogsa ses pa som en normalisering i betydningen av at sametingsvelgerne 
i likhet med andre velgergrupper far tilgang til flere informasjonskilder, 
bade fra personlige kilder, nyhetsmedier og sosiale medier. Samiske vel- 
gere neermer seg ogsa andre velgergrupper ved at de dreier bruken fra 
nyhetsmedier til digitale medier. Det er imidlertid et tankekors at okte 
ytringsmuligheter ikke nødvendigvis øker synligheten av samepolitik- 
ken - verken for samiske velgere eller for majoritetsbefolkningen. 

Abstract: During election campaigns for the Såmediggi — the representative organ 
of the Indigenous Sami — candidates in the South Norway Constituency face special 
challenges: How do they communicate with potential voters residing within a large 
group of non-voters and spread over a large area, when the constituency's news 
media barely cover the election? The chapter looks at different means of reaching 
voters under such challenging conditions. The candidates prioritized getting tradi- 
tional media coverage to a very little degree. Social media were seen as important 
and used actively, particularly Facebook, although only a few parties had developed 
more advanced strategies for utilization of this tool. Some parties created and imple- 
mented a special visual identity to communicate their values and attract attention, 
and one of the constituency’s parties achieved extra media attention because of their 
style. The existence of physical spaces for Indigenous politics in the constituency’s 
central urban area was of importance, not least because the 2017 election featured 
a special project to make the Indigenous election visible, which should be possi- 
ble to replicate elsewhere. The utilization of organizational and social networks was 
important and gave a special advantage to established party organizations with reg- 
istered members. Targeted campaign mailing was of key importance to counterbal- 
ance the problematic aspects of the constituency. 


Keywords: Sami politics, Sami voters, indigenous politics, indigenous urbanization, 
electoral strategy 

Introduksjon: Hvorfor er det vanskelig 

a na velgere i Sor-Norge? 

Dette kapitlet tar for seg hvilke strategier sametingspolitikere bruker for 
å informere og diskutere med sine potensielle velgere, spesifikt under for- 
hold der geografi, demografi og medielandskap gjør denne kommunika- 
sjonen vanskelig. Vi har tatt for oss valgkrets nr. 7 Sør-Norge/Lulli-Norga 
(nordsamisk), under 2017-valget. Bakgrunnen for å velge akkurat denne 
kretsen ligger både i funn fra tidligere studier av sametingsvalgene, og at 
det finnes relativt lite forskningslitteratur om denne valgkretsen. Fra tid- 
ligere studier vet vi at mens sametingsvalget dekkes relativt omfattende 
og rutinemessig i nord, er mediedekningen av valget i sør sporadisk og 
mer tilfeldig (Josefsen et al., 2017; Josefsen & Skogerbø 2011; Skogerbø 
et al., 2017). Fra tidligere valgstudier og andre studier av samepolitikk, 
vet vi også en del om hvordan samiske partier arbeider og hvilke vilkår 
for politisk arbeid som er til stede i de samiske valgkretsene i nord, spe- 
sielt i Finnmark. Vi har vesentlig mindre kunnskap om vilkårene for å 
drive sametingsvalgkamp i en krets der velgerne bor spredt, får ingen 
eller svært lite informasjon fra mediene og har få andre samiske velgere i 
nærheten. Dette kunnskapsgapet søker vi å dekke ved å studere valgkrets 
7 som et særegent case. Kapitlets forskningsspørsmål er: Hvordan iden- 
tifiserer partiene sine potensielle velgere og kommuniserer med dem når 
velgerne er en liten minoritetsbefolkning spredt ut over et stort område, og 
mediene i stor grad ikke dekker valget? 

Kapitlet starter med å gi et bilde av valgkrets 7, inkludert valgresulta- 
tet og spesielle utfordringer denne kretsen har i forhold til både demo- 
grafi, geografi og mediedekning. I de neste avsnittene tar vi opp partienes 
strategier for å identifisere og kommunisere med sine potensielle velgere. 
Kapitlet har ikke fokus på meningsbrytning og ulikheter i standpunkter 
mellom kandidatene, siden våre forskningsspørsmål dreier seg om stra- 
tegier for kommunikasjon med velgere i valgkretsen. Avslutningsvis dis- 
kuteres funn og videre forskning. 

Sør-Norge er rikt på sametingsvelgere og utgjør en av de raskest vok- 
sende valgkretsene. Det er derfor viktig for forskning på samepolitikk å 
se nærmere på denne valgkretsen. Funnene fra kretsen er dessuten mer 
generelt relevante for forståelsen av sametingspolitikk i andre deler av 

landet: Flere av Sør-Norges spesialutfordringer er nemlig ikke unike, 
men også til stede i andre valgkretser, dog i mindre utprega grad. Studien 
er også interessant sett i kontekst av det bredere studiefeltet urfolksrepre- 
sentasjon, siden det gir et sjeldent fokusert innblikk i representasjonen 
av urfolk som bor i «intern diaspora» — dvs. innenfor staten de kommer 
fra, men utenfor sitt urfolks hjemomrade. I tillegg er kapitlet et bidrag til 
studiet av urfolks urbanisering: En stor andel av velgerne i valgkretsen 
bor i landets største by, og noe av problematikken i valgkretsen — dvs. 
at urfolksvelgere er «gjemt» i ei stor majoritetsbefolkning — vil gjenfin- 
nes i mange større byer verden over (Berg-Nordlie et al., under utgivelse; 
Dorries et al., 2019; Howard-Wagner, 2021; Pedersen & Nyseth, 2015; 
Peters & Andersen, 2013). 


Metode 


Denne studien kan karakteriseres som en «embedded» casestudie (Yin, 
2009), i den forstand at vi prøver å gi et helhetlig bilde av valgkampen i 
valgkrets Sør-Norge. Det betyr at vi har brukt mange typer data - hoved- 
sakelig intervjuer med representanter for partier som stilte lister til same- 
tingsvalget 2017, bruk av kvantitative og kvalitative data fra nyhetsmedier 
og sosiale medier, deltakelse/tilstedeværelse på valgmøter o.1, samt doku- 
mentstudier (f.eks. partiprogrammer, fysisk valgmateriell). 

Mediedataene er hentet fra nyhetsmedier som inngår i Retrievers 
mediedatabase Atekst. Atekst dekker de fleste, men ikke alle norske 
medier. Vi har gjort to typer søk, spesifikke på valgkrets 7 Sør-Norge og 
generelle for hele landet. De spesifikke søkestrengene er bygd opp slik at 
de fanger inn dekning av toppkandidater og partier som stiller lister i 
Sør-Norge, mens generelle referanser til Sametinget og annen samepoli- 
tikk ikke kommer med, slik de spesifikke søkene ble bygd opp. For å gi 
denne konteksten, har vi i tillegg kjørt generelle søk på sametingsvalget. 
Disse søkene omfattet søkeordene sameting* og valg*. Vi har kjørt søkene 
for både det vi omtaler som «den lange valgkampen» (hele året før valget) 
og «den korte valgkampen» (måneden før valget). 

Intervjudataene kommer fra semi-strukturerte intervjuer med repre- 
sentanter for alle partiene/listene som stilte til sametingsvalget 2017 

i valgkrets Sør-Norge. Målsetninga var å intervjue alle lokale listetop- 
per, og med ett unntak lyktes dette. Informantene ga med noen unntak 
tillatelse til at intervjuene ble tatt opp pa band.’ I sitatene som brukes i 
dette kapitlet vil det verken framgå hvem som er sitert eller hvilket parti 
vedkommende representerte. For de som kjenner til sametingspolitikken 
vil det tidvis være noe gjennomsiktig hvilke partier det er snakk om når 
man diskuterer ulike visuelle stiler o.l., og i noen tilfeller vil kombinasjo- 
nen av billedmateriale, kildehenvisning og sitat gjøre det mulig å nøste 
opp hvilke partier det er snakk om. Vi har likevel valgt å holde på anony- 
misering gjennomgående i teksten både for å ivareta kravene til person- 
sensitive data, og fordi anonymiseringa likevel vil være reell for et større 
publikum uten kjennskap til det konkrete feltet. Det er dessuten ikke noe 
poeng for oss å beskrive de konkrete partiene og politikerne, men kun å 
framheve politikeres ideer og adferd som eksempler på mulige strategiske 
valg. 

For å få et kvantitativt bilde på sametingspolitikernes og partienes 
bruk av sosiale medier, forsøkte vi å følge deres Twitter-kontoer og åpne 
Facebook-sider. Dette viste seg å være vanskelig ettersom få kandidater 
og partier faktisk hadde slike. Mens noen av partiene hadde opprettet 
slike kontoer og profiler, var det svært få av listekandidatene som hadde 
en Twitter-konto og enda færre som hadde åpne Facebook-sider. Som vi 
skal se under, var dette i noen grad et bevisst valg, noe som indikerer en 
forskjell mellom generell politikeradferd i Norge og adferden til kandida- 
ter ved sametingsvalget (i alle fall i Sør-Norge — siden vi ikke har data pa 
politikerstrategier i andre valgkretser) 

Casestudier har både fordeler og begrensninger. Fordelene knyttes til 
å kunne hente inn unike data, gå i dybden på problemstillinger og finne 
detaljer som gir innsikter generaliserende metoder ikke vil fange opp. Det 
er hovedfordelen med å spesielt studere valgkrets 7. De samiske partiene 
har små ressurser til å drive valgkamp i en enorm valgkrets der samiske 
velgere bor spredt i flere hundre kommuner, og sametingsvalget foregår 


1 Disse intervjuene ble renskrevet av Aslak Owren, som på det tidspunkt arbeidet som forsknings- 
assistent, og deretter anonymisert. Et lite antall av informantene ønska ikke å få intervjuene tatt 
opp på bånd, og det ble da i stedet tatt notater underveis med informantenes godkjenning. Også 
disse filene ble anonymisert. 

helt i skyggen av stortingsvalget. Partienes handlingsrom og strategier 
under slike forhold får vi innsikt i ved å hente spesifikke data, slik vi har 
gjort gjennom intervjuer, mediedata og sosiale medier. Begrensningene 
ved casestudier er at resultatene ikke er statistisk generaliserbare og der- 
med ikke direkte overførbare til andre steder. Likevel mener vi at vilkå- 
rene for valgkamp i valgkrets 7 gir innsikter som vil være anvendbare for 
andre kretser og for urfolksrepresentasjon mer generelt. 


Kretsen, kandidatene og resultatet 
Valgkretsen og dens utfordringer 


Kretsen Sør-Norge dekker Norge utenfor Såpmi. Det er den største valg- 
kretsen i areal, og den har mange millioner flere innbyggere enn den nest 
mest folkerike kretsen, Sør-Såpmi (Aarjel-Saepmie). Sør-Norge hadde i 
2017 Norges nest største antall registrerte sametingsvelgere. Siden har den 
vokst til den største, men tallene i dette kapitlet forholder seg til situ- 
asjonen ved valget 2017. Kretsen har 6 av Sametingets 39 mandater, et 
mandattall som er beregnet ut fra antallet registrerte sametingsvelgere i 
valgkretsen (tabell 9.1). Imidlertid er Sør-Norge også den kretsen som er 
minst av alle når det kommer til samepolitisk tetthet? (Pettersen, 2011, se 
også tabell 1.1, kapittel 1). Disse særegenhetene gir partier og politikere 
spesielle utfordringer med å nå ut til velgermassen. 


Tabell 9.1 Valgkrets 7 Sør-Norge, 2017 


Antall registrerte velgere 2 894 

Antall velgere i U30-kommuner 1174 

Største velgerkonsentrasjon 848, Oslo kommune 
Areal Ca. 152 500 km2 
Samepolitisk tetthet 0,001 

Antall mandater 6 

Valgdeltakelse 61,4 % 


2 Man finner samepolitisk tetthet ved å sammenlikne antallet personer innført i Sametingets 
valgmanntall med antallet stemmeberettigede til stortingsvalg. 

Sametingsvelgerne utgjør kun én promille av de stemmeberettigede til 
stortingsvalg, mens det tilsvarende tallet i valgkretsens rake motsetning 
Avjovarri var 51,3 % i 2017. Den eneste valgkretsen som er sammen- 
liknbar med Sør-Norge i sa mate er Sør-Såpmi, der den samepolitiske 
tettheten er 0,003. Både i Sør-Norge og Sør-Såpmi «drukner» same- 
tingsvelgerne i en befolkning som ikke er registrert til å stemme ved 
sametingsvalget. Det er en svært stor andel personer som ikke oppfyller 
kriteriene til å være registrert i valgmanntallet, og man må forvente at 
den generelle interessen for sametingspolitikk blant den store ikke-re- 
gistrerte befolkninga er mindre enn lenge nord. Dette fører til at det blir 
vanskeligere for kandidater og de som bistår dem i valgkampen å finne 
fram til sametingsvelgerne. 

De ovennevnte demografiske utfordringene blir forsterka av valgkret- 
sens enorme geografiske størrelse. Ingen av Sametingets valgkretser kan 
kalles «små» - en av de geografisk mindre valgkretsene, Avjovarri, er 
større enn det sammenslåtte Vestfold og Telemark fylke. Sør-Norge er 
imidlertid desidert størst. Den nest største sametingsvalgkretsen, Sør- 
Såpmi, har litt under halvparten av Sør-Norges areal. Disse store avstan- 
dene gir politikere store utfordringer med å oppnå velgerkontakt: i møtet 
mellom mye geografi og lite økonomi, tid og personell blir det vanskelig 
å ha fysisk tilstedeværelse i annet enn noen få deler av den store valgkret- 
sen. Velgerne bor i tillegg særdeles spredt: Ingen valgkrets har en større 
andel velgere som bor i kommuner der mindre enn 30 sametingsvelgere 
er registrert (tabell 9.1, se også Berg-Nordlie & Saglie i kapittel 1). 

Det er imidlertid ett område i valgkretsen som stikker seg ut med 
en større andel registrerte sametingsvelgere: Oslo og omegn. Av 2 894 
velgere i kretsen var 848 registrert i Oslo kommune, og det var også 
mange registrerte i området rundt hovedstadskommunen. Kommunen i 
Sør-Norge med nest flest registrerte velgere er Bergen, men denne kom- 
munen kan likevel ikke sammenlignes med Oslo-området hva velger- 
konsentrasjon gjelder: Bergen (137 velgere) har ikke så mange flere velgere 
enn Bærum kommune (101) rett vest for hovedstaden. Sametingsvelgere 
bor altså konsentrert i det geografisk sett ikke så store Oslo-området, 
men dette er til gjengjeld Norges desidert mest tettbefolkede område. 
Slik sett er sametingspolitikkens demografiske utfordringer til stede 

også her: Den samiske velgerbefolkninga er vanskelig å finne blant så 


mange mennesker. 


Nyhetsmedienes dekning av valgkrets Sør-Norge 


Når vi sammenligner sametingsvalgkampen 2017 med dekningen av stor- 
tingsvalgkampen som pågikk samtidig, kan vi umiddelbart slå fast at 
ikke-samiske mediers oppmerksomhet ble tildelt sistnevnte. Enkle søk i 
Retriever viser at mens stortingsvalget fikk ca 72 000 oppslag i året før valget, 
fikk sametingsvalget 2 647 i samme periode. Med andre ord ble sametings- 
valget dekket helt marginalt i norske nyhetsmedier når vi ser på alle medier 
under ett. Dette gjenspeiler tidligere funn (Josefsen & Skogerbø, 2011). 

De spesifikke søkene på på dekningen av partier og kandidater i valg- 
krets Sør-Norge viste også et beskjedent antall artikler gjennom hele den 
lange valgkampen. Oppslagene omhandler partier og kandidater som 
stilte lister i valgkretsen, i kringkasting, nett- og papirbaserte medier. 
Totalt er det 98 oppslag, hvorav de fleste kommer i «den korte valgkam- 
pen», altså i løpet av den siste måneden før valgdagen. Dette er som for- 
ventet: Det meste skjer i måneden før valget og når valgresultatet er klart. 
Det er i denne perioden partiene og kandidatene er mest aktive for å selge 
inn sine saker, at usikre velgere tar sine endelige valg og nyhetsmediene 
har flest oppslag (Karlsen, 2019; Skogerbø & Simonsen, under utgivelse). 

Hvis vi ser bort fra avisenes nettutgaver, finner vi kun fem oppslag i 
riksavisene, mens lokalavisene hadde 36. Lokalavisene viet med andre ord 
sametingsvalget mer oppmerksomhet enn riksdekkende nyhetsmedier, 
men oppslagene om sametingsvalget er totalt sett få. Forklaringene på lav 
mediedekning kan være flere, men et helt sentralt strukturelt poeng er at 
det ikke er noen enkeltmedier som har valgkretsen som sitt dekningsom- 
råde. De riksdekkende mediene dekker hele landet, og spesielt i valgkamp- 
tider er det trangt om plassen både i NRK og TV2s nyhetssendinger og i 
løssalgsavisene. Det betyr ikke at sametingsvalget ikke ble dekket, men at 
det var få artikler om det. Sametingskandidatene i sør er med noen få unn- 
tak lite kjente, og har dermed mindre mulighet til å få oppslag. 

De samiske mediene stilte i en annen kategori. Alle valgkretser og par- 
tier fikk presentasjoner og artikler i NRK Såpmi, Avvir og Sagat, men 

nyhetsdekningen av valget i Sor-Norge var sannsynligvis mindre ruti- 
nisert enn den var i disse medienes lokalomrader i Finnmark. Som vi 
skal se under, regnet de sornorske politikerne dem heller ikke blant sine 
viktigste arenaer. 


Kandidater og resultat 

I 2017 stilte følgende partier til valg i valgkrets Sør-Norge: Ap, Arja, FrP, 
Høyre, NSR, Nordkalottfolket, Samefolkets parti (SAB), Senterpartiet og 
Siella (for mer om partiene, se Berg-Nordlie & Saglie i kap. 1). 

De aller fleste toppkandidatene bodde i eller relativt nært Oslo. Av 
toppkandidatene var NSR, SåB og Senterpartiets kandidater bosatt i 
Oslo. Flere andre kandidater bodde i Oslos nærområde: Nordkalottfol- 
kets toppkandidat bodde i Drammen, Siellas kandidat i Indre Akershus, 
Fremskrittspartiets kandidat i Follo og Arjas kandidat i Fredrikstad. Kun 
Ap og Høyre hadde toppkandidater bosatt helt andre steder i valgkretsen 
enn det sentrale Østlandet, da henholdsvis i Bergen og Haugesund. 

Når det gjelder politiske forskjeller mellom kandidatene er ikke dette 
kapitlets fokus, men vi kan merke oss at i intervju med NRK ble alle kan- 
didatene spurt direkte om hvilke saker de var opptatt av, og da framhevet 
nesten samtlige kandidater i Sør-Norge språkopplæring og språktilbud, 
særlig for barn og unge. Noen vektla i tillegg samiske møteplasser/språk- 
og kultursentre, flere snakket om bysamiske spesialutfordringer, og SåB 
ønsket en bysamisk handlingsplan. Politikernes prioritering av arenaer 
for språk og kultur er i tråd med funn fra forskningsprosjektet NUOR- 
GÁV, som identifiserte etablering av «urbane samiske rom» som helt sen- 
tralt for bysamiske miljøer. I en kontekst der urfolket er en minoritet som 
bor spredt rundt i bysamfunnet blir eksistensen av samlingspunkter som 
kulturhus, barnehager, opplæringsinstitusjoner o.1. viktige — for viderefø- 
ring og revitalisering av språk, kultur og identitet, og for at det skal finnes 
sosiale arenaer der et urbant samisk lokalsamfunn kan trives og vokse 
(Berg-Nordlie, 2018; Berg-Nordlie et al., under utgivelse). Politikernes 
prioriteringer gjenspeilet dette, med ett unntak: Nordkalottfolket skilte 
seg grunnleggende ut, siden toppkandidaten i stedet for å nevne språ- 
kopplæring og legge vekt på spesielle urbane samiske utfordringer, trakk 

fram «rettferdighet mellom ulike samiske interesser» og mellom «den 
samiske og norsk/kvenske lokalbefolkning» nord i landet. For dette par- 
tiet var altså det ønskede fokuset nordområdene, og rettighetssituasjonen 
mellom ulike etnisiteter der (Paulsen & Norvang, 2017). Senterpartiets og 
Siellas kandidater deltok ikke i NRKs sporrerunde. 

Valgresultatene i kretsen ble at NSR fikk 3 mandater (Tor Gunnar 
Nystad, Aili Guttorm, Piera Heaika Muotka), AP fikk 1 (Jørn Are Gaski), 
SåB fikk 1 (Ann-Elise Finbog), og Nordkalottfolket fikk 1 (Kjellrun 
Wilhelmsen). SåBs representant var en nykommer på Sametingets «Sør- 
Norge-benk». Det partiet som mistet et mandat, Såmit lulde («Samer 
sørpå»), hadde ikke stilt til valg i 2017. Det var altså i praksis deres «ledige» 
mandat som ble kapra av SåB. Ellers var det status quo — ingen endring i 
mandatfordelinga. I prosent fikk de fire partiene som kom inn henholds- 
vis 38,1 % (NSR), 17,2 % (Ap), 10,4 % (SåB) og 9,9 % (Nordkalottfolket). 
NSR gikk fram med 3,9 % uten at det fikk innvirkning på mandatforde- 
linga. SåB økte med 3,5 %, og for deres del førte dette altså til at de kom 
inn med én representant. Høyre, som tapte 2,5 %, og Ap, som tapte L7 %, 
gikk mest tilbake. Høyre hadde heller ikke tidligere vært inne på Same- 
tinget fra Sør-Norge, mens Arbeiderpartiets nedgang ikke førte til noen 
endring i mandat. Valgdeltakelsen gikk opp fra 57,7 % til 61,4 % (WWW. 
valgresultat.no). Det som skiller seg tydeligst fra trendene på landsbasis 
er SåBs større framgang i denne valgkretsen. 


Dekning i nyhetsmedia 


Da vi intervjuet sametingskandidater i Sør-Norge spurte vi om i hvilken 
grad de anså det som viktig å få dekning i nyhetsmedia, og om hvilke 
strategier de eventuelt hadde for å oppnå mediedekning. 

Jevnt over hadde de samiske partiene i sør ikke utarbeidet spesielle stra- 
tegier for å nå riksmedier og lokale medier. Det ble ansett som urealistisk å 
få «napp» hos slike, og dermed brukte man heller ikke mye tid på det. Flere 
anså også at de ikke hadde nok medieerfaring til å utforme suksessfulle stra- 
tegier for å komme i media, eller at de i for stor grad mangla nettverk med 
journalister som ville gjort det enklere å få medieoppmerksomhet. De som 
hadde gjort forsøk på å nå ikke-samiske nyhetsmedier med pressemeldinger, 

oppringinger osv. kunne bekrefte at det ikke var lett å få gjennomslag. Noen 
hadde likevel erfaring med at det plutselig kunne være et utspill som nådde 
fram, uten at de nødvendigvis selv kunne forklare hvorfor. 

En av politikerne vi intervjuet framhevet at når riksmedier retter blik- 
ket mot det samiske, så er de kun interessert i det samiske nordpå. Hvis 
dette stemmer, kan det være et resultat av stereotypt samebilde og lav 
kjennskap til det samiske i Sør-Norge blant journalister i riksmedia: Det 
er mulig at journalister rett og slett ikke vet hva som kan tenkes å være 
«samiske saker» i en del av landet der gjenkjennbare stereotyper som 
reindriftsnæring og samiskspråklig viddeliv er fraværende. Det kan også 
komme av tilbakeholdenhet med å skrive om en type samiskhet som ikke 
vil være gjenkjennbar for mange lesere. Ei tredje forklaring kan være at 
medienes orientering nordover når sametingsvalget skal dekkes, gjen- 
speiler ei oppfatning om at det samiske i Sør-Norge er perifert innad i det 
samiske samfunnet, og at når riksmedia først skal skrive om sametings- 
valget så bør oppmerksomheten rettes mot sentrale samiske strøk. Angå- 
ende lokalmedier opplevde kandidatene også lav interesse på den fronten. 
Noen av dem antok at dette handlet om journalistiske prioriteringer hos 
lokalavisenes redaksjoner: Samepolitikken ble ikke ansett som lokal nok 
til at det var verdt å bruke plass på. 


Lokale medier, og kanskje regionale, er mest opptatt av, litt sånn stygt sagt, kat- 


ten til Fru Hansen. Dette derimot selger ikke, og da er de ikke interessert. 


En relevant forskjell mellom lokalaviser langt nordpå og sørpå, er at det 
i nord finnes en del lesere som kan ha interesse for samepolitikk uten 
å være sametingsvelgere selv. Samepolitikken oppleves som relevant for 
dem uansett — mens i sør vil nok sametingsvalg ofte oppleves som helt 
irrelevant for ikke-samer. 

En strategi for å få oppmerksomhet fra media er å ha kandidater som 
journalister vet om eller kommer i kontakt med pga. kandidatenes virke 
eller status utenom politikken. Å ha listekandidater med noen form for 
«kjendisstatus» kan være nyttig i så måte. Dette har ikke kun å gjøre med 
å utnytte medienes interesse for å rapportere om folk som allerede er 
kjente ansikter for deres lesere, det har også å gjøre med at slike personer 
gjerne har kompetanse på å vekke mediers interesse og vet hvordan de 

skal få et budskap fram, samt at de har et eksisterende kontaktnettverk 
med personer som arbeider i mediene. Et anna synspunkt som kom fram 
i intervjuene var at kandidater som er «kjendiser» fra andre felter enn 
politikk kan sies å ha bevist en viss egnethet ved å demonstrere at de er 
dyktige og driftige folk. 


... de er jo flinke på sine områder. Det er jo en grunn til at de har blitt kjendiser, 
for de jobber hardt med skuespill, joik og fotografi. De har ikke levd på kjendis- 


tilværelsen hele livet. 


I Sør-Norges 2017-valgkamp utmerka SåB seg med å ha flere listekandida- 
ter som allerede var kjent for mediene. Fotografen Per Heimly og skuespil- 
leren Mikkel Gaup er rikskjendiser, mens nysjamanisme-utøveren Erik 
Myrhaug i noen grad er kjent gjennom samiske medier og blant samiske 
velgere. Deres tilstedeværelse på listene hadde begrensa effekt i form av 
oppmerksomhet fra ikke-samiske medier sørpå, men ga noen utslag i 
form av dekning fra lokalmedier nordpå (Isaksen, 2017). Slike oppslag 
nordpå må antas å nå en del sametingsvelgere sørpå — via sørnorske vel- 
geres abonnement på aviser fra sitt hjemomrade, lesing av deres nettsider, 
at de får med seg nyhetssaker som blir delt i sosiale medier, og samtaler 
med familie og venner nordpå. Facebook oppgis som en viktig kilde til 
informasjon for velgere i Sør-Norge (39 %), og enda mer diskusjoner med 
venner og familie (49 %) (se Josefsen & Skogerbø i kap. 8). Som vi skal 
se under under førte kjendisfaktoren også til oppslag i samiske medier. 
Likevel kunne Per Heimly oppsummere sine erfaringer fra valgkampen 
slik i intervju med OsloMet-journaliststudentenes avis Journalen: 


Media har vært utrolig dårlig. Jeg synes det er underlig at de ikke er mer inter- 
essert — vi må kjempe for å bli hørt. Det generelle inntrykket er at de landsdek- 
kende mediene tror at sametingsvalget er en lokalsak i Finnmark, og ikke noe 
som angår resten av Norge. Men det bor samer i hele landet, mange av dem bor 


i Oslo. (Tharaldsen, 2017) 


Oppslag i ikke-samiske medier er altså høythengende frukt sørpå, og 
sametingskandidater i kretsen er bevisste på dette. Når det gjelder lokal- 
medier spesifikt mente noen dertil at frukten ikke er spesielt søt: selv 
om man faktisk får oppslag, så treffer man ikke nødvendigvis så mange 

sametingsvelgere gjennom slike medier. Vi vet fra velgerundersokelsen 
at 30 % av velgerne i Sor-Norge sier regionale og lokale aviser er en viktig 
kilde til informasjon om sametingsvalget, men vi kan ikke si sikkert om 
velgerne referer til sornorske regions- og lokalaviser eller om de mer hen- 
ter informasjon fra lokal- og regionaviser som kommer ut i andre valg- 
kretser (se Josefsen & Skogerbø i kap. 8). Sannsynligheten er nok ikke sa 
liten for at det dreier seg om sistnevnte. 

I alle tilfelle: Sametingspolitikerne sørpå har ikke så store økonomiske 
og tidsmessige ressurser til å drive valgkamp, og dette fører til at flere av 
dem aktivt prioriterer de mest effektive tiltakene. Å fokusere på ikke-sa- 
miske medier, spesielt lokale medier, er ikke anerkjent som et spesielt 
effektivt tiltak. 

Når det gjelder samiske medier, var NRK Såpmis kandidatintervjuer 
(Paulsen & Norvang, 2017) det enkelttiltaket fra deres side som kanskje 
bidro mest til å hjelpe fram kandidaturene til politikere i Sør-Norge. NRK 
Såpmi, som leses av velgere fra hele landet, hadde bygd opp sine valgsider 
på en måte som gjorde at lesere enkelt kunne navigere til sin valgkrets og 
der finne fram til standardiserte intervjuer med samtlige toppkandidater. 
Dette ga kandidatene en unik mulighet til å presentere seg både personlig 
og politisk for velgerne. Intervjuene forelå på både norsk og samisk. I en 
valgkrets prega av store avstander mellom velgerne og små budsjetter til 
valgkamp, skal man ikke undervurdere hvor mye dette hadde å si for å 
øke velgernes praktiske mulighet til å lære kandidatene å kjenne. NRK 
Såpmi ble oppgitt å være en viktig kilde for 38 % av velgerne i Sør-Norge 
(se kap. 8), noe som er lavere enn mange andre valgkretser, men fortsatt 
ikke noen liten andel. 

Andre samiske nyhetsmedier i Norge er den nordsamiskspråklige 
avisa Åvvir og den norskspråklige avisa Sågat. Begge har Finnmark og 
dels Troms som hoveddekningsområde. Likevel tok disse to avisene også 
kontakt med listekandidater i Sør-Norge ved noen få anledninger. Når 
dette skjedde ble det oppfatta som overraskende og «tilfeldig» av noen 
kandidater. Kandidatene selv ga stort sett uttrykk for at de ikke hadde 
prioritert særlig høyt å nå samiske medier. Det var få som ga uttrykk for 
at de hadde tenkt på det som et «must» å for eksempel skaffe seg minst 
ett oppslag i samiske medier i løpet av valgkampen og lagt en plan for 

hvordan det skulle ga til. Det er tilsvarende ogsa relativt fa av kretsens 
velgere som oppgir at Sagat er en viktig kilde til informasjon om valget 
for dem (13 %), og veldig fa som oppgir Avvir (4 %) (se ogsa kap. 8). 

SåBs liste i Sør-Norge oppnådde et eget oppslag på NRK Såpmi i valg- 
kampen. Skjønt det var partiets «kjendisfaktor» som ble tema for artikke- 
len, ble anledninga brukt av partiet til å snakke om politiske standpunkter 
(Anti, 2017). I en NRK Såpmi-sak etter valget ble SåB i Sør-Norge vurdert 
som at partiet hadde vært spesielt synlig i valgkampen. En av grunnene 
som ble framhevet var partiets særpregede visuelle stil: 


Dersom du har fulgt med i årets sametingsvalg i Oslo-området, kan du umulig 
ha unngått å legge merke til dem — gjengen i Samefolkets parti. Med sin farge- 
sprakende og noe utradisjonelle politikerframferd, og med en valgliste bestå- 
ende av mer enn én kjendis, har de av enkelte blitt oppfattet som et friskt pust i 


sametingsvalgkampen. (Schanche, 2017) 


Målrettet visuell stil 


Partiene og kandidatenes visuelle profil kan, avhengig av hvor aktivt og 
på hvilke arenaer den brukes, være et strategisk middel til å nå fram i flere 
kanaler — det kan f.eks. trekke oppmerksomheten til nyhetsmedier, være 
blikkfang på sosiale medier, og/eller brukes i utsendt valgkampmateri- 
ale. Kandidater fra tre av listene oppga at de — i ulik grad — hadde tenkt 
helhetlig på visuell profil. Alle disse partiene kom inn på Sametinget fra 
valgkrets Sør-Norge. 

De tre listene der kandidater og aktivister hadde tenkt mest gjennom 
sin visuelle profil endte opp med å gå i temmelig ulike retninger. Ett av 
partiene valgte et billedspråk der noen av kandidatene hadde sterke og 
iøynefallende klær, og omga seg med hiphop-inspirert estetikk og andre 
urbane elementer. Et annet parti gikk inn for mer tradisjonelle politiker- 
portrettbilder, og ønska ifølge en av kandidatene å vektlegge et inntrykk 


av «samarbeidsvilje», «positivitet», og «å stå samla». 


Vi ønsker å vise at vi er samarbeidsvillige. Det er jo en ting. En annen ting, er at 
jeg tror at folk liker positive bilder. Folk liker at samiske miljøer er samlet, og at 


man kan fremstå samlet utad. 

Dette ønsket om å bruke bilder til å artikulere samarbeidsvillighet og 
rolig, positiv framferd må også sees i sammenheng med den politiske 
situasjonen på Sametinget i den lange valgkampen, som hadde vært 
sterkt prega av uro, konflikt og skiftende konstellasjoner (se Berg-Nordlie 
& Saglie i kap. 1). 

Begge de to ovennevnte partiene brukte visse bilder av kandidatene 
til stede i Oslos bymiljø, mens det tredje partiets frontkandidat i valg- 
kretsen derimot gjorde et poeng av at det var naturen som skulle være til 
stede i kandidatbilder og filmer. Hen forlot aktivt det urbane miljøet til 
fordel for marka og fjæra når valgkampmateriell skulle lages. En kandi- 
dat fra dette partiet gjorde også et poeng av å ta en promoteringsfilm til 
valgkampen i Sør-Norge mens hen var på «hjemstedet mitt», dvs. i opp- 
rinnelsesfylket Finnmark, og ikke på bostedet i Sør-Norge. I tenkningen 
rundt billedspråk ser vi her en merkbar kontrast: Det gjøres i praksis et 
valg mellom å henvende seg til velgere med identitet eller bakgrunn mer 
knytta til det urbane og kanskje i noen grad spesifikt Oslo vs. de som føler 
en tilhørighet mer kopla til det rurale og naturen. 

Et av de tre partiene hadde en merkbart uformell, uhøytidelig og kon- 
fronterende visuell stil. Dette er adferd Brubaker (2017) identifiserer som 
elementer i populismens repertoar. Populismebegrepet benyttes her i sin 
verdinøytrale form, der det ikke beskriver en ideologi, men en form for 
politikeradferd der bestemte teknikker brukes. Det sentrale i populis- 
mens repertoar er politikeres bruk av en diskurs der de fronter seg selv 
som talspersoner for en folkelig majoritet opp mot indre eller ytre eliter, 
og de uttrykker en visjon om å styre på vegne av, i kommunikasjon med 
og til fordel for «folket» som de appellerer til. Man kan se hos NRKs kan- 
didatintervjuer (Paulsen & Norvang, 2017) at førstekandidaten til dette 
partiet også i språkbruk opererte med et budskap som slekter på det 
populistiske repertoaret: 


Sametinget har en stor utfordring med nærhet til folket. En stor del av samene 
mener Sametinget har fjernet seg mer og mer fra folket. Folket leser om Rå- 
det som reiser hit og dit. Representasjon, taler og store middager. Men; hvor 
er nærheten til folket? Hvor er Sametinget når den vanlige mann og kvinne 


opplever urett. 

Stil og tale som utfordrer det etablerte er både velegnet til å nå velgere 
som har lav tillit til det bestående systemet (jf. Berg-Nordlie & Pettersen i 
kap. 3) og kapabelt til å øke medias interesse — i motsetning til en kanskje 
mer «forventet» symbolbruk i en samisk sammenheng, som naturbasert 
symbolbruk. Det sistnevnte er ikke heller noen dårlig strategi for å mobi- 
lisere velgere i et sametingsvalg, der mange av velgerne nok har en sterk 
identitetsforbindelse til nordområdene — men det blir nok i mindre grad 
sett på som direkte nyhetsverdig at man gjør det. Den tredje strategien, å 
satse på å framstå som samarbeidsvillig, rolig, saklig og kompetent, skil- 
ler seg ut fra de andre: Den innebærer ikke å kommunisere gruppeidenti- 
tet eller misnøye med eliter, men spiller mer på valenspolitikk, altså man 
søker å framstå som best egnet til å gjennomføre politiske mål som det 
er bred enighet om blant politikere og velgere (Bjørklund & Saglie, 2002; 
Karlsen, 2004; se også kap. 7). Som vi har sett og skal se, kan det være 
grunn til å kategorisere sametingsvalget i Sør-Norge som i noen grad et 
valg prega av lite brytning mellom partiene når det gjelder sak, slik at 
både fokus på å framstå som ekstra gjennomføringsdyktige og aktiviteter 
som skaper en spesiell identitetsforbindelse til partiet eller kandidatene, 
kan gjøre at man skiller seg positivt ut. 

Når alt dette er sagt må man selvfølgelig også være bevisst på at det 
finnes ikke-strategiske grunner til å benytte seg av ulike stilvalg og dis- 
kurser: De kan også være valgt fordi politikerne mener de resonnerer 
godt med deres reelle verdier og ideologier. Mye i politikken er strategisk 
handling, men på ingen måte alt. 


Sosiale medier 


Sosiale medier er blitt en integrert del av kommunikasjonen mellom par- 
tier/politikere og velgere, også i sametingsvalgkampen. For de samiske 
velgerne som helhet, er sosiale medier vesentlig viktigere informasjons- 
kilder enn tilsvarende er for velgerne i den parallelle stortingsvalget 
(Josefsen & Skogerbø i kap. 8; Haugsgjerd et al., 2019). Vår antakelse var 
at siden nyhetsmediene har liten dekning av valget, ville sosiale medier 
være spesielt viktig i valgkrets 7. Våre analyser viser imidlertid at det bare 
er delvis tilfelle at sosiale medier ble aktivt og planmessig brukt av partier 

og kandidater. Funnene viser ogsa et sprik mellom partier som pa ulik 
mate og i ulik grad hadde dette som del av sin strategi. 

Vi fant svært fa Twitter-kontoer tilhørende listekandidater, og de fleste 
brukte dem lite. Analysene viser at Twitter var lite brukt av partier og 
kandidater. Både partier og kandidater hadde Facebook-sider, men de 
aller fleste av disse var private og lukkede, og dermed stengt for automa- 
tisk innsamling av data (som i 2017 ellers var tillatt). 

De fleste vi intervjuet ga uttrykk for at sosiale medier var viktige og 
burde brukes, og det var bevissthet på at dette var en lett tilgjengelig 
kanal for partier og kandidater i Sør-Norge, og dessuten en økonomisk 
rasjonell kanal å bruke nar man var i en situasjon med knappe ressurser. 


Vi hadde ikke ressurser til å ha stand overalt, så vi prøvde å være mer synlig på 


Facebook og sosiale medier. 


Får vi mer i valgkampstøtte, kan vi bli flinkere til å nå flere velgere utenfor sosi- 


ale medier. Det er veldig lett med sosiale medier, for det koster ikke noe. 


Noen hadde litt mer klare planer for hvordan sosiale medier skulle brukes 
i løpet av valgkampen: De hadde tanker om hvor ofte de burde ha utspill, 
og hadde bestemt seg for hva som skulle kommuniseres ut som deres vik- 
tigste saker. Mer systematisk koordinering av aktiviteten i sosiale medier 
var imidlertid sjelden. Kun ett parti skilte seg ut med en spesielt grundig 
utarbeidet strategi for sosiale medier. 

Det var en utbredt tanke blant ulike partiers kandidater at Facebook 
var det sosiale mediet som skulle gis prioritet. Instagram ble også trukket 
fram av noen, mens svært få anså Twitter som viktig. Politikere brukte 
sine private Facebook-sider til å fronte politikk, heller enn å stifte åpne 
politikersider, i motsetning til hva som har blitt normen for stortings- 
politikere (Rogstad, 2015). Å lage politikersider ble ansett som unødven- 
dig ressursbruk, og forskjellen kan dermed gjenspeile en ressursskjevhet 
mellom kandidater i stortingsvalg og sametingsvalg. Partienes egne Face- 
book-sider ble brukt til intern mønstring, mens lukkede Facebook- og 
PM-grupper (Messenger) ble brukt til koordinering blant valgkampak- 
tivister. 

I valgkrets Sør-Norge oppsøkte noen politikere også spesifikke Face- 
book-grupper for å informere om at deres parti stilte til valg. Dette var 

blant lokale Facebook-grupper for samer bosatt i spesifikke områder av 
Sør-Norge; m.a.o. ble sosiale medier brukt som et hendig redskap til å 
finne velgere i et område med lav samepolitisk tetthet. Noen oppsøkte 
også Facebook-grupper hvor spesielle målgrupper for partiet befant seg, 
med den hensikt å styrke tilknytninga til partiet blant mulige velgere i 
disse gruppene. 


Under valgkampen har jeg under tillatelse fra administrator vært inne på [mål- 
gruppes] sider for å informere om oss. Mange av våre velgere har [målgruppe] 


bakgrunn, og jeg er nok ganske kjent i en del [målgruppe] miljøer. 


Blant intervjuobjekter fra lister der partiaktivister hadde diskutert mer 
detaljert hvordan man best kan bruke sosiale medier, ble det ansett som 
viktig å unngå «skyttergravskrig» med andre politikere og med folk i vel- 
germassen. Det vil si at man skulle prøve så langt mulig å bruke positive 
formuleringer og snakke om egen politikk, heller enn å angripe andre. 
Man skulle også unngå å gå inn i kommentarfeltsdiskusjoner på grunn 
av at disse lett kunne få en veldig lite konstruktiv tone. Ett intervjuobjekt 
oppga at hen i det lengste unngikk å lese kommentarfelt i det hele tatt, 
pga. debattformene som kan forekomme der. 

Blant andre mer avanserte strategier for bruk av sosiale medier var 
for eksempel ansvarsfordeling mellom listekandidater for når de skal 
poste hvor, fastsetting av spesifikke intervaller mellom postinger og 
bruk av PM-grupper til å koordinere besvaring av henvendelser og 


kommentarer. 


... vi bestemte oss for å presentere de profilene vi lagde for hver av de første seks 
kandidatene på Facebook og Instagram. En i uka. Så skulle alle kandidatene 
dele dette på sine private profiler, sånn at vi kunne nå mange velgere. Pluss an- 
dre saker innimellom, som hjertesaker og sånn. NN hadde mye med Instagram 


å gjøre, og publiserte profilene der ukentlig. 


... hvis det var noen spørsmål vi ikke kunne svare på, så hadde vi en egen felles- 
chat på Facebook hvor vi kunne spørre «okei, kan noen svare på det spørsmålet 


der». Så hadde vi alle listekandidatene der. 


Vi stilte konkrete spørsmål om bruk av Facebook, som er en viktig kilde 
til informasjon om sametingsvalget for velgere i Sør-Norge (Josefsen & 

Skogerbø i kap. 8). Flere av informantene kunne melde at når de la ut 
ting på Facebook fikk de lite respons, og noen uttrykte også overraskelse 
over dette. Folk som kommenterte ville ifølge noen av intervjuobjektene 
gjerne heller krangle enn å gå i dialog. Kandidatene tolket disse situasjo- 
nene som at «kranglerne» egentlig var andre partiers sympatisører, og 
ikke potensielle velgere, slik at det var lite fruktbart å gå i dialog med 
dem. Likevel var slik «skyttergravskrig» heller ikke noe utbredt fenomen, 
ifølge intervjuobjektene. En av kandidatene formulerte det som at «jeg 
har mottatt forbausende lite kjeft på Facebook». Kandidatene kunne der- 
imot gjerne oppleve å bli møtt med praktiske spørsmål om hvordan man 
stemmer, noe som kan tyde på at velgermassen opplever informasjons- 
mangel rundt dette. 

Likevel meldte noen enkeltpolitikere om ganske mange henvendelser 
via Facebook. Én oppsummerte at «det som er så fint med Facebook, er at 
det er så utrolig lav terskel for å ta kontakt. Man spør bare». Det var imid- 
lertid ikke uvanlig at de litt grundigere responsene kom som privat mel- 
ding via Messenger, ikke offentlig som kommentar under innlegg. Slik 
kommunikasjon i direktemeldinger har som en klar svakhet at den ikke 
skaper offentlig debatt rundt de politiske sakene. Graden av offentlighet i 
en debatt på Facebook kan uansett diskuteres. Siden politikerne i denne 
valgkampen ikke brukte politikerkontoer, men sine egne private kontoer 
og grupper retta inn mot deler av velgermassen, har den offentlige debat- 
ten på Facebook en risiko for å bli fragmentert. Dette gjelder særlig når 
politikerne primært bruker sin egen Facebook-side, og ikke setter start- 
posten på offentlig innstilling, slik at verken budskap eller diskusjon blir 
synlig utenfor politikerens egen kontaktliste. 


Fysiske møter 


I valgkamp er det vanlig å gjøre forsøk på å møte potensielle velgere til 
direkte samtaler utenom internett. Dette er selvfølgelig utfordrende når 
det er sametingsvalgkamp i en krets med lav samepolitisk tetthet og rela- 
tivt stor geografisk spredning av velgerne. Kandidatene var bevisste på 
dette, og deres valgkampstrategier gjenspeilet dette. Utfordringa kan 
også sies å gjenspeiles i funn presentert i kapittel 8 (Josefsen & Skogerbø), 

der valgkrets Sør-Norge har den laveste andelen respondenter som 
mener direkte kontakt med kandidater er en viktig kilde til informasjon 
(25 %). 

I det følgende vil vi gjennomgå ulike måter å legge opp til møter med 
velgere utenom internett mellom velgere og kandidater/valgkampaktivis- 
ter, og hvordan disse ble vurdert av kandidatene. 

Husbesøk er en god mulighet å komme i kontakt med mennesker som 
ikke nødvendigvis tilhører politikernes vanlige velgergrupper, få nyttige 
innspill til framtidig politikkutforming og rekruttere nye velgere. Det er 
imidlertid svært usannsynlig å treffe på en sametingsvelger når man ban- 
ker på ei tilfeldig dør i Sør-Norge, og selv med navn og adresse på alle 
registrerte velgere er det en økonomisk og tidsmessig særdeles stor opp- 
gave for listene å rekke over noe større antall av dem. Som en kandidat 
formulerte det: 


Jeg har fått mange gode tilbakemeldinger på det med dørbank og at folk kan 


stille direkte spørsmål. Men i vår valgkrets i sametingsvalg? Glem det! 


Det ble også poengtert at noen oppfatter det som en emosjonelt personlig 
ting å stå innmeldt i Sametingets valgmanntall. Slik kan man risikere å 
tråkke over ei sosial grense hvis man oppsøker mennesker privat pga. at 
de står i valgmanntallet, og som konsekvens gi velgere et negativt heller 
enn positivt inntrykk av seg selv og sitt parti. 

Å stå på stands med samepolitisk materiale ble ansett som ei lite rasjo- 
nell prioritering av ressurser. Å dra ut til absolutt alle steder med noen 
konsentrasjon av samiske velgere i Sør-Norge er ikke gjennomførbart, og 
selv om man holder seg til én eller to områder med et relativt sett større 
antall samiske velgere, så er sjansen for at noen av disse tilfeldigvis skal gå 
forbi standen relativt liten. Som en kandidat uttrykte det: «Om jeg kom- 
mer med noen brosjyrer [til partistanden], hvem skal jeg gi dem til da?» 
Tross dette ble stands likevel brukt av noen partier, om enn i begrensa 
grad. For eksempel fikk et parti som også stilte liste til stortingsvalget 
lagd en egen samepolitisk roll-up som kunne settes opp på partiets stand 
i sentrale deler av Østlandet. Et annet stortingsparti fikk laga samepoli- 
tisk materiell som de hadde tilgjengelig for velgere som ønsket dette i de 
ordinære valgbodene. 

I en sa stor krets som Sor-Norge er det apenbart at lister ma gjore et 
utvalg av geografiske områder der de skal satse ekstra tungt. De fleste 
trakk fram at man måtte satse ekstra hardt i Oslo grunnet den unikt store 
velgerkonsentrasjonen der. Noen av partiene hadde toppkandidater fra 
andre kommuner enn Oslo, og disse hadde en viss forhøyet aktivitet i 
sitt nærområde. Et av partiene bestemte seg — tross den lave samepoli- 
tiske tettheten — for å behandle Oslo som et sted der det er mulig til- 
feldig å treffe samiske velgere på byen. Dermed organiserte man at folk 
som var involvert i valgkampen gikk ut i gåkti (no: kofte/tradisjonelle 
samiske klær) og oppsøkte sosiale møteplasser. Målet var å tiltrekke seg 
diskusjoner om samiskhet og det å være same i Oslo, og på den måten 
finne potensielle velgere. Det ble oppgitt at man på den måten ikke bare 
rekrutterte nye velgere til partiet, men også at nye personer meldte seg 
inn i Sametingets valgmanntall. 


... en seks-syv forskjellige ganger hvor vi dro ut på forskjellige puber [etter mø- 
ter, i kofte] [...] Jeg fikk i hvert fall to stykker til å melde seg inn i samemann- 
tallet. Mens NN fikk flere ... 


Andre deler av valgkretsen ble i svært liten grad besøkt. Ingen av parti- 
ene så reising som rasjonell ressursbruk innafor smale budsjetter og med 
listekandidater som ikke er heltidspolitikere. Dette gjorde ikke bare valg- 
kamp vanskelig, men ble også i noen grad oppfatta som et problem for 
rekruttering av listekandidater i andre deler av kretsen. 


De [noen andre valgkampaktivister] dro vel til to byer på Vestlandet for å få 
også samer [der] med, men de fant ut at det var altfor stor avstand og med det 
lille valgkampbudsjettet som vi har var det ikke midler til å reise dit på valg- 


kamper, og eventuelt nominere noen der. 


Geografisk spredning blant listekandidatene er imidlertid en mindre for- 
del enn man kanskje kan tro, siden de store valgkampsatsingene uansett 
måtte gjøres i Oslo. Noen av toppkandidatene som ikke var basert i Oslo 
beskrev dette som ei utfordring: 


Det skyldes jo at det ikke finnes sentrale møteplasser andre steder enn i Oslo, så 


det var vanskelig å vite hvor valgkamp kunne føres ellers. 


246 


SAMETINGSVALG PA SØRNORSK 


Å oppsøke samiske møteplasser — kulturbegivenheter og samiske insti- 
tusjoner - er i seg selv en mulig strategi for å opprette kontakt med 
potensielle sametingsvelgere. Samiske politikere er selvfølgelig bevis- 
ste på at det å være synlige deltakere i samiske miljøer er positivt for 
omdømmet, noe som kan gjøre det ekstra attraktivt for dem å delta på 
de sosiale og kulturelle arenaene som finnes, selv om man må anta at 
de likevel har en sterk interesse av å oppsøke disse arenaene rett og slett 
i egenskap av å være samer. Når politikerne ble spurt om de oppsøkte 
lokale kulturbegivenheter spesifikt som arena for å drive valgkamp, 
svarte de at de i liten grad gjorde dette. Én informant fortalte derimot 
at hens parti hadde søkt seg ut festivaler nordpå, i Såpmi, pga. mulig- 
hetene det medførte til å nå medier og potensielle velgere på besøk 
sørfra. 


... Vi skulle bli intervjuet på Riddu og på Markomeannu og debatten som var i 
slutten av august i Tromsø, men vi hadde ikke penger til å sende noen av kandi- 


datene opp dit. [...] Jeg brukte av mine egne penger da. 


Når det gjelder kulturbegivenheter som valgkampstrategi må man også 
nevne at Norske Samers Riksforbund (NSR) drar særlig fordel av at de 
er både et parti og en kulturorganisasjon. Kulturarrangementer i regi av 
NSR og deres lokallag må antas å ha en mobiliserende effekt for arran- 
gøren, på den måten at det bygger opp bevegelsens troverdighet som 
aktør i kampen for samisk kultur. NSR har flere lokallag i Sør-Norge, og 
er mange steder en hjørnestein i lokalt samisk kulturliv. Denne fordelen 
framfor andre partier må anses å være markant, skjønt dobbeltrollen som 
parti og kulturorganisasjon også kan gjøre partiet til gjenstand for kri- 
tikk (Berg-Nordlie, 2018). 

Hva angår samiske institusjoner som valgkamparena, er det kun i 
Oslo at man overhodet har slike i Sør-Norge: Kulturhuset Samisk Hus 
(AS eid av Sametinget, NSR-laget Oslo Såmi Searvi, Samefolkets Parti, 
og Ap-organisasjonen Samisk Sosialdemokratisk Forum), samt kommu- 
nens samiske barnehage og samiskopplæring. Barnehagen og skolen ble 
ikke vurdert som valgkamparenaer av politikerne. Noen av intervjuob- 
jektene oppga derimot at de var innstilt på å bruke Samisk Hus som arena 
til å rekruttere velgere. 


247 


KAPITTEL 9 


... om jeg skal oppsøke dem [velgere] direkte, ma det bli i samiske miljøet som 
Samisk Hus, i Oslo. Det er ikke mange møtepunkter vi har her i Sør-Norge, og 


vi burde hatt flere. 


Det var likevel vanskelig å gjøre dette i 2017 pga. at huset var i en flytte- 
prosess fra mindre lokaler på Indre Øst til større lokaler i Sentrum. Der- 
med er våre resultater for bruk av Samisk Hus som valgkamparena ikke 
representative for et valgår med huset i normal drift. En av intervjuobjek- 
tene ga uttrykk for at Samisk Hus generelt kunne brukes mer intensivt til 
valgkampaktiviteter. 


Samisk Hus kan brukes [enda] mer til møter og at velgerne kan møte politikere 
på et tryggere grunnlag og komme med spørsmål. Hele august måned burde 


Samisk Hus være åpent til forskjellige valgkampsformål. 


Det må også nevnes at noen få ikke anså Samisk Hus som en like aktuell 
arena, da de oppfatta dette som «domenet» til NSR og Samefolkets Parti. 
Det dreier seg her ikke om formell utesperring, eller en utesperring som 
ble utøvd av de som driver huset til daglig, men som en opplevelse av 
sosial utesperring utøvd av andre personer på huset. 

Et særtrekk ved valget i Sør-Norge 2017, er rollen som ble spilt av insti- 
tusjonen Eldorado i Oslo (www.eldo.no). Mellom 2013 og 2018 ble den 
gamle kinoen Eldorado i Oslo sentrum drevet som en bokhandel med 
flere saler som kunne brukes fritt til politikk- og samfunnsorienterte 
arrangement. Bokhandelen tok en rolle som aktør som ga plass til poli- 
tisk informering og frie ytringer (www.bok365.no). I 2017 kjørte de et 
prosjekt hvor de ga bred og synlig presentasjon til alle partier som del- 
tok i stortings- og sametingsvalgkampen. Denne aktiviteten innebar at 
store bannere med partiers navn og logo ble hengt opp i Torggata, en av 
Oslo sentrums travlere handlegater, hvert parti fikk tilbud om å lage en 
reklamevideo i studio, og «veggaviser» om valget hang over lang tid inne 
i lokalene. Det medførte at sametingsvalget og sametingslistene ble mer 
synlige i Oslo sentrum enn de har vært i noe tidligere valgår. Flere trakk 
dette fram som viktig for velgere i Oslo og omegn. 


Av og til møtte vi på noen velgere, og særlig unge velgere. [...] De var usikre på 


hva de skulle stemme på - og for dem var det nok veldig bra at det var stands 

[her i betydningen plakater og rollups, ikke bemannede valgboder]. Eldorado 
er jo åpent seks dager i uken, så de kunne bare dra dit for å lære, heller enn å 


google og lese partiprogrammene på egen PC. 


Eldorado sendte også ut spørsmål til partiene tidlig i prosessen, og for 
noen av disse partiene var disse standardspørsmålene «disiplinerende» 
når det gjaldt deres utforming av både program og materiell. Eldorados 
opplegg ser dermed ut til å ha hatt en standardiserende og kanskje spis- 
sende effekt på noen partiers sametingsvalgkamp i Sør-Norge. 

Et annet viktig tiltak fra Eldorados side var at de innkalte samtlige 
partier til paneldebatt. Dette var selvfølgelig en gylden anledning for 
politikerne i sør til å debattere hverandre offentlig, og få fram hva som 
skilte dem fra de andre. Nesten alle som ble spurt var fornøyd med måten 
debatten ble holdt på, og noen mente det var et mer åpent og omfangs- 
rikt opplegg enn valgdebattene som hadde vært holdt på Samisk Hus i 
tidligere år. Én av informantene uttrykte at debatten i større grad burde 
involvert publikum. Når det gjelder hvorvidt debatten fikk forskjeller 
fram, så var det flere av toppkandidatene som tvert imot mente debatten 
tydeliggjorde at forskjellene i sak slett ikke var så store. Noen av de inter- 
vjuede mente selv at det ble stilt flere lister i kretsen enn det saklig sett 
var grunn til: 


Vi skyter oss litt i leggen i Sametingsvalget, når vi har hundreogørtogførti lister, 
som gjør at det bare skal en stemme eller to til for å vippe folk inn eller ut. Jeg 
tror kanskje at vi skulle gått sammen litt flere, og slått oss sammen i koalisjoner 
eller noe. Jeg vet ikke helt, men vi har helt hinsides mange lister til veldig, veldig 


få velgere. 


Om inntrykket av generell saksenighet er delt av velgerne, så understøtter 
dette at strategier basert på valenspolitikk eller appell til gruppeidentifi- 
kasjon kan vise seg å være særlig effektive. 

Noen toppkandidater som bodde langt fra Oslo anså derimot oppleg- 
get på Eldorado som litt utfordrende, siden man da går glipp av en stor 
sjanse til å vise seg fram til velgere hvis man ikke kommer seg til hoved- 
staden på en bestemt dato. En av toppkandidatene endte for eksempel 
opp med å bli representert i debatten av en kandidat lenger ned på lista, 
som var bosatt i hovedstaden. 

Mønstring av sine «egne» 


De listene som springer ut av, eller har etablert, medlemsorganisasjoner, 
sitter på en særdeles viktig ressurs: kontaktinformasjon til personer som 
kan tenkes å være spesielt tilbøyelig til å stemme på dem, i alle fall hvis de 
blir «mønstret» til å stemme. Aktiv mønstring av egen organisasjon kan 
være klokt både for å sørge for at overbeviste medlemmer faktisk stem- 
mer, men også fordi det ikke er gitt at medlemmene har tenkt å stemme 
på den organisasjonen de er med i. Karlsen (2011) anser det som sann- 
synlig at Ap og NSR nyter godt av partilojalitet pga. sin lange fartstid i 
partisystemet, status som «de to store» i systemet, og deres høye organi- 
satoriske tilstedeværelse. Det er imidlertid selv ikke for disse gitt at med- 
lemmer i kulturorganisasjonen NSR stemmer på dem som parti, eller at 
samer i «storsamfunnspartiet» Ap mener at Ap-kandidatene er de beste 
til å sitte på Sametinget. 

Mønstringsstrategier som ble brukt var medlemsbrev, postinger i egen 
organisasjons sosiale medier, ringerunder og i mindre grad private meldin- 
ger. Dette siste ble imidlertid i større grad oppfatta som å trå inn i den pri- 
vate sfæren, og hadde en risiko for å bli oppfatta som «pushy». Det samme 
gjaldt i noen grad ringerunder. En strategi som var spesifikk for etablerte 
stortingspartier var å kontakte medlemmer for å få dem til å registrere seg 
i valgmanntallet og stemme. Disse partiene verver bredt i det norske sam- 
funnet, og kan gjerne ha medlemmer som har mulighet til å registrere seg 
i Sametingets valgmanntall, men bare ennå ikke har gjort det. 


Vi startet tidlig i prosessen ved å oppfordre medlemmer til å melde seg inn i 
manntallet, og å bruke sine nettverk til å få andre til å melde seg inn. Det var det 


vi startet med, før selve valgkampprosessen begynte. 


En annen gruppe som kan anses som «mønsterbare» av politikere er slekt, 
venner og øvrig nettverk. Slike sosiale nettverk kan være viktige arenaer 
for politiske diskusjoner, innspill til politikk, og rekruttering av velgere. 
Selv om dette ikke ble vektlagt særlig av kandidatene i Sør-Norge, ble 
det anerkjent at mange stemmer på slekt og venner. Man skal nok ikke 
overdrive effekten av dette i Sør-Norge, der velgerne kommer fra en stor 
variasjon av områder og slekter, og det ikke er tette, samiske samfunn på 
samme måte som i en del andre valgkretser. 

Postlegging 


Partienes valgkamp i Sør-Norge nyter godt av at politikerne får utdelt 
lister over valgmanntallsregistrerte til bruk i valgkampen. Postlegging av 
partiprogrammet og valgkampmateriell til velgere registrert i Sametin- 
gets valgmanntall er en spesielt egna måte å sørge for at valgmateriell 
når velgerne direkte - uten at man trenger å gjøre husbesok, som jo er 
vanskelig å gjennomføre i praksis pga. valgkretsens geografi og demo- 
grafi. Kandidatene får tilgang på adressene til de registrerte sametings- 
velgerne, og har dermed informasjonen de trenger til å gjennomføre slike 
målrettede postutsendinger. Denne metoden er selvfølgelig økonomisk 
og tidsmessig utfordrende, men den ble oppfatta som effektiv nok til at 
de aller fleste listene gjennomførte den. Partiene satte av store andeler av 
sine økonomiske ressurser til å sørge for at husstander i hele Sør-Norge 
der det bodde folk registrert i Sametingets valgmanntall skulle motta for- 
sendelser fra dem. 


En tredjedel av de pengene [valgkampstøtten] gikk til å postlegge valgprogram- 
mene og sende dem til alle dem som er registrerte sametingsvelgere i valgkrets 


7 [Sør-Norge]. Det tok mye av budsjettet. 


Hvorvidt valgkampmateriellet som ble postlagt var spesifikt retta inn 
mot Sør-Norge, varierte sterkt. For eksempel sendte et parti ut en bro- 
sjyre som var felles for hele landet, med fokus på toppkandidatene i alle 
valgkretsene. Denne brosyjren hadde bilder som i all hovedsak var nord- 
fra, og det var ikke noe særlig blikk på Sør-Norge. Ifølge en informant 
fra partiet gjenspeilet dette rett og slett at partiet «har ingen spesielle 
samesaker i sør». Et annet parti sendte derimot ut et hefte som var ute- 
lukkende om kandidater og politikk i Sør-Norge. Et tredje parti sendte ut 
ei valgkampavis for hele landet, og i tillegg et kort og en pamflett som var 
spesifikt om kandidatene i Sør-Norge. 

Data fra kapittel 8 indikerer at postlagt valgkampmateriell virkelig er 
en viktig kilde til informasjon for velgerne i Sør-Norge: Kretsen har den 
høyeste andelen velgere som mener partiprogram og informasjon er en 
viktig kilde til informasjon om valget, hele 61 %. Den begrensede mulig- 
heten til å motta slik informasjon via andre kanaler, gjør at postlegginga 
er den sannsynlige kanalen for å motta slik informasjon. 

Oppsummering: Diskusjon av funn og resultater 


I det folgende oppsummerer vi kort strategiene brukt av partiene, for 
vi ser litt pa hva slags framgangsmater kretsens seeregenheter kan sies a 
«favorisere», og diskuterer deretter hvorvidt det er mulig å gjøre noe med 
de grunnleggende utfordringene som det kan anses at valgkretsen har. 
Helt til slutt kommenterer vi mulig overføringsverdi mellom dette stu- 
diet av sametingsvalgkamp i Sør-Norge og annen forskning på urfolks- 
representasjon, særlig med tanke på andre sametingsvalgkretser i Norge, 
men også andre steder i verden der urfolksrepresentasjon utføres under 
liknende kår som i Sør-Norge: under medieskygge, med sterk geografisk 
spredning av velgere, og demografisk «gjemt» i ei overveldende stor majo- 
ritetsbefolkning. 


Strategier 

I det ovenstående har vi gått gjennom sametingskandidater i Sør-Norges 
bruk av nyhetsmedier, visuell stil, sosiale medier, fysiske møter, organisato- 
riske og sosiale nettverk, samt postlegging av materiale. Kanskje noe over- 
raskende var nyhetsmedier ikke så høyt prioritert som kanal for å nå ut 
til samiske medier. Det er mulig at en del politikere her undervurderer 
i hvilken grad saker sørfra kan selges inn til samiske medier, mens det 
er åpenbare utfordringer med å nå ikke-samiske medier lokalt. Medie- 
skyggen ble ansett i noen grad som et fait accompli, noe man bare måtte 
forholde seg til. Dette kan også ha hatt en selvforsterkende effekt. Valg av 
kandidater med kjendisfaktor og målbevisst valg av visuell profil var spesi- 
elle strategier som ble brukt for å bryte gjennom, og som i alle fall i ett av 
tilfellene hadde en viss merkbar effekt på mediedekninga. Ulike partier 
vektla ulik symbolbruk og retorikk. Vi har her sett mest på visuelle grep, 
og observerte da grep forbundet med populistisk repertoar, billedbruk 
som spiller på identitetstilknytning — for eksempel til natur og nord eller til 
urbanitet - og valenspolitiske strategier. Ulike forsøk på få til fysiske møter 
ble tatt i bruk. Stands ble i noen, men liten grad brukt, i utgangspunk- 
tet først og fremst av de partiene som uansett hadde stands i forbindelse 
med stortingsvalg. Imidlertid, pga. det spesielle «Eldorado-prosjektet» i 

2017 var det også flere andre partier som fikk fysiske presentasjonssteder 
i akkurat denne valgkampen. Fokus på utvalgte steder der man kan møte 
velgere ble praktisert på den måten at Oslo ble universelt ansett som et 
sted det var viktig å være til stede på ulike arenaer - mens andre steder 
i kretsen ble ansett som vanskelige å nå, og begrensa fruktbare å reise ut 
til. Institusjoner og kulturarrangementer ble ansett som viktige arenaer, 
men akkurat dette året var den mest aktuelle institusjonen - Samisk Hus 
i Oslo - i en flytteprosess under valgkampen, og kunne dermed i min- 
dre grad enn vanlig brukes. Institusjonen Eldorado var til gjengjeld en 
viktig arena for valgkamp akkurat dette året. Eldorado-prosjektet bidro 
sterkt til å gjøre sametingsvalget synlig i Oslo. Det hjalp velgere å finne 
informasjon om partiene, og inspirerte noen av partiene til å arbeide med 
program og kommunikasjon. Det kan ved framtidige sametingsvalg vur- 
deres å satse på liknende prosjekter for å øke bevisstheten om valget og 
gjøre det enklere for velgere og partier å «møte hverandre», både i denne 
og andre valgkretser. Mønstring av egne organisatoriske og til dels sosiale 
nettverk ble framhevet som viktig. Bruk av sosiale medier ble av alle fram- 
hevet som viktig, men det var stor variasjon når det gjelder i hvilken grad 
ulike lister arbeidet systematisk med sosiale medier og la detaljerte stra- 
tegier. Sist, men slett ikke minst, ble postlegging av materiell ansett som 
særdeles viktig, og kandidatene oppga at de brukte mye valgkampmidler 
på dette verktøyet som gjorde det mulig for partiene å med sikkerhet nå 
ut til velgere individuelt, noe som ellers ikke er mulig pga. valgkretsens 
særtrekk. 


En krets som favoriserer de etablerte og kjente 
En mulig konklusjon vi kan dra av valgresultatene, sammenholdt med 
særtrekk ved valgkretsen og det vi har sett av dekning og hørt gjennom 
intervjuer, er at veletablerte partier kanskje har ekstra stor fordel i valg- 
kretser med kjennetegn som det Sør-Norge har. Når medier er relativt 
tause og det er vanskelig å nå velgere, har de som velgerne allerede kjen- 
ner til et åpenbart fortrinn. 

De to partiene som fikk flest stemmer er begge landsomfattende og 
velkjente - NSR og Ap. Velgere som konsumerer samiske medier vet godt 
om begge disse partiene, i tilfellet Ap er de også kjent for folk som kun 

leser ikke-samiske medier. Velgerne har allerede «kroker 4 henge» disse 
partiene pa nar de skal vurdere de ulike partiene som stiller i kretsen. At 
man trekker mye på et landsomfattende omdømme kan for så vidt slå ut 
både positivt og negativt, og nedgangen for Ap i sør kan man nok relatere 
til den generelle nedgangen for Ap i Sametingsvalget 2017 (kap. 1) heller 
enn lokale forhold. NSR og Ap er også listestillere som høster fordeler av 
at de organiserer velgere utenom sametingsvalgene - NSR som kultur- 
organisasjon, Ap som parti med aktivitet i hele storsamfunnet - og kan 
dermed mønstre medlemmer fra egen organisasjon. En annen fordel for 
storsamfunnspartiene er at fordi sametingsvalgkampen sammenfaller 
med stortingsvalgkampen, så organiserer og bemanner storsamfunns- 
partiene uansett stands på dette tidspunktet. Informasjonsmateriell om 
sametingsvalget kan legges ut på disse bodene, og dermed gjøres relativt 
bredt tilgjengelig selv om det er få av personene i partiet som primært 
er aktive i sametingsvalgkampen. Selv om de som står på standen ikke 
kan svare på samepolitiske spørsmål, kan bare det at partiet faktisk har 
samepolitisk valgmateriell på standen gi et positivt inntrykk som kan slå 
godt ut i sametingsvalget, og for så vidt også slå ut positivt for stortings- 
valget. Stortingsparti som Ap har likevel også en ulempe, som poengtert 
av Josefsen (2019): Deres organisering går på tvers av de samiske valgkret- 
sene, noe som kan gjøre organisering og koordinering utfordrende. 

I noe mindre grad enn NSR og Ap er også Nordkalottfolket en kjent 
størrelse for de som leser nyheter om samisk politikk. Nordkalottfolket sitt 
fokus på den kvenske nasjonale minoriteten gjør at også de i noen grad er 
posisjonert til å sikte seg inn mot spesifikke velgergrupper med egne orga- 
nisasjoner og sosiale medie-arenaer, og drar nytte av dette. Hva angår det 
fjerde partiet som kom inn fra Sør-Norge, SåB, så er dette en etablert stør- 
relse i Oslos samepolitiske og samekulturelle liv. De er medeier i Samisk 
Hus og har relativt profilerte folk lokalt i Oslo. De rekrutterte også kjente 
personligheter til lista, og nyttiggjorde seg derigjennom ekstra av mye av 
den «kjent og etablert»-effekten som muligens er ekstra viktig i sør. 


En krets som favoriserer gode sosiale medier-løp 
De to partiene som økte mest - NSR og SåB - var også de som hadde 
de mest detaljerte strategiene for bruk av sosiale medier. I begge disse 

partiene var bruken av sosiale medier mer planmessig og detaljert enn 
hos de andre. 

Facebook var den klart favoriserte sosial medie-kanalen for politi- 
kerne under 2017-valget. Dette var dels et resultat av at politikerne bruker 
de kanalene de allerede er på og kjenner, men som strategisk valg pas- 
ser det også den samiske situasjonen: Det er kjent at Facebook er i svært 
aktiv bruk som arena for å samle den spredte samebefolkinga for både 
kulturelle, politiske og rent sosiale formål (Berg-Nordlie, 2018), så det er 
naturlig å rette oppmerksomheten mot den når man skal drive valgkamp. 
Som Josefsen & Skogerbø viser i kapittel 8 er Facebook en velbrukt kanal 
for sametingsvelgerne til å hente informasjon. 

De partiene som hadde mest planmessig bruk av sosiale medier var 
også de som hadde tenkt mest over sin visuelle profil, skjønt i ulik grad: 
Det var SåB som hadde den mest utstuderte visuelle profilen, og bilder 
av dette partiets kandidater ble svært synlige i løpet av valgkampen. De 
to partiene hadde svært ulik stil både grafisk og retorisk. Man må anse 
at når partier bevisst velger visse visuelle profiler, er dette ikke kun for å 
få medias interesse, men også for å trekke bestemte velgergrupper til det 
aktuelle partiet/kandidaten. Via den visuelle profilen søker man å sym- 
bolsk uttrykke verdier, idéer eller kulturtrekk som ettertraktede velger- 
grupper deler — eller man søker å få fram at kandidatene deler deskriptive 
trekk med slike velgergrupper, slik som klasse, bakgrunn, eller geografisk 
tilhørighet (Karlsen, 2011; Stokke & Selboe, 2009). Å appellere til par- 
tiidentifikasjon kan være en god strategi ved sametingsvalg. Funn fra 
svensk samepolitikk viser at sametingsvelgere i større grad enn velgere 
generelt identifiserer seg med partier, skjønt politiske saker likevel fram- 
stod som viktigere for velgerne enn personlig identifikasjon med visse 
partier (Dahlberg & Mörkenstam, 2016)* Når det er sagt, antyder både 
en gjennomgang av kandidatintervjuer og noen av kandidatenes egne 
utsagn at de politiske forskjellene kanskje ikke var så veldig store mellom 
de fleste av partiene, noe som igjen vil gjøre personrelatert «gjenkjennel- 
seseffekt» og valenspolitikk mer viktig. Hvis man kan knytte suksessene 


3 — Funn fra Sverige er ikke nødvendigvis overførbare til Norge i sametingsvalgsammenheng. Par- 
tisystem, valgordning og innflytelsesnivået til organet det er valg til, er alle ulike i Norge og 
Sverige. 

til deres stilvalg, kan man konkludere med at bade valenspolitisk og 
populistisk strategi når fram, sannsynligvis til ulike typer velgere. 


En krets som favoriserer kandidater som er sentralt bosatt 
Oslo er det stedet i kretsen der man har mest mulighet til å møte vel- 
gere pga. velgerdemografi og institusjonelt landskap, og det er i Oslo at 
valgkampens éne store valgdebatt foregår. Det er ikke noen ulempe for et 
parti i Sør-Norges valgkamp å ha en sterk tilstedeværelse i Oslo-området 
og ha storbysamiske saker på programmet. Nesten alle partiene frontet 
i noen grad typiske «bysamiske» saker, men SåB framsto nok i denne 
valgkampen som et spesielt Oslo-orientert parti, både i sak med sitt spe- 
sialfokus på «urbane samer», ei liste med sterk dominans av Oslo-bosatte 
kandidater og en strategi som la vekt på rekruttering av velgere i Oslo. 
Det kan også nevnes at når SåB kom inn på Sametinget i 2017 erstatta de 
i praksis et parti som ikke stilte i 2017: Såmit lulde/ Samer sørpå. Tross det 
regionalt orienterte navnet hadde dette partiet bygd seg opp primært i 
Oslo. Valgvinneren NSR stilte også med to toppkandidater fra Oslo, samt 
én fra en småby nær Oslo. Av de som kom inn fra Sør-Norge var det kun 
Aps toppkandidat som hadde sin base et annet sted enn Stor-Oslo, og 
dette var en veletablert og kjent kandidat i kretsen. På den annen side 
kan man ta med seg at ett av partiene som kom inn, Nordkalottfolket, 
hadde en profil som overhodet ikke orienterte seg mot Oslo, eller for den 
saks skyld Sør-Norge, men tvert i mot vektla nordområde-identitet og det 
kvensk/norsk/samiske i nord. Dette skiller seg noe ut, men når tydeligvis 
også en målgruppe i sør. 

Det er ikke overraskende at et så klart demografisk og institusjonelt 
sentrum i valgkretsen som hva Oslo er, får en spesiell status i valgkam- 
pen, og at kandidater som bor der har en fordel. Man skal imidlertid heller 
ikke overdrive sametingsvalgets grad av synlighet i Oslo. I 2017 var valg- 
kampen i Oslo ekstra synlig pga. Eldorado-prosjektet, som ga muligheter 
til å spre informasjon om valget og drive valgkamp som man i tidligere 
år ikke har vært i nærheten av å ha. Et spørsmål er hvem som skal fylle 
de store skoene Eldorado etterlot seg etter at institusjonen ble avvikla, og 
prøve å gjenskape en lignende arena for sametingsvalg i kommende år. 
Her kan flere aktører være relevante, muligens i samarbeid med andre 

institusjoner og bedrifter i Oslo, for eksempel Samisk Hus — som nå, i 
motsetning til under valgkampen 2017, er i drift i relativt store og sentrale 
lokaler i Oslo. 


Kan valgkretsens utfordringer gjøres noe med? 


Valgkretsens grunnleggende utfordringer er en kombinasjon av man- 
glende mediedekning av den søndre «periferien» i det samiske Norge, og 
visse trekk ved geografi og demografi i Sør-Norge. Sistnevnte kan man 
ikke vedta seg vekk fra, men det man eventuelt kan gjøre noe med, er 
å endre selve det premisset at Sør-Norge er én valgkrets. Man kan for 
eksempel tenke seg at Oslo og omegn skilles ut som én valgkrets, mens 
resten av Sør-Norge, eventuelt med noen få kommuner overført til Sør- 
Såpmi, blir en separat valgkrets. Dette ville minsket størrelsen på det 
geografiske området som kandidatene må forholde seg til, og Oslo-domi- 
nansen ville blitt forbeholdt den delen av landet der byen faktisk ligger. 
Hvis antallet registrerte sametingsvelgere i Sør-Norge utenom Oslo og 
omegn når et antall hvor det blir ansett som forsvarlig at det utgjør en 
egen valgkrets, er denne løsninga noe som man kunne vurdere. Å endre 
valgkretsene er selvfølgelig ei radikal løsning, og det er åpenbart både 
prinsipielle og praktiske spørsmål som må utredes og diskuteres før man 
kan vurdere å ta et slikt grep. 

Et interessant spørsmål er også hvorfor samiske medier ikke vier større 
oppmerksomhet til Sør-Norge. Kapitlet har ikke har tatt mål av seg til å 
svare, men flere grunner kan tenkes. Et viktig poeng er at politikerne selv 
ikke går helt fri for ansvar når det gjelder mediesituasjonen, da det vir- 
ker som kontakt med samiske medier slett ikke er høyt prioritert hos de 
fleste. Ulike typer «høylydte» kommunikasjonsstrategier hos kandidater 
sørpå — som særlig SAB opererte med i valget 2017 - kan kanskje være et 
verktøy å trekke oppmerksomheten mot valget i sør. Dette er imidlertid 
heller ikke helt uten risiko, da denne typen strategier også kan støte fra 
seg velgere som ønsker primært fokus på saksuenighet eller valens. Fra 
medienes side kan det dreie seg om at samiske medier har personellman- 
gel og svak eller ustabil bemanning i sør, det kan dreie seg om kunn- 
skapsmangel om sør i samiske medier, og kanskje kan det også være et 

utslag av en generell holdning om at Sapmi skal dekkes forst, eller at mer 
samisk-sentrale og nordlige omrader enn dette igjen har forrang. Mann- 
tallsveksten i sor tyder uansett pa at et storre fokus pa samepolitikk i sor 
hos de samiske mediene, absolutt er berettiget. Av «suksesser» kan man 
nevne NRK Såpmis kandidatpresentasjoner, som fikk gode skussmål 
og er et verktøy som svarer godt på spesielle utfordringer som tilligger 
valgkrets Sør-Norge. Dette er et valgdekningsgrep som potensielle vel- 
gere nok vil sette pris på at rikskringkastingen viderefører for framtidige 
sametingsvalg. 


Sluttord 


Funn presentert i denne artikkelen gir et visst grunnlag for videre stu- 
dier, både av Norge og andre land. Med tanke på de andre valgkretsene på 
norsk side av Såpmi, kunne det være interessant å gjennomføre kompa- 
rative studier av hva som blir ansett av kandidater å være grunnleggende 
utfordringer i egen krets, og sammenlikninger av deres strategiske valg 
for å nå velgere. Man kan forvente å finne en del av utfordringene som er 
til stede i Sør-Norge også i andre valgkretser, spesielt i Sør-Såpmi der den 
samepolitiske tettheten er sammenlignbar med Sør-Norges (Berg-Nord- 
lie & Saglie i kap. 1) og valgkretsens areal er stort. Sør-Såpmi har imidler- 
tid ikke i så stor grad et så utpreget samisk «tyngdepunkt» som Sør-Norge 
har med Oslo - i det sørsamiske området er det flere samiske sentra 
(Berg-Nordlie, 2018). Lenger nord og øst vil disse typisk sydlige utfor- 
dringene med tanke på geografi og demografi i ulik grad være mindre til 
stede, og man kan forvente at kandidater vektlegger andre utfordringer 
og gjør andre strategiske vurderinger. 

I de andre statene som har sametingsvalg ligger det en del andre for- 
utsetninger til grunn som et eventuelt sammenlignende studium må 
ta hensyn til. I motsetning til i Norge har man ikke på svensk og finsk 
side noen valgkretsinndeling som garanterer representasjon på Same- 
tinget for områder ansett som utenfor Såpmi men innenfor staten, via 
en egen krets for velgere og kandidater som bor i en slik «innenriks 
diaspora»-situasjon. Det vil imidlertid fortsatt være mulig å undersøke 
hvilke begrensinger og strategier kandidater til Sametinget anser at er 

forbundet med å stille til valg når man er bosatt utenfor Såpmi, eller 
med å nå sametingsvelgerne som bor utenfor Såpmi - ei velgergruppe 
som ikke er ubetydelig i verken Norge, Sverige og Finland (Berg-Nord- 
lie et al., under utgivelse). 

Går man utenfor Norge, Sverige og Finland møter man på systemer 
for urfolksrepresentasjon som er grunnleggende annerledes enn same- 
tingene, men tross det spesifikke ved både sametingsmodellen som sådan 
og ved caset vi har gått inn på her, vil man imidlertid også ute i den vide 
urfolksverden kunne finne grunnlag for sammenligning. Mange andre 
urfolk er i den situasjonen at skjønt de har sine «kjerneområder» bor 
samtidig en stor del av gruppa i «innenriks diaspora» — de lever i områder 
der kulturen ikke står sterkt, og er bosatt på en måte som sprer dem ut i 
en overveldende stor majoritetbefolkning. Når man ser på organisering 
av urfolk i slike områder er det mulig at man finner både interessante 
fellestrekk og forskjeller når man ser på utfordringer og dynamikker som 
oppstår i det politikere søker å bli ledere eller representanter for et delvis 
«gjemt» demos. 

Appendiks: Eksempler pa visuell stil 


Figur 9.A Samefolkets parti. Foto: Per Heimly. Alle rettigheter forbeholdt 

Figur 9.B Postkort valgmateriell NSR. Foto: Norske Samers Riksforbund (NSR) / Jonas 
Driveklepp. Alle rettigheter forbeholdt 

Figur 9.C Kjellrun Wilhelmsen. Foto: Nordkalottfolket. Alle rettigheter forbeholdt 

